
Cuvânt înainte 


Dragi cititori români! 

În prezent, începe o etapă nouă de schimbări 
majore, profunde şi de o muncă serioasă a fiecăruia 
asupra sa. Pe toată planeta noastră urmează o perioadă 
foarte dificilă şi multe lucruri depind de fiecare dintre 
noi. Starea interioară a fiecărui om şi capacitatea sa de a 
se schimba în bine, de a iubi şi de a ierta nu sunt 
importante doar pentru vindecarea bolilor şi pentru 
îmbunătăţirea destinului, dar au şi o însemnătate foarte 
mare pentru a ne ajuta oamenii apropiați, urmaşii, ţara 
natală şi chiar întreaga omenire. 

România este marginea Europei, atât în sens 
propriu cât şi figurat. În urma unificării Europei, doar 
Germania a avut de câştigat, iar toate celelalte ţări au 
pierdut. Agricultura, sistemul bancar, capacitatea de 
apărare a României - toate acestea au decăzut, ceea ce 
este trist. Dar, pe de altă parte, acest fapt ne îndeamnă 
la a înţelege că omul nu trăieşte doar cu pâine. Eu sper 
ca România să nu rămână în urma ţărilor de frunte ale 
Europei din punct de vedere economic şi politic ci, 
înainte de toate, să rămână în urmă în ceea ce priveşte 
degradarea morală. Eu îi doresc României ca, alegând 
între o bucată de pâine şi suflet, să aleagă sufletul. 
Omul trebuie să fie fericit, dar banii şi bunăstarea nu 
trebuie să eclipseze moralitatea, sufletul şi iubirea. Cred 
că România are toate şansele să dobândească un sistem 
corect al priorităților. Din acest punct de vedere, 
problemele exterioare şi economice, de fapt, ca orice 


neplăcere şi boală, sunt benefice pentru suflet. Este 
necesar doar să înțelegem acest lucru. Eu cred că 
poporul român va învinge tot şi îi urez succes în această 
direcție. 

În România, colaborez acum cu un editor nou, 
onorabil şi cu un distribuitor corect. Împreună, ne vom 
strădui ca toate cărțile şi cele mai noi informații să fie 
disponibile la scară largă. Din păcate, edițiile precedente 
ale cărților mele în limba română nu aveau o traducere 
de calitate. Acum are loc redactarea lor şi, în curând, 
toate cărțile vor fi publicate într-o traducere nouă, 
revizuită şi completată, având coperte noi, elaborate 
după indicaţiile mele. 

În ultimii doi ani, eu am adunat multe informaţii 
valoroase. Se poate spune că Biblia este un set uriaş de 
informații, codificat, cu privire la salvarea şi 
supraviețuirea individuală a omului şi a întregii 
umanități. Sistemul cercetărilor mele permite clarificarea 
şi înțelegerea tainelor codificate ale Bibliei şi ale altor 
cărți sfinte. Acum a sosit timpul înțelegerii legilor 
Universului şi a aplicării lor practice. Am suficient 
material cât pentru 15-20 de cărți noi şi doresc să le 
scriu într-un limbaj extrem de simplu şi accesibil. În 
următorul an, intenţionez să public 5-6 cărți şi mă voi 
strădui ca acestea să apară şi în România. 

În prezent, nu mai primesc pacienţi şi nu mai dau 
consultaţii. Eu am creat, de multă vreme, un sistem de 
cunoştinţe, datorită căruia omul ar putea să se clarifice 
singur şi să înfrunte situațiile grele ale vieţii. Este posibil 
ca, după citirea cărților, să înţelegi singur asupra a ceea 
ce este nevoie să lucrezi şi ce să faci pentru a dobândi o 
viață fericită şi sănătoasă. Vă urez succes în dezvoltarea 
creativă, în cunoaşterea lumii, în salvarea şi purificarea 
sufletului. 


Cu stimă, S.N. Lazarev iunie 2016 


Razele soarelui luminează foile de hârtie care stau în 
fața mea, în teanc, pe masă. Pe unele foi - text tipărit, pe 
altele - text scris de mână. În fiecare dintre ele încape o 
viață întreagă. 

Înainte, conţinutul principal al acestor scrisori erau 
chinul, disperarea, suferințele insuportabile, viețile 
distruse şi deformate, moartea copiilor şi a celor 
apropiaţi, bolile incurabile. Acestea erau scrisori de 
dinainte de moarte. Motivul lor principal era speranța 
într-o minune, speranța de a scăpa de nenorocirile 
neîncetate. Lipsa înțelegerii a ceea ce se întâmplă, 
senzația de nedreptate a sorții, dezorientarea din cauza 
trădărilor şi umilințelor din partea celor apropiaţi - nu 
sunt scrisori, ci o durere totală. 

Au trecut anii şi sensul scrisorilor s-a schimbat. 
Aproape toate aceste scrisori emană fericire, fericire pe 
care au găsit-o în sfârşit. 

Nu toţi oamenii scriu despre iubire şi credință. Însă 
iubirea şi credința încep treptat, pe nesimţite, să fie 
prezente în fiecare scrisoare. Cuvinte precum 
„ nefericire”, „dezastru”, „trădare”, „disperare” practic nu 
mai există. Au rămas alte cuvinte: „deocamdată nu 
reuşesc”, „încă nu am putut”, „iubitul a dat greş, m-a 
indus în eroare”. 

Când ştii cine eşti, de unde ai venit şi încotro te 
îndrepţi, atunci treptat dispare frica, chinul şi tristeţea. 
Viața devine un joc frumos, iar principalul premiu în 
acest joc este iubirea. Noi primim acest premiu periodic. 
Apoi, îl pierdem din naivitate şi din incapacitatea de a-l 
menține, iar apoi, trecând prin încercări şi suferințe, îl 


dobândim din nou. Şi treptat sufletul nostru încetează 
să mai depindă de acele bunuri, la care noi ne închinam 
înainte. 

Îngândurat, eu selectez scrisorile. Ar trebui să şterg, 
dacă pot, şi numele meu de după tată şi să exclud 
prenumele şi numele familiilor ca să nu existe un 
ataşament de personalitatea omului, să  scurtez 
cuvintele de mulțumire şi laudă la adresa mea, ca să nu 
fiu prea măgulit. Textele însele este mai bine să nu fie 
atinse. 

În ultimul timp apar din ce în ce mai multe scrisori, 
care vorbesc despre cum s-a schimbat caracterul 
omului, despre cum au trecut bolile. Uneori au loc 
miracole, pur şi simplu. Ar trebui să păstrez acele 
scrisori în care este vorba despre schimbările succesive, 
despre rezolvarea propriilor probleme. Este mai bine să 
pun deoparte miracolele. 

Miracolul cel mai important sunt schimbarea 
caracterului şi concepţia despre lume. Dacă ai reuşit să 
ai compasiune pentru cel care te-a jignit, în loc să-l 
urăşti, dacă ai o atitudine mărinimoasă față de omul 
apropiat care te-a jignit involuntar, atunci acest lucru 
reprezintă un adevărat miracol. Dacă a început să-ți 
placă mai mult să dăruieşti decât să primeşti, atunci şi 
acest lucru este un miracol. Pentru ca toate aceste 
lucruri să fie posibile, trebuie să-ți pui sufletul în ordine. 
Numai atunci, în suflet va veni iubirea şi îl va face fericit 
pe om. lar când sufletul este sănătos, atunci apare 
viitorul, atunci se îndreaptă şi soarta şi sănătatea fizică. 

Îmi vine în minte o discuţie recentă cu o femeie - eu 
am vorbit cu ea la telefon. Aceasta a fost o consultație 
obişnuită, ce-i drept, la distanță. Eu nu văd această 
femeie, nu ştiu cine este. Dar acest lucru este chiar mai 
bine, în acest caz este mai uşor să arăţi esenţialul. 


- Spuneţi-mi, vă rog, care este problema 
dumneavoastră? mă adresez eu ei. 

- Copilului meu i s-a pus un diagnostic - retard 
mintal. 

Pentru o clipă am rămas pe gânduri dacă merită să 
mă uit în câmpul copilului. Mai întâi, să studiem ce se 
întâmplă cu mama copilului. Trecând pe viziunea 
interioară, văd o imagine lamentabilă: în aura femeii - 
posibila moarte a copilului. Acest copil nu are viitor, de 
aceea el va trăi având o activitate minimă a 
conştientului care are legătură cu viitorul. Aceasta poate 
fi: miopie, surzenie, retard mintal, poate avea o paralizie 
cerebrală. Este clar un singur lucru - boala trebuie să fie 
incurabilă. 

Dacă medicii ar fi învins boala care, în esenţă, este 
mecanismul salvării sufletului, atunci copilul ar fi murit. 
Boala este întotdeauna o consecință. Dacă nu există 
viitor, rămân numai două variante: o boală incurabilă 
sau moartea. Ce-i drept, există şi o a treia cale care era 
practic imposibilă înainte pentru majoritatea - credința, 
iubirea şi salvarea voluntară a sufletului, însă, înainte 
de a salva sufletul, mai întâi trebuie să înveţi să nu-l 
ucizi. Dar sufletul acestei femei este un dezastru 
(vorbind în limbajul meu de jargon) - distrugerea parțială 
a 7 straturi ale sufletului. Este dificil să se păstreze 
iubirea când sufletul se află într-o astfel de stare. Pentru 
supraviețuirea femeii, energia ei este suficientă, dar 
pentru copilul său nu a mai rămas. Este uimitor că 
acest copil nu a murit şi este clar că niciun fel de 
medicină nu îl poate vindeca. Deci, ce problemă are 
sufletul femeii? încep să explic: 

- Orice păcat este o crimă împotriva iubirii, este o 
renunțare interioară la Dumnezeu. Mai întâi, noi 
refuzăm iubirea şi ne pierdem aspirația personală către 


Dumnezeu când uităm că adevărata fericire este cu mult 
mai mare decât ceea ce numim plăceri ale vieţii. Prima 
pierdere a iubirii are loc complet pe nesimţite. Pentru 
noi, energia devine fericirea principală, nu iubirea. Nu 
Dumnezeu devine principalul izvor de fericire pentru noi, 
ci lumea care ne înconjoară. Noi încetăm să ne stăpânim 
şi să ne îndepărtăm de la plăcerile vieţii, le diversificăm 
peste măsură, ne străduim să consumăm, căutăm noi şi 
noi plăceri, împlinirea dorințelor, plăcerea, bucuria, 
consumul - toate aceste lucruri sunt foarte bune, atâta 
timp cât iubirea nu este prejudiciată. Deseori, pentru a 
salva iubirea trebuie să te limitezi pe tine însuţi, să te 
abții, să renunți la ceva. Dar pentru acest lucru, iubirea 
şi credința trebuie să fie pe primul loc. Însă, dacă 
începem să ne închinăm la diverşi idoli, dacă găsim 
principala fericire în omul iubit, în familie, în muncă, în 
plăceri şi satisfacţii, atunci distrugem unitatea cu 
Creatorul şi iubirea pleacă pe nesimţite din sufletul 
nostru. 

Ca urmare a necumpătării, apare ataşamentul şi 
apoi crima împotriva sufletului. O femeie poate face 
avort cu uşurinţă, poate să renunțe la omul iubit din 
cauza lascivității declanşate, poate să facă abuz de sex şi 
alcool, ceea ce este deosebit de distructiv înainte de 
concepere şi în timpul sarcinii. Femeia deja nu mai 
poate suporta durerea sufletului şi, drept răspuns, îl 
urăşte, îl disprețuieşte pe cel care a jignit-o şi nu vrea să 
trăiască. Lipsa dorinţei de a avea un copil, gândurile de 
avort sunt, de asemenea, o crimă, numai că la nivel de 
sentimente. Şi, dacă prima sarcină s-a sfârşit cu un 
avort atunci, subconştient, femeia ucide copilul în mod 
automat în timpul fiecărei sarcini ulterioare. 

Când iubirea pleacă din suflet, femeia încetează să 
simtă prezența voii Divine în tot. Şi atunci neplăcerile şi 


umilințele, care ar trebui să te ajute să-ți curăți sufletul, 
duc la un rezultat contrar - la lipsa dorinţei de a trăi, la 
tristeţe, la ură față de lumea înconjurătoare. Nouă ni se 
pare că sentimentele noastre sunt iluzorii, dar acestea 
sunt tot atât de reale, ca şi faptele noastre. 
Comportamentul nostru doar consolidează sentimentele 
noastre, le fixează, iar ceea ce facem provine din 
sentimentele noastre. Oricărei crime exterioare îi precede 
o crimă interioară. 

Fac o pauză, reflectând dacă merită să specific 
detaliile. Ca să spun drept, eu însumi nu înțeleg încă 
multe în acel domeniu care are legătură cu o noțiune 
atât de ascunsă cum este sufletul nostru. Nu vreau să 
intru cu forța în suflet cu diagnosticarea, de aceea mă 
limitez la întrebarea: 

-Ați avut ceva în viață din ceea ce am enumerat? 

- Practic tot, rosteşte încet femeia. 

- Aveţi mult de muncă, observ eu. Principalul, nu vă 
faceți drept scop salvarea copilului de boală, pentru că 
la nivel subconştient acest lucru va arăta ca o închinare 
la viitor şi atunci eforturile vor fi inutile. Dacă pentru 
dumneavoastră scopul rugăciunii este vindecarea, 
atunci acest lucru este deja un fel de magie. Scopul 
principal este de a trezi iubirea şi sentimentul de unitate 
cu Dumnezeu în sufletul copilului. Dacă sufletul învie, 
copilul se vindecă. Vreau să mai subliniez încă o dată: 
fericirea şi sănătatea sunt produse secundare. 
Principala fericire este conexiunea cu Dumnezeu. 
Principala sănătate este sănătatea sufletului. Aspiraţi 
anume către aceste lucruri. Uitaţi pentru o perioadă de 
timp de boala copilului, gândiți-vă la sufletul 
dumneavoastră şi la cum îl puteţi ajuta. 

Mă abat de la amintiri. Dacă cerul ar fi acoperit de 
nori, dacă ar fi plouat sau ar fi nins, ar fi fost bine. 


Acum pe cer nu este niciun norişor. Cerul este foarte 
adânc, albastru şi liniştit. Şi aceasta tot este bine. Deci, 
este timpul să trecem la citirea scrisorilor. 

Dragă Serghei Nikolaevici! 

Am hotărât să Vă scriu o scrisoare din recunoştinţă 
pentru munca Dumneavoastră. Eu Vă studiez deja de 12 
ani cărțile şi de 3 ani vă ascult D VD-urile. Dobândesc 
treptat Iubire, Credinţă şi o gândire dialectică. 

Cine am fost eu până la Dumneavoastră? Un păgân 
întunecat cu o gândire parțial paralizată, care nu putea 
iubi şi care se comporta rău cu oamenii. Când V-am luat 
cartea pentru prima dată în mâini şi am început să o 
citesc, am avut senzația că am fost pocnit cu un baston în 
cap. Ați deschis înaintea mea o lume mare şi neexplorată, 
de care, după cum s-a dovedit, depinde 99% din ceea ce 
se va întâmpla cu mine. Cercetările Dumneavoastră sunt 
neprețuite, orice ar spune proşti şi invidioşii. Despre 
Ştiinţă, psihologie şi medicină eu tac: ceea ce spun ei este 
o aberaţie. 

Sunt foarte bucuros că v-a bătut soarta, iar 
Dumneavoastră numai v-aţi rugat şi v-aţi gândit: „De 
ce?”, fără să răspundeţi cu agresivitate sau cu tristețe. 
Ne-aţi simplificat viața extrem de mult, nouă, discipolilor 
dumneavoastră. Cărţile se citesc uşor, aşa cum o bărcuță 
alunecă pe apă. Ceea ce pentru un ateu sau pentru un 
păgân pare un coşmar, pentru noi acest lucru este numai 
o rihtuire măruntă. Voi zâmbi, mă voi căi şi voi merge mai 
departe. Mi-ati făcut viața dulce, precum o turtă dulce. 

De obicei, pun DVD-urile şi mă rog în timp ce le ascult. 
Am avut o senzație uşoară că am devenit foarte 
dependent de ele. Sistemul Dumneavoastră a devenit, 
efectiv, ochii mei şi un şablon după principiul: vom lungi 
ce este scurt, vom tăia ce este lung, vom aplatiza ce este 
gros, dacă acestea nu se includ în sistem. 


Vă multumesc încă o dată pentru munca 
Dumneavoastră de neprețuit. Vă doresc succese creatoare 
şi recunoaştere națională. 

Cu un respect profund... 

Eu am fost, de asemenea, un păgân întunecat la 
timpul meu, care nu avea iubire, cu un orgoliu imens şi 
cu o durere neîncetată în suflet. Dar, încă din copilărie, 
am avut o dorință puternică şi persistentă de cunoaştere 
a lumii. Credeam că acest lucru este posibil şi niciodată 
nu mi-am reprimat această aspirație. 

Copiii, maturizându-se, se gândesc de obicei la 
sensul vieții. Dar, în general, ce este sensul vieții? 
Sensul vieţii este acea direcție principală spre care 
trebuie să te îndrepți, este acea dorință principală căreia 
i se supun toți ceilalți. Nu aş vrea să fiu sclavul 
dorințelor şi al scopurilor imediate. Căutarea sensului 
vieții mi-a intensificat şi mai mult aspirația de a 
cunoaşte lumea. 

De obicei, pe la douăzeci de ani, căutările sensului 
vieții se termină. Chiar şi tară a găsi acest sens, omul 
alege pentru sine un anumit scop, mai mult sau mai 
puțin acceptabil. Şi începe să aspire la acesta. De 
regulă, acesta este faima, bunăstarea, banii. 

Căutările mele asupra sensului vieții au continuat şi 
la douăzeci, şi la treizeci, şi la patruzeci de ani. Când eu 
spuneam, după treizeci de ani, că încerc să înțeleg care 
este sensul vieţii, eram privit cu un zâmbet. Au trecut 
anii şi am început să fiu privit cu compătimire. Însă nu 
am renunțat la aspirația mea şi probabil că l-aş fi căutat 
toată viața. 

Când aveam aproape patruzeci de ani, am început 
să vindec pacienţii la modul profesional şi am observat 
că boala apare în momentul încălcării legilor universale. 
Acest lucru reprezenta intrarea într-o nouă dimensiune. 


S-a dovedit că boala este un ajutor dat de sus, care 
permite să construieşti o imagine mai corectă a 
Universului. Noi cunoaştem legile universale prin 
intermediul bolilor şi  neplăcerilor. lar adevărata 
înțelegere vine prin iubire. 

La început eu percepeam omul ca pe un mecanism, 
în care poți să deşurubezi şi să înşurubezi ceva. Apoi, 
am înțeles că în om totul este unitar: trupul, spiritul şi 
sufletul reprezintă în sine un tot unitar. Este imposibil 
să vindeci trupul, dacă nu se vindecă sufletul. Este 
inutil să vindeci omul, el doar poate fi ajutat să se 
vindece. Ulterior, am înțeles că principalul medicament 
cu care se tratează toate bolile este iubirea. Apoi, am 
aflat că iubirea trăieşte în suflet şi înseamnă că trebuie 
să avem grijă, înainte de toate, de sufletul nostru şi 
numai apoi de spiritul şi de trupul nostru. 

Am înțeles că niciun sistem nu poate fi complet, 
perfect şi desăvârşit. Orice sistem are legătură cu 
conştiinţa, dar aceasta este secundară față de suflet şi 
iubire. Sistemul principal este Universul, care este creat 
de Dumnezeu şi care este parte din El. lar funcția 
principală a acestui sistem este iubirea. Dorinţa mea de 
a cunoaşte lumea, căutările mele asupra sensului vieții, 
aspirația mea de a învinge boala, în cele din urmă, totul 
s-a contopit în această noțiune. 

* 

Aş fi vrut foarte mult să primesc de la 
Dumneavoastră răspunsul la întrebarea: „Ce înseamnă 
acest lucru?” 

Voi povesti pe scurt istoria mea. Aventurile au început 
cu 10 ani în urmă. Orientarea mea în viaţă nu era deloc 
cea care trebuie şi Dumnezeu a hotărât să mă corecteze 
puțin - mi-a dat diabet. Am început să Vă citesc cărțile, 
am ajuns la consultatie, am început să lucrez asupra 


mea. M-am vindecat de diabet, m-am căsătorit (până la 
căsătorie am avut o relație de 7 ani cu soțul). lar apoi am 
pus deoparte cărțile, am încetat să mai lucrez asupra 
mea, m-am afundat în cele lumeşti şi diabetul a revenit. 

Apoi, chiar mai mult: aveam o permanentă 
nemulțumire fată de soțul meu, îl blamam, aveam foarte 
multe pretenții - mi s-a dat un accident, două săptămâni 
de comă, medicii nu ştiau dacă voi supraviețui sau nu, 
apoi a urmat o reabilitare îndelungată. Am plecat în sat cu 
mama pentru reabilitare şi m-am stabilit cu traiul acolo, 
mai bine zis, am început să petrec câte o jumătate de an 
în acel loc, chiar şi mai mult. În sat, sunt foarte puţini 
oameni, nu există nici televizor, nici radio, nici calculator, 
nici apă - niciun fel de civilizație, astfel că întoarcerea 
mea la Moscova a fost un stres puternic pentru mine. 
Pădurea mi-a devenit învățător. Acolo nu existau emoții 
umane şi mă simțeam confortabil. În permanenţă, făceam 
ceva cu mâinile şi, de curând, m-am întors din nou la 
cărțile Dumneavoastră. În scurt timp, am rămas 
însărcinată şi am născut un fiu. 

Totul era bine. Peste 2 ani şi 5 luni am rămas 
însărcinată a doua oară şi atunci au început aventurile cu 
soțul meu. La început se schimbase caracterul lui, iar apoi 
- pietre la vezica biliară, operație, pancreatită, tratament, 
probleme cu intestinele. 

S-a născut cel de-al doilea fiu, totul este bine, însă 
neînțelegerile cu soțul meu continuă. El a plecat în sat - 
niciun fel de civilizație, niciun fel de confort, foarte puțini 
oameni, se pare că soțul şi-a revenit la normal. Însă şi-a 
dat demisia de la muncă, este foarte slab. S-a întors şi, 
din nou, au început durerile. Vă rog foarte mult să-mi 
spuneți ce înseamnă acest lucru. 

Corpul nostru fizic este o energie de legătură. 
Conştiinţța noastră este tot energie care nu are o 


structură rigidă. Sentimentele noastre sunt tot energie. 
Foarte multe lucruri depind de direcţia şi modul în care 
se realizează energia. 

Prima dintre cele Zece porunci postulează unitatea 
cu Dumnezeu. Acest lucru înseamnă că Universul este 
unitar şi aspiraţia către Creator nu trebuie să fie 
haotică. Celula trebuie să dea principala ei energie 
întregului organism, amplificând unitatea cu el, altfel va 
avea loc o decădere. 

A doua poruncă spune: „Să nu-ţi faci un idol”. 
Aceasta înseamnă că principala noastră energie trebuie 
să fie îndreptată către Dumnezeu, nu către obiectul la 
care ne închinăm, fie acesta omul iubit sau un idol care 
simbolizează banii, puterea, bunăstarea, sexualitatea 
etc. Închinându-ne la cineva sau la ceva, noi uităm de 
Dumnezeu şi energia noastră, care trebuie să curgă 
către scopul principal, se mută către scopurile 
secundare şi începe să distrugă Universul. Acest fapt 
duce la decăderea treptată a omului însuşi şi a 
urmaşilor lui. 

A treia poruncă afirmă că nu este voie să-ţi 
aminteşti de Dumnezeu printre picături. 

Fiindcă a venit vorba, am auzit că unul dintre 
numele lui Dumnezeu sună ca „Elohim”. „Eli în 
traducere înseamnă  „unit”. Îmbinarea cuvântului 
„ohim”, judecând după toate aparențele, s-a întâmplat 
de la cuvântul indian vechi „Om”, ce înseamnă 
„Absolut”. Astfel, numele „Elohim” într-o traducere 
logică înseamnă, aproximativ, următoarele: „Tot ce poate 
exista, este Creatorul; în afară de El, nu există nimic; El 
este absolut unitar”. Înseamnă că suntem parte din El, 
noi suntem conectaţi inseparabil cu El. Dacă o celulă 
tratează cu desconsiderare organismul, atunci ea devine 


canceroasă. Desconsiderarea este schimbarea 
priorităților. 

Dacă îmi respect părinţii, înseamnă că eu îi pun pe 
primul loc în mod subconştient, iar pe mine pe locul doi. 
Sentimentul de a fi secundar față de părinţi ajută să te 
simți secundar față de Dumnezeu şi să simţi că sufletul, 
spiritul şi trupul sunt secundare față de iubire. Însă, 
dacă nu-mi respect părinţii, acest lucru înseamnă că eu 
mă pun pe mine însumi pe primul loc, iar pe ei pe locul 
doi. lar apoi încep să mă îmbolnăvesc şi să mor, 
neînțelegând că sufletul meu pierde unitatea cu 
Creatorul, neobservând că trupul, spiritul şi sufletul 
meu ajung pe primul plan, iar iubirea rămâne pe locul 
doi. 

A lua numele lui Dumnezeu în deşert, adică cu 
desconsiderare, cu ironie, în esenţă, este lipsă de respect 
față de El. În acest caz, omul se pune, în mod 
subconştient, pe el însuşi pe primul loc. Dar tocmai 
iubirea hrăneşte sufletul, spiritul şi trupul, iar iubirea 
vine numai atunci când aceasta devine pentru noi 
principala valoare. lar, când ne întoarcem spatele de la 
iubire şi nevoile noastre umane capătă o semnificaţie de 
mare importanță, atunci începe o moarte lentă. În plus, 
urmaşii noştri îşi pierd puterile primii, iar apoi mor şi 
devin incapabili să trăiască. Uneori, pentru a-i salva, noi 
înşine ne îmbolnăvim şi murim. 

O atitudine de desconsiderare față de Dumnezeu 
duce la faptul că energia nu se mai îndreaptă către 
scopul principal. Imediat ce energia se întoarce şi începe 
să curgă, în primul rând, în direcția lucrurilor 
secundare, se activează mecanismul de distrugere a 
unității Universului, care este înlocuit rapid cu 
autodistrugerea omului. 


A patra poruncă spune că o zi pe săptămână este 
necesar să te detaşezi de tot şi să te dedici lui 
Dumnezeu. Este vorba de faptul că ocuparea 
permanentă cu treburi, cu munca, ne ataşează tot mai 
mult de valorile umane. Ataşamentul dă naştere la 
dependenţă şi agresivitate, iar agresivitatea interioară 
atrage după sine neplăceri şi boli. 

Cum aşa? Un om poate lucra intens şi totodată să 
fie bucuros şi sănătos, iar altul, care nu este prea 
încărcat cu munca, dar îşi face griji foarte mult, se 
supără, se irită, poate fi grav bolnav. Soluţia se află în 
particularitățile subconştientului. Conştientul nostru 
este separat de energia universală. De aceea, dacă noi la 
nivelul minţii, a conştientului ne închinăm omului 
apropiat sau muncii, atunci acest lucru nu este 
periculos pentru Univers. Trupul şi conştientul nostru 
nu au dimensiuni universale, dar sufletul are. Când 
închinarea la ceva începe să pătrundă adânc în suflet, 
mai bine zis, în subconştient, care este componenta 
principală a sufletului nostru, atunci Universul 
reacționează instantaneu. 

Să ne punem o întrebare: în ce cazuri cuvintele, 
gândurile şi sentimentele noastre, care au legătură cu 
comportamentul nostru, trec în subconştient? Regulile 
de bază sunt foarte simple: în subconştient trece uşor 
ceea ce este urmat de emoțiile pozitive; ceea ce se 
confirmă 100%, adică nu provoacă niciun fel de dubii; 
ceea ce se repetă în permanenţă şi, de asemenea, ceea 
ce este urmat de o eliberare mare de energie. 

Dacă veţi munci şapte zile pe săptămână, veți uita 
de Dumnezeu, pentru că procesul de închinare la 
muncă, bunăstare vi se va prelungi încontinuu. Orice 
funcție umană există după principiul sinusoidei, şi 
numai Divinul poate fi permanent şi neîntrerupt. O 


renunțare periodică la dorințele umane, la comunicarea 
cu cei apropiaţi, la toate treburile importante, la plăceri, 
permite restabilirea legăturii pierdute cu Creatorul, 
punerea în ordine corectă a priorităților, îndreptarea 
energiei către scopul principal. Dacă am interpreta ad 
litteram a patra poruncă, atunci, sâmbăta ar trebui, pur 
şi simplu, să încetăm să lucrăm. Dar, de fapt, esența 
zilei de sâmbătă este aceea că omul trebuie să renunțe 
periodic la toate lucrurile la care se închină temporar şi 
forțat. 

Încă un moment important: în subconştient pătrund 
acele lucruri față de care avem o atitudine de venerație 
şi respect. Frazele şi sfaturile părinţilor, auzite în 
copilărie, se pot întipări în memorie şi pot deveni o 
îndrumare la acţiune pentru toată viața. O atitudine de 
venerație față de Dumnezeu ne permite mai uşor şi mai 
repede să restabilim unitatea pierdută cu El. 

Când un om pleacă într-un sat, are loc o schimbare 
bruscă a energiei lui. Viaţa într-un oraş mare stoarce pe 
nesimţite sufletul. Pentru a supraviețui într-un oraş 
mare, noi suntem obişnuiţi să irosim o cantitate enormă 
de energie la toate nivelurile: fizic, spiritual şi sufletesc. 
În permanenţă apare o ispită neobservată de a irosi mai 
multă energie decât este necesar şi de a o îndrepta acolo 
unde nu trebuie. De aceea, desfrâul, degradarea morală 
şi pierderea credinței în Dumnezeu s-au manifestat tot 
timpul mult mai puternic în oraşele mari; este suficient 
să ne amintim de Roma Antică. Stând în natură, 
limitându-ne confortul fizic şi spiritual, noi ajutăm 
sufletului nostru să reînvie. Se eliberează multă energie 
liberă care, dacă o îndreptăm corect, adică să ne 
detaşăm şi să ne rugăm, restabileşte integritatea 
noastră. De aceea, pe oameni îi atrage atât de mult 
natura şi mulți aspiră să aibă o vilă, chiar şi una cât de 


mică, unde pot să se ocupe de grădină de dimineață 
până seara. Şi cu cât ei dau mai multă energie fizică, cu 
atât au mai puține gânduri, cu atât mai mult bucuros şi 
mai liniştit le este sufletul. 

Diabetul este rezultatul unui ataşament ridicat, al 
iubirii care s-a transformat în pasiune, gelozie, 
nemulțumire şi blamare. Problemele de sănătate şi cele 
de destin, depărtându-ne de la închinarea la trup, spirit 
şi suflet, ne purifică energia, ne umple sufletul cu iubire 
şi ne permite să dăm naştere unor copii sănătoşi. Dar, 
după ce s-au născut copiii, nu trebuie să considerăm 
acest lucru o plată pentru munca făcută corect, pentru 
că acesta este doar un avans. Pentru a supraviețui şi 
pentru a fi sănătos copilul, părinții trebuie să-i ofere 
iubire şi să-l învețe să iubească. Dacă noi nu suntem 
pregătiți pentru acest lucru, atunci rămân doar două 
variante: fie copilul se îmbolnăveşte şi moare, fie noi 
trebuie să ne aducem sufletul în ordine printr-o boală. 

Pietrele din vezica biliară reprezintă umilirea 
viitorului, a conştiinţei, a spiritului. Pancreatita 
reprezintă umilirea dorințelor, ataşamentelor, geloziei. 
Problemele cu intestinele ajută la purificarea sufletului. 

Mai întâi destinul l-a tratat pe soț de orgoliu şi 
gelozie. Orgoliul se tratează prin probleme cu ficatul. 
Gelozia se tratează prin probleme cu pancreasul. 

Acum în ceea ce priveşte intestinele. În ce mod pot 
avea legătură intestinele cu sufletul? Răspunsul este 
unul simplu şi clar. Sufletul a apărut primul, mai bine 
zis, sufletul este mult mai vechi decât conştientul şi 
trupul. lar la nivel de trup, cel mai vechi organ este 
intestinul. De aceea, în primul rând, noi gândim şi 
simțim cu ajutorul intestinelor, iar abia apoi cu ajutorul 
creierului, şi anume, intestinele reacționează la viitoarele 
evenimente, de care creierul nostru, pur şi simplu, nu 


bănuieşte. lată de unde a apărut expresia: „Simte cu 
toate măruntaiele”. Principala informaţie din viitor este 
prelucrată mai întâi de intestine, iar apoi de ficat, apoi 
de creier. În prezent, cercetătorii au ajuns deja la 
concluzia că aproximativ 80% din apărarea sistemului 
imunitar al organismului este asigurată de intestine. Mai 
devreme sau mai târziu, oamenii de ştiinţă vor fi nevoiți 
să lege între ele astfel de noțiuni precum imunitatea şi 
energia internă a omului. Deoarece energia principală se 
află în suflet, ca de altfel şi toată informaţia despre 
Univers, atunci noțiunea de imunitate are legătură, 
înainte de toate, cu sufletul şi cu intestinele. 

Sentimentele agresive distrug sufletul şi scad 
imunitatea, aşa că bolile care îl urmăresc pe soțul 
dumneavoastră sunt, de fapt, un ajutor de sus care vă 
salvează fiii. Umilirea trupului, spiritului şi sufletului, 
distrugerea lor parțială ne forțează să ne agățăm de ceea 
ce este veşnic şi, treptat, iubirea ajunge pe primul loc în 
subconştient. 

De aceea, dacă omul, primind o boală, devine mai 
blând şi mai bun, se străduie să dea la o parte toate 
problemele, încearcă la interior să renunţe la tot ceea ce 
încurcă iubirii, atunci energia lui se restabileşte. Dacă 
omul se roagă, aspiră la Dumnezeu, simțind că legătura 
lui cu Creatorul este cea mai înaltă delectare, atunci 
realizează de ce a fost necesară boala. Energia divină a 
iubirii începe să apară în sufletul nostru, iar apoi trece 
în sufletele copiilor noştri şi în sufletele viitorilor urmaşi, 
înviindu-i şi salvându-i. Boala, în acest caz, nu mai este 
necesară şi poate avea loc ceea ce medicii numesc 
vindecare miraculoasă şi inexplicabilă. Aşa că orice 
afecțiune ne dă de înțeles că este timpul să avem grijă de 
suflet şi să ne amintim că principala fericire este iubirea 
care asigură unitatea cu Creatorul. 


Totul este de la Dumnezeu, totul este pentru binele 
nostru. Este nevoie numai să ne dăm seama ce 
înseamnă „bine”. Cei pentru care binele reprezintă un 
corp sănătos, devin sclavii stomacului şi poftelor 
carnale. Ei nu vor înțelege niciodată logica divină. Astfel 
de oameni nu sunt în stare, pur şi simplu, să fie 
fiziologic monoteişti. 

Cei pentru care binele înseamnă bunăstare, putere, 
abilități percep orice neplăcere, umilință şi pierdere ca 
pe o nenorocire şi îi urăsc pe cei din jur, învinovăţindu-i 
de nenorocirile lor. Logica divină nu este accesibilă, de 
asemenea, acestor oameni. Pentru ei, lumea este 
împărțită în două părți: neagră şi albă şi, de asemenea, 
aceştia nu pot fi monoteişti. Aceşti oameni cred că există 
un Dumnezeu bun care are grijă de ei, care le oferă 
prosperitate, le îndeplineşte dorințele, şi există un 
Dumnezeu rău care îi deposedează, le face rău, le aduce 
nefericire. Ei îl iubesc pe Dumnezeul cel bun şi îl urăsc 
pe cel rău. Dar, treptat, observă că cel bun este iubit tot 
mai puțin, din cine ştie ce motive, iar cel rău tot mai 
mult, şi apoi încep să i se închine câte puțin celui rău. 

Există oameni care consideră sentimentele frumoase 
un bine suprem. Aceşti oameni suferă foarte mult, 
atunci când sunt trădațţi, când cineva se poartă imoral şi 
necinstit. Ei disprețuiesc astfel de oameni şi se supără 
pe Dumnezeu pentru că El permite existența celor 
imorali şi  necinstiți. Oamenii care se închină 
sentimentelor frumoase încep să-l urască câte puţin pe 
Dumnezeu care distruge sentimentul cel mai sfânt şi 
minunat din sufletul lor. 

Primii (cei care se închină trupului) îi dispreţuiesc 
pe alții şi se pun deasupra lor, dacă se simt mai 
puternici fizic sau dacă au mai mulți bani. Cei din a 
doua categorie disprețuiesc oamenii şi se pun deasupra 


lor când se simt mai puternici cu duhul. Ei au multe 
capacități, o intuiție mai înaltă, deţin controlul situației 
mai bine, pot dobândi o bunăstare pentru ei înşişi şi 
pentru rudele lor. Cei din a treia categorie se uită cu 
dispreț la cei care au sufletul prejudiciat şi sentimentul 
de superioritate etică îi face cu adevărat fericiți. Şi 
primii, şi cei din a doua categorie, şi cei din a treia 
categorie îl urăsc în taină pe Dumnezeu, când El le ia 
înapoi ceea ce ei cred a fi principalul bine - fericirea 
pentru trup, spirit şi suflet. 

Dar de fapt, principalul bine este iubirea. Iubirea 
este ceea ce nu este posibil să fie distrus. Iubirea este 
cea pentru care există Universul. lubirea este aceea 
pentru care se distruge trupul nostru, conştientul 
nostru şi partea muritoare a sufletului nostru. 

„Orice ar face Dumnezeu, totul este spre mai bine”. 
Acest proverb foarte cunoscut a apărut de foarte mult 
timp. Dar ce se subiînțelege prin cuvântul „mai bun”? 
Dacă acesta are în vedere iubirea, atunci viața noastră 
devine o posibilitate continuă de a fi fericiți, pentru că 
orice situație lucrează pentru iubire. Dar dacă noi 
credem că aceasta reprezintă o bunăstare pentru suflet, 
spirit şi trup, atunci logica divină, pentru noi, devine de 
neînțeles. Şi atunci, apărându-ne propriul bine 
superficial, noi renunțăm din ce în ce mai mult la iubire, 
distrugându-ne sufletele şi pierzând viitorul, până când 
nenorocirile şi bolile ne vor salva de la o pieire lentă şi 
neobservată. 

kkk 

Bună ziua, Serghei Nikolaevici! 

Vă mulțumesc pentru cercetările Dumneavoastră. Am 
citit toate cărțile, am participat la lecții şi seminarii, am 
început să înțeleg mai uşor situaţiile dificile. Încă din 


copilărie, eram interesată numai de plăceri: mâncare, 
distracţie, onanism. 

În timpul facultăţii m-am îndrăgostit, am avut relaţii 
intime cu un tânăr, am rămas însărcinată. El a insistat să 
fac avort, eu m-am împotrivit la început, dar apoi am făcut 
totuşi avort (îmi era ruşine să nasc fără un soţ, trebuia să 
termin facultatea) şi am intrat într-o depresie cumplită. 

Peste un an m-am căsătorit. Totul era bine, am rămas 
însărcinată, aşteptam cu nerăbdare copilul. În a 33-a 
săptămână de sarcină, medicii mi-au găsit o patologie a 
rinichilor fătului, îmi făceam griji, dar mă străduiam să 
alung gândurile rele. 

Copilul s-a născut mare, am născut prin cezariană. 
Iar apoi a început o serie de operații interminabile pentru 
regenerarea permeabilităţii tractului urinar. Mergeam ca 
un zombi şi aveam grijă de copil ca un robot. Nu voiam să 
trăiesc şi am înţeles că trebuie să-mi schimb atitudinea 
faţă de această situaţie sau să mor. 

Iată, atunci mi-au ajuns în mâini cărțile şi casetele 
video ale Dumneavoastră. Eu le ascultam tot timpul, mă 
străduiam să mă schimb, acest lucru se întâmpla cu un 
imens scârțâit. Copilul începuse să se vindece, eu am 
devenit puțin mai blândă, am început să am o atitudine 
mai indulgentă față de oameni, am încetat să mai fiu 
obsedată de carieră şi bunăstare. Am rămas însărcinată 
cu al doilea copil, soțul m-a înşelat în a cincea lună de 
sarcină. Mă rugam, sufeream, mă chinuiam, iertam. Am 
născut un băiat, el a fost dus la secția de reanimare, a 
fost diagnosticat cu insuficientă respiratorie şi 
tetrapareză. Mă rugam, repetând că îl iubesc pe 
Dumnezeu mai mult decât toată fericirea pământească. 
Copilul a fost externat, medicii se minunau că totul este 
bine. 


Am înțeles că viața mea este posibilă acum numai în 
prezența neplăcerilor permanente de soartă; când acestea 
nu există, eu deja mă încordez. lar de curând, fiul cel 
mare a fost examinat şi i-a fost descoperită o piatră în 
uretra stângă, deşi el se simte bine. Acesta este un test 
pentru mine, eu am avut un şoc, nu doream să trăiesc, 
deşi mă gândeam că am studiat suficient deja un subiect 
similar. Pur şi simplu, mă aflu într-un impas, a apărut 
frica, regretul, viața şi-a pierdut sensul, însă ştiu că 
oricum mă descurc, mă strădui. 

Nu ştiu de ce vă scriu această scrisoare. Probabil, pur 
şi simplu, pentru a-mi împărtăşi frământările, ca unui 
tată. 

Mi-am pus deja un diagnostic singură: renunțarea la 
iubire din cauza unui destin fericit, a incapacității de a 
sacrifica. 

Vă mulțumesc pentru tot, continui să mă schimb. 

Să începem pe rând. De ce v-au interesat numai 
plăcerile încă din copilărie? Sentimentul de fericire apare 
la noi când iubirea se revarsă în sufletul nostru. 
Renunțarea la iubire în favoarea scopurilor secundare, 
încălcarea poruncilor - toate acestea duc pe neobservate 
la faptul că iubirea se răceşte în suflet. Atunci sufletul 
începe să sufere şi cel care nu ştie cum să se întoarcă la 
Dumnezeu şi să găsească iubirea, cel care nu poate 
acest lucru, este nevoit să umple lipsa iubirii cu fericirea 
exterioară. 

Poftele trupeşti se transformă în onanism, aceasta 
este o bucurie pentru straturile superficiale ale 
sufletului. Spiritul se bucură prin distracţii. Trupul se 
bucură de mâncare, confort. Cu cât ne orientăm mai 
mult către plăcere, cu atât mai repede slăbeşte sufletul. 
Omul încetează să trăiască cu iubirea şi cu sufletul, şi 
important pentru el devin viitorul şi valorile spirituale - 


puterea, bunăstarea. Tocmai închinarea la bunăstare ne 
obligă să avortăm, să renunțăm la iubire, să procedăm 
imoral, distrugând sufletul. 

Tânărul a insistat să faci avort, deoarece simțea că 
acest copil va avea puţină vitalitate. Dar un avort este 
un avort, consecințele avortului s-au reflectat inevitabil 
asupra celui de-al doilea copil. Patologia rinichilor poate 
exista în cazul unui ataşament ridicat pentru plăcere, 
care duce la un orgoliu ridicat, închinarea în fața 
viitorului, a spiritualității a fost blocată prin problema 
cu rinichii. Problema cu sistemul uro-genital bloca 
poftele trupeşti. 

În momentul în care aţi început să vă rugați, iubirea 
a început să ajungă pe primul loc. Iar întrucât la nivel 
de suflet noi toți suntem uniți, atunci copilului i s-a 
schimbat energia interioară, s-a normalizat sistemul 
priorităților şi copilul a început să se vindece. 

În a cincea lună de sarcină este necesar să renunți 
la tot, deoarece copilul comunică cu Dumnezeu. Întrucât 
renunțarea nu era suficientă, soarta a venit în ajutor, 
umilind sufletul prin infidelitatea soțului. Dar încă nu 
erați pregătită să acceptați umilirea umanului şi să 
păstrezi totuşi iubirea care era insuficientă. Din acest 
motiv, orgoliul celui de al doilea copil nu a fost învins şi 
el nu putea să accepte durerea sufletească, păstrând 
iubirea. În mod corespunzător, bolile îl ajutau să scadă 
dependența de suflet şi de spirit, să amplifice unitatea 
cu Dumnezeu. Faptul că fiului i-au fost găsite pietre în 
uretră, acest lucru înseamnă, una peste alta, 
incapacitatea de a accepta cu iubire viitoarele probleme. 

Prin iubire se vindecă tot. Nu trebuie să credeţi că, 
dacă ați primit sănătate, atunci credința şi iubirea nu vă 
mai sunt necesare. Nu trebuie să faceți direct legătura 
dintre rugăciune şi sănătate. Nevoia de iubire şi de unire 


cu Dumnezeu trebuie să fie la fel ca şi nevoia de a 
respira. 

Însă aveţi un diagnostic simplu - insuficienţa iubirii 
şi incapacitatea de a iubi. Dar, după cum se vede, acest 
diagnostic este deja, într-o mare măsură, în trecut. 

În două luni - pilorospasm (mâncarea nu ajungea în 
stomac). Medicii îmi injectau aminazin în cap. De la 5 ani - 
probleme psihice. Strigam, îmi răsuceam articulațiile, mă 
loveam singur. De câteva ori am stat în spitalul de 
psihiatrie. Medicii nu-mi puteau pune un diagnostic exact, 
spuneau că boala seamănă cu schizofrenia, care decurge 
lent. În anul 1994, într-o biserică ortodoxă, mi s-a spus că 
sunt posedat de demoni. Miau citit rugăciuni de trei ori - 
fără schimbări. 

De la 14 ani, pentru a nu-mi pierde minţile, obişnuiam 
să beau mult alcool, mă distram cu femeile, însă nu am 
locuit niciodată împreună cu o femeie, mă masturbam 
foarte mult, am fost internat în spitalul de psihiatrie fiind 
bolnav de delirium tremens (delir alcoolic). 

Iar la exterior nu ați spune acest lucru: înălțimea 1,87 
cm, o înfăţişare impozantă, schior la nivel de expert. De 
aceea psihiatrii nu voiau să-mi dea niciun diagnostic de 
invaliditate, până când nu le-am dat mită. 

Fie eram alungat de la orice loc de muncă, fie eu 
însumi fugeam de muncă. De la orice muncă îmi creştea 
foarte mult agresivitatea față de mediul înconjurător şi 
faţă de sine, aveam în vedere munca pentru bani. Voiam 
totul şi imediat. Dar acest lucru se întâmpla înainte. 

Mergem mai departe. De mult timp vreau să scriu 
ceva, pentru a mă realiza în viață, de aceea Vă invidiez 
puțin. Ah, de ar şti careva cât este de greu să fii normal la 
exterior, chiar atrăgător, iar în suflet să treci prin chinurile 
iadului! Este foarte greu să scriu această scrisoare, nu 
mă pot folosi de Internet, înnebunesc. 


Am luat cunoştinţă cu informația Dumneavoastră din 
momentul publicării primei cărți în anul 1993, dar am 
început să am schimbări de abia din anul 2007. Tema 
„Omul viitorului” mi-a ajuns la suflet! A dispărut depresia, 
a apărut energia! Am simțit o lumină, o iluminare în 
suflet, o prospeţime a brizei de dimineaţă. Îmi imaginez cu 
uşurinţă holografia Universului, eu - în toată Materia, în 
toată  lubirea Creatorului. Am simțit Unitatea cu 
Dumnezeu şi un sentiment continuu de iubire față de El. 

Am încetat de tot să consum alcool, nu mai vreau. De 
doi ani nu consum alcool, ca şi cum nu am consumat 
niciodată, este chiar amuzant. Până atunci, nu o dată am 
fost tratat de cei mai buni narcologi ai Moscovei pentru 
sume mari de bani. Apropo, unul dintre medici, un 
profesor, a spus: „Eşti nebun, n-are rost să fii ajutat. Tu 
oricum vei muri”. lar eu m-am gândit în sinea mea: 
„Numai după Dumneavoastră, domnule”, lată ce istorie 
am. 

Acum, Serghei Nikolaevici, fie ca oamenii sortiți pieirii, 
cunoscându-mi experiența, să ştie că este mai bine să 
mergi în mod stupid înainte sau să te târăşti şi să lucrezi 
asupra ta decât să tremuri de frică, să te compătimeşti şi 
să nu faci nimic. 

Eu am simtit că aceste momente de bucurie a 
iluminării şi luminii sufleteşti, mi se păreau imposibil de 
cumpărat pentru toate bogățiile minunatului nostru 
Pământ. Le doresc tuturor Iubire şi iluminare sufletească. 

P.S. Vă rog să mă iertaţi pentru text, am fost nevoit să 
scriu succint. În anul 2002 mi-a fost extirpat pancreasul, 
acesta a putrezit. Acum sunt impotent, sunt dezechilibrat 
emoțional. Mă lupt cu agresivitatea, beau medicamente, 
dar oricum sunt fericit. Vă mulțumesc! 

De fapt, în momentul în care v-am citit scrisoarea, 
mi s-a părut că mi-aţi scris biografia. Cu deosebirea că 


eu eram mai bine în ceea ce priveşte sănătatea fizică şi 
psihică. 

Timp de mulți ani, am trăit cu senzaţia că mi-a fost 
înfipt un cuţit în stomac şi că tot timpul acest cuţit este 
răsucit, dar totodată sunt nevoit să zâmbesc şi să 
pretind că nu se întâmplă nimic. Cu părere de rău, nu 
pot da detaliile tuturor cazurilor dar, credeţi-mă, ceea ce 
se numeşte umilirea trupului, spiritului şi sufletului, a 
existat în viața mea nu doar foarte mult ci în 
permanenţă. 

A supraviețui la interior în astfel de condiţii este 
imposibil. Eu înţeleg de ce oamenii devin criminali. Acest 
lucru este, pur şi simplu, o încercare de autodistrugere, 
care atrage moartea în mod subconştient ca o scăpare 
din chinurile sufleteşti. Era posibil să supraviețuieşti 
numai aspirând la iubire în mod subconştient. Aceste 
suferințe continue m-au ajutat să simt iubirea ca pe o 
realitate şi, treptat, tot ceea ce se numea nefericire a 
devenit pentru mine o posibilitate obişnuită de a lupta, 
de a mă dezvolta, de a mă schimba în mai bine. 

Este adevărat că, odată, cu cincisprezece ani în 
urmă, mi-am spus mie însumi: „De ce să aspir 
încontinuu către Dumnezeu? 

Pur şi simplu, am obosit. De ce, mă rog, eu trebuie 
să ţin întotdeauna iubirea în sufletul meu?” Şi am trăit o 
zi cu sentimentul de pierdere a iubirii. A dispărut 
sentimentul de lumină, de căldură sufletească, de sens 
al vieţii. Şi iată, atunci am înțeles ce este fericirea 
adevărată. Dacă aş aduna toate problemele la un loc, pe 
care le-am avut în viață, toate suferințele şi chinurile 
mele, atunci acestea nu ar fi alcătuit nici a mia parte din 
nenorocirea greu de descris pe care am simtit-o atunci. 
Acest lucru a durat exact o zi. Nu ştiu ce s-ar fi 
întâmplat cu mine dacă această stare ar fi continuat. 


Atunci am înţeles de ce oamenii se sinucid: ei încearcă 
să înlocuiască moartea sufletului cu moartea trupului. 

lar apoi, totul s-a restabilit. Eu mă supăram din 
nou, în momentul în care oamenii se comportau nedrept 
cu mine, regretam banii pierduţi, eram nemulțumit de 
dormitorul strâmt din apartamentul meu. Dar, totodată, 
nu am mai uitat niciodată, că sunt cu adevărat fericit - 
în fiecare clipă, în fiecare secundă, în fiecare oră şi în 
fiecare zi. Sarcina principală a vieții mele a devenit aceea 
de a nu pierde această stare de unitate cu Dumnezeu. 
lar apoi am înţeles că această stare poate fi dezvoltată, 
consolidată şi amplificată. 

Aşa că noi toți, împreună, mergem în aceeaşi 
direcție. Noi toți ne ajutăm reciproc. Experienţa, chiar şi 
cea ne-exprimată, ne-expusă pe hârtie, se transmite 
sufletelor tuturor oamenilor, la nivel de sentimente. 
Victoria asupra ta nu trece niciodată fără urmă. Astfel, 
salvându-ne sufletul, noi întotdeauna îi ajutăm şi îi 
salvăm pe alții. Dacă sufletul reînvie, conştientul şi 
trupul vor reînvia, de asemenea. Este plăcut să ştii şi să 
simți că există „complici”. 

kkk 

Aş vrea să-mi împărtăşesc experienţa cu acele femei 
care nu pot rămâne mult timp însărcinate. 

În anul 1999, am făcut un avort. „Cu ce bani îmi voi 
educa copilul, tatăl este unul nepotrivit...” - în general, 
tema unui destin fericit. În anul 2012, mi-a căzut în mâini 
cartea Dumneavoastră, am început să lucrez asupra mea. 

În 2005, am fost lovită de o maşină cu o aşa putere, 
încât am zburat pe marginea opusă a drumului (în timp ce 
zburam, eram inconştientă). După ce am devenit 
conştientă peste câteva secunde, primele gânduri au fost: 
„Doamne, accept cu iubire şi cu recunoştinţă, nu am 
pretenții fată de şofer”. Am scăpat numai cu două vânătăi 


pe partea stângă (şoldul şi umărul) şi cu o deplasare a 
vertebrelor cervicale. Nu am avut nici măcar concediu 
medical, dar gâtul mă durea. Am găsit un terapeut 
manual şi peste un an şi jumătate m-am căsătorit cu el. 
Cu o lună înainte de nuntă, viitorul meu soţ a spus că vom 
aştepta cu copilul până în primul an după nuntă 
(horoscopul nu este potrivit, se apropia anul şobolanului). 
Eu îmi făceam griji, deşi înțelegeam că nu soțul meu este 
de vină, că prin el îmi este dat un test pentru umilirea 
viitorului. Am continuat să lucrez asupra mea, să citesc 
cărțile, să vizionez DVD-urile. Peste un an situația s-a 
schimbat, dar tentativele de a rămâne însărcinată au 
eşuat încă aproape un an. 

Revelația a venit în Săptămâna Patimilor. Eu sunt cea 
de-a treia soție a soțului meu. De la căsătoria anterioară - 
un fiu (când ne-am căsătorit fiul lui avea 5 ani). Soțul meu 
mergea la acea familie aproape zilnic. Nu existau certuri 
cu înjurături, dar aveau loc în mod regulat discuţii „de 
suflet”. Pe mine mă irita atât de tare acest copil cu 
prezența lui, dar cum poți rămâne însărcinată cu un 
bărbat, dacă eşti împotriva copilului său? Căci la nivel 
subtil nu contează de la care soție sunt copiii, aceştia 
oricum sunt copiii lui. 

În Săptămâna Luminată, am hotărât să merg la 
biserică şi să trag clopotul. De abia am coborât, picioarele 
mai că nu miau înțepenit, abia am mers trei zile,. În 
acelaşi timp - întreruperea ciclului menstrual. Am făcut 
analize, am mers la medic şi medicul a găsit cauza, de ce 
nu puteam rămâne însărcinată (doreau deja să mă trimită 
la însămânțare artificială). 

După înscrierea la seminar, s-au întâmplat 
următoarele. Am cumpărat pentru prima dată în viaţă o 
maşină, peste o săptămână am mers la cimitir şi am 
rămas blocați acolo (se descărcase acumulatorul). Peste 


încă o săptămână am spart roata stângă din față, după 
încă două zile soțul s-a tamponat cu un „Moskvich” cu 
bara stângă de protecție din față, s-a îndoit aripa. 
Situația a fost „manevrată” în 30 de secunde, dându-i 
500 de ruble şoferului păgubaş al Moskvich-ului. Cam în 
acelaşi timp, soacrei i-a fost descoperită o tumoare 
malignă la sânul stâng în primul stadiu. 

Din câte înțeleg, toate acestea reprezintă purificarea 
dinaintea seminarului. Conform sistemului 
Dumneavoastră, partea stângă reprezintă trecutul. Am 
presupus că toate aceste probleme (din părţile stângi ale 
corpului) au legătură cu inerția trecutului. Poate că noi nu 
ducem la bun sfârşit ceva? 

Soțul mă asigură că nu mă înşală. lar cu câteva zile 
înainte de a merge la seminar, am aflat că sunt 
însărcinată! 

Lucrul din cauza căruia noi trădăm iubirea trebuie 
să fie pierdut. La orice femeie, iubirea subconştientă față 
de copilul ei este enormă şi, dacă bunăstarea se 
dovedeşte a fi mai importantă decât iubirea față de el, 
atunci mai târziu, ar trebui să existe probleme. Aceste 
probleme nu sunt numai neplăceri de destin, ci 
umilințele venite din partea oamenilor, eşecul 
speranțelor şi al planurilor de viitor. Pot avea loc 
traume, fracturi, slăbirea memoriei şi a vederii. La copii 
pot exista slăbirea capacităților şi lipsa dorinței de a 
învăța. Ei pot pierde gustul pentru un loc de muncă cu 
perspectivă, pentru înființarea propriei afaceri, 
posibilitățile lor vor fi restrânse în ciuda tuturor 
eforturile lor. 

Accidentul a fost, fără îndoială, o răscumpărare 
pentru avortul făcut şi o atitudine corectă față de 
accident a permis reorientarea energiei viitorului copil de 
la închinarea în fața unui destin favorabil şi în fața 


viitorului către iubire şi acceptare a voii Divine. lar mai 
departe a avut loc o „nivelare”: umilirea destinului sub 
forma unei situații de familie complicate. Existenţa celei 
de a doua familii nu reprezintă numai umilirea 
destinului, ci umilirea sufletului, mai bine zis, adorarea 
soțului, umilirea sentimentelor înalte, umilirea poftelor 
trupeşti. Căci în subconştientul unei femei, principala 
fericire sunt familia şi naşterea copiilor, şi în plăcerea 
sexuală se ascund familia şi viitorii copii. 

Înainte de seminar are loc curăţarea planurilor 
subtile, de aceea deseori se ridică murdăria din sufletele 
viitorilor urmaşi. Faptul că bara de protecţie şi roata din 
față sunt deteriorate la maşină insinuează o anumită 
lipsă de bunăstare a viitorului, iar viitorul are legătură 
cu sănătatea, destinul şi sufletul copilului. Este posibil 
ca acumulatorul care s-a descărcat să insinueze o 
energie slabă a copilului şi că nu-i ajunge iubirea. Jar 
ceea ce s-a întâmplat în biserică, este de asemenea 
destul de clar şi logic. Vibraţiile sonore ale clopotelor 
blochează ritmurile noastre obişnuite de viaţă, te ajută 
să renunți la toate ataşamentele şi sufletului îi este mai 
uşor să simtă iubirea şi să primească o nouă energie 
dătătoare de viață. De aceea, înainte, în Rusia, în timpul 
epidemiilor se trăgeau clopotele şi rezultatul era cu mult 
mai bun decât orice medicamente - epidemiile încetau. 

Contactul cu energia divină vindecă şi salvează 
omul, însă înainte de toate, îi salvează sufletul. Dacă s-a 
acumulat multă murdărie sufletească sub formă de 
păcate, crime morale şi renunţări la iubire, atunci toate 
acestea ies la suprafață prin boli. Pentru un om, 
contactul cu Divinul arată ca o vindecare uşoară şi plină 
de bucurie, iar pentru altul arată ca nenorociri, 
suferințe, boli sau moarte. Cu cât eşti mai pregătit să 
renunți la tot şi să aspiri la iubire şi la Dumnezeu, cu 


atât mai puţină murdărie rămâne în suflet şi cu atât mai 
uşor are loc contactul cu Divinul. Omul care îşi apără 
tare interesele trupului, spiritului şi sufletului în 
momentul contactului cu iubirea, în momentul sosirii 
energiei Divine, este condamnat la boli, suferințe şi 
moarte. 

Cel care caută vinovaţii atunci când se confruntă cu 
probleme şi neplăceri nu poate să se schimbe. Şi într- 
adevăr, de ce să mă schimb dacă eu am dreptate? lar eu 
am dreptate atunci când cineva este vinovat. De aceea, 
tendința de a judeca, de a învinui alți oameni, obiceiul 
de a educa pe altul având pretenţii este calea directă 
către boli şi neplăceri. lar pentru femei acest lucru este 
calea către infertilitate. 

Şi dimpotrivă, cu cât noi simțim şi vedem mai clar 
voia Divină în tot, cu cât mai iluzoriu ni se prezintă 
filmul modului de viață uman, cu atât mai fericit, şi nu 
chinuitor, devine pentru noi contactul cu energia Divină. 
De obicei acest lucru are loc înainte de conceperea 
copiilor, iar concepţia noastră denaturată despre lume 
duce în această perioadă la gânduri, sentimente şi fapte 
incorecte. Şi apoi, noi plătim pentru acest lucru prin 
bolile copiilor, prin nefericirile lor sau prin caracterul lor 
deformat. lar după un anumit timp, pentru educaţia 
greşită a copiilor, începem să plătim deja noi înşine prin 
propriile boli şi probleme. 

Aşa s-au aranjat lucrurile încât pentru omul modem 
noțiunile de păcat şi de crimă au devenit cu totul 
neimportante. Principalele noastre eforturi sunt 
orientate pentru a scăpa de consecințele păcatului: noi 
căutăm biserica la care să ne adresăm, ca preoții să se 
roage pentru noi, să îndepărteze păcatele noastre, să 
intervină pentru noi înaintea lui Dumnezeu pentru a 
ajunge în rai. Toate eforturile sunt depuse pentru a 


lupta cu consecințele păcatului şi puţini sunt cei care se 
gândesc la un comportament etic ca la cea mai bună 
profilaxie a bolilor şi nefericirilor. 

În acest plan, religia a început să imite ştiinţa si 
medicina, care creează noi şi noi medicamente şi metode 
de luptă cu bolile, fără să se gândească la cauzele care 
creează probleme. Alimentaţia corectă şi activitatea fizică 
pot înlocui 95% dintre toate medicamentele, dar atunci o 
armată de medici nu va mai fi de folos nimănui. Pentru 
a lupta cu consecinţele este nevoie de medic, iar pentru 
un mod de viață sănătos şi etic este nevoie doar de 
propria voință, de propria dorință a omului. Acelaşi 
lucru este şi cu religia: cu cât omul aspiră mai mult la 
Dumnezeu, cu cât mai deschis este sufletul lui pentru 
iubire, cu cât el se comportă mai etic, cu atât mai puţin 
el are nevoie de un preot. 

lisus Hristos a spus acest lucru simplu şi clar: 
„împărăția lui Dumnezeu este înăuntrul vostru A rămas 
numai să urmăm ceea ce este deja cunoscut de 2000 de 
ani. 

Vă implor, ajutați-mă să înțeleg ce se întâmplă cu 
mine, deja de foarte mulți ani, nu mai am puteri! Am 60 
de ani, sunt la pensie, locuiesc singură. Eu cu soțul meu 
ne-am despărţit demult. Am o fiică, un ginere, o nepoată. 
Deja de 15 ani rod granitul ştiinţei despre iubire, după 
cărțile şi casetele Dumneavoastră, însă mi-am sfărâmat 
toți dinții. 

Pe mine mă presează totul foarte tare în viață, mai 
ales după ce am făcut cunoştinţă cu informația 
Dumneavoastră, mai ales din motive sexuale. Scrieţi că, 
încercând să te purifici, sufletul transferă ataşamentele 
față de planurile subtile la nivelurile cele mai joase: la 
conştient şi la trup. Aşadar, pe mine m-au chinuit 
coşmarurile şi „colocatarii”. Conştiința funcţionează şi 


ziua şi noaptea. Creierul produce spontan astfel de forme- 
gând (inclusiv senzoriale) încât ţi se face părul măciucă! 
încep să mă răsfăț cu nepoțica, iar în mine apare imediat 
un fel de monstru, care vrea să o violeze. Nu am dormit 
deloc timp de câțiva ani - credeam că voi înnebuni. Dar, 
poate, chiar am înnebunit. Această patologie din motive 
sexuale se manifestă spontan până în ziua de azi în 
diverse moduri, în interiorul meu. Credeam că aşa trebuie, 
că mă purific astfel, iar acum am înţeles că totul este 
invers. 

Înainte nu înțelegeam absolut nimic, Vă citeam pur şi 
simplu cărțile, vizionam casetele video şi mă rugam. Am 
citit toate cărțile, inclusiv „Răspunsuri la întrebări” din 
seria „Omul Viitorului”. Am foarte multe casete video, dar 
nu reuşesc să le vizionez pe toate la rând, pentru că fizic 
nu reuşesc, deoarece foarte mult timp „migălesc” una 
singură. Şi cărțile, şi casetele şi rugăciunile mi se dădeau 
şi mi se dau până acum cu eforturi nemaipomenite şi fizic 
şi moral - chinuri de neînchipuit. Cum de mai sunt vie 
până acum, nu înțeleg. 

Îmi amintesc şi îmi analizez viaţa - groază şi ruşine! 
Ruşine şi groază! Nu m-aş mântui prin rugăciuni nici în 
următoarele 1000 de vieți. Mă câiesc şi mă rog, cer 
iertare, dar cu cât mergi mai adânc în pădure, cu atât dai 
de mai multe lemne. Spuneți că emoţiile dezechilibrate vin 
de la urmaşi. Emoţiile, gândurile şi dorințele mele sunt 
greu de condus cronic şi patologic. La mine sunt prezente 
toate ataşamentele şi păcatele cele mai grave: începând 
din pântecele mamei - frică şi ură față de tată (consuma 
alcool, se distra, făcea scandal), mă masturbez încă din 
scutece, am iubit o femeie, am avut o iubire nefericită 
pentru un bărbat însurat (în legătură cu acest lucru - o 
tentativă de sinucidere), iar apoi blamare şi dispreț față 


de el mulţi ani. Apoi am avut o căsătorie nereuşită de 
scurtă durată, în urma căreia am avut o fiică. 

Nici măcar nu bănuiam cât de adânc se află în mine 
sentimentul de importanță, de exclusivitate, de aroganță, 
de superioritate şi de dispreţ, cât sunt de ambițioasă, 
certăreață şi supărăcioasă. Eu chiar nu înțelegeam şi nu 
bănuiam că sunt foarte indecentă, săracă cu duhul, judec 
mult, iar cu anii, şi înrăită. Fiica mea m-a întrecut în toate 
relațiile. Ea poate fi caracterizată prin două litere - „Eu „! 
Aceasta este durerea mea care nu trece şi care este fără 
ieşire şi de nepotolit. 

Acum fiica mea nu vorbeşte deloc cu mine, mi-a 
interzis să-i vizitez, pentru că am intrat cu forța în „sfânta 
sfintelor””- în relația cu soțul ei. Ei dau impresia de familie 
şi, printr-un acord tacit, se înşală unul pe altul. Noi toți 
suferim şi ne chinuim şi, în primul rând, totul se răsfrânge 
asupra nepoatei. Eu deja am înțeles că a ne educa pe noi, 
înseamnă a ne strica. Orice aş spune, orice aş face, fiica 
mea „se leagă chiar şi de un stâlp”. 

Concluzia vieții mele: gem de durere între patru pereți 
că nu m-am ales cu nimic, de dor şi singurătate. Şi, 
pentru o fericire totală - intestinele nu mai funcţionează 
deloc. Nu exagerez. În mine intră totul, în sensul de 
mâncare, dar nu iese nimic! Nici laxalivele, nici clismele, 
nici medicamentele deja nu mă mai ajută. Nu pot să ţin 
post şi să mă înfometez. M-am înfometat 8 zile, de abia m- 
am adunat la un loc. Se pare că este o întreagă ştiinţă să 
Ştii cum să te înfometezi corect. Eu am, în mod patologic, o 
dorință greu de condus nu de a mânca, ci de a mânca cu 
lăcomie. După diagnosticarea Dumneavoastră,. mâncarea 
şi sexul sunt la fel ca energie, iar problemele cu intestinele 
reprezintă programul de autodistrugere. Înţeleg. Şi nimic, 
în afară de înţelegere. Dar înseamnă că nu am şanse să 
mă schimb, deci, şi şanse de a supraviețui, de asemenea, 


nu există. Însă deja nici nu mai sper, pentru că sunt ca o 
amibă despicată într-un plan. Şi sufletul, şi ochii - fără o 
anumită ordine. Cel de Sus nu mă lasă nici măcar să mă 
împuşc. 

Celui condamnat i se îndeplineşte ultima dorință 
înainte de moarte. Serghei Nikolaevici, deoarece Vă admir 
demult lucrările, iar anii, lunile şi zilele mele sunt deja 
practic numărate, aţi putea să mă consultați şi să-mi 
spuneți: de ce? De ce viața mea are un final aşa de trist? 
Orice cuvânt al Dumneavoastră este pentru mine un 
balsam pentru suflet. De ce în momentul în care Vă citesc 
cărțile, vizionez casetele, merg la biserică sau mă rog 
acasă după cartea de rugăciuni, pur şi simplu, eu adorm? 
De abia rezist la slujbă, ca să nu adorm şi să cad. Despre 
ce fel de rugăciuni şi căințe sincere poate fi vorba într-o 
astfel de stare? După cum se spune, întinde-te cât ţi-e 
plapuma. 

Înţeleg cu mintea, că toate problemele mele au 
pătruns prea adânc. Cum spuneţi Dumneavoastră - 
clasic! Dar, cu toate acestea, Vă apropiați, întotdeauna, 
individual de fiecare om în parte. Poate că ați putea să-mi 
dați un sfat în mod individual, cum să mă rog corect? Eu 
mă rog pentru mine, pentru fiica mea, pentru nepoata 
mea, pentru urmaşi şi pentru tot neamul. Am voie să mă 
rog astfel sau să mă rog numai pentru mine? La ce să 
atrag atenția în mod deosebit? Căci Vă este totul clar şi 
fără o diagnosticare. Vă rog să nu mă refuzati în legătură 
cu ultima mea rugăminte. 

Vă doresc cele mai sincere şi bune urări, celor 
apropiați şi colegilor Dumneavoastră. Mă închin până la 
pământ pentru munca Dumneavoastră titanică. Vă 
mulțumesc cel puțin pentru faptul că înțeleg pentru ce mă 
chinui. 

Cu un respect profund şi, bineînțeles, cu iubire... 


Am citit această scrisoare după lecţie şi am tăcut un 
diagnostic după scris. Situaţia s-a dovedit a fi, într- 
adevăr, serioasă. Urmaşii femeii de până la a patra 
generație aveau puţină vitalitate, purtau în ei un 
program imens de lipsă a bunăstării: un orgoliu gigantic, 
care depăşeşte cu mult nivelul periculos, o cantitate 
nemaipomenită de pretenţii față de oameni, o dorință de 
a-i conduce pe toți şi de a-i face pe toți vinovați. Mi-a 
fost clar imediat de ce treaba nu se mişca din loc. 

Este destul de uşor să te schimbi pe tine citind 
cărțile mele, dar să-ți pui în ordine urmaşii prin 
intermediul tău, şi anume până la a patra generaţie, este 
o muncă îndelungată. Aici, pur şi simplu, este necesar 
să munceşti din greu. În orice caz, un rezultat va fi, dar 
la omul orgolios, care încearcă să controleze tot, apare 
imediat un plan dur pentru viitor, o aşteptare a 
rezultatului şi, corespunzător, supărările şi depresia, 
dacă planurile nu s-au realizat. Însă, şi acest lucru 
poate fi învins. 

Femeia mi-a lăsat numărul de telefon şi eu am 
sunat-o. 

- Ştiţi, mă simt mult mai bine în ultimul timp, a 
mărturisit ea. Dar mai rămâne încă o problemă, foarte 
serioasă. Nu mă înţeleg deloc cu fiica mea. Ea împreună 
cu ginerele meu mă jignesc, nu mă lasă să comunic cu 
nepoțica mea. 

-Nu vă exageraţi problemele, am sfătuit-o eu. 
Trebuie să aveți o atitudine serioasă numai față de 
iubire, iar față de probleme trebuie să aveţi o atitudine 
uşoară şi cu umor. Doriţi să fiți purtată în braţe? Dacă 
v-aţi încărcat fiica cu cea mai puternică tendință de a 
judeca oamenii şi de a-i reprima, i-ați transmis 
prioritatea bunăstării asupra celorlalte lucruri, atunci de 
ce cu toate acestea doriți să fiți fericită? Aţi aruncat 


pietrele în toate părțile - acum, strângeţi-le. Nu vă 
plângeți împotriva sorții şi nu vă supăraţi pe fiică. Dacă 
vă doare, iertați, detaşați-vă şi rugați-vă. Dar, în schimb, 
vă supăraţi şi vă enervațţi. 

Femeia a oftat din greu. 

- Da, intr-adevăr, am dorința de a reprima, de a-i 
conduce pe alții şi de a judeca. Şi nu-mi pot stăpâni 
supărările. Înţeleg că eu însămi îi provoc pe cei din jur la 
o astfel de atitudine, însă nu mă pot controla şi în mine 
apare deznădejdea. 

- Dumneavoastră doriți doar să vedeți rezultatele, i- 
am explicat eu. În primul rând, aveţi în vedere că 
rezultate există întotdeauna, dar acestea, pur şi simplu, 
nu sunt vizibile de la început. lar în al doilea rând, 
stabiliți termene dure şi aşteptaţi schimbări. Doriţi să vă 
rugați şi peste o lună să deveniți alta. Dar încercați să vă 
spuneți: „Voi încerca să mă schimb şi să devin alta în 
decurs de un an. Dacă nu voi reuşi, mă voi strădui să 
mă schimb timp de zece ani. Dacă din nou nu voi reuşi, 
oricum mă voi schimba în o sută de ani, în o mie de ani. 
Mă voi schimba în bine toată viața mea, şi nu numai în 
această viață, dar şi în următoarele vieți”. lar, când 
subconştientul dumneavoastră va înțelege că nu veți 
ceda, atunci vor avea loc schimbări reale şi profunde. 

Mai există încă un detaliu. Urmaşii dumneavoastră 
sunt încărcaţi până la a patra generație, de aceea apare 
senzația că munciți degeaba. Imaginaţi-vă că trebuie să 
mişcaţi o halteră de zece kilograme, este ceea ce v-aţi 
propus. lar pe halteră scrie „10 kg”. Dar, în realitate, 
haltera cântăreşte toate cele o sută de kilograme, pentru 
că în ea încape greutatea păcatelor urmaşilor voştri. Vă 
orientați asupra aspectului exterior al acesteia şi asupra 
inscripției, încercați să o mişcaţi, dar nu reuşiți nimic şi 
apare deznădejdea. Dar, iată despre ce este vorba: dacă 


problema nu se mişcă din loc, acest lucru înseamnă că 
sunt afectate sufletele urmaşilor voştri. Continuaţi să 
aspirați, antrenațţi-vă, o veți mişca mai devreme sau mai 
târziu. 

Încă un moment. Nu încercaţi să rezolvaţi toate 
problemele dintr-odată, împărțiți-vă munca în etape 
mărunte. De exemplu, săptămâna aceasta învăţ să nu 
judec şi să nu-mi conduc copiii. Săptămâna următoare 
învăţ să intru uşor în conflict, cu umor, învăţ să cer 
iertare pentru comportamentul meu incorect. În a treia 
săptămână voi învăța să iubesc şi să am grijă de cei 
apropiați fără niciun fel de condiţii, pretenţii şi cerințe. 
Dacă nu puteţi mişca haltera la un metru, începeţi să o 
mişcaţi cu un milimetru. Esenţial este să nu opriţi 
procesul. 

lar acum vreau să vă vorbesc despre cel mai 
important lucru, şi anume cauza  orgoliului 
dumneavoastră exorbitant. La baza acestuia stă 
închinarea la suflet, închinarea la poftele trupeşti. 
Insuportabilitatea durerii sufleteşti este imposibilitatea 
de a accepta eşecul plăcerilor. Ați avut un ataşament 
nebun față de soț în vieţile anterioare, ați acordat 
plăcerilor sexuale prea mult timp şi eforturi. Se pare că 
ați făcut sex în exces în timpul sarcinii. Este posibil să fi 
existat şi avorturi. Nu vreau să mă uit acum la detalii. 
Dar când concentrarea asupra poftelor trupeşti şi a 
plăcerilor a trecut de limita periculoasă şi s-a 
transformat în ataşament şi dependenţă, atunci a 
început procesul firesc de purificare. Nu ați putut 
suporta trădările şi jignirile din partea soțului. Durerea 
sufletească v-a devenit insuportabilă şi atunci aţi 
transferat punctul de sprijin pe spirit, pe conştient, pe 
viitor. Ca rezultat, a început să se dezvolte vertiginos 
orgoliul. 


Subconştientul vă reaminteşte că nu ați învins 
păcatul originar al Evei, dacă este să o spun delicat. 
Închinarea în faţa poftelor trupeşti nu se învinge prin 
chinurile sufleteşti, ci trece mai departe, în jos, la nivelul 
conştientului şi se vindecă prin umilințe, neplăceri, 
probleme cu psihicul. Acestea pot fi şi „colocatarii”, şi 
stările obsesive şi schizofrenia, şi toate celelalte care pot 
exista într-o situaţie asemănătoare. 

De aceea, în primul rând, străduiți-vă să biruiți 
închinarea interioară la plăcere, din cauza căreia 
renunțați în mod subconştient la iubirea pentru 
Dumnezeu. Încercaţi să excludeţi tot ce amplifică 
plăcerile: dulcele, alimentele calorice, vinul, pâinea, mai 
ales primăvara. Atunci, în lipsa oricăror feluri de plăceri, 
va fi mai uşor să simți nevoia de iubire. 

Iubirea nu va apărea dintr-odată. Aşa cum a spus 
un filozof: „Totul cu adevărat măreț se înfăptuieşte 
printr-o creştere lentă şi neobservată”. Dar, mai devreme 
sau mai târziu, veţi simţi că sentimentul de unitate cu 
Dumnezeu este o plăcere mult mai etică decât orice 
plăcere a sufletului, a spiritului şi a trupului. 

Nu percepeți ca pe o victorie faptul că aveţi 
îmbunătățiri evidente. Acest lucru putea să nu se 
întâmple atât de repede. Principala victorie nu constă în 
rezultat, ci în luarea deciziei de a nu pierde niciodată 
iubirea. Aşa că, judecând după toate aparențele, ați 
învins deja. 

Dragă Serghei Nikolaevici, Vă vizionez D VD-urile şi 
am înteles că sunt fericită în această viață pentru că, pur 
şi simplu, trăiesc şi că dau iubire lui Dumnezeu. Dar, în 
sufletul plin de iubire, nu-mi ajunge o bucăţică mică şi 
acest lucru mă împiedică să inspir complet aer în piept. Mi 
se pare că această lipsă nu-mi ajunge în mod intenționat 


pentru că, dacă va fi aşa, atunci nu voi mai avea la ce să 
aspir şi îmi voi pierde energia, pur şi simplu. Judec 
corect? 

Polina, 10 ani, oraşul Moscova 

Sunt total de acord. Noi simțim fericire când în 
sufletul nostru există iubire şi sentimentul de unitate cu 
Creatorul. Va exista o fericire totală, atunci când iubirea 
noastră va cuprinde tot Universul şi noi, asemănându- 
ne cu Creatorul, vom deveni El. lar până la acest 
moment, nouă ar trebui să nu ne ajungă iubirea şi 
fericirea totală tot timpul. 

Se poate spune că noi suntem absolut fericiți în 
interior, pentru că suntem uniți cu Dumnezeu. lar la 
exterior nouă ne va lipsi în permanenţă plinătatea 
fericirii, până când nu ne vom asemăna cu Dumnezeu şi 
până când nu ne vom reîntoarce în El. 

Vă multumesc foarte mult pentru cercetările 
Dumneavoastră. Citesc cărțile, vizionez DVD-urile, mă rog, 
lucrez asupra mea. Mi-am revizuit toată viața. 

Iar, în decembrie 2008, îmi este răpit şi ucis soțul. Mă 
strădui să accept situația. Nu pot să înțeleg de ce s-a 
întâmplat acest lucru. Am două fiice, cea mică s-a născut 
bolnavă. 

Ce nu fac cum trebuie? Mai există şi alte situații 
negative asupra familiei noastre? 

Dumneavoastră faceţi totul „cum trebuie”. Pur şi 
simplu, profunzimea problemelor ascunse poate să 
depăşească posibilitățile noastre şi viteza schimbării 
noastre. Dar oricum trebuie să te schimbi. Rezultatul cel 
mai important este iubirea în suflet. Trebuie să acceptați 
dacă nu ați reuşit să vă ajutați trupul sau conştientul. 

În câmpul dumneavoastră - posibila moarte a doi 
copii. Cauza este orgoliul lor subconştient imens. Ei 
sunt pregătiți să urască de mici, să dorească moartea 


celor care îi vor umili, care le vor aduce neplăceri în 
destin, le vor distruge viitorul. Cauza vine de la tată şi 
mamă, însă tatăl a transmis negativul copiilor de câteva 
ori mai mult. Cu cât urâm mai puternic oamenii în 
interior, cu atât ei au o atitudine mai crudă față de noi 
la exterior - eu am vorbit nu o dată despre acest lucru. 

Şi aş vrea să mai spun: cărțile şi cercetările mele nu 
garantează sănătate şi bunăstare. Nu trebuie să mutaţi 
asupra lor punctul de vedere religios acceptat de toți: 
dacă am devenit ortodox, catolic sau evreu, atunci 
Dumnezeu trebuie să mă protejeze. Dumnezeu, într- 
adevăr, ne protejează, dar El salvează şi protejează, în 
primul rând, iubirea, pentru că omul este iubire. Omul 
este parte a Creatorului, iar la exterior, el este îmbrăcat 
în hainele sufletului, ale spiritului şi ale trupului. 

Nici propria noastră moarte, nici moartea celor 
apropiaţi nu trebuie să fie cauza pentru care noi încetăm 
să mai aspirăm la iubire. Dimpotrivă, bolile şi moartea 
funcționează în folosul salvării iubirii. 

Soţul dumneavoastră nu a reuşit să se schimbe. 
Însă acest lucru este numai o tentativă de a explica ceea 
ce se întâmplă. Este cu neputinţă să înţelegi în întregime 
voia Divină. Noi ne naştem pe acest Pământ şi îl părăsim 
după voia Creatorului. Noi trebuie să facem totul pentru 
a ne pune în ordine sufletul, spiritul şi trupul, dar 
hotărârea definitivă este a Celui de Sus. 

P.S. Mai aveți încă mult de muncă în ceea ce 
priveşte purificarea copiilor. Ajutând sufletele lor, ajutați 
în acelaşi timp sufletul soțului şi îi uşurați existența 
ulterioară în lumea de dincolo. 

Serghei Nikolaevici! 

Sunt de acord cu Dumneavoastră, că poeziile trebuie 
să fie compuse în starea de zbor, de fericire, de 
îndrăgostire etc. 


Însă, din contra, fiica mea (19 ani), în timpul unei 
perioade de tristețe profundă scria poezii triste şi 
frumoase. lar acum, deja de un an, niciun rând. lar 
răspunsul nu-mi era clar deloc: Cum poți scrie poezii, 
dacă pe plan personal totul este minunat?! 

Mie însumi mi-e greu să compun chiar şi două 
rânduri. 

Este vorba despre faptul că noi considerăm starea 
de fericire, de zbor, de îndrăgostire drept iubire. Însă, de 
fapt, aceasta este doar o energie care circulă în mod 
activ în sufletul, conştientul şi în trupul nostru. Dar 
iubirea nu este numai energie. Senzaţia de zbor şi 
fericire este doar o emoție pozitivă, însă iubirea este 
atotcuprinzătoare. Iubirea nu include în ea numai emoții 
pozitive, ci şi negative, nu numai dobândire şi 
recompensă, dar şi pierdere, refuz şi renunțare. Ceea ce 
la fiica dumneavoastră pare o perioadă de tristeţe 
profundă, de fapt, poate fi o perioadă de renunțare 
forțată. 

Deseori, plăcerea ascunde iubirea de noi, ne 
îndepărtează de la iubire şi aspirația de a păstra tot 
timpul sentimentul de fericire, de bucurie, de pozitiv se 
poate transforma, pe neobservate, în refuzul iubirii. 
Bucuria este efemeră, iar iubirea este eternă şi pentru a 
simți eternitatea, noi trebuie să pierdem periodic tot 
ceea ce este temporar. Dacă păstrăm iubirea şi aspirăm 
către ea în momentul pierderii, atunci vine o nouă 
energie, care se manifestă la început sub formă de 
credință, de atracţie către creaţie şi cunoaştere. Şi, de 
abia apoi, apare senzația de zbor, fericire şi îndrăgostire. 

Am două întrebări - una generală şi una personală. 


Întrebarea generală este următoarea: Prin ce se 
deosebeşte abținerea de la dorințe de reprimarea lor? 
Abţținerea este o reprimare slabă? 

A doua întrebare se referă la lucrul asupra mea. 
Problema - un orgoliu nebun care se manifestă în tot, 
chiar şi în mărunțişuri. Ca urmare, eu însumi am un mod 
straniu de viață: fără loc de muncă, fără dorințe, fără 
scopuri (pământeşti). Orice succes, în orice ar fi, este 
urmat de o explozie a orgoliului, incompatibilă cu viața. 

În august am început să lucrez asupra mea, sufletul 
se purifică, dar în principal, nu au avut încă loc schimbări. 
Problemele vin de la mama. Posibil, comentariile 
Dumneavoastră să mă ajute să înțeleg şi să mă schimb. 
Vă mulțumesc. 

Reprimarea a orice este primul stadiu de distrugere. 
Aceasta reprezintă o dorință subconştientă de a-l ucide, 
la fel ca şi ura față de cineva. Când noi încercăm să 
reprimăm dorinţele animalice, pentru a avea sentimente 
înalte, acest lucru este ca şi cum ţi-ai tăia picioarele 
pentru a-i fi capului mai uşor. 

Abţinerea nu este numai o reprimare parțială a 
dorințelor. Importantă este transformarea dorințelor 
noastre în sentimente mult mai înalte. 

Reprimând dorința sexuală, poţi deveni impotent. 
Un bărbat tânăr vrea să aducă o fată în pat, el îşi 
reprimă această dorinţă şi lui îi apare prostatita. lar 
scopul este acela de a transforma această dorință 
sexuală în grija față de iubită, în a o curta, în 
creativitate, în senzația de zbor şi sentimentul de 
îndrăgostire. lar când sufletul se va umple cu 
sentimente înalte, atunci iți este permis să-ți 
îndeplineşti dorinţele trupului. 

În ultimul timp, făcând experimente, oamenii de 
ştiinţă au dovedit că sexul fără iubire distruge, în primul 


rând, energia bărbatului, îl face lipsit de putere, pentru 
că acest fel de sex descompune sufletul. De aceea, 
sentimentul sexual nu trebuie strivit, ci trebuie stăpânit 
şi transformat în îndrăgostire, în iubire care apoi se va 
preface în credință în Dumnezeu. 

Tendința modernă îndeamnă la contrariu - de a 
preface iubirea în sex. lar apoi ne mirăm de ce bărbații 
decad şi îşi pierd din puteri. Atracția către starea 
animalică din zilele noastre, închinarea la poftele 
trupeşti şi la bunăstare duce la faptul că energia care 
vine în sufletul nostru, se prăbuşeşte, transformându-se 
în pofte trupeşti, care apoi se schimbă cu o explozie a 
orgoliului. 

Astfel, rezultă că decăderea sufletului, concentrarea 
asupra fericirii sufleteşti, practic nu se blochează prin 
boli. O purificare drastică începe când ataşamentul şi 
agresivitatea trec la nivel de spirit şi trup. 

De ce orice succes atrage după sine o explozie a 
orgoliului şi a agresivității? Pentru că succesul este o 
porţie de energie care ar permite îndeplinirea dorinței 
noastre. Prima porție de energie sosită trebuie 
întotdeauna oferită lui Dumnezeu. În primul rând, 
energia trebuie să încălzească sufletul, să nutrească 
sentimente înalte şi numai apoi să se transforme în 
aptitudini, voință, conducere, îndeplinirea dorințelor 
spiritului şi ale trupului. Dar, dacă energia se 
prăbuşeşte, pentru că urmărim, în primul rând, 
interesele spiritului şi ale trupului, atunci, pentru a 
salva sufletul, trebuie blocate toate oportunităţile. 

Înseamnă că nu trebuie să luptăm cu soarta, ci 
dimpotrivă, să o ajutăm: să reducem nevoile trupului şi 
ale spiritului, să renunțăm la poftele trupeşti şi să ne 
concentrăm, pe fondul renunțării şi căinței, pe iubirea 
pentru Dumnezeu ca la principala sursă de fericire. lar 


când acest lucru va deveni un obicei şi va trece în 
subconştient, atunci o nouă porție de energie, pe care o 
veți primi, se va transforma în iubire şi în dorința de a-i 
face pe alţii fericiți. lar apoi, iubirea se va transforma în 
abilități şi succes, dar deja fără sentimentul de 
superioritate, de nemulțumire şi tară judecată. 

Aşa că a început o perioadă fericită din viața 
voastră. Bucuraţi-vă! 

Vă mulțumesc pentru ajutorul pe care îl oferiţi 
oamenilor. 

La penultimul seminar, ați clarificat problema mea. 
Aţi spus că situația este catastrofală şi tot ce se întâmplă 
cu mine are legătură, în principiu, cu faptul că cineva de 
pe linia maternă se ocupa cu ocultismul. 

În tinerețe, străbunica mea a fost ucisă în bătaie de 
soț. Ea năştea în fiecare an, au rămas şase copii cu 
vârsta de până la şase ani. Tatăl i-a aruncat în stradă, 
iar ei au trăit din cerşit, bunica mea avea 3 ani pe atunci. 
Ea iubea să joace cărţi şi îşi ghicea în cărți (foarte des). La 
69 de ani i-a fost îndepărtat un rinichi (se confirmase că 
avea cancer) şi medicii au spus că i-a mai rămas de trăit 
nu mai mult de un an. A mai trăit încă 17 ani. Bunica era 
iubitoare de Viaţă. Mama mea, cu toate că viața ei i-a 
reuşit în totalitate, repeta foarte des: de ce ea ne-a 
născut, că noi aduceam numai neplăceri. Noi suntem 
două surori, problema era cu sora cea mare, iar mama „S- 
a dezis” de amândouă deodată. Mama a murit de cancer 
pancreatic la 75 de ani. Eu am fost în depresie încă din 
copilărie, sora mea are schizofrenie de la 30 de ani şi un 
caracter urât. 

Poate oare „iubirea” pentru cărți să mutileze viitorii 
urmaşi sau poate acest lucru este, pur şi simplu, o verigă 
intermediară de degradare a neamului? 


În ultimul timp, ba simt în suflet schimbări serioase, 
ba totul se dărâmă din nou imediat ce reuşesc să fac 
ordine. Ce anume nu duc la bun sfârşit? 

Cu cât este mai înalt nivelul de dezvoltare a omului, 
cu atât mai mult el trebuie să creadă în Dumnezeu, în 
caz contrar va începe diavolismul. Orice femeie, pentru a 
da naştere unui copil sănătos, trebuie să pună iubirea 
pentru Dumnezeu mai presus de suflet, spirit şi trup, 
voit sau nu. Numai atunci va veni energia necesară 
pentru viața copilului. 

Nu toți reuşesc acest lucru de bunăvoie, iar 
renunțarea forțată se obține prin slăbiciune, boli, 
umilințe. Purificarea se realizează deosebit de eficient 
prin bărbați. Dacă o femeie se simte superioară soțului 
şi nu vede voia divină în ceea ce se întâmplă, ea nu va 
putea să accepte umilinţele şi, în loc de iubire, în suflet 
se va acumula ură. Cu cât este mai inteligentă, mai 
frumoasă, mai talentată o femeie, cu atât îi este mai 
greu să accepte umilințele. Bunurile materiale, părinții 
bogați, o poziție socială înaltă favorizează foarte mult 
dezvoltarea orgoliului şi a superiorității asupra altora, 
intensifică tendința spre dispreț şi judecare. 

Banii şi bunăstarea sunt o mare bogăție. O 
spiritualitate înaltă, aptitudinile remarcabile sunt o 
bogăţie nespus de mare. Aptitudinile ies brusc la iveală 
când se ajunge în planurile subtile, ceea ce favorizează 
atracțiile legate de prezicerea viitorului. Divinaţia şi 
ocultismul se aseamănă. 

Apropo, venind la biserică, mulți credincioşi se 
ocupă cu ocultismul, fără măcar să bănuiască acest 
lucru, deoarece în loc de cuvintele de rugăciune, 
pronunţă efectiv o incantaţie. Dumnezeu este pentru ei 
un mijloc pentru dobândirea sănătății şi a bunăstării. 


Cu ce se deosebeşte rugăciunea de incantaţie? în 
timpul rugăciunii omul simte că este secundar, iar 
Dumnezeu este primar. lar când omul pronunță o 
incantație, pe primul loc se dovedeşte a fi el însuşi şi 
cuvintele acesteia sunt folosite de el ca un mijloc pentru 
îndeplinirea propriilor dorințe. Ocultistul, vrăjitorul, 
poate folosi icoane şi rugăciuni pentru atingerea 
propriilor scopuri, intensificând astfel propriul orgoliu şi 
distrugându-şi viitorul. 

Este evident că străbunica dumneavoastră a avut 
mari aptitudini şi o spiritualitate înaltă. Judecând după 
toate aparențele, au existat şi experimente cu tehnicile 
oculte. Acestea puteau fi vrăji, divinațţii, incantații. Cu 
cât omul se ocupă mai des de astfel de practici, cu atât 
mai activ el se pune pe sine în mod subconştient pe 
primul loc, iar pe Dumnezeu pe locul doi. Un astfel de 
om poate accepta la exterior umilința, ba chiar, drept 
răspuns, nu se va răzbuna, însă el va uri întotdeauna la 
interior. Pentru o femeie, dar mai ales pentru copiii ei, o 
astfel de tendinţă este extrem de periculoasă. 

Judecând după toate aparențele, străbunica avea o 
imensă agresivitate subconştientă față de soț. Acest 
lucru putea duce fie la moartea soțului, fie la moartea 
copiilor săi. Ei i-a fost trimisă moartea ca o posibilitate 
de salvare a propriilor copii. Cu toate acestea, orgoliul s- 
a transmis tuturor. 

Însă dorința de a conduce viitorul şi de a ghici este 
totuşi secundară. Este posibil ca străbunica să fi comis 
înainte o anumită crimă împotriva iubirii: fie nu voia să 
trăiască, fie nu a suportat infidelitățile soțului, fie a 
renunțat în interior la copii pentru plăceri. Nu pot spune 
acum în ce fel arăta primul pas către pierderea iubirii 
față de Dumnezeu dar, dacă străbunica a fost ucisă, 
înseamnă că era pregătită să ucidă. Ce se aseamănă, se 


adună. Fie ea dorea moartea celui care a jignit-o, fie nu 
dorea să trăiască, adică îşi dorea propria sa moarte, fie 
dorea moartea copilului ei, încercând să întrerupă 
sarcina sau neacceptând la interior ca acest copil să se 
nască. 

Fiecare femeie trebuie, în primul rând, să învingă 
păcatul originar al Evei din ea, adică închinarea la 
poftele trupeşti şi să înveţe să iubească. 

P.S. Apropo, cum arată consecinţele iubirii pentru 
divinații şi prezicerile viitorului, sunt bine expuse în 
următoarea scrisoare care mi-a fost expediată nu 
demult. 

În timp ce citeam cea de-a treia parte a cărții, 
„Educația părinților”, am avut senzația că autorul stă 
lângă mine la aceeaşi masă şi eu îi povestesc despre 
propria mea experiență. 

Am născut un fiu în anul 1988. Sarcina a decurs 
bine, dar naşterea a fost tumultoasă. Doctor mi-a fost 
socrul meu şi, ca să nu pierd laptele, nu eram deranjată 
cu veşti negative. După naştere, în salon, aveam un 
comportament foarte straniu: un sentiment de bucurie 
parcă năvălise asupra mea, voiam să povestesc ceva 
continuu femeilor care se aflau alături. Mi se părea că nu 
am râs niciodată atât de mult. Când puneam întrebarea: 
„unde este copilul meu şi ce este cu el? „medicii îmi 
spuneau că totul este bine şi mă învățau doar cum să 
strecor laptele pentru ca acesta să fie din belşug. Laptele 
îmi ajungea pentru încă doi copilaşi străini. În acea 
perioada, în maternitate, lăuzele erau ținute de la 5 la 14 
zile, în funcţie de starea mamei şi a copilului. Am fost 
externată din maternitate în a cincea zi şi socrul mi-a 
divulgat imediat starea copilului: „Dublă asfixie, 
suprapunerea oaselor craniene unul peste altul, fractură 


de claviculă, oasele bazinului zdrobite, o lipsă totală de 
reflexe, oasele nasului zdrobite”. 

Mi-au dat copilul în brațe fiind înfăşurat într-o 
plapumă, m-au aşezat în maşină şi m-au transportat în 
alt oraş, unde am fost consultată de nişte specialişti 
serioşi, prieteni ai socrului meu. Acolo, consultându-l, 
neuropatologul a spus: „Fetiţo, tu încă eşti tânără (aveam 
19 ani), tu nu ai nevoie de un infirm, acest copil nu va fi 
sănătos. Legalizaţi actele pentru renunțarea la copil, iar 
tu nu-ți distruge viața, tu încă vei mai naşte”. 

Fără să mă gândesc vreo secundă, am învelit copilul 
în plapumă şi am spus că nu-l voi da nimănui. Pe mine m- 
au dus la alt spital, la un pediatru şi acest doctor a 
procedat ca un adevărat doctor. Doamna doctor nu-mi 
„desena castele „ci, punând un diagnostic, a spus: „Totul 
este în mâinile tale. Dacă vrei ca acest copil să fie viu şi 
sănătos, atunci vei lucra asupra lui”. 

Am fost internată împreună cu copilul într-un spital de 
copii, unde aproape toți copilaşii erau bolnavi de 
meningită, o boală contagioasă, care nu l-a atins pe fiul 
meu, cât timp am stat în spital. Noi am fost internaţi 21 de 
zile în spital. Eu am început să alăptez copilul, 
dezobişnuindu-l de sondă, ceea ce se numeşte „din gură 
în gură”, prin pipetă, apoi dintr-o sticluță de penicilină, 
apoi deja la externare dintr-o sticluță obişnuită. Copilul 
stătea câte 8 ore cu perfuzie în ambele mânuțe, pe 
scândurelele de la o ladă obişnuită, precum un răstignit. 
În acest timp, trebuia să-i îndrept năsucul prin masaj şi 
să-i întorc capul la 5 grade, la fiecare 7 minute. M-au 
ajutat şi doctorii şi asistentele care m-au învățat să fac 
masaj şi tehnici pentru îndreptarea craniului. Chiar în 
această perioadă, neştiind încă de cărțile lui S.N. Lazarev, 
neînțelegând cum trebuie să te comporti în aşa situație, 
am avut sentimentul, necunoscut şi neştiut de mine 


înainte, de căldură, bucurie, linişte şi fericire. Lipseau 
frica şi grijile pentru viitor, nu se simțea oboseala, nu 
existau regrete şi învinovăţiri ale sorții. 

Acum fiul meu are 21 de ani; la vârsta de două luni 
era deja ca toți copilaşii sănătoşi, iar acum învață pentru 
a intra în serviciul medical de urgență, apoi el vrea să 
devină doctor. 

Am încercat să întorc acel sentiment, ținându-l minte, 
dar nu am mai reuşit acest lucru niciodată, am mai avut 
sentimentele de bucurie şi de zbor, dar acestea erau 
diferite. Probabil că acestea sunt oferite numai atunci 
când omul se află la limita dintre viață şi moarte, la limita 
trecerii dintr-o stare în alta. 

Acolo Sus, probabil că vedeau şi ştiau că, la 6 ani de 
la naşterea fiului, îmi vor ajunge în mâini cărțile lui S. N. 
Lazarev, că voi lucra asupra schimbării sufletului cu toată 
ființa mea, că voi deveni altă persoană şi că viziunea mea 
asupra vieții se va schimba. Acelaşi lucru îi învăţ pe copiii 
mei acum, şi eu însămi continui să mă schimb. 

Corect spuneau înţelepţi: viitorul nu este în faţă, el 
este în spate. Poate, cuiva îi va fi de folos una dintre 
paginile vieții mele. 

Cu mulțumire lui Dumnezeu... 

P.S. povestea mea este absolut autobiografică, mă voi 
bucura dacă o veţi folosi în cărțile Dumneavoastră şi 
acest lucru va ajuta pe cineva să iasă dintr-o situație de 
viață complicată. 

Mai întâi despre copil. Asfixia, adică problema cu 
plămânii, dă dovadă de o lipsă a bunăstării sufletului 
din cauza orgoliului mărit. Suprapunerea oaselor 
craniene reprezintă umilirea conştientului, ce indică de 
asemenea un orgoliu ridicat, o concentrare prea mare 
asupra conştientului. Fractura claviculei reprezintă lipsa 
bunăstării urmaşilor, o agresivitate  subconştientă 


ridicată a viitorilor copii. Zdrobirea oaselor bazinului 
este un semn că pot să nu apară copii deloc pe lume. 
Zdrobirea oaselor nasului reprezintă umilirea orgoliului. 

Toate aceste lucruri vorbesc despre faptul că părinții 
copilului, mai ales mama, aveau o închinare imensă la 
un destin fericit şi la un viitor reuşit. În astfel de cazuri, 
de obicei, este prezent şi sentimentul de superioritate 
asupra celorlalți, şi frica de viitor, tristețe şi spiritul de 
răzbunare. Pe lângă toate acestea, noțiunile de putere 
spirituală şi materială sunt percepute ca sens al vieții. 
Cu cât o femeie este mai frumoasă, mai inteligentă, mai 
spirituală, cu cât este mai dur caracterul ei, cu atât ea 
are mai puţine şanse de a naşte un copil sănătos, dacă 
lipseşte credința în Dumnezeu. 

Este vorba de faptul că, în această scrisoare, nu 
sunt comunicate unele detalii interesante care pot face 
lumină asupra a ceea ce s-a întâmplat. Am vorbit cu 
această femeie şi ea mi-a povestit că simțea să aibă 
capacități de clarviziune încă din copilărie. Ea ghicea în 
cărți, şi chiar cu o mare precizie. Când omul îşi cunoaşte 
soarta, el nu mai are nevoie să se bazeze pe iubire şi 
credință. Pentru el, devin importante cunoştinţele, 
posibilitatea de a-şi conduce propria soartă. A te ocupa 
în exces cu magia, divinaţia, vindecarea pentru o femeie 
tânără, care nu a dat naştere, poate duce la o tragedie. 

Dar, când femeia a primit în braţe copilul bolnav 
care nu avea un viitor, atunci ea s-a reorientat intuitiv 
spre iubire. Disponibilitatea ei de a se jertfi, 
determinarea de a-şi dedica toată viața copilului bolnav, 
lipsa fricii înaintea viitorului, toate acestea i-au deschis 
sufletul şi au pus iubirea pe primul loc. Mama şi-a tratat 
copilul nu numai prin acţiuni exterioare dar, în primul 
rând, prin starea ei interioară. Căci tocmai starea 


interioară defineşte cât de eficace se va dovedi a fi 
terapia. 

Hristos spunea că omul care şi-a îngropat talantul 
în pământ va fi pedepsit. Talantul este o bucată de 
argint de o anumită greutate. Talantul de argint este un 
semn al muncii, al eforturilor depuse, a energiei oferite. 
Iubirea se transformă în energie, iar cel căruia îi este 
frică să consume această energie, care nu vrea să aibă 
grijă, să se jertfească, să învingă problemele este 
pedepsit, înainte de toate, prin decăderea sufletului. Iar 
abia apoi i se năruie soarta şi sănătatea. 

În cele din urmă, învinge cel căruia nu-i este frică să 
iubească şi să jertfească, cel care nu se înşală în 
alegerea principalelor priorităţi ale vieții. 

kkk 

Eram extrem de fericită. Astăzi eu am aflat cine 
sunt... Eu eram Dumnezeu! Mai exact, probabil, Zeiţă, 
dar... Căci Dumnezeu nu poate avea particularități 
sexuale. Înseamnă că eu, pur şi simplu, sunt Dumnezeu. 

Am rostogolit în gură acest cuvânt neconvențional şi 
de neînțeles: Dumnezeu. Am repetat o frază naivă după 
principiile mele recente: „Numiţi-mă pur şi simplu: 
Dumnezeu”. Fraza suna, de asemenea, cumva primitiv. Şi 
totuşi, acesta era adevărul. Descoperirea era atât de 
copleşitoare încât, pur şi simplu, mi se învârtea capul. 
Voiam foarte mult să mă declar nebună, dar nu reuşeam. 
Capul îmi era limpede ca niciodată. 

Când s-a întâmplat acest lucru pentru prima dată? în 
acel groaznic an '90 de demult. Mă ocupam de afaceri şi 
eram ateistă. Rubla scădea, dolarul se ridica vertiginos, 
erau aplicate legi de neînțeles, economiile ardeau, erau 
ucişi oameni de afaceri... Ţara era condusă de grupările 
de bandiți „după principii”, problemele se rezolvau la 
„întâlniri”, datoriile strângeau ştreangul de gât tot mai 


strâns şi mai strâns. Am albit la aceste întâlniri şi la 
aceste reglări de conturi. În joc era apartamentul pe care 
se părea că trebuia să-l vând pe un preţ de nimic. 

Repetam această frază pentru a mă resemna cu ea şi 
pentru a mă linişti. De jur împrejur, frunzele copacilor 
erau alese sub o adiere uşoară de vânt, din iarba deasă 
un arici curios scosese afară nasul şi, văzând câinele care 
s-a năpustit asupra lui, a țâşnii mediat înapoi. „Linda!” - 
nu am reuşit să opresc câinele, iar acesta, scheunând 
jalnic, a ieşit din tufe cu spatele, dând din cap foarte tare. 
Eu am izbucnit în râs. lată, aşa se întâmplă mereu - la 
început, ne băgăm nasul înainte, la întâmplare, iar apoi 
ne tărâm înapoi cu ace în nas. 

Eu împreună cu ciobănescul Linda ne plimbam în 
păduricea de lângă casă. Dacă n-ar fi existat aceste 
plimbări, probabil că aş fi înnebunit demult sau aş fi murit 
din cauza stresului fără măsură. Plimbările erau o 
alinare: fără întâlniri şi fără reglări de conturi, fără 
gânduri „de unde să iau bani? „şi „cu ce să hrănesc 
copiii? În acele ore îmi dădeam voie să mă relaxez şi să 
uit de tot, deconectându-mă de la realitatea sălbatică din 
Jur. 

Dar reuşeam să mă deconectez tot mai greu în 
ultimile zile. Plimbându-mă, tot timpul îmi aduceam 
aminte că stau şi mă aşteaptă bandiții lângă scară. Şi va 
veni cândva ziua când nu voi mai urca în apartamentul 
meu. Poate că această zi va sosi chiar astăzi. 

Am oftat. De ce, dar de ce i-am permis soțului meu să 
plece la întâlnire? Şi ce dacă el este bărbat? Bărbatul este 
el bărbat, dar acum va trebui să vând apartamentul. 
Niciodată în viață nu aş fi preluat o datorie străină de 100 
de milioane. Dar lui i-a fost milă de băiat şi de soția lui, 
căci ei puteau fi ucişi. Soțul meu a spus că a existat un 
contract şi a existat o marfă. Şi, iată, acum putea fi ucis 


el, puteam să fiu ucisă eu şi puteau fi ucişi copiii noştri. 
Însă nimănui nu-i mai păsa de acest lucru. Şi cu atât mai 
mult acelui băiat... Şi nu aveam la cine apela după ajutor, 
nimănui nu-i trebuie problemele noastre. Eram cuprinsă 
de disperare, devenind cu fiecare zi mai deznădăjduită. 
Nicăieri, nicăieri, nicăieri... Dacă doar.... Eu m-am oprit. Şi 
nu cunoşteam nici măcar o rugăciune. Fie, dă-l naibii de 
text. Şi, surprinzător pentru mine, am început să mă rog, 
adunând cuvintele la un loc, auzite cândva şi undeva. 

- Doamne! Salvează-mi copiii şi fie-ți milă de ei! 
Doamne, ajută-mă, fă ceva! Nu mi-a mai rămas nimeni în 
afară de Tine! Doamne, eu Te iubesc! 

Eu stăteam în iarbă, întinzându-mi pe față lacrimile şi 
mucii, Linda sărea lângă mine şi scheuna din când în 
când din cauza lipsei de înțelegere şi a compătimirii. 

- Doamne! Doamne! Doamne! Nu ştiu ce să fac! 

Loveam frenetic şi extenuant cu pumnul în copac, 
până când a început să curgă sânge din palma disecată. 
Iar apoi am căzut fără puteri la pământ şi mult timp m-am 
uitat la un cer aşa de albastru. Încet, am conştientizat: nu 
cumva eu am crezut cu adevărat în Dumnezeu? 

- Da! a strigat în interior. Acum aceasta este taina 
mea. Şi eu deja nu mai sunt singură în această lume 
crudă. 

M-a cuprins un val de bucurie - de ce? de la ce? Şi de 
undeva au apărut cuvintele şi am început să le repet 
sincer, din tot sufletul meu istovit: 

- Doamne, Iti mulțumesc pentru faptul că, fie şi în aşa 
groaznic ceas, eu Te-am găsit şi am crezut în Tine şi Ti-am 
simțit iubirea! îți mulțumesc Doamne! îți mulțumesc 
Doamne! Iti mulțumesc Doamne! 

Mă îndreptam spre casă liniştită, împăcată şi 
încredințată de faptul că acum sigur totul se va aranja. 
Ce-i drept, nu ştiam cum. Dar aceasta nu mai este grija 


mea, Dumnezeu ştie mai bine. Doar nu-i voi da eu sfaturi. 
Am dat din cap cu nepăsare către bandiții din faţa scării 
şi, întorcându-mă pe jumătate, le-am spus atât de sigur: 
„Mâine!” încât ei, pierzându-se din cauza grosolăniei mele 
neîntemeiate, nu au răspuns nimic, iar eu m-am retras în 
scară. 

Soțul şi copiii mei dormeau. Am băut un ceai la 
bucătărie şi, în timp ce mă pregăteam de culcare, a sunat 
telefonul. 

-Ascultă! mi-a strigat direct în ureche o voce 
cunoscută a unui prieten vechi. Există un contract pentru 
livrarea de vodcă, de două vagoane, pentru desfacere 
completă. Accepti? 

- Aşa ceva nu se poate, abia am şoptit eu cu buzele. 

- Se poate... 

- Accept! am tipat eu, trezindu-i nu doar pe cei de 
acasă, ci şi întreaga scară. Accept, Doamne! 

La celălalt capăt al liniei râdeau cu bucurie. 

Şi când s-a repetat acest lucru? 

Eu eram dusă într-un cărucior pe coridoarele 
spitalului judeţean. 

-încotro? a întrebat o asistentă pe alta. 

-În salonul separat sau poate în salonul comun? 

Eu m-am îngrijorat. 

- De ce în salonul comun, dacă este posibil în salonul 
separat? 

Asistentele s-au uitat la mine cu aşa o compasiune 
sinceră, încât m-am mirat nespus de mult. De abia apoi, 
am aflat că, în salonul separat, erau transferați 
muribunzii, pentru a nu fi văzuți de ceilalți. 

- Doctorul a spus în salonul separat, a repetat 
asistenta. 

Eu m-am calmat. lar când m-am trezit în pat, am 
simțit o pace totală numai de la faptul că deja nu mai 


trebuie să merg nicăieri, că nu mai sunt datoare nimănui 
Cu nimic şi toată responsabilitatea mea s-a redus. 
Simțeam o detaşare stranie de lumea înconjurătoare şi 
îmi era absolut indiferent ce se întâmplă în această lume. 
Nu mă interesa nimeni şi nimic. Eu dobândisem dreptul la 
odihnă. Şi acest lucru era bine. Am rămas singură cu 
mine, cu sufletul meu, cu viața mea. Numai Eu şi Eu. Au 
plecat problemele, au plecat agitația şi întrebările 
importante. Toată această alergătură după lucrurile 
actuale părea atât de măruntă în comparație cu 
Eternitatea, cu Viaţa şi Moartea, cu cele necunoscute, ce 
aşteaptă acolo, după inexistentă... 

Şi atunci a început să fiarbă în jur o Viaţă adevărată! 
Se pare că acest lucru este atât de grozav: ciripitul 
păsărilor dimineața, razele soarelui care se varsă pe 
perete deasupra patului, frunzele aurii ale copacilor care- 
mi fac cu mâna în fereastră, cerul tomnatic profund- 
albastru, tumultul oraşului care se trezeşte - 
semnalizarea maşinilor, țăcănitul tocurilor grăbite pe 
asfalt, foşnetul frunzelor care cad... Doamne, cât de 
minunată este Viața! Dar eu am înțeles acest lucru abia 
acum... 

- Ei şi, fie! mi-am spus eu mie. Eu totuşi am înțeles. Şi 
mai ai încă vreo două zile pentru a te bucura de ea şi 
pentru a o iubi cu toată inima. 

Sentimentul de libertate şi fericire care m-a cuprins 
cerea o ieşire din situaţie şi m-am adresat lui Dumnezeu, 
căci El era mai aproape de mine decât oricine altcineva. 

- Doamne! mă bucuram eu. Iţi mulțumesc pentru că Tu 
mi-ai dat posibilitatea să înțeleg cât de minunată este 
Viața şi să o iubesc. Fie şi înainte de moarte, însă am 
aflat cât de minunat este să trăieşti! 

Eu eram cuprinsă de o stare de fericire senină, de 
împăcare, de libertate şi de o înălțime răsunătoare în 


acelaşi timp. Lumea răsuna şi se revărsa într-o lumină 
aurie a lubirii Divine. Simţțeam aceste unde puternice ale 
energiei sale. Se părea că lubirea devenise densă şi, în 
acelaşi timp, moale şi transparentă precum un val de 
ocean. Ea a umplut tot spațiul din jur, chiar şi aerul a 
devenit greu şi nu trecea imediat în plămâni, ci curgea ca 
un şuvoi care pulsează lent. Mi se părea că tot ce vedeam 
era umplut de această lumină aurie şi de energie. Eu 
Iubeam. Şi acest lucru era asemenea unei fuziuni a puterii 
muzicii de orgă a lui Bach şi a melodiei unei viori care 
zbura spre înălțimi. 

Salonul separat, diagnosticul „leucemie acută de 
stadiu 4” cât şi starea ireversibilă a organismului, care a 
fost recunoscută de doctor, aveau avantajele lor. La cei 
muribunzi, toți erau lăsați să intre şi la orice oră. Celor 
apropiați li s-a propus să-i cheme pe toți cei dragi la 
înmormântare, şi un rând de rude îndoliate a venit să-şi 
ia rămas bun la mine. Le înțelegeam greutăţile: despre ce 
să vorbeşti cu un om care este pe moarte? Şi, cu atât mai 
mult, care nu ştie acest lucru. Era amuzant să mă uit la 
fețele lor dezorientate. Eu mă bucuram: când i-aş mai fi 
văzut oare pe toți? lar cel mai mult pe lume aş fi vrut să- 
mi împart cu ei iubirea pentru Viaţă, dar oare nu poți fi 
fericit de faptul că trăieşti pur şi simplu? Ii înveseleam pe 
cei apropiați şi prietenii, aşa cum puteam: le spuneam 
glume, istorii din viață. Toţi, slavă Domnului, râdeau în 
hohote şi despărțirea avea loc într-o atmosferă de bucurie 
şi satisfacție. Cam în a treia zi mă plictisisem să mai stau 
întinsă în pat şi am început să mă plimb prin salon, să 
stau la geam. Cu o astfel de ocupație m-a găsit şi 
doctorița care a făcut o criză de nervi că nu am voie să mă 
ridic. 

Eu m-am mirat sincer. 

- Acest lucru va schimba ceva? 


- Nu, acum se pierduse doctorul. Dar dumneavoastră 
nu puteți merge. 

- De ce? 

- Aveţi analizele unui cadavru. Nu puteți nici măcar să 
trăiţi, dar ați început deja să vă ridicaţi. 

Trecuseră 4 zile, maximul de zile pe care mi-l 
dăduseră. Eu nu muream, ci aveam poftă de mâncare, 
înfulecam salam şi banane. Îmi era bine. Însă doctoriţei îi 
era rău: ea nu înțelegea nimic. Analizele nu se schimbau, 
sângele, având o culoare rozalie, de abia curgea, iar eu 
începusem să ies pe hol şi să mă uit la televizor. 

Îmi era milă de doctor. Însă Iubirea cerea bucuria 
celor din jur. 

- Doctore, dar cum aţi dori să vedeţi aceste analize? 

- Păi, măcar aşa. 

Ea mi-a scris rapid pe o foiţă nişte litere şi cifre. Nu 
am înțeles nimic, însă am citit cu atenţie. Doctorita s-a 
uitat la mine, a mormăit ceva şi a plecat. 

La 9 dimineața ea a dat buzna la mine în salon cu un 
țipăt: 

- Cum faceți acest lucru? 

- Ce fac? 

- Analizele! Acestea sunt la fel ca cele pe care vi le-am 
Scris. 

-A! De unde să ştiu? Şi care naiba este diferența? 

Viața fără griji s-a terminat. Am fost mutată în 
salonul comun. Rudele îşi luaseră deja rămas bun şi 
încetaseră să mai vină. 

În salon se mai aflau încă cinci femei. Ele stăteau 
întinse în pat, băgându-se în perete, şi mureau cu 
amărăciune, în tăcere. Eu am rezistat trei ore. lubirea mea 
a început să se sufoce. Trebuia urgent să fac ceva. 
Rostogolind de sub pat un pepene roşu, l-am tras pe 
masă, l-am tăiat şi am anunţat tare: 


-Pepenele roşu îndepărtează greata după 
chimioterapie. 

Prin salon a început să plutească un miros de zăpadă 
proaspătă. Şovăind, restul femeilor s-au apropiat de 
masă. 

- Chiar îndepărtează? 

-Aha! am confirmat eu, cu ştiinţa faptului, gândindu- 
mă: „Dar naiba ştie!” 

Pepenele roşu a început să pârâie suculent. 

- Într-adevăr, a trecut, a spus cea care stătea culcată 
lângă geam şi care mergea în căârje. 

-Şi la mine. Şi la mine, au confirmat cu bucurie 
celelalte. 

- Iată, am dat eu din cap, drept răspuns, cu 
satisfacție. Am avut odată un caz... Dar tu ştii bancul 
despre aceasta? 

La două noaptea, asistenta a aruncat o privire în 
salon şi s-a revoltat: 

- Când veţi înceta să mai râdeți atât de tare? Voi nu 
lăsați un întreg etaj să doarmă. 

După trei zile, doctorita m-a rugat şovăitor: 

- N-aţi putea să vă mutaţi în alt salon? 

- De ce? 

- În acest salon s-a îmbunătăţit starea tuturor. lar în 
salonul vecin sunt mulți grav bolnavi. 

- Nu! au început să strige vecinele mele. Nu o lăsăm. 

Nu m-au lăsat. Numai în salonul nostru veneau 
vecinii doar pentru a sta ceva timp, a pălâvrăgi, a râde. Şi 
eu înțelegeam de ce. Pur şi simplu, în salonul nostru trăia 
Iubirea. Ea îl învăluia pe fiecare cu un val auriu şi pentru 
toți era plăcut şi liniştit. 

Mie îmi plăcea, în special, de fata-başkiră de 16 ani 
care purta o basma albă, legată într-un nod la ceafa. 
Capetele basmalei, care atârnau în diverse părți, o făceau 


să semene cu un iepuraş. Ea avea cancer la ganglionii 
limfatici şi mi se părea că poate să zâmbească. lar peste 
o săptămână am văzut ce zâmbet fermecător şi timid 
avea. lar, când a spus că tratamentul a început să 
funcționeze şi că se vindecă, noi am organizat o 
sărbătoare, am făcut o masă luxoasă, încununată de 
sticle cu cumâs (băutură fermentată din lapte de iapă), de 
la care noi ne-am zăpăcit repede, iar apoi am trecut la 
dansuri. 

Medicul de gardă, care venise din cauza zgomotului, 
întâi s-a uitat uluit şi apoi a spus: 

- Lucrez de 30 de ani aici, dar aşa ceva văd pentru 
prima dată. 

S-a întors şi a plecat. Noi am râs mult timp, 
aducându-ne aminte de expresia feței lui. Era bine. 

Eu citeam cărți, scriam poezii, mă uitam pe geam, 
socializam cu vecinele, mă plimbam pe hol şi iubeam totul 
atât de mult, astfel încât vedeam: cartea, compotul, 
vecina, maşina din curte de după geam, copacul bătrân. 
Îmi erau injectate vitamine. Trebuiau totuşi să-mi injecteze 
ceva. 

Doctorita nu vorbea mai deloc cu mine, doar se uita 
chiorâş, în mod straniu, trecând pe alături, şi peste trei 
săptămâni a spus încet: 

-Aveţi hemoglobina de 20 de unităţi peste norma unui 
om sănătos. Nu trebuie ridicată mai mult. 

Mi se părea că ea s-a supărat pe mine pentru ceva. 
Reieşea că era proastă şi că a greşit cu diagnosticul, însă 
aşa ceva nu era posibil şi ştia şi ea acest lucru. 

Odată, ea mi s-a plâns: 

-Eu nu vă pot confirma diagnosticul. Căci vă 
însănătoşiți, deşi nimeni nu vă tratează. lar acest lucru 
nu este posibil. 

- Dar ce diagnostic am? 


- încă nu am inventat, a răspuns ea încet şi a plecat. 

Când am fost externată, doctorita a recunoscut: 

- Este păcat că plecaţi, noi încă mai avem mulți 
oameni grav bolnavi. 

Din salonul nostru s-au externat toţi. lar pe secție 
mortalitatea în acea lună se redusese cu 30%. 

Viaţa continua. Numai că viziunea asupra ei devenea 
alta. Se părea că începusem să privesc lumea de sus şi, 
de aceea, se schimbase dimensiunea privirii de ansamblu 
asupra a ceea ce se întâmpla. lar sensul vieţii s-a dovedit 
a fi atât de simplu şi disponibil. Trebuie, pur şi simplu, să 
înveți să iubeşti şi atunci posibilitățile tale vor deveni 
nelimitate şi toate dorințele se vor îndeplini, dacă tu, 
bineînţeles, vei forma aceste dorințe cu iubire şi nu vei 
păcăli pe nimeni, nu vei invidia, nu te vei supăra şi nu vei 
dori răul cuiva. Totul este atât de simplu şi totul este atât 
de complicat. 

Doar este adevărat, că Dumnezeu este Iubire. Trebuie 
doar să reuşeşti să-ți aminteşti că tu eşti Dumnezeu... 

Poate oare o frunzuliță de pe o ramură să se 
numească pe sine copac? Poate, numai că nu într-un 
sens direct, ci intr-un sens colectiv. Altfel, ea va fi 
cuprinsă de grandomanie şi va începe să-i impună 
copacului voia ei. Poate oare o celulă să se numească pe 
sine organism”? Poate, dar, dacă ea va uita că, la nivel 
exterior, este totuşi o parte a lui, atunci aceasta va pune 
voia ei pe primul loc şi se va transforma într-o celulă 
canceroasă. 

Aşa că, în general, omul are întotdeauna două 
probleme. Prima problemă: să nu uite că omul este 
iubire, că fiecare om este Divin în esența sa, că toți 
oamenii sunt uniți în Dumnezeu. Aşa că omul poate fi 
numit Dumnezeu. A doua problemă: să nu uiţi că eşti 


om, pentru a nu te transforma într-o tumoare 
canceroasă. 

Când omul înțelege că moare, când vede cum i se 
distruge trupul, ştie că în curând se va distruge 
conştientul, cât şi toate ataşamentele şi sentimentele 
care-l leagă de această lume, atunci îi rămâne să spere 
doar la iubire. Eliberându-se de toate grijile şi 
ataşamentele, sufletul primeşte o cantitate imensă de 
energie şi, dacă sufletul aspiră la Dumnezeu, atunci 
omul începe să simtă că este unit cu Creatorul, că el 
este Dumnezeu. Dar acest lucru este o iluzie. Fiul este 
unit cu tatăl în plan subtil, însă nu este tatăl. Hristos 
spunea că este unit cu Creatorul, dar nu permitea să fie 
numit Dumnezeu. 

Sentimentul de unitate cu Creatorul oferă o explozie 
de iubire în suflet. Însă o identitate totală cu Creatorul 
se poate întâmpla numai la sfârşitul vieţii Universului. 
Dacă omul continuă să se considere Dumnezeu, după ce 
se întoarce la viața lui obişnuită, la treburile lui, la grijile 
şi la ataşamentele lui, atunci va avea loc divinizarea 
trupului, a conştientului şi a sufletului său. Şi atunci, 
este foarte posibil să revină diagnosticul precedent. 

De aceea, prima regulă este să nu uităm că suntem 
Divini. 

A doua regulă este să intensificăm unitatea cu 
Dumnezeu, să ne deschidem propria esență Divină. 

A treia regulă este să nu uiţi că eşti om. 

P.S. Un musulman mi-a povestit o întâmplare 
interesantă, în secolul IX, în Orient, mi se pare că în 
Persia, trăia un poet. El era sincer credincios şi toate 
poeziile lui erau dedicate lui Dumnezeu, înțelegerea 
Creatorului. El ducea o viață ireproşabil de etică. 
Aproape că era considerat sfânt, avea mulți admiratori. 
Şi iată, odată el a ieşit în piaţa principală a oraşului şi a 


început să strige: „Eu sunt Dumnezeu. Eu sunt însuşi 
Dumnezeu!” Oamenii au încercat să-l oprească. 
„încetează să profanezi”, l-au rugat ei, dar el nu se 
potolea. În aceeaşi zi, el a fost executat. Acest lucru s-a 
întâmplat în văzul prietenilor şi al admiratorilor lui. 
Unul dintre ei se rugase toată noaptea şi, adresându-se 
lui Dumnezeu, l-a rugat să-i explice de ce a fost ucis 
acest om sfânt. Spre dimineaţă, el a adormit şi a auzit în 
vis răspunsul: „Acest om a descoperit o taină ascunsă şi, 
deocamdată, este prea devreme să fie cunoscută de 
oameni”. Apropo, în ciuda a ceea ce s-a întâmplat, acest 
poet a fost totuşi recunoscut ca sfânt. El a fost 
înmormântat cu onoruri, iar mormântul lui a fost multe 
secole un loc de închinare pentru credincioşi. 
kkk 

1. Mie îmi place sexul anal. De ce? 

2. Citesc cărțile Dumneavoastră de 15 ani, am fost la 
discursuri şi la seminarii. Însă, îmi era dificil să înțeleg şi, 
cu atât mai mult, să simt ceea ce scrieți. În tot acest timp, 
eu păcătuiam, trăiam incorect. 

Am avut o relaţie cu un pedagog pentru a fi admisă la 
universitate, dar nu am fost admisă. Din acest motiv, am 
fost supărată pe soartă timp de 10 ani. Lucram pe site-uri 
unde domnişoarele fac tot ce li se cere (învățam la altă 
universitate, iar părinții nu mă ajutau). 

Am făcut avorturi, duceam o viață sexuală 
dezordonată. Relaţiile nu se puneau în ordine. M-am 
îndrăgostit, dar am renunțat la iubire pentru că el 
consuma droguri. M-am chinuit timp de 6 ani. Această 
relație a continuat chiar şi după ce el s-a căsătorit. 

3. Cu un an în urmă, când m-am îndrăgostit şi el nu 
a mai vrut să avem o relație, eu nu am mai vrut să 
trăiesc. Şi am ajuns imediat la spital cu diagnosticul 
„apendicită şi peritonită”. Doctorul a spus că nu am prea 


multe şanse să trăiesc până la operație. Stăteam întinsă 
în pat şi înțelegeam că mor. Am înţeles că nu regret nimic 
din viața mea. Dacă am făcut ceva, atunci am făcut-o 
pornind de la concepția mea asupra lumii, de la aspirațiile 
mele, de la caracterul meu. De un singur lucru îmi părea 
rău, de părinți, pentru că ei vor fi sunati şi li se va spune: 
„Luaţi cadavrul fiicei voastre, noi nu avem nevoie de un 
trup cu probleme”. 

După operaţie a început altă viață, am început să mă 
simt mai fericită. Timp de o jumătate de an, am avut o 
viață minunată. Aveam mulți admiratori, unii chiar foarte 
respectabili şi câţiva foarte înstăriți. Îmi făceau cunoştinţă 
cu părinții lor. Dar ceva tot nu era cum trebuie. 

Intr-o zi au început neplăcerile. 

1. A apărut o tumoare în gură. 

2. Bărbatul, care mă asigura financiar, mi-a propus să 
fac sex cu prietenul lui. Noi am fost pe iahtul lui, pe 
insule, şi prietenul mă acosta în continuu. Ne-am certat. 
Iar, când ne întorceam în oraş, eu nu doream să fiu 
alături de el. Eu am stat pe cârmă şi, drept urmare, m-am 
îmbolnăvit de cistită. Am avut şi apendicele inflamat, fiind 
în altă ţară şi singură (el mă cazase). 

Întorcându-mă acasă, am descoperit că mi-a scris 
omul de care eu mă îndrăgostisem înainte de a avea 
peritonită. Am stat în spital, fiind bolnavă de cistită şi 
apendicită. Dar, când acesta a venit (el este din Moscova), 
nu s-a comportat prea bine sau poate că eu devenisem o 
răsfăţată. M-am supărat pe el. Apoi acesta nu-mi mai 
răspundea la scrisori. Şi de atunci, cu trei luni în urmă, au 
început să curgă problemele asupra mea. În tot acest 
timp, am fost bolnavă: viermi intestinali, bronşită, nu pot 
să fac sport - practic, îmi pierd cunoştinţa la sala de sport. 

Trebuie să mă operez la nas - deviaţie de sept şi 
polipi nazali, îmi era greu să respir. 


Bărbaţii mă ajutaseră întotdeauna, iar acum toți îmi 
întorseseră spatele. lar mie nu-mi ajungeau banii de 
operaţie, înțelegeam că acest lucru nu era întâmplător. 
Am încetat chiar să mă mai supăr. Iniţial, am fost foarte 
furioasă pe toți, dar acum în sufletul meu se făcuse cald. 
(În toate aceste 25 de luni am vizionat DVD-urile). 

În plus: înainte aveam o siluetă disproporțională - un 
piept foarte mare, iar eu sunt slăbuță. Acum pieptul meu 
este mai mic, iar coapsele mari (datorită sportului). Din 
câte înțeleg, acest lucru vorbeşte despre faptul că am 
devenit mult mai armonioasă. Înainte aveam nişte linii 
lungi în palme; după cum mi se spunea - „voi trăi 
minimum. 120 de ani”. Acum aceste linii sunt de două ori 
şi jumătate mai scurte. Eu devin armonioasă, învăţ 
iubirea şi cred că, dacă acesta nu mă vrea, Dumnezeu îmi 
va da alt bărbat. Cu toate acestea, cred că am probleme 
serioase cu urmaşii (peritonită). 

P.S. După ce am stat în spital cu apendicita, ficatul a 
slăbit. Nu pot să beau alcool. Ficatul reprezintă viitorul. 
Eu sunt orgolioasă şi geloasă încă din copilărie. 

Vă mulțumesc pentru cercetările Dumneavoastră. 
Cred că, fără acestea, demult nu aş mai fi fost în viață. 
Mulțumită lor învăţ să iubesc, să fiu mai bună, devin mai 
frumoasă şi mai fericită. 

Mai întâi voi citi scrisoarea pe care am primit-o de 
curând prin email. 

Serghei Nikolaevici, Vă mulțumesc. Datorită lui Allah, 
V-am studiat la început filozofia, apoi, treptat, m-am 
convertit la Islam, la monoteism. 

Vă sunt foarte recunoscătoare pentru faptul că 
spuneți cu curaj tot adevărul despre avorturi şi 
homosexualitate. 

Întrebarea mea este următoarea: am citit în cartea 
musulmană „Medicina profetică a Islamului” de Ibn al- 


Qayyim Dzhauziyya că în Islam se condamnă să se facă 
sex cu o femeie în timpul menstruației, iar sexul anal cu o 
femeie este numit în această carte „un mic 
homosexualism” şi omul poate cerşi iertare lui Allah 
pentru acest lucru prin rugăciune şi printr-o căință 
sinceră. Soții care se ocupă şi cu una şi cu alta, mai 
devreme sau mai târziu, încep să se urască unul pe altul 
şi divorțează. „Din cauza acestui act se schimbă 
caracterele oamenilor aşa cum au fost lăsate de Allah - 
omul capătă o stare pervertită, nepotrivită nici măcar 
pentru animale. Omul începe să iubească lucrurile 
obscene, el se strică involuntar...” 

De asemenea, conform Islamului, omul comite 
negreşit fapte nedemne, dacă va mânca hrană interzisă: 
carne de porc, alcool, produse furate. 

Deci, poate că ar trebui să începi anume cu acest 
lucru, de la „mărunțişuri”? 

lar acum o abatere lirică mică de la subiect. 
Imaginați-vă: plimbându-vă pe stradă, voi vedeţi un 
panou minunat: „Restaurant”. Din curiozitate, intrați 
înăuntru şi admirați interiorul minunat. Sunteţi 
încântat de modul călduros cu care vă întâmpină 
garderobierul, de cum vă conduc chelnerii respectuoşi în 
salon. Acolo, sunteți entuziasmați din nou de cele 
chibzuite, care provoacă o plăcere estetică a 
ornamentației salonului. Sunteţi aşezaţi la o masă de 
servire minunată, înaintea voastră sunt puse farfurii cu 
monograme de aur. Aveţi emoții pozitive totale. Cereţi 
meniul şi peste zece minute acesta vă este adus. 
Deschideţi meniul cu o poftă arzătoare, bucurându-vă 
dinainte de viitoarea plăcere. Şi vedeţi pagini goale. 
Adresându-vă chelnerului cu nedumerire, voi întrebaţi: 
„Am cerut meniul, unde este lista de bucate?” Iar acesta, 
ploconindu-se şi zâmbind politicos, vă explică: „Acesta 


este meniul nostru, pur şi simplu, nu există mâncare în 
restaurantul nostru. Noi ne-am gândit şi am hotărât că 
aşa va fi mult mai bine. După o masă copioasă este 
nevoie, scuzați-mă, să mergeţi la toaletă, de la mâncare 
se întâmplă să ai indigestie, colite, gastrită şi, în general, 
multe neplăceri. De aceea, în restaurantul nostru nu se 
serveşte mâncare”. 

Acum ne întoarcem la sexul anal. În timpul unui act 
sexual normal, se eliberează o cantitate imensă de 
energie care asigură conceperea, vitalitatea embrionului, 
dezvoltarea lui completă viitoare. Zece procente ale 
energiei se pierd pentru plăcere, care funcționează ca o 
momeală pentru continuarea vieții. Viitorul copil 
înseamnă grijă, sacrificiu, probleme, pierderi etc. Toate 
acestea sunt sădite în mecanismul conceperii, şi pentru 
concepere se eliberează, de asemenea, energie. 

În timpul actului sexual anal, oral şi al altor feluri 
de sex, practic, toată energia se consumă pentru 
plăcere. Dacă omul se ocupă des cu acest lucru atunci, 
în timpul unui act sexual normal, în momentul 
conceperii, el îi va oferi copilului nu 90, ci 10-20% din 
energia necesară. Energia vitală, importantă oricum, va 
merge către asigurarea dezvoltării fizice vitale. Vor fi 
reduse posibilitățile strategice şi funcțiile nivelurilor 
înalte - sentimentele înalte, comportamentul etic, 
spiritualitatea înaltă, capacitățile mari, îndemânarea de 
a avea grijă, de a sacrifica, de a controla situaţia. În 
primii ani de viaţă copilul „stă” în întregime pe energia 
părinților. Pentru dezvoltarea fizică acest lucru nu este 
atât de important însă, pentru dezvoltarea spirituală, 
este necesar. 

Sexul anal are drept scop doar plăcerea. Forma 
rămâne, iar conţinutul se aruncă. Trupul există, iar 
sufletul se distruge. Orice perversitate creşte din 


închinarea la plăcere. Închinarea la mâncarea gustoasă 
şi diversificată, de asemenea, se transformă în 
perversitate. 

Închinarea la plăcerea sexuală, în cultura 
occidentală contemporană, ucide iubirea şi credința, 
inevitabil şi pe neobservate. În momentul în care 
plăcerea este pusă pe primul loc, iar iubirea pe locul doi, 
în esenţă, acest lucru este începutul procesului de 
diavolism. 

De îndată ce noi punem ceva pe primul loc înaintea 
lui Dumnezeu şi a iubirii, începe degradarea neobservată 
a sufletului. Această degradare a sufletului se 
caracterizează la început printr-un comportament 
păcătos, prin pierderea treptată a moralității, apoi prin 
perversiuni şi crime, apoi prin boli şi moarte. Uneori, 
pentru salvarea sufletului, bolile sunt date în etapele 
timpurii, încă înainte de perversiuni şi comiterea de 
crime. 

Nu v-aţi gândit de ce deseori sexul şi alcoolul au 
legătură? Alcoolul mutilează sentimentele înalte, le 
înăspreşte, duce sufletul într-o stare animalică. Energia 
Divină slăbeşte, cea animalică se activează. Poftele 
trupeşti şi plăcerea cresc de mai multe ori. 

Dacă omul face abuz de alcool, atunci treptat, în 
subconştientul lui scade aspirația către Dumnezeu, 
pleacă iubirea şi se intensifică dorințele animalice, 
atracția spre plăceri. El vrea să aibă sentimentul de 
iubire pentru o femeie, doreşte să scrie poezii, să fie 
grijuliu şi atent dar, din cine ştie ce motive, acest 
sentiment nu mai apare. Rămâne doar o dorință goală 
de a aduce femeia în pat şi de a primi satisfacție. lar 
apoi începe să se distrugă familia omului, copii lui devin 
alcoolici, dependenţi de droguri, comit crime. Căci 
primirea satisfacției, a plăcerii este pentru ei sensul 


principal al vieţii. În acest scop, ei vor ucide iubirea în 
sufletul lor, vor renunța la sentimentele înalte care 
obligă la abţinerea de la poftele trupeşti. Pentru acest 
lucru, ei pot să facă orice crimă. 

Doctorii şi oamenii de ştiinţă de azi, toată industria 
modernă se orientează spre satisfacerea dorințelor 
omului. În aceasta constă esenţa afacerilor. Dacă nu 
există un control etic şi o înțelegere, ceea ce este pe 
punctul de a se şi întâmpla, atunci tot mecanismul 
gigantic al pieţei începe să funcţioneze pentru 
distrugerea iubirii şi credinței, demoralizând sufletele 
oamenilor. Industria plăcerilor se extinde, se diversifică 
şi produce armate tot mai noi şi mai noi de perverşi, de 
pedofili şi homosexuali. 

Un homosexual, de asemenea, ia toată energia de la 
viitorii lui copii pentru plăcere. Noi cunoaştem istoria a 
două oraşe, unde plăcerea era scopul şi sensul vieții, 
unde împerecherea cu animalele şi homosexualitatea 
deveniseră o normă obişnuită. Ce s-a întâmplat cu 
Sodoma şi Gomora, este cunoscut de toți. Este destul de 
uşor de presupus ce se poate întâmpla cu civilizația de 
azi dacă nu vor începe schimbările la nivel interior. 

Atunci când omul este îmbătat cu alcool, el va 
recurge cu mai multă plăcere la perversiunile sexuale şi 
la crime. Orice insultă îi va provoca o furie animalică şi 
un model primitiv de comportament. 

Când un bărbat vorbeşte despre sex la telefon sau 
priveşte ecranul televizorului unde se prezintă scene 
corespunzătoare atunci, pentru el, poftele trupeşti ajung 
pe primul plan. Aceasta reprezintă deja primii paşi către 
perversitate. Şi pornografia şi erotismul au drept scop 
intensificarea atracției spre plăcere. Sexul, tară a fi 
adresat cuiva anume, este deja o perversiune. 


Când o domnişoară  semidezbrăcată se uită 
provocator la cititor de pe coperta unei reviste, acest 
lucru este o prostituție rudimentară ceea ce, acum, este 
atât de larg răspândit, încât oamenii nici măcar nu 
bănuiesc cât de periculos este pentru iubire şi credinţă. 

Eu am scris că sexul în timpul menstruației este 
periculos atât pentru bărbat cât şi pentru femeie. 
Distrugerea ovulului şi hemoragia sunt, în esenţă, 
distrugerea vieţii. În acest moment se elimină o cantitate 
imensă de energie. După aceasta, ar trebui să apară 
posibilitatea de concepere a unei vieți noi, de formare a 
unui ovul nou, şi pentru aceasta se elimină din nou o 
cantitate imensă de energie. Dacă femeia se roagă în 
această perioadă, atunci energia este orientată către 
Dumnezeu şi merge către asigurarea aspectelor 
strategice de supraviețuire. Sexul în perioada 
menstruației transferă toată energia la nivel de animal, 
în plăcere. Acest fapt duce la o intensificare bruscă a 
geloziei atât la bărbat cât şi la femeie iar, întrucât 
aceasta începe în subconştient, consecințele nu se 
resimt imediat, ci ies la suprafaţă după un anumit timp. 
Agresivitatea, pretenţiile unuia față de altul, mutilarea 
sentimentelor înalte, toate aceste lucruri duc la 
distrugerea familiei. 

În ceea ce priveşte carnea de porc. Acum vreo doi 
ani, stăteam la masă cu fiul meu. l-am spus că nu este 
de dorit să se consume came de porc, mai ales pentru 
un tânăr care va avea copii în viitor. 

-Hai să facem un experiment, am propus eu. 
Imaginează-ți trei feluri de came sub numere: carnea de 
oaie, de vită şi de porc. Apoi spui numerele, iar eu voi 
determina la întâmplare, ce influență are asupra ta 
fiecare produs. 

- Bine, a acceptat fiul meu. 


Şi a început diagnosticarea. 

- Numărul unu, a anunţat el şi, zâmbind, s-a uitat la 
mine. 

- Moartea urmaşilor până la a şaptea generație, am 
anunțat eu. 

- Consumul excesiv al acestui produs poate duce la 
decăderea urmaşilor. 

- Bine, acum ia informația despre produsul numărul 
doi. 

Eu m-am conectat la viziunea interioară şi imediat 
am ridicat din umeri: 

- Acest produs este neutru. 

- lar acum, numărul trei. 

-lar acest produs poate fi chiar util. El intensifică 
energia vitală. 

S-a dovedit că sub numărul unu era carnea de porc, 
sub numărul doi - de vită, iar sub numărul trei - de oaie. 

-Ah, apropo, de ce carnea de porc este atât de 
dăunătoare şi de ce porcul este numit un animal 
necurat? s-a interesat fiul meu. 

- Probabil, pentru că porcul poate mânca orice, 
inclusiv animale asemenea lui. Carnea de porc, din cine 
ştie ce motive, intensifică de nenumărate ori 
concentrarea asupra dorințelor, asupra plăcerilor şi, 
prin aceasta, scade energia vitală. 

Eu am zâmbit misterios. 

-Tu ştii cum să vânezi mistreţii sălbatici? Se 
construieşte un foişor din lemn, iar nu departe se pune 
momeala. Porcul este, probabil, unicul animal care nu 
vede cerul. Astfel încât, acesta nu vede vânătorul din 
foişorul de lemn. Soarta lui este toată viața să 
scormonească cu botul în pământ. 


- Deoarece  intestinele au legătură cu sufletul, 
continuam eu, tot ceea ce noi mâncăm se resimte 
asupra sentimentelor noastre. 

- Doar tu spuneai că sufletul se află în piept, a 
observat fiul meu. 

- Corect, am fost eu de acord. Nivelurile înalte ale 
sufletului, care au legătură cu conştientul, sunt situate 
în zona pieptului, iar cele de bază, profunde, primitive - 
în zona intestinelor. lar straturile cele mai înalte ale 
sufletului se află deasupra capului, şi atunci când ele se 
activează, acest lucru se numeşte „m-a vizitat Sfântul 
Duh”. De aceea, sfinților le sunt desenate deasupra 
capului nimburi care luminează. 

Fiul meu a rămas pe gânduri, iar apoi a anunţat pe 
neaşteptate: 

- Tată, eu am auzit că, dacă femeile consumă des 
carne de oaie, atunci le cresc mustăți. 

- Deci, foarte logic, am confirmat eu. Energia sexuală 
creşte, pasiunea, gelozia se intensifică şi starea 
animalică se manifestă prin hirsutism. Pentru un om 
necredincios, creşterea energiei şi a sexualității generale 
duc la intensificarea geloziei şi a agresivității însă, 
corespunzător, apar şi multe probleme. 

Tăcând puţin, am adăugat: 

- Eu am început să consum mai puţină came de porc 
dintr-un simplu motiv, fără niciun motiv religios. După 
consumul ei, începeau să-mi sângereze gingiile şi atunci 
am înțeles că n-ar fi de dorit să o consum. Doar carnea. 
Când mâneam salam, nimic deosebit nu se întâmpla. 

Canoanele religioase erau create de oamenii care 
aveau acces la planurile subtile şi care vedeau cum 
cauza are legătură cu consecința. Astfel de oameni 
puteau să primească o revelație divină, în care erau 
conținute adevărurile despre legătura absolută a tuturor 


fenomenelor din lume. Şi mâncarea, şi modul de viaţă, şi 
comportamentul, şi gândurile, şi sentimentele - toate 
acestea încontinuu au legătură cu sufletul nostru. 

Apostolul Iacob spunea: „Dacă încălcaţi una dintre 
porunci, atunci voi le încălcaţi pe toate”. Esenţa tuturor 
poruncilor este prima poruncă. Ea prevede că 
Dumnezeu trebuie iubit mai mult decât orice de pe 
lume, şi Creatorul este unul singur şi tot ce a fost creat 
de El este unitar. 

Iubirea ne obligă să ne stăpânim poftele trupeşti şi 
să ne îndepărtăm periodic de la acestea, pentru a ne 
întoarce la Dumnezeu. Dar abținerea de la poftele 
trupeşti este posibilă numai atunci când iubirea şi 
credința sunt, pentru noi, principalele valori. Dacă acest 
lucru nu se întâmplă astfel, atunci închinarea la plăcere 
transformă, treptat, omul în animal. 

Acum vreo doi ani, eu am distrus motorul „loyotei” 
mele. Nu am pus schimbătorul de viteze pe „Drive”, ci pe 
„1”, iar apoi am ieşit pe traseu şi am plecat cu viteza de 
140 km/h. Peste cinci minute, totul se terminase. Am 
fost nevoit să-mi duc maşina în oraş cu o maşină de 
tractare. lar aceasta s-a întâmplat atunci când veneam 
de la vila mea care era în construcție. Probabil că, ceea 
ce se întâmplase, era o aluzie la faptul că m-am afundat 
prea mult în treburile pământeşti şi am uitat de 
treburile cereşti. În orice caz, eu am înțeles atunci că 
problemele sunt aproape şi, într-adevăr, ele au apărut. 

Dacă un monoteist, încălcând puţin câte puţin 
poruncile, se transformă într-un idolatru, atunci, 
inevitabil, el va începe să aibă probleme. Prin monoteism 
se subințelege un nivel înalt de moralitate, iar pentru a fi 
moral este nevoie de o energie înaltă. Acest fapt este 
precum viteza a cincea pornită în momentul unei 
mişcări rapide. Însă, dacă omul începe să alunece în 


păgânism şi trece la prima viteză, atunci lui îi rămân 
două variante: fie bolile şi moartea, adică distrugerea 
motorului, fie o scădere bruscă a vitezei. 

Ultima variantă arată astfel. Trebuie să te lipseşti de 
toate bunurile civilizației, să te întorci la starea 
primitivă, atunci când nu există nici maşini, nici 
calculatoare, nici televizoare, nici râşnițe de cafea. Viața 
în cort, plus neplăcerile şi suferințele permanente, 
acesta este acel regim în care trebuie să trăiască un 
idolatru. Este puţin probabil că civilizația de azi va 
renunța la toate bunurile ei. 

Voi nu v-aţi gândit la cum se numeşte pe sine însăşi 
omenirea de azi? „Civilizația contemporană”! Fiți atenți 
cum se exprimă arheologii de azi: „Noi am găsit urmele 
unei culturi antice”. Cultura are în vedere prioritatea 
valorilor spirituale asupra celor materiale, iar o civilizaţie 
invers. Schopenhauer a spus: „Cultura dă naştere 
civilizației, civilizația ucide cultura”. Acum acest proces 
se manifestă pe sine în toată splendoarea. 

Acum ne întoarcem la scrisoare. Femeia care 
avortează, care face abuz de sex, care încalcă poruncile, 
pune poftele trupeşti pe primul plan. Acest lucru 
pătrunde în subconştient. Iubirea se pierde, iar poftele 
trupeşti rămân. lar apoi, femeia observă că bărbaţii o 
privesc numai ca pe un obiect pentru satisfacerea 
pasiunii. Ei o percep ca pe o femelă şi nu vor să vadă în 
ea o femeie, o viitoare soție şi mamă. Şi, oricât ar părea 
de ciudat, ei au dreptate, deoarece având o astfel de 
energie, din ea nu va mai ieşi o soție şi o mamă bună. 
Intr-un caz obişnuit, dacă la această femeie nu va 
apărea iubirea şi credința, aşa se va şi continua toată 
viața ei. 

Peritonita este  umilirea dorințelor,  umilirea 
sexualității. Apendicita reprezintă umilirea sufletului 


care aspiră către plăcere, ea permite măcar, într-o 
oarecare măsură, să cureți sufletele urmaşilor. 

Faptul că bărbaţii v-au întors spatele şi veniturile au 
dispărut, este doar un ajutor dat de sus pentru 
curățarea sufletului, şi o posibilitate de a naşte un copil 
sănătos. Acest lucru este un semn bun. Când sunt 
prejudiciate trupul, spiritul şi sufletul, ne rămâne să 
îndreptăm energia numai spre Dumnezeu. 

Apropo, în Japonia au existat atât de des cazuri de 
apendicită la tineri, încât operaţia de îndepărtare a 
apendicelui a început să fie făcută copiilor în mod 
profilactic, pentru orice eventualitate. Şi cazurile dese de 
apendicită şi faptul cunoscut că foarte mulți japonezi 
poartă ochelari dau dovadă de un ataşament ridicat al 
sufletului de fericirea umană. Probabil, cauza este 
următoarea. Ocupând Japonia după cel de al Doilea 
Război Mondial, Statele Unite au făcut multe pentru 
dezvoltarea economiei şi ştiinţei Japoniei însă, în acelaşi 
timp, au contribuit foarte mult şi la degradarea culturii 
japoneze. 

Cultura permite omului să fie independent spiritual, 
iar atunci este mai greu să-l controlezi. Însă, când omul 
se ţine cu ambele mâini de o bucată de pâine atunci, 
controlând această bucată, noi controlăm şi omul. 
Civilizaţia modernă încearcă să creeze o ordine 
mondială, negând credința şi moralitatea. Principala 
sarcină devin controlul şi guvernarea, iar cultura doar 
încurcă. Nimicirea activă a culturii a început cu câteva 
decenii în urmă; consecinţele sunt deja vizibile. În astfel 
de condiţii, fiecare om trebuie să salveze credința, 
iubirea şi sufletul, străduindu-se să se comporte moral, 
chiar şi în cele mai mici lucruri, pentru că, în plan 
subtil, totul este unitar. 


Fie ne orientăm către iubire şi Dumnezeu, trăim şi 
prosperăm, fie noi pierdem iubirea şi credința pentru 
bunăstarea exterioară şi începem să murim pe 
nesimţite. Mai întâi, mor credința şi iubirea, iar apoi 
moare cultura, apoi civilizația. De noi depinde dacă se va 
naşte sau nu o cultură nouă. Însă, nu a rămas chiar 
atât de mult timp. 

1. Ca de obicei, sunt foarte bucuroasă să Vă văd şi 
să Vă aud. Nu voi fi originală, însă Vă sunt foarte 
recunoscătoare pentru cercetările Dumneavoastră. Ele mă 
ajută foarte mult să trăiesc, să lucrez asupra mea. 
Particip la toate lecţiile, pe cât posibil mă strădui să nu 
pierd seminariile, citesc cărțile, vizionez şi revăd casetele 
şi DVD-urile, lucrez asupra mea. Dar, în ultimul timp, totul 
se năruie, orice idee se spulberă de la bază fără să 
ajungă la faptă, din casă dispar florile şi nu mai am 
energie pentru nimic. Mi-a fost foarte greu să asist la 
lecţia din septembrie, nu o dată am vrut să mă ridic şi să 
plec, dar am rămas ambele zile. Nu ştiu de ce informaţia 
era foarte grea pentru mine, deşi înainte aşa ceva nu s-a 
mai întâmplat. Nu mi-ați citit scrisoarea, dar am avut 
senzaţia, încă de la primul cuvânt, că aţi răspuns pe 
parcursul întregii lecţii tocmai la aceasta. 

Serghei Nikolaevici, oare eu, chiar nu am nicio şansă 
să supraviețuiesc? Am încercat să mă înscriu la 
consultatie, însă nici aici nu mi-a mers. Vă rog, ajutaţi-mă 
cu un sfat. Nu vreau deloc să mor. 

Vă mulțumesc foarte mult pentru munca şi iubirea 
Dumneavoastră. 

2. Deseori, vorbiţi la lecţii despre faptul că, dacă i-ai 
face un cadou unui om necunoscut, atunci el, singur, va 
căuta o posibilitate de a socializa. Dar, mie totul mi se 
întâmplă exact invers. lubesc să fac cadouri oamenilor 
necunoscuți şi celor cunoscuți, prietenilor, dar atunci cum 


explicați faptul că, după ce fac cadouri, la mine totul este 
invers: oamenii încep să se poarte față de mine cu 
nepăsare, fără seriozitate şi uneori chiar cu aroganță? 

Bineînţeles, înțeleg că motivul se află, probabil, în 
mine. Dar care este motivul? Dacă este posibil, vă rog să 
explicați. Vă mulțumesc foarte mult pentru cercetări. Vă 
doresc sănătate, sănătate, sănătate. 

Prima problemă. Informaţia a fost foarte grea pentru 
dumneavoastră, deoarece se referea la purificarea 
sufletului. În câmpul dumneavoastră - posibila moarte a 
fiului. Cauza: sufletul mamei este strâns legat de poftele 
trupeşti. În vieţile anterioare aţi abuzat de sex, inclusiv 
în timpul sarcinii ceea ce, de asemenea, este foarte 
periculos în a cincea lună de sarcină. 

Acum, în această viață, acest lucru poate amenința 
cu moartea copilului. Concentrarea pe poftele trupeşti 
închide calea către iubire, sufletul începe să se usuce. 
Pentru a vă salva copilul, în ultimul timp, vi se distruge 
viitorul, vi se năruie soarta. Pentru ca să încetați a vă 
baza pe spirit, pe conştient, pe viitor, acestea trebuie 
distruse. Atunci vă veţi întoarce la suflet, va trebui să 
îndurați chinul şi durerea sufletească şi, apoi, să 
dobândiți iubire pentru Dumnezeu, ca fiind principalul 
şi cel mai sigur punct de sprijin. Atunci veți salva viața 
copilului şi propria viață. 

Procesul va fi greu şi chinuitor. Dar, când noi ştim 
pentru ce suferim, boala se transformă în bucurie. 
Important este să nu pierdeţi iubirea, credința şi 
speranța. Dumnezeu nu ne dă încercări care sunt peste 
puterile noastre. Să fii bolnav şi să mori este groaznic 
numai atunci când nu ştii încotro să mergi. lar când 
înţelegi acest lucru, când direcţia este cunoscută, atunci 
orice chinuri, şi chiar moartea, nu ne mai pot răpi 
fericirea interioară. 


A doua problemă. Închinarea la poftele trupeşti duce 
la închinarea la omul iubit ca la o sursă de plăcere. 
Uitând de Dumnezeu, sufletele se sudează şi are loc apoi 
decăderea lor. lar pentru a se salva, omul iubit începe să 
jiegnească, să umilească şi să mărească distanţa. 

Aveţi o foarte mare închinare subconştientă la 
oameni şi, făcând omului un cadou, vă ataşaţi de om. În 
subconştientul dumneavoastră, un cadou nu este o 
jertfa ci o consolidare a relațiilor, o posibilitate de a 
primi plăcere de la comunicarea cu omul în viitor. 

Orice ataşament îl face agresiv pe om. Când faceţi 
un cadou cuiva, în subconştient vi se declanşează, în 
acelaşi timp, o agresivitate față de acest om. Intuitiv, el 
reacționează corespunzător. 

În ceea ce priveşte sănătatea - când eu doresc cuiva 
sănătate, întotdeauna adaug în gând: sănătate 
sufletească. lar fără iubire, nu există sănătate 
sufletească. 

Am făcut cunoştinţă cu sistemul în anul 1996. M-am 
agăţat de acesta ca de un fir de pai: seminar ii, cărți, 
DVD-uri. Înaintam foarte lent, cu eforturi nemaipomenite. 
În anul 2004 am reuşit să trec printr-un test monstruos 
numai datorită sistemului Dumneavoastră. Mulţumesc! 

Şi iată, peste 13 ani... În primăvara anului 2008, 
soțul meu (om de ştiinţă) a plecat la muncă peste hotare, 
având un contract pe 2 ani. Atunci eu am „zburat”. Îmi 
este greu să cred, dar la mine a venit Iubirea. Am simțit 
cât de mult îl iubesc. Sentimentul de iubire mă deschidea, 
am mai avut un astfel de sentiment doar în tinerețe. 

Mă schimb văzând cu ochii. Am încetat să-mi mai 
recunosc reflexia în oglindă. Credeţi-mă, este incredibil, 
dar am întinerit cu 10-15 ani. Când soțul meu a venit în 
concediu după 6 luni, a rămas mut de uimire. A început o 
lună de miere. Mi-a apărut o dorință nestăpânită de a 


naşte un copil. Am mai avut aşa o dorinţă doar înainte de 
naşterea fiicei mele. Pe noi chiar nu ne intimida faptul că 
avem nepoți mari (13 şi 15 ani). Totul era minunat. 

Iar în următorul concediu, soțul a venit după 4 luni şi 
m-a anunțat că divorțează de mine. Am simțit o durere 
sufletească peste măsură. Pământul mi-a fugit de sub 
picioare, dar sentimentul de iubire a rămas, împletindu-se 
foarte strâns cu suferința. Dacă înainte, într-o situație 
dificilă, mâna mea se întindea către video-seminarii, 
acum nu puteam să le vizionez. 

Soțul meu a plecat după 2 săptămâni, iar după o 
lună contractul lui a fost reziliat şi el s-a întors acasă. Noi 
suntem împreună acum, însă am o nelinişte incredibilă 
care nu mă părăseşte. 

Acum vizionez seminariile, toate cărțile sunt citite. 
Soțul meu a început să vizioneze seminariile împreună cu 
mine. Soțul, fiicele şi nepoata mea au început să aibă 
probleme serioase de sănătate. Am intrat în datorii, însă 
au dispărut cu totul ambițiile, sentimentul de dreptate, 
critica. Mie a început să-mi facă plăcere să dăruiesc, dar 
nu pentru că primesc. 

Oare, ce s-a întâmplat? Totuşi, eu simțeam că s-a 
schimbat concepţia mea despre lume şi că mă îndrept, 
deşi încet, spre iubire. Poate că hoinăresc între trup şi 
spirit şi nu sunt în stare să mă ridic mai sus? 

Vă mulțumesc, Dumnezeu să Vă ajute! 

În această lume totul este dual. Pentru mişcare şi 
dezvoltare sunt necesare două potenţiale. Prima, 
principala poruncă spune că Dumnezeu este unic. Şi 
înseamnă că tot ce este creat de El este, de asemenea, 
unic. Atâta timp cât sufletul nostru aspiră, înainte de 
toate, către Dumnezeu, principiul unității se păstrează şi 
se menține. Atunci, în toate sentimentele şi dorințele 
noastre, se unesc contrariile. Nu numai că noi ne 


îndeplinim dorințele, ci şi învăţăm să le stăpânim, să le 
conducem, încetăm să mai fim sclavii propriilor dorinţe. 
lar, dacă unitatea cu Creatorul se pierde, atunci 
sufletul începe să slăbească câte puţin şi iubirea se 
transformă în ataşament, iar ataşamentul naşte 
agresivitate. Omul oscilează între extremități. Iniţial, 
aceasta reprezintă închinarea la omul iubit, apoi frica de 
a-l pierde, insulte, gelozie, ură, dispreț. Pentru a 
supraviețui, oamenii schimbă în mod intuitiv obiectul 
ataşamentului. În momentul în care omul, la început, 
divinizează sentimentele înalte, apoi bunăstarea, apoi 
banii şi nevoile trupului, acest lucru reprezintă o 
idolatrizare care, mai devreme sau mai târziu, duce la 
slăbirea totală a sufletului. Iar apoi începe decăderea. 
Totuşi, dacă are loc întoarcerea la monoteism şi la 
iubire, atunci începe un nou ciclu de dezvoltare. Dar, 
dacă omul continuă să se agaţe de dorinţele, instinctele, 
trupul şi conştientul lui, decăderea devine ireversibilă. 
lubirea este cea mai mare forță din Univers. Ea 
trebuie orientată în mod corect. Dacă iubirea este 
adresată în primul rând lui Dumnezeu, atunci acest 
sentiment oferă prosperitate şi dezvoltare. Însă, dacă 
acest sentiment îl transformă pe omul iubit în 
Dumnezeu, atunci acesta moare sau pleacă. Iubirea, 
transformată în ataşament, este periculos de mortală. 
Dacă societatea va profesa valori false, dacă 
alunecarea în idolatrie nu provoacă la oameni un protest 
interior, atunci sentimentul de iubire devine periculos de 
mortal şi oamenii, pentru a supraviețui fizic, refuză în 
mod subconştient sentimentul de iubire. Ei pierd ziua de 
mâine pentru a trăi în prezent. 
Procesul stingerii sufletului poate dura ani şi 
decenii. Totuşi, aşa se întâmpla înainte, iar acum toate 
procesele decurg mai rapid. Greşeala multor oameni 


constă în faptul că se percep pe ei înşişi ca trup şi 
conştient. Aceştia se pot purta ca idolatri cu deceniile, 
iar când conştientizează pericolul direcției lor, îşi 
schimbă părerea asupra lucrurilor în câteva zile, li se 
pare că au devenit alții şi că totul trebuie să li se 
schimbe: viața, sănătatea, destinul. 

Totuşi, mai există şi o altă noțiune cum ar fi 
sufletul, din care face parte şi subconştientul. Sufletul 
nostru are dimensiuni uriaşe şi nu ţine pasul imediat cu 
gândurile noastre. Straturile superficiale ale 
sentimentelor se pot schimba destul de repede, însă 
sentimentele noastre profunde, care ne determină 
soarta, sănătatea, tipul de atitudine pe care o au 
oamenii față de noi, se pot schimba în zeci de ani. 

Deşi există şi excepţii, transformarea personalității 
poate avea loc şi în câteva luni. Amintiţi-vă pilda lui 
Hristos despre oamenii care lucrau în vie. Sufletul 
trăieşte după legile lui şi aceste legi se deosebesc de cele 
după care trăiesc trupul şi conştientul. 

Până în anul 1996, sufletul dumneavoastră se 
stingea treptat şi pe neobservate. lar apoi ați făcut 
cunoştinţă cu o nouă concepţie despre lume şi vi s-a 
deschis posibilitatea de a avea sentimentul de iubire. 
Înainte, acest sentiment v-ar fi fost mortal, iar acum a 
apărut şansa de a accepta curățarea şi de a supraviețui. 

Pentru a simţi energia Divină, trebuie să cureți 
sufletul, să renunțţi la toate ataşamentele. Trebuie să 
crezi că iubirea pentru Dumnezeu este cea mai înaltă 
fericire şi sensul vieţii noastre. Contactul cu energia 
Divină ucide omul imperfect. Cu cât sufletul s-a ataşat 
mai tare de fericirea superficială, cu atât mai agresiv 
acesta se poartă cu cel care îl privează de această 
fericire. De aceea, în subconştientul omului imperfect, 
curățarea dă naştere unei explozii de agresivitate care 


este orientată către Dumnezeu, iar în astfel de situație, 
şansele de a supraviețui scad până la zero. 

După mulți ani de cercetări asupra pacienților mei, 
pot spune următoarele: nivelul dependenţei de trup, de 
bunurile materiale se învinge în mod dureros, dar 
suficient de repede. Pur şi simplu, unor oameni le este 
imposibil să învingă dependenţa de bunurile spirituale. 
Le este frică să piardă ceea ce timp de zeci de ani 
considerau a fi sensul vieţii lor. Dar, oricum, mai 
devreme sau mai târziu, dacă nu există o detaşare 
voluntară, atunci apare cea forțată: boli, necazuri, 
pierderea locului de muncă, eşecul viitorului, 
închisoarea, moartea etc. Pentru un idolatru, acesta este 
un ritm normal de existenţă. 

Apare întrebarea: în ce mod îi vindeca Hristos în 
câteva clipe pe oamenii care aveau un nivel uriaş de 
orgoliu? Probabil, aceasta avea legătură cu 
personalitatea lui. Cu cât este mai înaltă aspiraţia 
conştientă către Dumnezeu şi sentimentul de unitate cu 
El, cu atât omul are mai multă energie şi cu atât mai 
uşor au loc schimbări profunde în sufletul lui şi în 
sufletele oamenilor ce-l înconjoară. Se poate schimba 
nu numai starea fizică, ci şi soarta. Ce-i drept, impulsul 
care era primit de bolnavii vindecaţi de Hristos nu se 
păstra întotdeauna mult timp. Sentimentul de iubire, 
gratitudinea şi sacrificiul s-au manifestat doar la un 
singur om din zece oameni vindecaţi de lepră de către 
Hristos. Dar evenimentele prezentate în Noul Testament 
dovedesc, evident, următoarele: schimbările profunde 
pot decurge foarte rapid, dacă omul uită de toate şi 
aspiră către Dumnezeu. 

Când aţi început să citiți cărțile mele, acest lucru se 
întâmpla greu şi chinuitor, pentru că începuse procesul 
de învingere a orgoliului. lar atunci când v-aţi maturizat, 


vi s-a oferit următoarea etapă - purificarea sufletului. La 
început, durerea sufletească pare insuportabilă, iar apoi, 
când înţelegi pentru ce este necesară, iubirea devine o 
realitate mai mare decât lumea înconjurătoare şi situația 
se învinge. După aceasta, învingerea dependenţei de 
viitor, de un destin fericit a devenit simplă şi frumoasă 
pentru dumneavoastră. Datoriile reprezintă umilirea 
subconştientă a bunăstării. Ambiţiile, sentimentul de 
dreptate şi critica - o prioritate a spiritului, a 
conştientului asupra iubirii. Când sufletul începe să 
învie, învingerea dependenţei de trup şi spirit este deja o 
satisfacţie, nu un chin şi o tragedie, ca înainte. Sufletul, 
care a reînviat, începe să primească iubire, şi atunci noi 
observăm că a da este mult mai plăcut decât a lua. 

Apropo, oamenii de ştiinţă englezi au făcut o 
cercetare interesantă. Timp de mulţi ani, ei au studiat 
două grupuri de oameni: în primul grup erau cei care 
iubeau să primească cadouri, iar în al doilea grup cei 
care iubeau mai mult să dăruiască. A fost evident că 
oamenii din cel de-al doilea grup trăiau cu mult mai 
mult. Este vorba de faptul că disponibilitatea de a 
sacrifica şi de a dărui dă dovadă de un nivel înalt de 
energie subtilă. Această energie este orientată spre 
menținerea vieții, încetineşte îmbătrânirea şi permite să 
vindeci bolile grave. 

Întinerirea care v-a apărut, după ce aţi avut 
sentimentul de iubire, era cu totul firească. Dar această 
iubire a început să se transforme rapid în ataşament, 
mai ales după luna de miere. Dorinţa de a da naştere 
unui copil este o dovadă în plus a prezenței unui 
surplus de energie. 

În tinereţe, îndrăgostirea şi dorinţa de a avea copii 
sunt naturale şi asigurate cu energie, pentru că în 
subconştient este încă puternică legătura cu Dumnezeu. 


Sufletul, aflându-se în alte lumi, primeşte această 
legătură încă înainte de naşterea omului. lar la 
maturitate trebuie în mod conştient să dobândim ceea 
ce este dat gratuit în tinerețe. Când ați avut sentimentul 
de iubire, era necesar să visați cât mai puţin la venirea 
soțului. Dimpotrivă, trebuia să vă detaşaţi şi să vă 
rugați. Trebuia să vă limitați la maximum plăcerea 
sexuală şi să folosiți iubirea umană pentru deschiderea 
iubirii Divine. 

Însă a rezultat că energia imensă a fost orientată nu 
numai în mod conştient, ci şi în mod subconştient către 
adorarea omului iubit. El a simţit că poate muri, că un 
pericol serios amenință copiii şi nepoţii şi, de aceea, în 
mod intuitiv trebuia să oprească procesul degradării 
iubirii în ataşament. Într-un caz asemănător, un 
remediu minunat este infidelitatea sau divorțul. Dacă v- 
ați fi permis să aveţi pretenţii față de soț, viața voastră în 
comun ar fi fost periculoasă pentru el. Cu toate acestea, 
deşi greu, ați învins umilința sufletului. Din acest motiv, 
destinul v-a întors soțul. lar începutul problemelor de 
sănătate ale soțului, fiicei şi nepoatei dumneavoastră 
este, într-o mare măsură, rezultatul sentimentului 
puternic şi incorect. 

Purificarea sufletului are loc în etape. V-a mai 
rămas încă o etapă prin care nu aţi trecut - învingerea 
dependenței de suflet, de partea ei muritoare. Mi se pare 
că acest lucru va fi mai uşor. 

Omul nu este trup, nu este spirit şi nici măcar 
suflet. Omul este iubire. În fiecare om trebuie iubit 
Dumnezeu. Noi am ieşit din Creator şi suntem parte a 
Lui. Este imposibil să pierdem componenta noastră 
Divină şi este imposibil să pierdem sentimentul de iubire 
la un astfel de nivel. Când veți simţi astfel, atunci fricile 
şi neliniştile vor dispărea de la sine. 


Pierderea unității cu Dumnezeu are loc uşor şi pe 
nesimţite, iar reîntoarcerea la Dumnezeu devine, pentru 
mulți, un chin invincibil. Dar, când ştim ce folos imens 
aduc suferințele, când ţinem minte cine suntem în 
esența noastră, atunci orice evenimente devin pentru noi 
etape de descoperire a fericirii interioare. 

kkk 

Vă multumesc foarte mult pentru munca 
Dumneavoastră grea. De nouă ani trăiesc după sistemul 
Dumneavoastră. O cunoştinţă mi-a propus, acum câteva 
luni, să mergem la un stareţ - un călugăr care trăieşte în 
mănăstire. În momentul în care am ajuns la mănăstire, 
noi am aflat că starețul Chirii este foarte bolnav: diabet, 
nu are ambele picioare, o inimă bolnavă, un văz foarte 
rău şi recent suferise de pneumonie. De asemenea, stând 
la coadă aproximativ şapte ore, am aflat că el le prezice 
multor oameni evenimentele şi oamenii se vindecă în 
urma rugăciunilor lui. Când am intrat la el, starețul s-a 
uitat cu atenție la mine, iar apoi a zâmbit şi a spus: „Cât 
de bucuros sunt să văd un om care are grijă de curăţenia 
sufletului său şi care vrea să îşi curețe sufletul de 
păcate”. Starețul nu mi-a prezis nimic şi nu s-a rugat 
pentru mine, ci pur şi simplu m-a binecuvântat şi m-a 
instruit: „Du-te, crede, şi ți se va da după credință”. lar eu 
am ieşit şi am spus: „Să trăiască Serghei Nikolaevici! Cât 
este de minunat că el a ajuns la tema sufletului”. 

Iar, în prezent, am avut parte de o curățare aşa cum 
nu s-a mai întâmplat vreodată înaintea vreunui seminar. 
Am ajuns la spital cu un copil mic (greață, febră, acetonă). 
Eu şi multe rude, de asemenea, aveam o diaree 
groaznică. Mi-a apărut o agresivitate înfiorătoare față de 
soțul meu, aproape de necontrolat, cu o săptămână 
înainte de seminar. Cu o zi înainte de seminar, soțul a 
venit acasă beat, deşi este preot şi nu consumă alcool. 


În ce direcţie să lucrez? 

Oamenii primesc periodic o revelație divină, dar un 
ataşament crescut față de agitația lumească şi o lăcomie 
corespunzătoare duc la faptul că noi percepem adevărul 
în mod denaturat. Oamenii au văzut în Creştinism o 
posibilitate de curăţare a păcatelor, dar nu doar prin 
iubire şi prin propria schimbare, ci prin închinarea la 
cineva şi prin aruncarea asupra acestuia a propriilor 
păcate. Până la venirea lui Hristos, erau necesare asceza 
şi respectarea strictă a poruncilor pentru a învinge 
păcatul. Hristos a oferit o înțelegere nouă şi posibilități 
noi: iubirea, unitatea cu Creatorul, schimbarea totală a 
propriului caracter, înaintea oamenilor s-a deschis o 
cale de salvare. Dar conştiinţa lacomă a perceput totul 
după placul său. S-a adus la cunoştinţă că Hristos a 
răscumpărat toate păcatele prin jertfa lui, a luat asupra 
sa păcatele tuturor oamenilor şi a curățat sufletele lor. 

În favoarea acestei poveşti, preoţii şi stareţii, nu 
doar de o mie de ani, încearcă să ia asupra lor păcatele 
altor oameni. Totodată suferă ei înşişi, suferă biserica 
creştină şi suferă, ulterior, oamenii care au fost izbăviți 
de păcate pe nedrept. Căci Hristos a avertizat că a 
alunga un demon din suflet, adică păcatul, este lipsit de 
sens şi periculos. Demonul va pleca, iar apoi se va 
întoarce şi va aduce cu el încă şapte. Dar oamenii nu au 
putut, nu au vrut să înțeleagă ceea ce spunea Hristos. 

Legenda de basm care a fost născocită de discipolii 
lui Hristos spune: Dumnezeu a venit pe Pământ, a luat 
asupra sa păcatele oamenilor şi, prin suferinţele lui, el a 
răscumpărat aceste păcate. Să medităm la ceea ce este 
suferința în esența ei. Suferința este o distragere, o 
pierdere. Să sufere poate trupul, să sufere pot şi spiritul 
şi sufletul. 


De ce sufletul se curăţă prin suferință? Sufletul se 
curăță prin iubire. Numai iubirea divină este veşnică şi, 
când se distrag trupul, spiritul şi sufletul, atunci omului 
îi rămâne o singură ieşire - să meargă către iubire şi 
către Dumnezeu. De aceea suferințele amplifică iubirea. 

Putea, oare. Dumnezeu să sufere? Creatorul nu 
poate să piardă. Numai natura umană se poate distruge. 

Dar ce este păcatul? Acesta este pierderea unității 
cu Dumnezeu, pierderea iubirii. Poate, oare, Dumnezeu 
să sufere şi să preia păcatele omeneşti asupra sa? Poate, 
oare, iubirea să sufere şi să renunțe la ea însăşi? 
Această frază sună fără sens. Dacă Hristos ar fi 
răscumpărat toate păcatele, atunci sufletele oamenilor 
din Israelul Antic s-ar fi curăţat şi, în loc de distrugerea 
țării, ar fi urmat progresul ei. Istoria ne oferă o altă 
imagine - starea Israelului s-a înrăutățit brusc după 
moartea lui Hristos. Atunci de ce sufletele oamenilor nu 
s-au curățat? Pentru că, prin Hristos, a fost dată doar o 
posibilitate de salvare - prin propria aspirație a fiecărui 
om către Dumnezeu, prin învingerea orgoliului şi a 
poftelor trupeşti. În acel moment, această sarcină s-a 
dovedit a fi grea pentru oameni, concepţia lor despre 
lume era prea lacomă. 

Ce au văzut în învăţaturile lui Hristos discipolii lui? 
Posibilitatea de a transmite păcatele altuia, posibilitatea 
vindecării rapide de orice boli, posibilitatea schimbării în 
bine a propriului destin prin creştinare, posibilitatea de 
a dobândi orânduirea Creatorului nu prin respectarea 
poruncilor, nu prin renunțare şi suferință, nu prin 
iubire ca principala punte care uneşte omul cu 
Dumnezeu. Lăcomia însemna doar o minune: ai crezut 
în Hristos - ai devenit sănătos, ai crezut în el ca în 
Dumnezeu - vei ajunge în rai. Forma exterioară a fost 
păstrată, iar principalul conţinut - iubirea, schimbarea 


şi educarea sufletului s-au dus pe planul doi. Oamenii 
au început să se adreseze stareților şi preoţilor nu 
pentru a-şi salva sufletele, ci pentru a primi bunuri sub 
formă de sănătate şi bunăstare. Acest proces al 
decăderii a durat mult timp. 

Acum instituția stăreției, practic, a dispărut, 
întrucât ataşamentul şi lăcomia umană s-au intensificat 
de mai multe ori. Acea aspirație şi acele încercări de a 
ajuta astfel de oameni se transformă în autodistrugere. 
Se pare că vremea stareților şi a oamenilor clarvăzători 
s-a terminat. Nu mai avem asupra cui strămuta 
păcatele. Acum fiecare trebuie să răspundă personal 
înaintea lui Dumnezeu pentru greşelile lui. lar oamenii 
speră, din obişnuinţă, la cea de-a doua venire a Mesiei: 
El va veni şi îi va salva pe toți de la moarte, toţi îşi vor 
arunca iar păcatele asupra Lui şi din nou vor începe să 
trăiască bine. 

lisus Hristos se identifica pe sine cu iubirea. Iubirea, 
care vine la un suflet lacom şi imperfect, este 
întotdeauna o salvare, dar aceasta poate arăta ca o 
boală, nenorocire şi moarte. Cu cât sufletul este mai 
lacom şi mai agresiv, cu atât mai multe nenorociri va 
primi un om sau un întreg popor. Aşa s-a întâmplat şi în 
Israelul Antic. 

Totuşi, au existat atunci oameni care credeau cu 
adevărat în Hristos. Să medităm asupra întrebării: cine 
au fost aceşti oameni? în primul rând, aceştia erau 
oameni bolnavi, ologi, leproşi, adică aceia care erau 
umiliți fizic şi spiritual. Aceştia erau cei la care cineva 
dintre rude s-a îmbolnăvit sau a murit brusc. Pescarii 
simpli au devenit ucenicii lui Hristos, adică cei care 
ocupau treptele inferioare ale ierarhiei sociale - nu 
înțelepții, nu oamenii de ştiinţă, nu preoții, nu împărații. 
lar oamenii care erau ataşaţi de bunurile materiale şi 


spirituale s-au dovedit a fi îndepărtați de la acele 
adevăruri propovăduite de lisus Hristos. În zilele 
noastre, mulți se consideră adevărați creştini şi, cu toate 
acestea, se închină bunurilor materiale şi spirituale. 
Idolatria iubeşte să se deghizeze în haine bogate. 

Cu ce se deosebeşte rugăciunea unui păgân de 
rugăciunea unui monoteist? Păgânul se roagă pentru 
bunurile trupului: adresându-se lui Dumnezeu, el cere 
sănătate şi îndeplinirea dorințelor. Un păgân se roagă 
pentru bunurile spiritului său şi pentru conştientul său: 
adresându-se lui Dumnezeu, el cerşeşte bunăstare 
pentru propria soartă, cere ca speranțele şi planurile lui 
să se îndeplinească, ca duşmanii să îi fie pedepsiţi, ca 
familia să prospere. 

lar un monoteist se roagă pentru sufletul lui care 
este unitar şi îmbină în sine toate contrariile. El îl roagă 
pe Dumnezeu să îi susțină iubirea în suflet. Se roagă, 
iertând acei oameni prin care Dumnezeu i-a oferit o 
purificare. El vede voia Divină şi în evenimentele bune, 
şi în cele neplăcute. Cel mai important pentru el este să 
păstreze iubirea şi să-şi salveze sufletul. 

Rugându-se, un păgân se gândeşte la salvarea 
trupului şi spiritului, un monoteist - la salvarea 
sufletului său. Acum mulți oameni se roagă, având grijă 
de iubire şi de sufletul lor. Majoritatea oamenilor văd în 
Hristos un Mântuitor care salvează doar trupul şi 
bunăstarea lor. 

Îmi amintesc de filmul „lisus din Montreal”. 
Subiectul este destul de simplu. Actorii de teatru 
primesc o propunere neaşteptată - să joace în 
spectacolul consacrat lui lisus Hristos şi actelor sale. 
Aceşti actori realizează un câştig suplimentar, 
sonorizând filme porno, filmându-se în reclame ieftine. 
Pentru aceştia, importantă este o bucată de pâine, ei nu 


se gândesc la suflet. Noul spectacol este o posibilitate 
viitoare de a-şi consolida propria lor bunăstare. 

Particularitatea spectacolului constă în aceea că 
reprezentația are loc în natură, cumva în condiții 
naturale, şi un grup de spectatori umblă după actori, 
urmărind metamorfoza lor şi familiarizându-se cu 
evenimentele reale ale Israelului Antic. Şi iată, câte 
puțin, cu actorii începe să aibă loc o transformare 
uimitoare. Ei îşi amintesc de astfel de noţiuni precum 
moralitatea, sufletul, iubirea. Actorul tânăr, care joacă 
rolul lui Hristos, se transformă complet, uitând la un 
moment dat că este actor, în interiorul lui se deschide o 
energie nouă. Dintr-odată, el începe să vadă cât sunt de 
prejudiciate sufletele spectatorilor şi încearcă să-i ajute 
sincer, să-i salveze. 

În esenţă, a avut loc a doua venire a lui lisus. Dar 
cum au reacționat oamenii la acest lucru? Ei stau şi 
urmăresc în mod stupid ceea ce se întâmplă pe scenă. 
Aceştia sunt oameni civilizați, pentru ei conştientul, 
bunăstarea sunt principalul punct de sprijin în viaţă. 
Numai o singură negresă manifestă dintr-odată un 
anumit răsunet sincer, sufletul său se trezeşte şi 
răspunde la cuvintele lui Hristos. Sufletele moarte ale 
celorlalți spectatori nu reacționează deloc. 

Finalul este unul firesc. Cu fiecare spectacol, sunt 
din ce în ce mai puţini spectatori. Însuşi spectacolul este 
recunoscut a fi dezastruos, se decide ca spectacolul să 
fie eliminat de pe scenă, în acesta nu există niciun fel de 
erotism, nu bucură trupul şi nu înveseleşte conştientul. 
În momentul în care, în timpul spectacolului, vin 
poliţiştii pentru a aresta averea şi îi sucesc mâinile 
actorului principal care joacă rolul lui Hristos, 
spectatorii se aruncă să-l apere. Însă ei nu-l apără pe 
cel care joacă rolul lui lisus Hristos, aşa cum se clarifică 


în cele din urmă, ci dreptul lor de a privi spectacolul 
până la final, căci au plătit bani pentru acest lucru. 

Actorul principal ajunge la spital. El a fost rănit grav 
şi poate muri. Însă, chiar şi aşa, nu a reuşit să se 
detaşeze de imaginea creată de el. Acesta continuă să se 
uite la lume prin ochii lui Hristos şi vede că sufletele 
oamenilor sunt practic moarte. Cei care-l înconjoară se 
întorc de la el cu nedumerire. 

A doua venire a lui lisus nu a avut loc. Oare ce folos 
au primit oamenii de la faptul că la unul dintre ei s-a 
deschis Divinul? Au primit acel folos spre care erau 
orientați şi pe care îl aşteptau. Tânărul a murit şi s-a 
dovedit că nu are rude. Înseamnă că trupul lui poate fi 
folosit ca donator de organe. Şi iată, acestea sunt 
cadrele finale ale filmului: inima, rinichii, ficatul 
extirpate, împachetate cu grijă în pungi de plastic şi 
puse în containere cu gheață. Oamenii văd ceea ce se 
aşteaptă să vadă. Oamenii primesc ceea ce doresc să 
primească. 

În acest film este prezentat cum poate arăta a doua 
venire a lui Hristos. Filmul a ieşit foarte convingător şi 
veridic. 

În realitate, în adâncul sufletului, noi toţi ne temem 
de iubire, pentru că nu ne oferă doar plăcere. Iubirea îl 
obligă pe om să fie moral, îl forțează să ierte şi să 
sacrifice, să îngrijească şi să se educe. Ne obligă să ne 
schimbăm, iar schimbarea adesea este însoțită de 
pierderi şi suferințe. Iubirea ne obligă să fim 
responsabili pentru cei apropiați, pentru familie, pentru 
toată umanitatea. Ne obligă să ne detaşam de poftele 
trupeşti, de mânie şi lăcomie. Cu cât trăim mai mult 
timp fără iubirea care ne uneşte cu Creatorul, cu atât 
mai tare ne temem şi cu atât mai mari suferințe ne 
provoacă. 


În ultimele câteva secole, oamenii încearcă în mod 
perseverent să se închidă în fața iubirii, închinându-se 
satisfacţiilor, bunăstării, propriului ego. Dar, oricât de 
mult ne-am închide în fața iubirii, ea va veni oricum şi 
sufletele noastre vor fi mântuite. Cu toate acestea, ce se 
va întâmpla cu trupul şi cu conştientul depinde, 
personal, de fiecare dintre noi. 

Mama mea a fost la seminarul din septembrie 2008 
deoarece, pentru prima dată, după seminarul precedent, 
mie mi se făcuse foarte rău şi pentru că fiul meu şi-a rupt 
mâna. 

Însă, cu toate că eram într-o stare foarte rea, s-a 
întâmplat ceva surprinzător. (În plus, în acest timp, citeam 
Bhaga- vad Gita). Eu am vizionat acest seminar pe DVD 
şi, în timpul vizionării, un sentiment care tot creştea, 
luminos şi bucuros, a explodat ca un vulcan în piept, 
astfel încât inima a început să bată nebuneşte. Am avut 
un sentiment foarte puternic de iubire. 

Din această zi, viața mea şi totul din jur a început să 
se schimbe vertiginos, să se transforme radical. Ce este 
interesant: eu nu m-am schimbat, m-am luptat, de 
asemenea, cu judecarea, cu supărările, cu iritările etc. 
Dar această iubire interioară era atât de puternică, încât 
nimic nu o atingea. Ea mă îndemna înainte în toate şi 
toate sentimentele erau mai vii decât de obicei, iar dacă 
aveam o durere, o împingea tot mai adânc şi mai puternic. 

Exact peste un an eu am trimis-o din nou pe mama la 
seminar, parcă fără a avea un sentiment de lăcomie. Şi 
după seminar (septembrie 2009), tot sentimentul descris 
de mine s-a stins. Împreună cu el, s-a potolit şi viața mea 
tumultoasă în decursul acestui an de viaţă. 

Nu mă pot lămuri: de ce s-a produs explozia acestui 
sentiment şi de ce el a dispărut atât de brusc? Acesta 


semăna cu unitatea care s-a intensificat cu Creatorul. 
Oare aşa este? 

Sugerați-mi măcar în linii generale. Vă mulțumesc... 

În Vedele se spune că orice tehnici, fie chiar şi cele 
mai bune, nu reprezintă nimic, dacă nu există o 
aspirație personală către Dumnezeu. Poţi să te detaşezi, 
să te înfometezi, să-ți opreşti conştiinţa, să treci prin 
cele mai grele încercări. Totuşi, se pot deschide 
supracapacităţi, viziunea trecutului şi a viitorului, dar 
acestea sunt doar un fond care te ajută să îl cunoşti pe 
Creator. 

Apostolul Pavel vorbea despre acelaşi lucru. Oricare 
ar fi fost faptele eroice spirituale, orice capacități ar avea 
un om, dacă în suflet nu există iubire, care te uneşte cu 
Dumnezeu, atunci un astfel de om este un om de nimic. 

Ne-am obişnuit cu faptul că pentru noi se poate 
ruga preotul, că de noi pot avea grijă rudele. Cu cât mai 
mult ne bazăm pe oameni, cu atât este mai slabă 
credința şi iubirea noastră pentru Dumnezeu. 

Dacă fiul şi-a rupt mâna după seminar, înseamnă 
că orgoliul şi mercantilismul mamei lui au pătruns 
destul de adânc în subconştient. Din acest motiv v-aţi şi 
simţit rău în perioada seminarului. Însă, întrucât aţi 
început de bunăvoie să vă detaşaţi şi aspiraţia personală 
către Dumnezeu s-a intensificat, sufletul a început să 
reînvie şi ați avut sentimentul de iubire. 

Poate, trebuia să fi venit singură la următorul 
seminar? Bineînţeles, a vă trimite mama după harul 
ceresc este mult mai simplu. Din păcate, mulți oameni, 
uitând de moralitate, de respectarea poruncilor, de 
iubire, încearcă să cerşească sănătate şi bunăstare prin 
eforturile altor oameni. În acest scop, ei vor merge şi la 
mormântul unui sfânt, se vor atinge de sfintele moaşte 
şi vor face cotizaţii generoase în biserică şi vor comanda 


nu doar un singur sărindar. Se ştie, de foarte mult timp, 
că rugăciunea fără faptă este moartă. Iar, pentru orice 
credincios, fapta principală este aspirația personală 
către Dumnezeu şi unirea cu El prin iubire. 

kkk 

Nu vreau nici măcar să presupun ce întorsătură ar fi 
luat mai departe viaţa mea, dacă nu aş fi început să Vă 
citesc cărțile. Lucrând cu ele, am găsit răspunsuri la 
majoritatea întrebărilor mele, am identificat o mulțime de 
legături dintre cauză şi efect. Aceasta este, pur şi simplu, 
o scrisoare-confesiune despre ce se poate întâmpla în 
viată. 

În anul 1994 m-am căsătorit. Eu cu soțul aveam o 
relație foarte caldă şi prietenoasă. Numai că relațiile 
sexuale nu se aranjau nicicum, deşi se dezvoltau treptat. 
(Până la nuntă noi nu am avut contact sexual). El se 
străduia foarte mult în acest plan şi eu nu am ce să-i 
reproşez. Chiar soțul a insistat să facem nunta. Noi 
aveam o dorinţă reciprocă să ne cununăm, ceea ce era 
susținut şi de părinți. Mi se părea că nu este nimic 
îngrozitor înfăptui că nu aveam o atracţie şi o dorință 
puternică de a avea relații sexuale (cu o jumătate de an 
înainte de nuntă, medicii mi-au descoperit o boală a 
glandei tiroide şi am urmat un tratament cu hormoni). 

Ne-am căsătorit. Am început să trăim. În acea 
perioadă noi eram studenți. După un an de viaţă în 
comun, am rămas însărcinată şi am hotărât cu bucurie să 
plec într-un concediu academic (dispăruse în mod definitiv 
dorința de a învăţa). În timpul sarcinii, noi nu am avut 
deloc o viață sexuală. S-a născut fiica noastră. Soțul a 
început să câştige bani frumoşi (el cu tatăl şi cu fratele lui 
mai mare aveau o afacere considerabilă). Dar, deşi îmi 
dădea bani pentru cheltuielile obişnuite, el nu aducea 
bani în casă. Cheltuia foarte mulți bani pe chejuri, 


restaurante, cluburi, dar îi era foarte dificil să rezolve 
problema cu reparația în casă etc. 

Aşa trecea timpul. Noi practic nu am mers în nicio 
vacanță în doi sau în trei cu fica, ci doar în companii 
mari. Soțul a început să consume foarte mult alcool, să 
rămână cu prietenii până noaptea târziu. El era de acord 
să discutăm despre orice rugăminți şi propuneri, noi 
comunicam, conveneam să schimbăm modul de viață, 
însă se făcea dimineața şi totul începea din nou. 

Totul era la fel în privința relațiilor sexuale. La 
început, m-am împăcat cu faptul că el venea la mine băut. 
Apoi a devenit insuportabil. Am început să dormim în 
camere separate de comun acord. Însă nu exista atracţie, 
aşa că nu am rămas fixată prea tare pe acest lucru. 

Câteodată, eu doream atât de tare Iubire, mângâiere, 
grijă încât ajungea să mă doară. Câteodată mă 
îndrăgosteam. 

În acele luni îmi străluceau ochii din nou şi viața 
părea să fi devenit mai bună. Dar nu mergea niciodată 
mai departe. Am încercat să-mi dau voie a mă gândi la 
divorț dar nu reuşeam. Soţul era cel mai bun şi cel mai 
devotat prieten pentru mine, iar eu nu-mi imaginam viața 
fără el. Noi am trecut şi prin boli venerice, pe atunci tălpile 
picioarelor erau presărate cu un fel de negi, eu aveam un 
exces de greutate, coşuri pe bărbie. Dar, în ciuda acestor 
boli, mă bucuram oricum de viață. Eu am un zâmbet şi un 
simţ al umorului minunat şi nu oboseam să râd. 

Cu toate acestea, eu, cum s-ar zice, mă căutam pe 
mine tot timpul. Sunt pedagog de specialitate pentru 
clasele primare şi mi-a plăcut întotdeauna profesia mea. 
Dar, din cauza unor convingeri ciudate, nu am lucrat 
niciodată la şcoală. Părinții mei au insistat să am studii 
superioare. Nu înţelegeam pentru ce îmi trebuiau aceste 
studii şi nu voiam să fac acest lucru „de fațadă „şi pentru 


bani. Citeam foarte mult, socializam cu diverşi oameni, 
încercând să înțeleg care este sensul vieţii lor etc. În 
această perioadă, s-au stricat relațiile mele cu mama, 
deşi acestea fuseseră întotdeauna de încredere pentru 
noi. 

În viața socrului meu a apărut o amantă tânără care 
i-a născut un fiu, dar, cu toate acestea, el nu a plecat de 
acasă. Soacra mea a trecut cu greu peste acest lucru şi 
apoi s-a îndreptat spre religie. 

Au trecut astfel 8 ani. În urma escrocheriilor, soţul 
meu, tatăl şi fratele lui au ajuns sub urmărire penală la 
închisoare, ceea ce a fost pentru noi ca un trăsnet în 
mijlocul cerului senin. O jumătate de an, am trăit după 
noile reguli, învățam să gândesc „despre tot şi dintr- 
odată”. Relaţiile cu părinții s-au aranjat. Ca să spun 
cinstit, eu am simţit gustul pentru viață, oricât de greu îmi 
era moral şi fizic. 

Cu o jumătate de an în urmă, am mers la biserică, la 
Dumnezeu. Participam la slujbe, pentru prima dată m-am 
spovedit şi m-am împărtăşit împreună cu soțul meu. Mi- 
am amintit rugăciunile şi tot ce îmi povestise bunica odată 
în copilărie. 

Şi, tot atunci, am cumpărat un câine care s-a aruncat 
de pe balconul apartamentului nostru după 6 luni. lar 
peste o lună soțul meu a fost eliberat din închisoare. 
Câinele era al meu, în tot acest timp noi am locuit 
împreună (fiica trăia la părinţi în acea perioadă). 

Soțul a ieşit reînnoit, însuflețit, slăbit din detenţie (ce-i 
drept, el şi-a făcut acolo două tatuaje care mi-au provocat 
un şoc). După spusele lui, el înțelesese totul. Noi ne 
bucuram şi plănuiam să începem o viaţă nouă. Viața se 
aranja încetişor. Peste o lună, am început să lucrez la 
şcoală, soțul meu a început să dezvolte o afacere nouă şi 
noi ne gândeam să mai facem un copil... Deşi totul a 


rămas neschimbat în acest plan, eu nu aveam o dorință 
deosebită, dar mă străduiam foarte mult ca soțului meu 
să-i fie bine. Ca să spun cinstit, eu însămi am început să 
fiu mulțumită. 

Peste un an, m-am îmbolnăvit de varicelă atât de 
tare, încât era cât pe ce să mor. Aşa mi se părea. Şi, iată, 
atunci soțul meu, a revenit la vechile obiceiuri: eu eram 
acasă cu febră 40 însă, cu greu, reuşeam să-l fac să vină 
mai devreme acasă etc. Dar atunci nu conştientizam acest 
lucru. În acelaşi timp, s-a îmbolnăvit grav şi tatăl meu. Iar 
peste alte 6 luni, iarna, aflu că voi avea un copil, şi peste 
o săptămână, tatăl meu moare subit (diagnosticul: 
melanom, insuficiență cardiacă). 

După înmormântare, mama îi încredințează soțului 
meu conducerea tuturor treburilor tatălui meu, în speranța 
că el se va ocupa de acestea ca şi el. Din acest motiv, are 
loc o ceartă foarte puternica, iar ca rezultat - o ruptură: eu 
trec de partea soțului şi rup comunicarea cu toate rudele. 
În această perioadă, aveam un singur gând şi un scop: să 
păstrez şi să nasc un copil sănătos. Ce-i drept, fiica mea 
întotdeauna mergea să o viziteze pe bunica. În toamna 
anului 2005, s-a născut un fiu. Relaţia cu mama se 
aranja încetişor. 

Soțul meu avea deja în acel timp, o afacere de mari 
proporții. Noi am reuşit, în sfârşit, să ne cumpărăm o 
casă. Eu am început să lucrez din nou la şcoală. Şi parcă 
totul este bine şi în regulă... Dar sufletul meu nu are 
linişte, în corpul meu nu există energie. Voiam să fac 
multe, dar nu-mi ajungeau forțele... Pur şi simplu, mă 
aşezam şi plângeam din cauza neputinței. Şi, deodată, 
mi-am amintit de mine aşa cum eram până să-mi cunosc 
viitorul soț, la 16 ani. Mi-am amintit dorințele, aspiraţiile, 
visele mele şi, cu înflăcărare, am vrut să mă reîntorc la 
mine, cea de atunci, să devin cea adevărată... 


M-am dus la psiholog să-i prezint problema mea. În 
paralel, împreună cu soțul meu, ne-am dus la un curs de 
practici spirituale meditative care era condus de o femeie. 
Ea mi-a recomandat să renunţ la carne şi ouă pentru 
această perioadă, îmi era foarte uşor să mă abtin. 

Am practicat două săptămâni de meditații... Câteva 
vizite la psiholog. Şi, în acel moment, am început să 
observ că ceva nu este în regulă cu soțul meu, avea 
privirea uşor nebună, era cumva plin de el, s-a închis în 
sine, nu voia să vorbească. Peste câteva zile, el m-a 
anunțat că, din acel moment, viața noastră spirituală va 
merge în direcții diferite. Am făcut o criză de isterie, nu 
puteam înțelege nimic, iar el nu explica nimic clar. Am 
încercat să vorbesc cu femeia care conducea practicile 
spirituale (el continua să meargă la ea, la meditații 
individuale). Acea femeie mi-a spus că, în acest caz, 
meditațiile nu au nicio legătură, că este vorba despre 
relația noastră. Şi m-a sfătuit să-mi găsesc un amant, 
întrucât, după diagnosticarea ei, eu aveam un blocaj în 
zona urogenitală. Iar, peste o săptămână, soțul mi-a spus 
că este îndrăgostit de altă femeie şi că pleacă la ea, căci 
el nu mă poate minți. A spus că ne va asigura din punct 
de vedere material, că va ține legătura cu copiii şi nu are 
pretenţii de la mine. Eu plângeam în timpul discutiei - 
lacrimile îmi curgeau şuvoaie şi nu puteam spune nimic. 
Era dureros... Şi doar mă miram, în adâncul sufletului, că 
nu mă supăr deloc pe el, că nu există supărare şi 
agresivitate. 

A început o lună agitată... Atunci mama mi-a dat să 
citesc cărțile Dumneavoastră. Acesta era un semn de la 
Dumnezeu, o lumină din ceruri, un colac de salvare... şi 
absolut tot ce se poate referi la salvarea mea. Citeam, mă 
gândeam, analizam, mă rugam şi citeam din nou. În acea 
lună, mi-am retrăit de mii de ori viața cu soțul meu, 


găseam şi pierdeam răspunsurile la întrebări. La sfârşitul 
acestei luni, i-am propus soțului meu să mai discutăm 
încă o dată, să ne analizăm viața, să spunem aşa: să 
lucrăm asupra greşelilor şi să încercăm totuşi să găsim o 
posibilitate de a ne păstra familia. El m-a ascultat cu 
atenţie, pe undeva era de acord, şi pe de altă parte tăcea. 
Dar, în ziua următoare, a spus că a hotărât totul şi că şi-a 
ales calea (el a plecat la acea femeie care conducea 
practicile spirituale). Mie mi-a mai rămas doar să mă 
resemnez. Cu atât mai mult că aveam copii -fiica avea 
atunci 13 ani, iar fiul - aproape 3 ani. Mă străduiam să 
fac tot ce pot pentru ca şi copiii să-l iubească şi să-l 
respecte pe tatăl lor. Numai că mă nelinişteşte problema 
fiului cu intestinele, el nu poate să facă treaba mare uşor, 
suferă de spasm al orificiului anal... 

Lucrez asupra mea tot anul, citesc cărțile şi mă 
strădui să nu pierd sentimentul de lubire din suflet nici 
măcar pentru un minut. Am o relație cu bărbatul pe care-l 
iubesc şi care mă iubeşte. Noi avem relații sexuale foarte 
bune. Deşi înainte aveam în dulap numai pantaloni, 
acum, când sunt cu el, vreau foarte mult să port fuste şi 
rochii. Am început să iubesc să gătesc. Au apărut planuri 
creative. Viața face din nou o rotație... Şi eu cred... sper... 
iert... iubesc... Şi mă rog... 

Cu recunoştinţă... 

Iubirea este cea mai mare fericire din Univers, de 
aceea iubirea pentru alt om poate închide pe 
neobservate iubirea pentru Dumnezeu. 

Omul credincios, care respectă poruncile, care se 
sacrifică şi care poate să renunțe, simte mult mai des 
starea de zbor în interior decât un păgân. El simte şi 
vede prezenţa lui Dumnezeu în tot şi, în subconştientul 
lui, omul iubit este un mijloc pentru cunoaşterea lui 
Dumnezeu. El iubeşte într-un om „Eul” lui adevărat, 


adică Divinul, de aceea iubirea lui este practic lipsită de 
ataşamente şi nu-i ucide nici pe cei pe care îi iubeşte, 
nici pe el însuşi. 

Dacă omul se închină la idolii senzuali, spirituali şi 
fizici, atunci cl comite cu uşurinţă o crimă împotriva 
iubirii. Sufletul lui se ataşează de fericirea umană şi 
atunci sentimentul de iubire devine periculos de mortal 
atât pentru el însuşi, cât şi pentru alții. 

Noi nu ştim ce se întâmplă în subconştientul nostru, 
în ce stare se află profunzimile sufletului nostru. Dar, 
dacă sufletul nostru s-a prins de valorile acestei lumi, 
omul iubit trebuie să ne provoace durere pentru salvarea 
lui. Propria iubire trebuie îndurată. Dacă nu există 
credință în Dumnezeu, atunci suferințele pot fi 
insuportabile. Se acumulează ură şi față de omul iubit şi 
față de sine ca o lipsă a unei dorințe ascunse de a trăi. 
Toate acestea se transmit copiilor şi viața în comun 
devine imposibilă. 

Când pleacă soțul din familie? Atunci când soția nu 
îl ucide doar pe el în mod subconştient, ci şi pe copiii 
născuți de ea. Bărbatul este nevoit să aleagă: fie 
moartea, fie o boală, fie plecarea din familie. Ura 
subconştientă a copiilor față de tată se poate transforma 
într-un program de autodistrugere. În acest caz, pentru 
a salva copiii, soțul pleacă, de asemenea, din familie. 
Odată cu încetarea relaţiei este blocată agresivitatea 
subconştientă a femeii şi a copiilor. 

V-aţi străduit să iubiţi şi să iertaţi, iar sentimentul 
vostru de iubire a devenit mai luminos şi mai curat. S-a 
atenuat aspectul uman şi a crescut ccl Divin. Dar 
programul de autodistrugere s-a transmis copiilor. Un 
animal, primind un astfel de program, moare primul, de 
aceea câinele s-a aruncat de la balcon. Din acelaşi 
motiv, copilul are probleme cu intestinele. 


Faptul că vi s-au aranjat relaţiile, încă nu înseamnă 
că şi copiii dumneavoastră sunt cu totul fericiți. Dacă nu 
vă veți salva copiii prin sine atunci, mai devreme sau 
mai târziu, pot să le apară boli sau imposibilitatea de a 
avea relații armonioase şi de a întemeia o familie. O 
parte din problemele risipite la timpul lor se pot 
reîntoarce la mamă şi, atunci, vor apărea pe neaşteptate 
boli ale ochilor sau ale articulaţiilor, medicii pot 
descoperi un cancer, din senin se poate dezvolta 
diabetul etc. Şi, pe deasupra, cu cât veți fi mai fericită în 
căsnicie, cu atât mai repede poate apărea boala, pentru 
că sufletul dumneavoastră va uita din nou de Dumnezeu 
şi va începe repede să se prindă de valorile acestei lumi. 

Când se spune că cel deştept învață din greşelile 
altora, acest lucru este un mit. Învăţarea reală are loc 
numai în urma propriilor greşeli. Pur şi simplu, unul 
învață din prima, iar altul începe să înțeleagă ceva cu 
greu după a zecea oară. Se întipăreşte în memorie 
tocmai experiența personală, atunci când omul însuşi a 
suferit, a simţit şi a prețuit consecințele propriei greşeli. 

Omul iubit trebuie să dispară periodic ca partener 
sexual şi să fie perceput ca prieten, frate, copil. Plăcerea 
trebuie să fie schimbată prin detaşare, atunci iubirea nu 
se va transforma în ataşament şi nu va aduce chinuri 
sufleteşti şi fizice. 

P.S. Această istorie mi-a fost povestită de un pacient 
cu un destin complicat. El avea o gelozie subconştientă 
imensă. Durerea sufletească era de nesuportat pentru 
el, adică avea o tendință interioară dintre cele mai 
puternice de a se prinde de sufletul omului iubit. Din 
această cauză, au început să se producă deformări în 
caracterul lui. El a început să trăiască cu conştientul, cu 
spiritualitatea, cu idealurile; pentru el munca a devenit 


sensul vieții, unde dispărea de dimineață până seara. 
Fratelui său îi lipsea complet viața personală. 

Şi, iată, odată având o discuţie cu el, absolut 
întâmplător, s-a clarificat cauza acestor probleme. În 
tinerețe, mama lui, era un om profund credincios. Era 
perioada de după război, o perioadă foarte grea. Iar apoi 
ea s-a căsătorit, s-au născut copiii şi a încetat să mai 
meargă la biserică. Fiul ei a întrebat-o cumva: 

- Mamă, tu crezi în Dumnezeu? 

- Nu, a recunoscut ea. 

- Înainte, când trăiam foarte rău, credeam, iar acum, 
am totul. Am un soț minunat. Tatăl vostru este şi bun, 
şi atent, şi grijuliu. Îmi este atât de bine cu el, încât nu 
am nevoie de Dumnezeu. 

Uite aşa o dragoste absolută pentru un bărbat îți 
poate mutila proprii copii. Din păcate, la majoritatea 
oamenilor, nevoia de Dumnezeu apare numai în 
momentul necazurilor şi al pierderilor, adică a ruperii 
forțate de la fericire şi plăcere. Probabil, noi trebuie să 
învăţăm să aspirăm de bunăvoie către Dumnezeu. 

kkk 

Cu multi ani în urmă (13-15 ani, cărțile 
Dumneavoastră m-au ajutat pentru prima dată. M-au 
ajutat înainte de toate să mă înțeleg şi să mă iubesc pe 
mine, iar apoi a devenit atât de uşor să-i iubesc pe toți! 
Voi povesti pe rând. 

M-am căsătorit la 18 ani cu „prima iubire”, mai exact, 
cu primul meu bărbat, deoarece eram astfel educată 
încât, dacă m-am dăruit unui bărbat, atunci gata, 
căsătoreşte-te, dacă tot te cere în căsătorie. Şi am crezut 
atât de tare în iubirea mea, încât am mers şi împotriva 
familiei şi împotriva mea, pentru că nu vedeam pe atunci 
că acest om îmi este absolut străin şi nu mă iubea; o fată 
tinerică, îndrăgostită până peste cap, supusă, cu 10 ani 


mai tânără, a apărut la momentul potrivit. Şi, iată că el s- 
a căsătorit. Dar pentru mine toate acestea nu au fost 
întâmplătoare. 

La 18 ani eu nu eram în niciun fel: nici cal, nici 
măgar, mai bine zis, caracter - zero. Însă eram 
programată ca, orice s-ar întâmpla, să nu divorțez 
niciodată de soțul meu, ci să construiesc o familie fericită! 
Voiam foarte mult să mă cunun, dar două dintre 
tentativele mele [totul era deja practic stabilit) au eşuat. 

Câte lacrimi au mai curs timp de şase ani în această 
căsnicie! Când eram însărcinată, nu a existat practic nicio 
noapte fără lacrimi, pentru că îmi primeam următoarea 
portie de umilințe, mi se spunea că eram strâmbă, toantă, 
saşie şi multe altele, că nu ştiu să trăiesc, că în zadar 
învăţ la universitate, că degeaba am studiat dansuri de 
societate, că degeaba citesc cărţi, pentru că de la acest 
lucru nu devii mai deştept, iar el este deştept din naştere 
şi trebuie să-l ascult în toate pe el, să-l admir şi să mă 
schimb după parametrii lui. Şi eu îl ascultam şi, într- 
adevăr, îmi călcam pe suflet, ceea ce era foarte dureros, 
plângeam, dar nu reuşeam să mă schimb. Aveam 
gânduri: „Cum a putut să mi se nască o fetiță atât de 
sănătoasă şi frumuşică? Doar am fost profund nefericită 
toate cele 9 luni”. 

De abia apoi mi-a fost clar cât de mult a suferit fiica 
mea. Odată, la universitate, un coleg de curs mi-a dat să 
citesc prima Dumneavoastră carte. Am căutat eu singură 
restul cărților care, atunci în anii 1995-1996, erau de 
negăsit în oraşul nostru. Citeam şi multe lucruri îmi erau 
mai clare, iar pe suflet îmi era mult mai uşor. Şi de la 
durere şi cărți, am renăscut - aşa cum sunt, aşa cum m-a 
creat Dumnezeu. Şi i-am spus soțului: „Fie mă accepti aşa 
cum sunt, fie - la revedere”. El a încercat, însă nu i-a 
reuşit nimic. lubirea mea cea mare, a plecat undeva, iar 


respect, se pare, nu a existat vreodată. Am înaintat actele 
de divorț. Mulţi mă compătimeau, pentru că am rămas 
singură, cu un copil mic în braţe, iar eu le spuneam: „Voi 
nu înțelegeți nimic, mi s-a luat o piatră de pe inimă, am 
început să respir, îmi este mai uşor”. Cât de bine şi de 
armonios trăiam atunci cu fiica mea! Câteodată, cred că 
nu am născut o fiică, ci o prietenă, un complice, cel mai 
apropiat om. 

După o jumătate de an, au apărut doi curtezani cam 
în acelaşi timp. Însă nu am ales dentistul de succes şi 
bogat, ci pe studentul sărac, care mai era şi cu 6 ani mai 
tânăr. Nu pot spune că eram îndrăgostită de el la început, 
însă a pus o condiție imediat - niciun fel de iubire, ci doar 
o relație. Iar cu el totul era atât de uşor şi atât de simplu. 
Pe atunci, noi nu ne certam absolut deloc şi râdeam, 
gândindu-ne cum ar fi să găsim un motiv de ceartă şi să 
ne uităm cum vom arăta când suntem certati. Mama lui 
murise exact înainte de a ne cunoaşte, sora cea mare 
avea viața ei, iar tatăl lui îi era ca un os în gât. Apoi el mi- 
a făcut o declarație de dragoste şi mi-a spus că nu voia 
„să mă dea nimănui” şi s-a mutat la mine. 

Au trecut 10 ani, soțul meu a absolvit şcoala medie 
tehnică, apoi facultatea la fără frecvență. Am trecut prin 
două intervenţii chirurgicale la rinichi (o operație plastică 
şi o operație pentru îndepărtarea pietrei de la rinichi, ceea 
ce amenința cu extirparea întregului rinichi). El a găsit un 
loc bun de muncă, am cumpărat un apartament comun. Şi 
totul parcă era bine, însă... nu puteam să nasc. Mai exact, 
la începutul vieţii noastre comune, eu rămâneam 
însărcinată, dar făceam mini-avorturi, convingându-mă că 
acesta încă nu este un copil, ci aşa doar o celulă mică, un 
cheag şi că voi reuşi să nasc mai târziu. Nu voiam să 
nasc pentru că, ba eram bolnavi, ba învățam şi banii nu 
ne ajungeau deloc, iar pe atunci doar eu câştigam bani. 


Iar, când am hotărât să păstrez sarcina, a apărut o 
inflamație purulentă şi copilul ar fi putut avea patologii. 
Medicii ne-au propus să riscăm şi să păstrăm copilul. 
Atunci am făcut, probabil, cea mai mare greşeală din 
viață. Am spus că nu vreau să nasc un copil bolnav, că 
voi putea să nasc mai târziu un copil sănătos! Cât de 
sigură eram atunci! 

Dar au trecui trei ani de tentative fără succes. După 
sfatul medicului meu care m-a tratat (nu numai cu 
ajutorul masajului, ci şi cu ajutorul desenului, gimnasticii 
şi cu ajutorul frecţiei reci), noi ne-am cununat şi eu am 
mers la Sfânta Matrona, la mănăstirea din Kiev-Pechersk, 
am mers să mă spovedesc (acest lucru a fost cel mai greu, 
timp de câteva luni m-am pregătit să merg la spovedanie 
şi am plâns în hohote toată spovedania). Citesc în fiecare 
miercuri, după binecuvântare, Acatistul icoanei Maicii 
Domnului „Bucuria neaşteptată „şi acum mă tratez prin 
mijloace homeopate (întâmplător, poate nu total 
întâmplător, am nimerit la un doctor foarte bun; mi-a fost 
clar că trompele uterine erau complet impenetrabile, 
cumva distruse de o inflamație foarte veche). Cel mai 
important este că am înțeles că eu nu îndepărtam 
cheaguri, ci că îmi ucideam copiii! Cât este de groaznic! 
Cât îmi este de ruşine acum să mă rog şi să-l rog pe 
Dumnezeu şi pe toți sfinții pentru îndurare şi iertare, 
pentru dăruirea unei posibilităţi de a da naştere unei 
vieți! Trăiesc cu rugăciune şi speranță, şi cu gândul că 
nimic în această lume nu se întâmplă degeaba! înseamnă 
că aşa trebuie! 

Am început să recitesc recent cărțile Dumneavoastră! 
Mă adresez lor precum unui colac de salvare, ca unui 
sfetnic! Vă mulțumesc pentru că existați, pentru că 
încercaţi să aprindeţi o lumină în noi! Vă doresc numai 
bine şi să trăiţi mulți ani! 


Căinţa trebuie să se transforme în schimbare. Noi 
ne schimbăm ca să nu procedăm la fel ca înainte. Cel 
mai periculos în căință este regretul trecutului şi 
disprețul faţă de sine. Nu trebuie să te distrugi pe tine 
pentru ceea ce ai făcut, ci trebuie să te schimbi, trebuie 
să devii alt om. 

Voința noastră există în prezent şi puţin în viitor; în 
trecut ea nu mai există. Tot ce este perfect este deja voia 
Divină. Noi nu avem dreptul să regretăm, întrucât acest 
lucru reprezintă ne- acceptarea voii Creatorului. Este 
imposibil să schimbi trecutul fără să te schimbi şi pe 
tine. Dar, dacă ne schimbăm atitudinea față de trecut, 
atunci ne schimbăm şi pe noi şi trecutul nostru. 

De regulă, un avort este triumful unui destin fericit, 
triumful orgoliului asupra sufletului şi iubirii. Această 
direcție se transmite copiilor nenăscuți. Probabil că, din 
această cauză, ei nu au apărut pe lume, deoarece 
iubirea nu era pe primul loc pentru mamă. De aceea, 
este necesar să te rogi nu numai pentru tine, ci şi 
pentru sufletele copiilor nenăscuțţi, pentru ca ei să nu 
renunțe la iubire, pentru ca iubirea pentru Dumnezeu 
să fie pentru ei principala valoare, pentru ca ei să 
accepte cu iubire umilirea destinului şi propria moarte. 
Noi facem greşeli în această viață numai pentru a nu le 
mai repeta. Întoarcerea la Dumnezeu trebuie să fie 
voluntară. Întrucât omul este imperfect, el este 
condamnat să facă greşeli şi să le învingă prin creşterea 
iubirii în suflet. Orice situație îndeamnă către iubirea 
față de Dumnezeu. Important este să nu se uite acest 
lucru. 

Mult timp nu mă puteam decide dacă să Vă scriu, 
pentru că nu-mi puteam aduna gândurile într-o singură 
imagine. Dar, după citirea ultimei cărți, a apărut dorința 
de a le împărtăşi. 


La vârsta de trecere, când se formează principalele 
noțiuni şi concepția despre lume, este foarte important să 
alegi calea corectă ceea ce, din păcate, nu mi-a reuşit. 
Aveam o prietenă cu care îmi petreceam tot timpul, ea se 
bucura de o mare atenţie la început din partea băieţilor, 
iar apoi din partea tinerilor şi bărbaţilor. Acest lucru avea 
legătură cu faptul că, începând undeva de la vârsta de 13 
ani, ea se îmbrăca foarte sexy, se machia provocator şi se 
comporta corespunzător. Încă de pe atunci, eu înțelegeam 
că de la ea vor doar un singur lucru şi nu ştiu ce m-a 
determinat, fie gelozia (invidia), fie orgoliul (complexul de 
inferioritate de care suferă deseori adolescenții), însă am 
început să o imit. Apropo, la televizor se difuzează exact o 
astfel de propagandă până acum. 

De asemenea, şi eu doream atenție şi adorare din 
partea bărbaților şi să fiu curtată etc. La fel ca prietena 
mea, am pus accent pe sexualitatea mea. Din fericire, şi 
spre deosebire de prietena mea, educaţia nu-mi permitea 
să am o legătură intimă cu unul dintre „adoratori „însă 
odată ce ai ales o direcţie, o păstrezi. . Mi se părea că 
succesul unei femei constă în cât de mult se bucură ea de 
succes în rândul bărbaților. La exterior, nu mă 
manifestam într-un fel vulgar sau provocator, însă starea 
interioară duce la un rezultat corespunzător. Cu timpul, 
acest program a pătruns în subconştient şi a început să 
lucreze în mod autonom. 

Şi acum, după ce au trecut aproape 10 ani, înțeleg că 
am obținut ceea ce mi-am dorit atunci. Din trei bărbați, 
unul mă place, iar uneori chiar fiecare bărbat mă place. 
Acest lucru a adus, până acum, satisfacția morală: „Uite 
cât de bună sunt!”. Totuşi, fericire încă nu există. În ceea 
ce priveşte viața personală... 

Fiindcă a venit vorba, iată ce am avut în tot acest 
timp: 


1. Probleme cu capul, aş spune chiar cu conştientul. 
Câteodată, credeam că o să înnebunesc. Medicii nu 
puteau să mă trateze, doar un clarvăzător m-a ajutat, 
care mi-a blocat senzualitatea - toate organele de simț au 
început să funcționeze mai rău. La început, nu simțeam 
nici măcar durere, apoi aceasta a început să se 
restabilească treptat. Nu am plâns timp de un an, nimic 
nu mă afecta etc. A fost la fel cu văzul, cu poziţionarea în 
spațiu, cu toate senzațiile. 

2. Menstruaţii dureroase. În primele două ore, aveam 
o durere teribilă de parcă năşteam de fiecare dată. 

3. Prietenul meu m-a infectat cu trihomoniază. Pe 
deasupra, au existat şi astfel de complicaţii încât doctorii 
voiau să-mi extirpeze toate organele genitale feminine 
(trompele uterine, ovarele). Bineînţeles, după aceea, nu aş 
fi putut naşte copii... Din fericire, totul s-a rezolvat, 
oamenii buni m-au ajutat. În tot acest timp, eu am făcut 
cunoştinţă cu cărțile Dumneavoastră. Mi-am iertat 
prietenul, noi suntem de atunci împreună, relația noastră 
s-a schimbat calitativ. 

4. Pe parcursul întregii mele vieți, după cum ați scris 
în carte, bărbaţii s-au purtat cu mine ca şi cu o femelă. În 
plus, tot timpul vor sex, chiar dacă nu mă iubesc. Eu 
însămi am un libidou scăzut. Primul meu bărbat, deşi nu 
pot spune că m-a violat, m-a forțat să mă supun din punct 
de vedere moral. Acum am conflicte cu prietenul meu în 
acest sens. 

Lucrez asupra mea. Câteodată, totul mi se aranjează, 
problemele dispar. Se pare că acest lucru mă relaxează şi, 
din nou, încep să mă comport ca în trecut. Aşa că trebuie 
să smulg cu tot cu rădăcini... 

După ce am citit cartea „Omul viitorului. Educaţia 
părinților. Răspunsuri la întrebări”, am înțeles multe 


lucruri, în special ceea ce am scris mai sus. Am putut să 
cuprind toată imaginea. 

Iar astăzi am avut un vis care confirmă. totul (apropo, 
şi despre vise s-a scris în carte, de aceea mi-a atras 
atenţia în mod deosebit). Am visat că eram la o petrecere, 
unde mă comportam cu o foarte mare dezinvoltură, iar 
acolo mai era şi copilul meu, sugar, care parcă înțelegea 
totul şi vorbea deja bine (în realitate nu am copii). El a 
început să plângă, iar eu îl linişteam. lar apoi, i-am dat 
sân, spunând: „Dacă mai am încă lapte” (ca şi cum nu-l 
alăptasem deja de câteva zile). Iar el a spus că sânul meu 
miroase urât şi s-a întors cu supărare şi ură. Apoi, parcă 
cineva l-a luat. Nu eu m-am ocupat de educația lui. lar 
apoi văd acest copil deja adult. Acesta este o fată. 
Atenţie! Cu un bust mare-mare (o senzualitate crescută), 
cu părul lung şi buclat (posibilități mari de îndeplinire a 
dorințelor) şi, în plus, ea zbura (capacităţi crescute). 
Totuşi, simțeam ceva diabolic în ea, mă ura, nu mă putea 
ierta. 

Deci, eu pot avea astfel de copii (cu intensificarea 
trăsăturilor mele negative)! Sunt şocată! 

Poate că scrisoarea mea va ajuta fetelor tinere, căci 
acum toate aceste lucruri sunt promovate tot mai mult! 
Acum este foarte popular cuvântul „sexy „şi toți încearcă 
să fie aşa. 

Vă mulțumesc că ne ajutați cu informaţia. Vom lucra. 
Vă doresc lubire şi, încă o dată, Iubire! 

P.S. Acea prietenă s-a mutat la Moscova. De la 
început, ea a lucrat ca prostituată virtuală, apoi a fost 
amantă etc. Acum locuieşte cu un tânăr bogat, nu se 
plânge de sănătate. Oare ea are viața încă înainte sau se 
poate trăi fără griji având un astfel de mod de viață ?! Eu 
înțeleg că, deşi pierde în viitor, ea câştigă în prezent, dar 


de ce ea trăieşte zi de zi tot mai bine şi mai bine? Totuşi, 
eu îi doresc numai bine! 

Să ne gândim: pentru ce are nevoie o femeie de 
sexualitate? Răspunsul vine de la sine: pentru a atrage 
viitorul bărbat, un tată bun pentru proprii copii. Aşa se 
manifestă instinctul de procreare. 

Dacă o femeie are nevoie de sexualitate pentru a 
primi bani, pentru bunăstare, atunci energia ei 
subconştientă încetează să asigure viitorii urmaşi. Ea se 
risipeşte pentru confortul personal, satisfacţii, plăceri. 
Dacă o femeie îşi prejudiciază viitorii copii, mai bine zis, 
sufletele lor nu sunt prea curate, atunci există puţine 
şanse ca aceştia să apară pe lume. Viitoarea mamă 
poate atunci să consume alcool, să facă abuz de sex, să 
ducă o viață desfrânată şi nu va suferi prea tare din 
acest motiv, deoarece copiii săi au o protecție minimă. Ei 
se pot naşte cu o spiritualitate redusă, cu posibilități 
limitate ale destinului, cu un caracter patologic. În mod 
inevitabil, femeia va răspunde pentru că distruge 
sufletele copiilor săi, dar nu dintr-odată - toate la timpul 
lor. 

Însă, dacă sunt armonioşi, atunci copiii sunt sub 
protecție şi mamei nu i se va permite de sus să-i ucidă 
prin poftele trupeşti, agresivitate, alcool, printr-un mod 
de viață depravat. Un libido scăzut la o femeie este o 
funcție de protecție pentru salvarea viitorilor copii. 

Fiecare femeie are dreptul să aleagă. Ea vrea să 
trăiască şi să-şi satisfacă toate dorinţele în prezent. Ce-i 
drept, totodată, este nevoită să-şi nimicească viitorul şi, 
de asemenea, şi proprii copii împreună cu viitorul 
acestora. Altă femeie are moralitatea mai ridicată şi, 
pentru păstrarea iubirii, se abține de la bunăstarea 
materială şi spirituală. Sau destinul o forțează să se 
comporte moral şi atunci, pe viitor, viața sa nu va fi o 


decădere şi o degradare, ci creaţie şi prosperitate. 
Trebuie, înainte de toate, să ai grijă de suflet, de 
moralitate şi iubire, pentru ca trupul să fie sănătos şi 
destinul fericit. Ulterior, însă, oricât ar fi de bogată şi 
reuşită la exterior, dacă sufletul încetează să se dezvolte, 
atunci viața nu este decât o agonie extinsă în timp. 

R.S. Oamenii de ştiinţă din Occident au constatat 
recent o legătură incontestabilă între obiceiul femeii de a 
se îmbrăca deosebit de sexy şi infertilitate. Evident, 
explicația este dată la nivel pur fizic: femeia, îmbrăcată 
deosebit de sexy, simte o supraîncărcare hormonală 
permanentă. În cele din urmă, glandele nu rezistă, 
fondul hormonal scade şi copilul nu poate fi purtat. 

În principiu, explicaţia este corectă, dar este destul 
de superficială. Problemele apar nu numai la nivel fizic, 
ci şi la nivel de suflet. Îmbrăcămintea stridentă, 
provocatoare duce la o concentrare subconştientă 
continuă asupra poftelor trupeşti şi acest lucru începe 
să-i facă rău sufletului. Se face o alegere subconştientă 
nu în direcţia iubirii, ci în direcția plăcerii. 

Sufletul are dimensiuni mult mai mari decât trupul 
şi are o inerție imensă de senzaţii, de emoţii. Procesele 
de degradare, care au loc în suflet, pot dura ani şi zeci 
de ani. Pe neobservate, femeia care, expunându-şi în 
văzul tuturor puterea de atracţie sexuală, caută să 
primească în schimb diverse bunuri, îşi distruge sufletul 
şi viitorul în favoarea prezentului. Se poate ca patologia 
din sufletul şi caracterul ei să nu se manifeste dintr- 
odată şi poate rămâne neobservată mult timp. Dar, dacă 
această femeie va avea copii, atunci patologia 
caracterului şi a sufletului acestora deja se poate 
manifesta din copilărie. 

Când poftele trupeşti sunt în mod cert mai 
importante decât iubirea, atunci acestea sunt mai 


importante chiar şi decât moralitatea. Un astfel de copil 
va fi gata, încă din copilărie, să comită o crimă morală, 
iar apoi o crimă fizică pentru a primi plăcere. Atracția 
copilului față de sex, alcool şi droguri va fi crescută. 
Noţiunea de moralitate va înceta să fie importantă 
pentru el. Banii, plăcerea şi bunăstarea - iată idolii la 
care se va închina copilul. 

Timpul, în care noi aruncăm pietrele, se încheie 
întotdeauna, cu timpul în care noi suntem nevoiţi să le 
strângem. În plus, adesea, copiii adună pietrele aruncate 
de părinți. Părinţii fac rău sufletului lor şi nu ştiu de ce 
li se năruie destinul copiilor şi le vin pe rând bolile. Iar 
apoi are loc o moarte rapidă sau lentă a întregului neam. 

Înainte de toate, scriu cu o mare recunoștință pentru 
Creatorul nostru, care mi-a dăruit informaţia cercetărilor 
Dumneavoastră la momentul oportun, şi vreau foarte mult 
să-mi împărtăşesc experienţa. 

Încă de la 11 ani, eu deja mă gândeam la sensul 
tuturor ființelor şi la sensul propriei existențe. Neavând 
răspunsuri la întrebări, nu găseam alinare în nimic din 
viața mea. La 21 de ani, am început o căutare intensă a 
răspunsurilor la întrebările mele. Această căutare a durat 
timp de 25 de ani, dar fără nici un rezultat. Am încercat o 
multitudine de metode şi practici, nu puțini ani am făcut 
parte dintr-o organizație religioasă, am studiat tot felul de 
orientări ale psihologiei etc. În toți aceşti ani, mă aflam 
într-o depresie care a degenerat într-o stare suicidală. În 
momentul aplicării unor metode, cunoscând anumite teorii 
noi, primeam o anume uşurare, dar... pentru o perioadă 
foarte scurtă. lar apoi, mai mult ca oricând, totul se 
agravase atât de tare că devenise insuportabil. Mi se 
părea că am trecut prin toate cercurile iadului în tot acel 
timp. Salturile temporare de dispoziție şi emoțiile pozitive 


alternau cu toane de mâhnire şi melancolie. Şi, cu cât mă 
apropiam de semnul „plus „mai mult (aşa cum mi se 
părea), cu atât mai mult eram apoi aruncată brusc pe 
semnul „minus”. 

Chiar dacă am început să mă țin cu strictețe de 
normele moralei şi de principiile etice, m-am trezit pe 
neaşteptate în rândul alcoolicilor şi al prostituatelor. Şi nu 
numai... Eu eram aruncată dintr-o parte în alta cu o 
putere teribilă. Au existat momente în viață când mă 
gândeam că nu voi rămâne deloc printre cei vii. În jurul 
meu totul era distrus şi pustiit. 

Ba mai mult, făcând parte dintr-o organizație 
religioasă, respectând normele şi principiile acesteia, timp 
de 7 ani, eu mi-am nenorocit fiul. El creştea ca un băiat 
capabil şi talentat, dar eu nu îi dădeam voie să se 
dezvolte, să facă sport, să joace şah etc., deoarece 
viziunea religiei mele nu permitea acest lucru (după cum 
se interpreta pe atunci, exista un spirit competitiv în acest 
fapt). Efectiv, îmi protejam fiul de toate cele „lumeşti Arcul 
era strâns puternic, iar apoi s-a desfăcut într-o clipă, 
bineînţeles, nu în partea dorită. 

Şi iată, acum un an... Mă aflam într-o situaţie absolut 
suicidală, fiind „liniştită „numai de faptul că în curând 
toate suferințele mele se vor termina. (Eu am adunat 
atunci toată cantitatea necesară de medicamente care ar 
fi contribuit la plecarea mea din viață; mai existaseră deja 
două tentative înainte de aceasta.... Navigam pe Internet. 
Am revăzut toți autorii de ale căror teorii eram pasionată. 
Emotii - de niciun fel. Și, dintr-odată, am ajuns la 
seminarul Dumneavoastră pe un site... 

Cândva, cu aproximativ 10 ani în urmă, mi-a spus o 
fitoterapeută despre cărțile Dumneavoastră. Pe atunci nu 
voiam să aud nimic (deoarece religia mea nu ne învăţă 
despre credința în suflet) şi, probabil, că nici nu venise 


încă timpul pentru înțelegere.... Pur şi simplu, eu m-am 
lipit de Internet. Am vizionat câteva seminarii. Nu pot să 
descriu ce se petrecea cu mine. Am văzut în seminariile 
Dumneavoastră explicația cauzelor tuturor problemelor 
mele din viață... Pur şi simplu, am înțeles totul într-o 
clipă... 

În cursul a 4 luni de lucru asupra mea, după cărţile şi 
DVD-urile Dumneavoastră, eu m-am transformat radical. 
În luna mai a anului 2009, am renunţat la alcool, mi-a 
revenit dorința de a trăi, am început să accept în mod 
similar toate situaţiile din viaţă etc. De asemenea, şi tot 
interiorul meu s-a schimbat... 

Mă  strădui să fiu cât mai concisă, deoarece 
descrierea a tot ce se întâmplă cu mine ar fi ocupat mai 
mult de un singur volum. Dar vreau să spun ceva legat de 
lucrurile asupra cărora preveniţi în cărțile Dumneavoastră 
- eu am trecut prin toate acestea în viața mea şi am gustat 
toate consecinţele. 

Aş fi vrut să urez fiecărui om să învețe concepția 
corectă despre lume, să atragă atenția asupra 
insuportabilității durerii sufleteşti, să înveţe să iubească 
şi să accepte şi „albul” şi „negrul” cu aceeaşi bucurie, să 
fie întotdeauna mulțumiți de viața lor, oricum ar fi. lar cel 
mai important - să obţină Iubirea Divină şi Sentimentul de 
Unitate cu Dumnezeu, cu toată materia. Vreau să spun 
tuturor cât este de periculos să te duci spre practicile 
spirituale, când sufletul nu este pus în ordine, când nu 
poate iubi Divinul. Nu trebuie să căutați în diverse teorii 
aprobări ale propriului „Ego”, ci este necesar să lucraţi 
asupra voastră şi să vă schimbaţi... 

Aş vrea să mai spun încă multe... Dar, poate că voi 
scrie cândva o carte despre experiența mea. Adevărat. 
Însă, acum trebuie să continui lucrul asupra mea. De abia 
începe totul, iar eu sunt deja fericită. 


Scriu aceste rânduri şi plâng, nu am crezut niciodată 
că voi reuşi să mă simt fericită. Fericirii mele nu-i încurcă 
nici măcar faptul că fiul meu este acum bolnav de HIV. 
Doar atingând lubirea Divină şi cultivând-o în permanenţă 
poti fi fericit, independent de circumstanţe. 

Vă doresc Iubire şi Armonie. Binecuvântări! 

HIV este o reamintire permanentă a omului asupra 
faptului că nu are viitor, ceea ce este o rupere forțată de 
la un destin fericit. Când nu există viitor, rămâne doar 
grija pentru suflet. Când iubirea ajunge pe primul loc în 
subconştient, iar poftele trupeşti trec pe planul din 
spate, atunci infecția devine inutilă, atunci boala se 
învinge. 

Practic, toate sectele religioase se roagă pentru 
viitor, pentru bunăstare, speră la o salvare fizică. De 
regulă, acest lucru se întâmplă în detrimentul sufletului. 
Concentrarea asupra conştientului, asupra 
sentimentului de superioritate se intensifică, iar apoi 
începe destrămarea viitorului. 

Trăim într-o epocă a concepțiilor greşite. Civilizaţia 
contemporană se închină lui Mammon (zeul bogăției şi 
bunăstării) şi, cu toate acestea, încearcă să se convingă 
pe sine că ea propovăduieşte monoteismul. Decăderea 
etică s-a atins de multe religii încât aceasta se manifestă 
în secte cu o putere deosebită. Dimensiunile acestui 
proces destul de firesc sunt aşa mari, încât acesta poate 
fi învins numai într-un singur caz - omul de azi trebuie 
să se schimbe în întregime la interior. Sentimentul de 
iubire față de Dumnezeu nu trebuie să devină pentru el 
un lux, ci o nevoie vitală şi o condiție pentru 
supravieţuire. Iar în acest scop, este nevoie să se urmeze 
necondiționat toate poruncile principale. 


Cândva, omul a fost o ființă animal. lar, apoi, ela 
devenit homo sapiens, o ființă care gândeşte. Acum 
trebuie să apară omul iubitor şi etic. 

Fiecare om dispune în felul său de timpul care i-a 
rămas. Unii încearcă să-şi apere confuziile, să caute 
vinovați. Alții încep să se schimbe, palpând adevărul. Mi 
se pare că astfel de oameni devin tot mai mulți. Primiți 
felicitările mele. 

Vreau să Vă spun că, uneori, Vă contraziceți şi nu 
explicati corect despre politică... 

Aţi spus la unul dintre discursuri că tot Occidentul şi 
întreaga lume trăieşte după modelul Americii... 

Acest lucru este un nonsens, iată un exemplu. Cu 
câțiva ani în urmă, în Italia (după logica Dumneavoastră - 
o țară occidentală) la „Ştiri” se povestea o istorie despre 
cum o domnişoară (de 19 ani) a legat, în subsolul unei 
case, o familie formată din trei persoane (părinții şi fiul de 
opt ani) şi şi-a bătut joc de ei. Apoi i-a ucis pe părinții 
băiatului, iar după aceea a început să-l violeze pe băiat şi 
să-l tortureze. Şi l-a ucis şi pe el... După ce această istorie 
a fost publicată în ziarele din Italia, această femeie a 
primit în închisoare câteva zeci de scrisori cu propunerea 
de a se căsători. Chiar şi bărbații căsătoriți şi cumsecade 
îi făceau declaraţii de dragoste, deşi ea nu este prea 
frumoasă. 

Altă istorie despre Italia. Când a fost prins un mafiot 
delincvent, minorii de sex masculin afirmau pe toate site- 
urile italiene de pe Internet cât de rău le pare de el şi 
declarau că, dacă va muri, atunci viața lor nu va mai 
avea sens! 

Încă o istorie. Nu demult la „Ştiri” povesteau cum 
Berlusconi se culca cu prostituatele şi cum le plătea, şi ce 
nu făcea el (pe Obama îl poreclea sclav, negru şi pe 


politicienii germani - în chip diferit) dar, în ciuda acestui 
fapt, până acum 70 de procente din voturile italienilor 
sunt pentru el! 

Eu dau exemplul acestei istorii pentru că, în orice altă 
țară din Occident, aşa ceva este imposibil... În orice altă 
țară occidentală, pe cei ca Berlusconi i-ar fi dat deja 
demult afară sau i-ar fi băgat la închisoare... 

În Italia, oamenii se închină anumitor bandiți, iar în 
SUA pe parcursul întregii istorii întotdeauna a fost altfel: 
cu cât mai aspru este pedepsit un bandit (execuţie), cu 
atât mai mare este faima guvernatorului... În SUA, 
oamenii nu se închinau niciodată criminalilor, aşa cum o 
făceau bărbaţii care se închinau acestei femei din Italia! 
Acolo, întotdeauna, se cerea ca deținuții să fie pedepsiți 
cât mai aspru! Această cruzime a pedepselor a ajuns 
acolo la un aşa nivel, încât chiar şi cei de 14 ani (de 
exemplu, un băiat care şi-a ucis sora din greşeală) sunt 
băgaţi la închisoare pentru 40 de ani! Dacă un preşedinte 
american s-ar fi culcat cu prostituatele şi s-ar fi mândrit 
cu acest lucru la televizor, el ar fi fost imediat îndepărtat 
din funcție, în SUA astfel de oameni nu au fost niciodată 
respectați. 

Nu aveți deloc dreptate... Modelul Italiei nu este deloc 
modelul SUA! De asemenea, aşa cum ați spus, nici în 
ceea ce priveşte alte câteva țări occidentale, nu totul 
corespunde cu SUA! Există țări care au o cale individuală! 
Calea Italiei nu corespunde deloc cu cea a Americii (cu 
excepția economiei)! 

Dar sunt de acord cu Dumneavoastră sub alt aspect - 
în sensul că este posibil ca Africa, în prezent, să fie mai 
etică decât Occidentul şi Rusia... Un exemplu: nu numai în 
țările musulmane din Africa societatea este împotriva 
homosexualilor şi îi pedepseşte, însă am citit că în 


Uganda, Camerun şi Nigeria homosexualii sunt pedepsiţi 
foarte aspru! 

Mai întâi despre Italia. Unui om normal, astfel de 
fapte i se pot părea ciudate. Pe de altă parte, există o 
anumită legitate şi în comportamentul oamenilor simpli, 
şi în discursurile şi comportamentul oamenilor politici. 
Este necesar doar să se clarifice această legitate. 

Să ne gândim mai întâi care este diferența între un 
idolatru şi un monoteist. Pentru primul, scopul şi sensul 
vieții sunt bunăstarea. Importanţi pentru el sunt banii, 
puterea şi supraviețuirea în viitor. Insultând şi umilind 
pe cineva, acesta primeşte o adevărată bucurie, deoarece 
acest lucru îi ridică statutul şi îi arată puterea. Un 
idolatru trăieşte după legea puterii: are dreptate cel care 
este mai puternic. Aceasta este legea unei societăți 
primitive. Puterea trebuie să fie necruțătoare, atunci ea 
inspiră şi mai multă frică şi respect. Compasiunea, 
iertarea, disponibilitatea de a ceda sunt percepute de un 
păgân ca slăbiciune şi laşitate. El îl respectă doar pe cel 
puternic, cruzimea îl forțează să se linguşească şi să se 
închine înaintea puterii. 

Pentru un monoteist scopul principal sunt iubirea, 
sufletul şi moralitatea. De aceea, el simte fericire, când îl 
educă pe altul, când îl ajută să simtă iubirea, să învingă 
dependenţa animalică de putere şi plăcere. 

Lumea modernă pierde monoteismul. Oamenii încep 
în mod subconştient să se închine puterii şi cruzimii. Un 
idolatru se închină sexului ca uneia dintre plăcerile 
supreme. Televiziunea contemporană, prezentând în 
permanenţă sexul şi violența, distruge monoteismul din 
sufletele copiilor şi formează din ei viitori închinători la 
idoli, pentru care Dumnezeul principal este reprezentat 
de plăcere, putere, bani şi forță. Deci, cu părere de rău, 
comportamentul italienilor este un fenomen firesc. 


Acum despre Statele Unite. Ceea ce a făcut o fată de 
19 ani cu o familie, Statele Unite au făcut cu milioane de 
cetățeni ai altor ţări, când i-au incendiat cu napalm pe 
oamenii din Vietnam şi Irak, când au folosit substanțe 
toxice din cauza cărora femeile vietnameze nasc monştri 
şi acum. 

Moralitatea are o semnificație de mare importanţă 
pentru un monoteist, iar pentru un idolatru - puterea. 
Cu părere de rău, de mai mult de jumătate de secol, 
Statele Unite îşi demonstrează puterea, uitând de 
moralitate. lar după ce au fost aruncate în aer turnurile 
gemene în New York, a apărut posibilitatea de a aplica 
metode asemănătoare asupra propriului popor. 

America, decentă în aparenţă, de fapt, 
propovăduieşte demult cultul puterii şi sexului. Pur şi 
simplu, la fiecare țară un astfel de proces, precum 
decăderea monoteismului şi degradarea în păgânism, 
arată diferit. 

În Rusia, de exemplu, aceasta s-a manifestat prin 
slăbirea statului în ultimii douăzeci de ani. Într-un stat 
slab, paralizat, corupţia este imposibil de învins. 
Corupţia rusească duce nu doar la decăderea statului, 
dar şi la o decădere etică a întregii societăți, ceea ce este 
cel mai periculos. Este necesar ca statul să fie puternic, 
dar puterea lui nu trebuie să fie securea unui călău, ci 
bisturiul unui chirurg. 

Un stat fără putere nu trăieşte mult. Un stat imoral 
nu poate fi puternic. Civilizaţia de azi intră în perioada 
Sodomei şi Gomorei. Să vedem în ce măsură coincide 
viitorul cu subiectul biblic. 

Eu am 25 de ani. În ultimele 9 luni am fost atras 
foarte mult de ezoterism şi religie, de la care am trecut 
uşor la cărțile Dumneavoastră. Din acest moment totul s-a 


schimbat în viața mea. M-am îmbolnăvit grav, dar doctorii 
nu au putut totuşi să mă vindece şi nu au reuşit să-mi 
pună un diagnostic. Sunt bolnav până în ziua de azi şi mă 
tratez, dar acum măcar ştiu din ce cauză - mi-am pus 
singur un diagnostic: colecistită. 

În plus, am fost concediat de la locul de muncă, unde 
eram bine cotat. Am slăbit foarte mult iar faptul că, până 
nu demult, mă ocupam în exces cu ridicarea de greutăţi a 
fost o lovitură sub centură. 

După ce a trecut depresia profundă legată de ceea ce 
se întâmpla, am început să conştientizez că totul este spre 
bine. În sfârşit, m-am hotărât să mă însor şi să fac copii 
cu iubita mea de demult, m-am împăcat cu fratele meu cu 
care eram certat de trei ani, m-am împăcat cu rudele mele 
cu care locuiam în acelaşi apartament. Mi se pare că 
încep să conştientizez puţin câte puţin care sunt păcatele 
şi ataşamentele mele şi încetez să îmi mai fie frică de 
lumea înconjurătoare, simțindu-mă în această lume ca 
acasă, nu ca în vizită. Şi acest lucru merită suferințele 
mele. 

Acum Vă citesc cărțile cu o mare prudență, în mod 
dozat, câte 25-50 de pagini, o dată la trei zile, în caz 
contrar, boala se agravează şi încep să pierd contactul cu 
lumea exterioară. 

Vă mulțumesc foarte mult, Vă voi citi în continuare 
cărțile. 

V-aţi îmbolnăvit pentru că a început învingerea 
orgoliului. Ficatul are legătură cu viitorul. Dacă nu este 
acceptată, atunci umilirea viitorului duce la probleme cu 
ficatul. Doctorii nu au putut să pună un diagnostic şi să 
vă trateze pentru că boala se dezvolta în plan energetic. 
Dacă procesul are loc lent, atunci încep schimbări în 
chimia organică, şi atunci doctorilor le este mai uşor să 
pună un diagnostic şi să înceapă tratamentul. Însă, 


dacă procesele decurg rapid, atunci suferă numai 
funcția organului. Boala există, dar încă nu există 
simptome exterioare. Câmpul este bolnav, dar aura de 
lângă organ şi însuşi organul sunt încă sănătoase. 

Aţi trăit în mod subconştient cu bunăstarea, cu 
propria importanţă, cu planurile unui viitor luminos. 
Succesul la locul de muncă înseamnă asigurarea 
viitorului.  Spoitul cu greutăți înseamnă creşterea 
propriei importanțe. Astfel de aspirații sunt perfect 
normale pentru orice om, dacă ele nu stau pe primul loc 
şi nu devin un scop în sine. Însă, dacă ele au o 
semnificație de mare importanţă pentru om, atunci 
aceasta duce la degradarea sufletului şi, în esenţă, la 
nimicirea propriului viitor. 

Aţi citit cărțile, sufletul a început să reînvie şi a 
început să aibă loc în mod automat limitarea orgoliului. 
lar depresia a apărut din cauza că lipseşte dorința de a 
pierde principalul punct de sprijin. Tot ceea ce facem 
destul de mult timp, devine o normă în subconştientul 
nostru şi noi începem să apărăm această normă ca parte 
a propriului „Eu”. Procesul patologic se transformă într- 
o funcție şi aceasta tinde să supraviețuiască şi să se 
dezvolte. Orice patologie se poartă ca o ființă vie şi, la 
început, învingerea ei pare a fi un lucru dificil şi fără 
speranță. Dar în momentul în care conştientizaţi care 
este sensul principal al vieţii, atunci procesul chinuitor 
şi fericit de salvare a propriului suflet prinde putere şi se 
dezvoltă. 

V-a scăzut orgoliul şi înseamnă că a crescut iubirea. 
De aceea, v-a devenit mult mai uşor să găsiți o limbă 
comună cu propriile rude. Şi este cu totul firesc că 
dispare teama care are legătură cu un orgoliu ridicat. 


În plus, este corect faptul că citiți cărţile în mod 
dozat. Capacitatea de a iubi este doar o fiziologie, iar 
schimbările au loc treptat. 

Vă scriu cu o foarte mare rugăminte: ajutați-mă să-mi 
dau seama ce se întâmplă. 

Este vorba de faptul că acum un an .şi jumătate eu 
am născut un copil făcut cu un homosexual. În prezent, el 
mă ajută puțin în educarea fiului nostru, dar mi-a explicat 
faptul că între noi nu poate fi nimic, fiindu-i teamă că nu- 
mi poate fi fidel, căci este atras mai mult de un trup 
masculin. Mă strădui să-l înțeleg şi să nu-i cer nimic, dar 
mă simt atrasă de el, vreau să-l ajut pentru că se chinuie 
din cauza orientării lui incorecte. El nu recunoaşte nici pe 
departe faptul că acest lucru este un păcat, deoarece noi 
locuim în Anglia şi aici homosexuali sunt peste tot, iar 
căsătoriile unisex sunt permise de lege şi biserică. 

El trăieşte deja de mai mult de 6 ani cu un bărbat, 
care îl susține şi care-l perverteşte şi mai mult: călătorii 
permanente peste hotare, cadouri, gay-cluburi, droguri 
uşoare, extasy şi escorte permanente cu băieții de la 
agențiile matrimoniale. Şi, pe deasupra, partenerul lui a 
fost infectat cu HIV în tot acest timp! Mă întreb cum de nu 
s-a infectat tatăl copilului meu până acum? 

Ce să fac? Ajutaţi-mă, vă rog, eu înțeleg că problema 
este şi în mine, dar cum să mă rog, asupra cărui 
ataşament să lucrez, nu înțeleg. Ce carte trebuie să 
citesc? Şi pot eu, oare, să mă rog şi pentru tatăl fiului 
meu? Simt foarte puternic că el este soarta mea, aşa cum 
mi-au spus două clarvăzătoare. 

În general, ce se va întâmpla cu o astfel de țară 
precum Anglia, unde desfrâul este susținut de lege? Ca 
să spun drept, îmi este frică să-mi educ fiul aici. Vă rog, 
ajutați-mă! Din acest motiv, sunt într-o depresie teribilă! 


îmi este teamă şi pentru fiul nostru. Oare îl va respecta el 
pe tatăl său? Şi cel mai îngrozitor lucru de care mă tem 
este ca şi fiul meu să nu devină homosexual. 

În principiu, întotdeauna am avut o atitudine calmă 
față de homosexuali, dar când aşa ceva s-a întâmplat cu 
mine, am început să urăsc homosexualitatea din tot 
sufletul. Mi-e scârbă şi îmi pare rău, aşa aş vrea să las 
totul, să nu îi mai vorbesc şi să-l feresc pe copil de el dar, 
în acelaşi timp, ceva îmi spune că trebuie să-l ajut pe tatăl 
copilului meu. 

Să urăşti homosexualii este absurd şi dăunător. 
Aceştia sunt oameni bolnavi sufleteşte. 
Homosexualitatea este, înainte de toate, o boală a 
sufletului, o boală a sentimentelor. Homosexualitatea, ca 
tendință, se poate intensifica sau reduce în funcție de 
ceea ce este mai important pentru om - iubirea sau 
plăcerea. 

Nu v-aţi gândit de ce societatea occidentală 
propovăduieşte toleranța față de perversiunile sexuale? 
Răspunsul este cu mult mai simplu decât credem: 
societatea însăşi dă naştere la astfel de oameni. 
Pierderea  monoteismului, distrugerea sufletului în 
favoarea stabilității şi bunăstării duce inevitabil la 
diverse perversiuni. Protejându-i şi îndreptățindu-i pe 
homosexuali, societatea de consum se protejează pe ea 
însăşi, îşi protejează propria tendință pentru ca 
principalele valori să fie banii, bunăstarea şi plăcerea. 
Este destul de firesc de presupus că în curând această 
tendință va începe să se intensifice. Statul şi societatea 
vor susține aparențele exterioare din toate puterile, fără 
să atragă atenţia la degradarea morală a cetățenilor. 
Pentru o societate  materialistă, importante sunt 
integritatea şi bunăstarea trupului, fie chiar şi în 
defavoarea sufletului. De aceea, legile penale şi civile vor 


funcționa fără întrerupere, nimicind tot mai mult legile 
morale. 

Rămâne întrebarea: ce să faci dacă eşti nevoit să 
trăieşti într-un astfel de mediu? Omul, care s-a pomenit 
iarna în pădure pe viscol, îşi va construi acolo un cort şi 
va aprinde focul pentru a supraviețui. La fel sunteți şi 
dumneavoastră. Fiind într-un mediu nefavorabil, trebuie 
să aveți grijă de suflet. Focul este iubirea, cortul este 
moralitatea. Cu cât va fi mai caldă şi mai spațioasă casa 
dumneavoastră, cu atât vor exista mai multe şanse ca 
soțul şi fiul dumneavoastră să se instaleze acolo. Altfel, 
ei vor simți că mor într-un spațiu rece şi gol. Nu vă faceți 
griji pentru ei, salvaţi-vă, în primul rând, sufletul. Lăsaţi 
la o parte supărările, pretenţiile şi fricile. Energia 
dumneavoastră trebuie să se transforme în iubire, nu în 
pretenții şi nemulțumire. 

Fiica unui cunoscut de-al meu locuieşte în 
Germania. La început, ea suferea foarte mult din cauza 
lipsei de comunicare. Însă, cauza nu era limba, ea 
vorbeşte foarte bine germana. Comunicarea necesită 
pierderi reciproce mari de energie, aceasta este un fel de 
artă. Esenţa comunicării este dorința de a iubi şi de a 
ajuta pe altul. Fără antrenament, se usucă nu numai 
muşchii, ci şi capacitatea de a socializa. Mulți nemți s- 
au dezvăţțat să socializeze. 

Mai întâi, fata îşi făcea griji şi în interior avea 
pretenții față de cei din jur. Din acest motiv, i se făcea şi 
mai rău în suflet. lar apoi, ea s-a apucat să-i înveţe cum 
să gătească o ciorbă ucraineană şi, treptat, a început să- 
i înveţe socializarea. Ceea ce a început să le reuşească şi 
ei au prins gustul cu timpul... 

Fiecare om doreşte să fie fericit, dar nu fiecăruia îi 
reuşeşte. În adâncul sufletului, nimeni şi niciodată nu 
pierde iubirea, de aceea fiecare dintre noi la interior 


atinge adevărul. Acest fapt se manifestă drept credinţă, 
drept bun simț, drept compasiune. Omul poate simți că 
sufletul lui moare. Dar, dacă ne convingem că 
importante sunt trupul, banii şi bunăstarea, atunci vom 
începe să uităm şi în curând vom înceta să observăm 
cum se stinge şi slăbeşte sufletul nostru. lar apoi, noi 
devenim deja incapabili de comunicare, prietenie, iubire 
şi credinţă. 

Există oameni cocoşaţi cu trupul. Există oameni 
cocoşaţi cu sufletul. Este inutil şi periculos să-i 
judecăm, ei trebuie ajutaţi. Cum poate fi ajutat un 
homosexual? Dacă l-am lipsi de plăcere, bani şi 
bunăstare, atunci sufletul lui se poate deschide pentru 
iubire şi credință. Dar homosexualitatea este tocmai 
rezultatul închinării la plăcere şi, deseori, unui om îi 
este mai uşor să moară decât să renunțe la plăcere. 
Obiceiul pentru plăcere devine un drog. De aceea, 
pentru început, îngrijiți-vă de suflet şi rugați-vă pentru 
fiu. Atunci soarta îl poate ajuta şi pe soț, şi pe cei din 
jur, incluzând un aspect forțat de curăţare a sufletului. 

lar în ceea ce priveşte Anglia, se pot spune 
următoarele: în Sodoma şi Gomora, oamenii nu au vrut 
să renunţe de bunăvoie la plăcere, nu au putut să pună 
iubirea şi moralitatea pe primul loc. Apropo, Sodoma şi 
Gomora se aflau în zona mării Moarte de azi. Acesta a 
fost, poate, cel mai favorabil, bogat şi frumos loc de pe 
teritoriul Israelului Antic. Bunăstarea a eclipsat iubirea, 
credința şi moralitatea, iar când decăderea morală s-a 
apropiat de „linia roşie”, s-a activat un mecanism forțat 
de salvare a sufletului. 

Anglia de azi este principalul centru financiar 
mondial. Orice criminal, transferând capitaluri în Anglia, 
poate trăi acolo liniştit. Anglia este o ţară foarte bogată 
şi prosperă... 


* k*k 


În urma schimbărilor care au avut loc cu cei apropiați 
şi cu mine, în interiorul meu a apărut dorința de a scrie 
despre experiența mea de cunoaştere a sistemului 
Dumneavoastră şi a lucrului asupra mea. 

Pe tot parcursul întregii vieți, mama mea a avut nişte 
migrene foarte puternice, care nu o lăsau să trăiască 
normal. Ea a încercat tot felul de metode, s-a tratat la toți 
medicii posibili, dar nimic nu o ajuta. Ea nu a lucrat foarte 
mult timp şi era casnică, deoarece tatăl meu câştiga 
destul de bine în acea perioadă. Tatăl era un dependent 
de muncă tipic, munca era principala prioritate a vieții lui. 
El credea că, dacă asigură familia şi aduce suficienți 
bani, atunci participarea lui în treburile de familie se 
încheie aici. Relaţiile dintre părinți erau destul de reci, de 
aceea nici certurile nu erau foarte dese, pentru că ei nu 
prea aveau treabă unul cu altul. 

Şi iată, cumva, nu ştiu în ce mod, în mâinile mamei a 
ajuns cartea Dumneavoastră. Din acest moment, eu o ţin 
minte pe mama aproape tot timpul cu această carte în 
brațe. Era pătrunsă foarte tare de ideile cărții şi a început 
să lucreze intens asupra ei. V-a citit cărțile şi a vizionat 
materialul video (a participat chiar şi la un seminar). Am 
putut constata că, după ce a lucrat asupra sa, durerile de 
cap s-au redus semnificativ, iar în cele din urmă i-au 
trecut de tot. Şi, din acel moment, au început schimbările, 
nu pot spune că au început să aibă loc schimbări la 
interior, dar la exterior, cu siguranță. Drept rezultat, 
mama a găsit un pretext şi a început să aibă o relație, 
fără ca tata să ştie, cu alt bărbat căsătorit (el locuia cu un 
etaj mai jos de noi). În acea perioadă, s-a îndepărtat 
foarte mult de noi, nu socializa cu nimeni. Uneori, ea 
dispărea fără să ne spună nimic. Întrucât nu ştie să 


mintă absolut deloc, eu cu tatăl meu am bănuit că ceva 
nu este în regulă. 

Exact în acest timp, munca tatălui meu a început să 
se năruie. În acea firmă, în care el îşi depusese tot 
sufletul şi o mulțime de eforturi, nu mai putea să 
muncească din diverse motive. În plus, s-a procedat 
foarte aspru şi nedrept față de el (din punctul lui de 
vedere) pentru tot devotamentul său față de această 
firmă. 

Odată, urmărind-o pe mama, el a văzut că ea se 
întâlneşte cu alt bărbat şi totul s-a întors, pur şi simplu, 
cu susul în jos. El a rugat-o să se gândească mai bine, o 
asigura că o va ierta şi că totul va fi ca înainte. Dar mama 
deja nu mai voia ca totul să fie „ca înainte”, ci le repeta 
tuturor că aşa nu mai poate continua şi că tatăl meu i-a 
fost infidel (din câte înțeleg, el a înşelat-o, într-adevăr, dar 
acest lucru era doar un pretext). Ea afirma, tot timpul, că 
trebuie să faci ceea ce îți spune inima, să mergi după 
iubire. În urma acestor situații stresante, tatălui meu i-a 
căzut tot părul în câteva zile. Pur şi simplu, a chelit 
definitiv. După îndelungi încercări de convingere ale 
tatălui meu, ca mama să-şi bage minţile în cap şi să se 
întoarcă, ei totuşi au divorțat. 

Tatăl meu îşi făcea griji foarte mult şi, ca să-şi aline 
durerea, a început să aibă relații cu diverse femei. Drept 
urmare, a început să trăiască cu una dintre ele, mutându- 
se în alt apartament, iar mama continua să aibă o relaţie 
cu acel bărbat. Aşa au trecut 3 ani, în acest mod de viață 
complicat. Mama încetase deja să se mai vadă cu acel 
bărbat, iar tata, cu timpul, şi-a pierdut interesul pentru 
acea femeie. În cele din urmă, ei au început să comunice 
unul cu altul, la început cu răceală, apoi mult mai 
sufleteşte (chiar mai apropiat decât atunci când erau 
împreună). Mama a început să aibă o atitudine oarecum 


mai caldă față de el, dar şi el, din nou, era cumva mai 
atras de ea. Au început să comunice şi să discute mult 
timp pe subiecte de suflet, despre ceea ce nu le plăcea în 
această viață în comun, despre ceea ce ar fi schimbat. Ca 
urmare a tot ce s-a petrecut, părinții mei, slavă Domnului, 
sunt iar împreună. Acum ei au o altfel de relație, iar eu 
cred că acum sunt cu adevărat fericiţi unul cu altul. 

De atunci, tata se străduia în toate felurile să se 
restabilească în afaceri, în mod independent, făcea şi face 
multe încercări, dar fără rezultate deosebite. Ceea ce îl 
deprimă foarte tare, el nu vede un randament real de la 
munca sa (vedea doar aspectul material). Îşi iubeşte 
munca foarte mult, dar în toate momentele grele, pentru a 
uita de toate, se afundă complet în ea, îndepărtându-se 
de toate problemele. Mama lucrează cu el asupra acestui 
aspect. 

Acum puțin despre mine. La început, nu Vă luam în 
serios învăţătura şi chiar mă exprimam cumva agresiv şi 
ironic pe acest subiect. Dar, trecând prin tot ceea ce s-a 
întâmplat şi interpretând totul altfel, totuşi am început să 
citesc cartea (recunosc: numai din interes). Şi ceva a 
început să mă atingă, ceva îmi spunea că, probabil, 
aceasta chiar este calea către adevăr. Deveneam pătruns 
de sistemul Dumneavoastră şi am încercat să lucrez 
asupra mea. Mi-am revizuit atitudinea față de trecut şi de 
viitor, mă străduiam să-mi schimb concepția despre lume. 

Era vara, aveam timp liber suficient, şi am lucrat 
intens asupra mea, asimilându-vă regulat materialele. Şi, 
dintr-o dată, mi-au apărut nişte puncte roşii pe față, iar, 
în următoarea zi, eram efectiv acoperit de inflamații de la 
varicelă. Până în acel moment, îmi formasem, într-o 
oarecare măsură, o nouă atitudine față de astfel de 
situații, însă doar în minte, căci nu fusesem nevoit să 
verific această atitudine în practică. lată că s-a şi produs 


un astfel de moment - mâncărimea era foarte puternică, 
nu am închis un ochi trei zile, nu-mi găseam locul. Atunci, 
deşi îmi era greu şi neobişnuit, am început să repet şi să 
mă conving singur că „totul este cu voia lui Dumnezeu, că 
aceasta este purificarea mea, şi cel mai important era să 
trec prin situațiile traumatizante cu iubire şi blândeţe”. 

Când boala a început să treacă, îmi apăruse un aşa 
sentiment, că am depăşit ceva în mine, că am trecut de o 
anumită barieră. Deşi mi-au rămas găurele adânci pe 
față, îmi apăruse sentimentul) că toată murdăria, 
acumulată de mine în toți anii precedenţi, ieşise prin 
această varicelă. Apoi, după câteva săptămâni, după ce 
trecuse totul şi se spălase verdele de briliant, am plecat 
să joc baschet pe terenul din curte, am sărit, am căzut şi 
mi-am întins ligamentele de la genunchiul stâng. La 
început, credeam că mi-am rupt piciorul, dar mă 
străduiam să depăşesc situația în mod corect. Doctorii au 
încercat să-mi îndrepte ceva acolo, însă nici măcar nu mai 
puteam merge normal (săream într-un picior). Şi acum 
simt durere în genunchi şi şchiopătez. Am, permanent, un 
gând: iată câte am adunat, acum trebuie să mă descurc, 
am reuşit să încarc chiar şi urmaşii. 

Mai există încă o problemă - relația mea cu propria 
soră. Încă din copilărie noi nu puteam să comunicăm în 
mod normal, ne certam tot timpul şi ne purtam inuman 
unul față de altul, În adâncul sufletului, simțeam că acest 
lucru nu este corect şi că aşa nu se poate, dar ceva nu îmi 
permitea să mă schimb. 

Sunt bolnav de varicocel la testicolul stâng şi am un 
chist epididimar la testiculul drept. Varicocelul mi-a fost 
operat, însă nu există niciun fel de rezultat. Simt că 
aceste boli au legătură directă cu atitudinea mea faţă de 
soră şi, în general, față de sexul feminin. Din acest motiv, 


nu vreau să-mi operez chistul. Mă strădui să mă schimb 
în interior. 

Acum, după trecerea timpului, după citirea tuturor 
cărților şi după vizionarea materialului video, înțeleg 
multe şi mă uit la multe lucruri complet diferit. Am înțeles 
de ce s-au întâmplat toate aceste lucruri. 

Vreau să Vă mulțumesc Serghei Nikolaevici pentru că 
mi- ați deschis mie şi celor apropiați calea spre Iubire şi 
spre Dumnezeu. 

P.S. Vă rog să mă scuzați dacă am scris prea mult, 
am vrut, pur şi simplu, să descriu cât mai detaliat cele 
întâmplate, deoarece consider că această experiență 
poate fi utilă şi altcuiva. 

De ce, după citirea cărților mele, vi s-a umplut toată 
fața de erupții, iar după un anumit timp au fost 
vătămate ligamentele genunchiului stâng? Fără o 
diagnosticare se poate ajunge la următoarea concluzie: 
fața are legătură cu viitorul; genunchiul, apendicele, 
buricul, clavicula au legătură cu copiii. Părinţii nu aveau 
sentimente calde unul față de altul, sufletul slăbea şi 
murea pe nesimţite. Copiii, nepoţii şi strănepoții aveau 
puţină vitalitate. 

După citirea cărților mele, mamei i-a apărut 
sentimentul de iubire în suflet. Salvarea sufletului are 
loc prin chinuri, şi ceea ce s-a întâmplat cu părinții le-a 
permis amândurora să facă trecerea de la bunăstare şi 
stabilitate - la iubire şi credință. A început salvarea 
neamului care decădea. 

Atitudinea dumneavoastră agresiv-ironică față de 
cărțile mele a fost o reacție de apărare. Aceasta a fost o 
recucerire a propriului orgoliu, a propriului viitor, a 
propriei bunăstări şi stabilități. 

Un copil copiază în mod subconştient emoţiile şi 
concepţia despre lume a părinților săi şi, când la mamă 


a început o întoarcere chinuitoare de înviere a sufletului, 
copiii ei au putut să simtă direcţia corectă. Dar 
încărcătura trecutului personal vă împiedica să simțiți 
iubirea şi ajutorul a venit sub forma umilinței fizice, 
spirituale şi senzoriale. 

Traumatismul genunchiului stâng înseamnă 
probleme mari, acumulate în trecut. Problemele cu 
sistemul urogenital înseamnă imposibilitatea de a 
accepta durerea şi pierderea în relaţiile personale. Dacă 
un bărbat are un orgoliu ridicat, atunci durerea cauzată 
de o femeie poate deveni insuportabilă pentru el şi, 
adesea, pentru supravieţuire se activează mecanismul 
de degradare. Omul îşi poate schimba direcția doar 
asupra bunurilor materiale, să devină cinic, să-şi 
înăsprească sentimentele la maximum. Pentru a atenua 
durerea, el poate începe să bea, întrucât aceasta 
distruge şi sentimentele subtile şi creşte pragul de 
durere. Uneori, subconştientul activează o degradare 
fizică: tumori, disfuncţii ale organelor, scăderea potenţei, 
deformațţii fizice etc. Cel care nu poate să îndure 
chinurile sufleteşti, va suferi cu corpul fizic sau, pur şi 
simplu, va muri. 

Mama nu a vrut să moară şi nu v-a permis să muriți 
nici dumneavoastră. Şi acum aveţi şanse de salvare la 
fel şi copiii şi nepoţii dumneavoastră. 

Dacă v-aţi uita la evenimente din punct de vedere al 
iubirii şi al sufletului, atunci tot ce s-a întâmplat în 
familia voastră este o mare fericire. lar dacă judecăm din 
perspectiva trupului şi a bunăstării, atunci aceasta a 
fost în întregime o familie nefericită şi nefavorabilă care 
se putea supăra pe Dumnezeu pe deplin, putea să caute 
vinovați şi să aibă pretenţii de la toți. Totul depinde de 
punctul de vedere. 


Judecând după toate aparențele, priviți din punctul 
de vedere al sufletului, de aceea vă şi felicit. 

Ea am 28 de ani, simt creştin ortodoxă, cred în 
Divinitate. 

Am avut parte de o întâmplare foarte stranie în viața 
mea, neînțeleasă de mine, a fost o încercare nu numai 
pentru mine, ci şi pentru toți apropiații mei. Am ajuns la 
spitalul de psihiatrie... 

Conştiinţa mea a fost schimbată: nu aveam 
halucinații, nu auzeam voci... dar reflectam asupra 
Universului, cum este el organizat, asupra faptului că 
Dumnezeu este un geniu, El este totul şi nimic, că El a 
creat tot Universul în cerc, nu există început şi nu există 
sfârşit, totul este interconectat... Totul va exista veşnic 
pentru că toate elementele facerii lumii simt o frică unul 
față de altul... Iar cel mai slab element este omul, în el 
este sădită dorința de a domina... a încălcat echilibrul... 
toată umanitatea este în pericol... şi trebuie salvată. 

Îmi amintesc cum mergeam pe linia de centură de la 
metrou - am făcut un ritual... am închis un cerc pe Pământ 
pentru cei cufundaţi în întuneric... Apoi am început să am 
mania persecuției: cei cufundaţi în întuneric mă cunosc, 
mă urmăresc, vor să mă oprească, în mine există 
cunoaşterea despre facerea lumii, ei nu trebuie să fie 
ştiuți de oameni... Cred că în acea stare aş fi putut să mă 
arunc şi sub tren. 

Starea mea a fost observată la locul de muncă, au 
chemat medicii, pe prietena cea mai bună. Dar mi se 
părea că toți sunt trădători, că în jurul meu este o mare 
conspirație. Mă prefă ceam că nu recunosc pe nimeni... Au 
fost chemaţi doctorii de la spitalul de psihiatrie şi am fost 
internată. Două săptămâni de coşmar, de medicamente 
psihotrope... Nu pot avea copii în următorii doi ani. Am 
pierdut un loc de munca foarte bun, bine plătit, cu funcție 


de conducere de mare răspundere. Mama mea m-a 
salvat, m-a luat acasă pentru o jumătate de an. 

Au trecut deja 10 luni, m-am întors din nou la 
Moscova şi mi-am găsit un loc nou de muncă. Toţi prietenii 
mei ştiu, dar continuă să comunice cu mine, încercăm să 
ne prefacem că nu s-a întâmplat nimic îngrozitor, că a fost 
doar o cădere nervoasă. 

Ştiţi, eu întotdeauna îmi doream să simt adevărata 
dragoste... Nu am avut niciodată relații de lungă durată, 
munca era pe primul loc şi, în afară de aceasta, doream 
numai dragoste adevărată. Cred că, poate, Dumnezeu mi- 
a trimis această încercare pentru ca eu să simt iubirea. 
Nu există nimic mai puternic decât iubirea unei mame 
pentru un copil. 

Am avut un prieten foarte bun. „Lucrătorul luminii „- 
aşa se numea el. El spunea că eu plătesc karma bunicii 
mele, ea îi dorea moartea bunicului pentru că o bătea... 
Prietenul meu mi-a dat să citesc rugăciuni... pentru toate 
situațiile profunde care au loc în viața mea... mă învăța să 
mulțumesc. „Doamne, îți mulțumesc pentru toate situațiile 
care au loc cu mine şi în jurul meu, accept aceste situații 
ca pe o purificare a sufletului meu de agresivitate şi griji. 
Te rog, fie ca toate fricile, supărările, nemulțumirea față 
de soarta mea şi față de Dumnezeu să plece din sufletul 
meu şi din sufletele urmaşilor mei”. 

El a murit anul acesta pe 14 martie... Eu nu mă voi 
mai sfătui cu el... Ultimul lucru pe care mi l-a spus: că 
soarta mea este să ajut oamenii, aşa cum face el. Dar eu 
am încercat să-i ajut, am luptat pentru toată omenirea... 
Însă am ajuns la spitalul de psihiatrie. 

Vreau acum să iubesc şi să fiu iubită, pur şi simplu. 
Să întâlnesc un om bun şi să uit de grijile mele. Eu am 
fost Dumnezeu timp de trei zile... Am văzut cât de 
minunat este Universul, eu apăram acest Univers... Dar, 


ştiţi, a fi Dumnezeu este un sacrificiu... N-aş mai vrea să 
devin o victimă încă o dată... În spital am văzut oameni 
care au mai fost acolo de câte şase-şapte ori... Aş vrea să 
aflu dacă se va mai repeta experiența şi cum să o evit. 

Cu respect, o Creştină 

Omenirea se află, într-adevăr, în pericol, dar aceasta 
nu trebuie salvată. Ea poate fi doar ajutată să se salveze. 

Dacă un om a procedat imoral şi josnic, adică a 
trădat iubirea în favoarea valorilor materiale şi 
spirituale, atunci el primeşte întotdeauna o răsplată 
pentru această faptă. Toate lucrurile, pentru care noi 
renunțăm la iubire, trebuie să fie pierdute. Un hoț 
trebuie să fie jefuit - ori el însuşi, ori copiii şi nepoții lui. 
Oricine va scăpa pe om de pedeapsă, va contribui astfel 
la pervertirea sa şi trebuie să fie el însuşi pedepsit. 

De obicei, dacă un om procedează imoral față de 
Dumnezeu, dacă renunţă la credinţă şi iubire, atunci el 
are parte de boli şi nenorociri. lar cel care, scăpând pe 
acest om de boli, va proceda josnic față de Dumnezeu va 
fi, de asemenea, pedepsit. 

Fiind atrasă de interesele trupului, ale spiritului şi 
de partea animalico-umană a sufletului, umanitatea a 
pierdut pe nesimţite iubirea, credința şi moralitatea. 
Ceea ce se întâmplă acum este destul de firesc. Dar, 
dacă este alungat un demon, vor veni de şapte ori mai 
mulți. 

Prietenul dumneavoastră nu a murit întâmplător. 
Nu este voie ca sufletele altor oameni să fie curățate în 
mod mecanic. Cel mai important ajutor pentru alţii este 
propria curăţare a sufletului. Când îi învăţăm pe alții să 
iubească, să jertfească, să renunțe, acesta este acel 
ajutor care nu perverteşte. Suferințele vin de obicei ca o 
răsplată pentru păcate. Tentativa de a lupta cu 
suferințele nu face decât să agraveze păcatul. Mulţi se 


luptă cu păcatele şi pierd, pentru că autoflagelarea, a-ţi 
face rău ţie însuţi în toate şi disprețul față de sine sunt 
considerate principalele mijloace de luptă cu păcatul. 

Întrucât esența păcatului este pierderea iubirii şi a 
unității cu Dumnezeu, atunci principalul mijloc de luptă 
cu păcatul este iubirea, iar apoi deja limitările, posturile 
şi renunțarea. Tocmai de aceea ucenicii lui Hristos nu 
țineau post. 

Pentru înfăptuirea de ritualuri, în dorința de a 
nimici puterile răului există păgânismul şi idolatria. 
Pierderea iubirii şi a credinţei transformă binele în rău şi 
niciun fel de luptă cu răul, niciun fel de farmece nu vor 
ajuta, dacă în suflet slăbesc iubirea şi credința. 

De fapt, tot ce vi s-a întâmplat este o salvare care a 
oprit o rătăcire periculoasă. Fascismul a încercat deja să 
împartă oamenii în „curaţi” şi „necurațţi, iar apoi să lupte 
în mod consecvent cu cei „necuraţi”. Dar, noi toți 
suntem unitari la nivel de suflet, iar ura față de altul se 
transformă neapărat în ură față de sine însuşi şi în 
autodistrugere. 

Dacă vă numiți pe sine creştină, atunci încercați 
pentru început să învingeți idolatria din sine. Frazele lui 
Hristos „iubiţi-vă duşmanii” şi „lubeşte-ţi aproapele ca pe 
tine însuţi” demonstrează încă o dată în plus unitatea 
tuturor oamenilor de pe Pământ. Înseamnă că nu 
trebuie să luptăm cu răul, ci să-l transformăm în bine. 
Nu trebuie să judecăm oamenii, ci să-i educăm. Nu 
trebuie să salvăm oamenii, ci să-i ajutăm să se salveze. 

kkk 

Cât de mult ajută cercetările Dumneavoastră să 
trăieşti! Acum trei ani, am început să le studiez împreună 
cu soțul şi am înțeles imediat că vorbiți despre faptul că 
sufletul întotdeauna ştia şi simțea, dar nu putea formula. 


Împreună cu soțul meu, am ajuns la cercetările 
Dumneavoastră după o situație mortală. El a ajuns la 
spital - a fost întotdeauna sănătos, dar acum nu i se 
putea opri hemoragia din nas. Cauza: a crescut 
tensiunea, iar zahărul din sânge întrecea toate limitele 
imaginabile. Soțul a devenit dependent de insulină. 
Verdictul - diabet, hipertensiune. Noi am început să 
studiem cărţile, DVD-urile, şi în concluzie: diabetul - parcă 
nici n-a existat. Doctorii sunt şocaţi, ei nu cred că el nici 
nu mai întrebuințează insulină! A rămas hipertensiunea, 
dar este chiar bine, pentru că aceasta ne forțează să 
lucrăm şi nu ne dă voie să ne relaxăm. 

În acelaşi timp, la noi se năruia cam tot ce se putea: 
am investit bani, ne-a trădat un prieten (şi-a însuşit el 
banii), toţi prietenii au refuzat să-l ajute pe soțul meu, nu 
aveam bani câteodată nici pentru o pâine, executorii 
judecătoreşti ne-au sechestrat toată averea. Mai mult 
decât atât, şi noi am dezamăgit mulți prieteni şi multe 
rude din cauza acestei situații, întrucât am împrumutat 
bani de la ei! Situaţia se prelungeşte deja de trei ani şi nu 
se mişcă în nicio direcție: nu ne-au luat nimic 
deocamdată, deşi noi suntem pregătiți să oferim, dar nu 
am primit nimic. 

Însă înțelegeam că nu suntem „scuturaţi” fără motiv. 
Aşteptam un copil! Noi am trecut prin trihomoniază 
incurabilă, care a dispărut imediat ce am rămas 
însărcinată. Am născut o fetiță sănătoasă, iar în 
momentul naşterii, mă rugam şi mi s-a părut că durerea 
nu era chiar atât de puternică. Mă salva doar credința în 
Dumnezeu şi iubirea. 

În tot acest timp, rămâne doar o problemă: soțul este 
pasionat de vizionarea filmuleţelor porno de pe Internet. 
Înţelege că este dăunător, dar nu poate înceta. Înţeleg că 
motivul este la mine, dar nu pot privi cum soțul îşi 


necăjeşte suflețelul. Sunt pregătită să accept chiar şi 
infidelitatea lui, dar se pare că nu pot accepta aceste 
filmuleţe porno! Lucrez, lucrez, iar apoi dau greş din nou. 
Eu ştiu că sunt foarte lipită de el, mie frică să-i pierd 
trupul, întrucât el este cu 25 de ani mai în vârstă ca mine. 

În general, noi am observat o tendință anume: când 
totul este bine, ne este foarte greu să lucrăm asupra 
noastră, şi doar un şut bun de sus ne forțează să lucrăm. 
Sau poate puteți să ne daţi cel mai bun şut, ca să nu-l 
aşteptăm de sus? 

Şi încă o întrebare. Când accept tot ceea ce se 
întâmplă drept voia lui Dumnezeu şi iubesc voia Lui, 
atunci în cele mai critice situații nu există durere. Dar 
totuşi, omul trebuie să treacă prin durere, altfel nu 
rămâne decât un butoi cu miere? Sau tocmai acest lucru 
înseamnă trecerea prin durere? 

Sper că experiența noastră vă Va ajuta. 

Mai întâi, despre durere. Aceasta apare când 
sufletul se prinde de această lume. Cu cât noi vedem 
voia Divină mai clar, cu cât mai insistent transformăm 
conexiunea cu Dumnezeu în scopul nostru, cu atât mai 
uşor şi mai nedureros are loc în noi procesul de 
învingere a ataşamentelor. În loc de ruptură are loc o 
stratificare, în loc de stratificare apare zborul. De aceea, 
fraza mea - „Omul trebuie să treacă prin durere”, cu 
timpul, probabil, va deveni alta: „Sufletul omului trebuie 
să se înalțe deasupra tuturor ataşamentelor”. La un 
sportiv poate exista, de asemenea, o durere musculară, 
însă el o acceptă cu bucurie ca pe unul dintre factorii de 
dezvoltare şi durerea, în esență, încetează să mai fie 
durere. 

În ceea ce priveşte diabetul, îmi amintesc de o 
întâmplare tristă a unui om pe care-l cunoşteam. El 
avea o formă gravă de diabet. Era un bărbat foarte 


inteligent, neobişnuit şi cu o voință puternică, avea două 
facultăți, predase în străinătate. Imediat după 
programarea la consultaţie, zahărul din sânge i-a scăzut 
în aşa măsură, încât a căzut şi şi-a pierdut cunoştinţa. 
De ce s-a întâmplat acest lucru? Ataşamentul 
subconştient s-a micşorat şi pancreasul a început să 
funcționeze. Dar, în ciuda faptului că a fost la 
consultație şi că a citit cărţile, situaţia nu se schimba, 
diabetul nu trecea. 

Eu întotdeauna determinam această boală drept o 
gelozie insuportabilă, ca închinare la omul iubit şi îl 
sfătuiam să lucreze anume în această direcție. Dar nu 
existau rezultate, nu se ştie de ce. Judecând după toate 
aparențele, mai exista şi o cauză ascunsă. Am observat 
cum caracterul acestui om nu se schimbă. 

Era foarte scrupulos, cicălitor şi meticulos, cu un 
nivel evident ridicat al orgoliului, ceea ce era vizibil cu 
ochiul liber. El judeca oamenii destul de aspru. 

Am încercat să aflu ceva mai mult de la mama 
acestui om. Ea a divorțat de soț, avea caracterul foarte 
aspru, prietene nu avea practic deloc: dacă ceva nu era 
în regulă, rupea relațiile imediat. Am aflat în ce mod îi 
apărase diabetul. La vârsta de 12 ani, mama sa l-a 
trimis la o şcoală de studii aprofundate. El depunea un 
efort intelectual şi psihologic ridicat şi, pe neaşteptate, la 
câteva luni după începerea studiilor, medicii au 
descoperit că avea diabet. 

Toate aceste lucruri contraziceau cercetările mele. 
Orgoliul evident,  intoleranța, evaluarea aspră a 
oamenilor, incapacitatea de a face un compromis - 
atunci de ce acestea au dus la diabet? 

Acest om nu a fost căsătorit, deşi avea deja aproape 
patruzeci de ani. Am aflat că avusese o legătură 
amoroasă serioasă care a durat timp de câțiva ani. 


Mama lui era categoric împotrivă, deoarece, din punctul 
ei de vedere, logodnica nu ajungea până la nivelul 
spiritual al fiului său. Treceau anii şi el nu se putea 
hotări nicidecum să se însoare. Şi iată, într-o zi, fiind în 
străinătate, a cumpărat o verighetă şi a venit acasă 
pentru a i-o înmâna viitoarei lui soţii. Dar în 
apartamentul gol, a găsit un bilet: „Eu am obosit. Nu 
mai vreau să aştept şi nu vreau să te văd”. 

Orgoliul nu i-a permis să sune. Relaţia a luat sfârşit. 
lar apoi, a început să aibă probleme cu rinichii care nu 
mai funcționau. Anterior, s-a petrecut un eveniment de 
care eu nu ştiam. 11 sunase acea femeie pe neaşteptate 
şi i-a propus să se întâlnească. A venit la cafenea şi a 
văzut-o împreună cu mama ei. Ambele i-au spus tot ce 
se adunase de-a lungul anilor: că el a răpit tinerețea 
femeii, că nu este un om cumsecade, că ambițiile şi 
caracterul lui nu-i vor permite să fie fericit. Din nou, 
orgoliul nu i-a permis să facă pace şi să încerce să 
repare relaţia. Ei s-au despărțit a doua oară. 

El a intrat în depresie şi nu mai voia să trăiască. 
Apoi, rinichii au încetat să mai funcţioneze şi era nevoit 
să meargă în mod regulat la dializă. Atunci mi-a făcut o 
mărturisire neaşteptată şi stranie: „Eu sunt fericit că 
nu-mi funcționează rinichii. Am senzația că voi muri în 
curând. Oricum, sunt fericit pentru că, pentru prima 
dată, atunci când merg pe stradă şi văd o femeie care 
trece pe lângă mine, nu mai simt ură față de ea”. 

El se pricepea la maşini de minune. Acum câțiva 
ani, primăvara, ieşind din vilă, eu am distrus motorul 
„Toyotei” mele şi l-am rugat să mă ajute cu reparația. 
Maşina a fost dusă la o uzină tehnică, la un cunoscut 
de-al lui. Au tărăgănat mult timp cu maşina, 
aproximativ o jumătate de an. Au existat probleme cu 
piesele de schimb, cu refacerea motorului. În ultimele 


două luni, îl sunam deseori pe acest om, mă interesam 
când oare va fi gata maşina. Eu nu ştiam nici locul 
stației, nici telefonul celui care se ocupa de ea şi acest 
lucru mă enerva. Şi el, de asemenea, era nervos din 
această cauză. Într-un final m-a sunat, m-a anunţat că 
maşina este gata şi că el mi-o va aduce. Mi-a predat 
maşina şi amândoi am răsuflat uşurați. lar, în ziua 
următoare, am aflat că el murise în acea noapte. 

Am avut rareori asemenea cazuri când cercetările 
mele şi dorința mea de a ajuta se dovedeau 
neputincioase. Nu puteam înțelege de ce acest om s-a 
îmbolnăvit şi de ce a murit. Vedeam numai un singur 
lucru: nu aveau loc schimbări absolut deloc în 
caracterul lui, parcă ceva de neînvins încurca. 

Doar atunci când am ajuns la tema sufletului, când 
am conştientizat că sufletul este primordial, când am 
înțeles că şi conştientul este secundar, iar trupul este 
terțiar, atunci am început să înţeleg ce s-a întâmplat cu 
acest om. El avea o intoleranță absolută a durerii 
sufleteşti, o închinare foarte mare internă față de omul 
iubit, o disponibilitate de a-şi alipi sufletele şi de a uita 
de Dumnezeu. De aceea, au existat probleme în viața 
personală, de aceea era prezentă o agresivitate 
subconştientă față de femei. 

Transferul punctului de sprijin pe conştient, pe 
spirit - s-a dovedit a fi o salvare numai pentru un scurt 
timp. Suprasolicitările intelectuale au dus la faptul că şi 
orgoliul a trecut de „linia roşie”. Atunci, un contrariu a 
început să treacă în altul, orgoliul a început să se 
transforme în gelozie şi a apărut diabetul. Puteau exista 
probleme cu vederea, cu articulațiile, cu aparatul 
urogenital etc. 

Apare întrebarea: de ce orgoliul se transformă în 
gelozie? Este vorba de faptul că în suflet se unesc 


contrariile. Sufletul poartă în sine şi spiritul şi trupul. 
Dacă apar probleme cu sufletul, atunci omul începe să 
trăiască prin intermediul conştientului, iar dacă apar 
probleme cu conştientul - omul începe să trăiască cu 
trupul. lar apoi omul moare. 

Acum - în ceea ce priveşte diabetul soțului. Când ați 
început să citiți cărțile şi să vizionați DVD-urile, ați 
învins nivelul trupului şi ați început să învingeți nivelul 
spiritului. Hipertensiunea rămasă este un semn al 
orgoliului, o aluzie la faptul că dependenţa de viitor nu 
este încă îndepărtată. Neplăcerile din partea destinului 
şi pierderea banilor sunt un ajutor de sus în învingerea 
orgoliului. 

Închinarea la bunăstare şi la un viitor luminos nu se 
învinge imediat. Pentru a învinge orgoliul, trebuie 
curățat un nivel mult mai înalt, nivelul de bază - nivelul 
sufletului. Trădarea prietenului din cauza banilor, 
comportamentul incorect al prietenilor - toate aceste 
lucruri sunt scuipături în suflet. Dacă te rogi şi accepți 
totul, dacă păstrezi iubirea pentru Dumnezeu în 
momentul umilirii sufletului, atunci orgoliul se învinge 
cu mult mai uşor. Întrucât sufletul se strică prin poftele 
trupeşti, vi s-a dat trihomoniază care nu răspunde la 
niciun tratament. Boala avea doar un singur rol - mai 
puţine satisfacţii în momentul actului sexual şi mai 
puțin sex. Trihomoniaza a dispărut când aţi fost 
însărcinată, întrucât a devenit inutilă. 

Ultima problemă - pasiunea pentru  filmuleţele 
porno. Aceasta reprezintă închinarea la poftele trupeşti, 
închinarea la straturile animalo-umane ale sufletului 
nostru. Cine nu poate accepta durerea de la omul 
apropiat şi iubit, acel om nu va putea învinge nici poftele 
trupeşti. 


Pentru a elimina dependența de straturile muritoare 
ale sufletului nostru, trebuie să punem iubirea mai sus 
de orice. Omul, care vrea să vadă moralitatea ca fiind de 
neclintit, începe să se închine moralității pe nesimţite. 
Durerea sufletească devine insuportabilă pentru el, şi 
atunci, de asemenea, nu va putea face față poftelor 
trupeşti. 

Să învingi moralitatea, dependența de cele mai 
luminoase şi înalte sentimente este posibil doar atunci 
când simți că iubirea este o realitate mare. Pentru acest 
lucru, trebuie să vezi şi să simți prezența voii Divine în 
tot. lar, dacă Dumnezeu este prezent în tot, înseamnă că 
El se află şi în dumneavoastră. El este prezent în suflet 
şi constituie partea lui principală şi nemuritoare. După 
ce veți simți acest lucru, nu veți mai uita nici măcar 
pentru o secundă că sunteți divină şi atunci poftele 
trupeşti vor fi cu mult mai uşor de învins - fără să mai 
vorbim de trădarea prietenilor, de hipertensiune, de 
pierderea banilor, de neplăcerile sorții etc. 

P.S. Cu ceva timp în urmă, eu am consultat prin 
telefon o femeie din Ucraina de Vest. Râzând, ea mi-a 
povestit o astfel de istorie: într-o noapte, ea dormea 
buştean şi, dintr-odată, a auzit o voce puternică din 
cauza căreia s-a trezit. Venindu-şi în fire, a înţeles că 
vocea era auzită de ea în somn. Fraza era aşa: „Dar, 
Lazarev spune că acest lucru este foarte dăunător”. 

- Eu m-am trezit cu ochii pătraţi, povestea femeia, şi 
am început să mă uit în jur, încercând să înțeleg ce se 
întâmplă. Apoi, am conştientizat că soțul meu nu este în 
pat. Neînţelegând nimic, am hotărât să merg la 
bucătărie să beau apă. Şi vă imaginaţi ce am văzut eu 
acolo? Lumina era aprinsă la bucătărie şi acolo era soțul 
meu, ascunzându-se ca un şoricel, şi, aprinzând 
calculatorul, se uita la imaginile diverselor site-uri 


porno. M-am apropiat de el şi am repetat ceea ce am 
auzit în somn. 

-Apropo, a întrebat femeia, cum să-mi ajut soțul să 
învingă această problemă? 

I-am spus că aceasta este o tendință a societății 
contemporane. 

-Atâta timp cât pentru un om sensul vieţii este 
goana după plăceri, în mod subconştient, sexul va 
însemna scopul suprem, plăcerea supremă, el nu va 
putea învinge dependența de sex. Acest fapt va duce 
treptat la degradarea sufletului, iar apoi la degradarea 
conştientului, iar apoi la degradarea şi moartea trupului. 

- În astfel de cazuri, am sfătuit-o eu, puteţi să vă 
mângâiaţi soțul pe cap şi să-i spuneți: „Nu-ţi distruge 
sufletul, dragul meu. Nu deveni sclavul poftelor trupeşti, 
nu pierde iubirea”. 

k*k kk 

Am citit cartea „Educaţia părinților. Răspunsuri la 
întrebări” şi am dorit foarte mult să-mi împărtăşesc 
experienta pe tema triunghiurilor amoroase. 

După ce au trecut aproximativ 4 ani de la nunta mea, 
am observat că flacăra interioară a Iubirii a început să se 
simtă mai puțin. Atunci cauza mi-a fost clară: excesul de 
plăceri trupeşti şi spirituale (cu soția). Probabil era 
necesar să țin un post, însă deja nu mă mai puteam opri 
(şi nu prea voiam). 

Mai departe. Am întâlnit şi am cunoscut o 
domnişoară... voi spune simplu - foarte frumoasă la 
exterior şi armonioasă la interior. Şi iată, sentimentul 
interior de lubire a apărut din nou, dar acesta nu mai era 
orientat către soţie. Cine a trăit o astfel de experienţă, 
acela ştie: senzația de fericire te deschide, în interior - 
soare, pe spate - aripi, dar... foarte dureros. Pe cât de 


multă fericire sufletească - pe atât de multă durere 
sufletească. 

Nu aveam de gând să rup relația cu soția mea, 
întrucât înțelegeam ce şi cum (mai bine zis - simțeam). 
Dacă mă atrăgea foarte tare domnişoara, atunci o 
întâlneam după muncă (oarecum - întâmplător) şi o 
conduceam acasă, socializam cu ea. 

Postul s-a aranjat singur de la sine (în prezența 
aprinderii de sentimente interioare, pur şi simplu, este 
imposibil să te mai ocupi cu treburile de aşternut). Astfel a 
continuat aproximativ un an. Apoi sentimentele s-au 
reglat singure. 

De atunci, au trecut aproximativ 4 ani. S-a născut o 
fiică (acum ea are 2 ani şi 5 luni) - al doilea copil, iar fiul 
are 6 ani şi 5 luni. 

Sper că experiența mea va ajuta pe cineva. 

Serghei Nikolaevici, Vă exprimati câteodată îndoiala 
în ceea ce priveşte utilitatea muncii Dumneavoastră în 
cărți - este dureros să citeşti aşa ceva... Nici să nu vă 
îndoiți, Vă rog. 

Dacă voi participa la un seminar, mă voi strădui să 
Vă mulțumesc personal. 

Între doctori se consideră că principalul garant al 
relațiilor impecabile dintre soți - şi deci şi a trăiniciei 
familiei - este viața sexuală deplină. Cu cât mai multă 
plăcere oferă actul sexual, cu atât mai trainică este 
familia. Se folosesc orice mijloace care intensifică 
atracția sexuală. Se propun diverse tehnici, poziţii, 
medicamente etc. lar familiile se destramă tot mai des 
din cine ştie ce motive. 

Conştientul funcționează într-un regim, iar 
subconştientul în altul. Pentru conştient, plăcerea este 
fericire. Pentru subconştient, plăcerea este un pericol 
mare. Dacă un om nu se poate stăpâni, nu pune limită 


la plăceri, aceasta duce la dependență care se 
transformă în sclavagism. Ceea ce se poate transforma 
în desfrâu, iar apoi să atragă după sine deteriorarea 
sufletului şi, după aceea, urmează o boală sufletească. 
Ceea ce poate duce la boli fizice, la impotenţă, frigiditate. 
Băieţii pot avea fimoză, probleme cu testiculele, bărbații 
- prostată cronică încă din tinerețe, o potenţă slabă etc. 

Închinarea părinţilor la poftele trupeşti poate, nu 
doar să dea copilului boli fizice, ci şi să ducă la 
schizofrenie sau la diverse patologii ale caracterului. 
Oricât ar părea de ciudat, dacă soții fac exces prea mult 
de  satisfacțţiile sexuale, acest lucru îi împinge pe 
amândoi la infidelitatea conjugală, pentru că închinarea 
la plăcere trebuie să ducă la pierderea acesteia. 
Dumnezeu ne lipseşte de lucrurile la care noi ne 
închinăm în defavoarea iubirii. 

Deseori, unuia dintre soți i se dă sentimentul de 
îndrăgostire față de altcineva, iar moralitatea nu permite 
să fii infidel şi să te ocupi cu treburile de aşternut. Prin 
abstinenţă, iubirea se curăță de lascivitate, sentimentul 
se purifică şi revine la soție. Ulterior, devine posibilă o 
relație armonioasă între soți. 

Una dintre cauzele destrămării relațiilor conjugale 
este incapacitatea soților de a-şi stăpâni poftele carnale. 
În astfel de cazuri, vă sfătuiesc: „Dacă dorința vine 
numai de jos, străduiți-vă să o stăpâniți. Dacă în piept 
simțiți căldură, dacă există atracţie la niveluri mult mai 
înalte, atunci sexul nu este periculos. Dacă doar trupul 
vrea plăcere, nu realizați această dorinţă, altfel veți primi 
probleme de sănătate şi vă veţi nărui propria familie pe 
nesimţite”. 

Aţi folosit în mod corect posibilitatea oferită de 
soartă, acceptând şi ţinând postul firesc şi necesar 
pentru trup în folosul sufletului. Experiența 


dumneavoastră este, într-adevăr, foarte importantă şi îi 
va ajuta pe mulți. 

În ceea ce priveşte utilitatea muncii mele, de ceva 
vreme, am început să mă îndoiesc tot mai puţin în acest 
sens. 

Mi se pare că varianta optimă pentru vindecare ar fi: 
„când are loc o serie de boli” şi nimic nu ajută - nici să te 
retragi, nici să nu te fixezi asupra problemelor tale, ci să 
te supui vieții unui colectiv, chiar dacă nu-ți place prea 
mult, chiar dacă acesta îţi face rău sau dacă te deprimă. 

Am simţit acest lucru pe pielea mea. M-am îmbolnăvit 
grav, mi se făcea tot mai rău şi mai rău. Cei apropiați nu 
mă înțelegeau, mă judecau, se înfuriau pe mine. Nimic nu 
mă ajuta, nici rugăciunea, nici medicamentele. Am simțit 
că starea mea este exact ca înainte de moarte. Aveam o 
stare de goliciune puternică în suflet, l-am spus mamei 
mele: „Cum doreşti, dar eu voi dormi în camera mea” - 
deşi ea mă certa foarte tare. Şi am simţit că mi s-a făcut 
mai uşor. 

Ceea ce vreau să spun este că, atunci când un om are 
o scădere energetică foarte puternică, din cauza căreia se 
poate dezvolta o boală, un colectiv poate ajuta. 

Însăşi apariţia omului a fost posibilă când strămoşii 
lui de demult au început să se grupeze în comunități. 
Gândirea colectivă a permis să se dezvolte vorbirea, 
conştiinţa, să se producă unelte de muncă. Pentru toate 
acestea este nevoie de multă energie. Şi mai multă 
energie se consumă pentru îngrijirea propriilor urmaşi, 
pentru ajutorul reciproc, pentru comportamentul etic 
într-un colectiv. 

Cu cât omul oferă mai multă energie, cu atât mai 
multă energie trebuie să primească. Energia spirituală, 
mai bine zis, energia conştiinţei, energia viitorului 


provine din iubire. Prin sentimentul de iubire noi primim 
energie de la Creator. De aceea, cu cât sacrificăm mai 
mult, avem grijă, comunicăm, suntem mai creativi, cu 
atât mai multă nevoie avem de iubire şi credință. lar 
iubirea vindecă toate bolile. 

Conştiința colectivă îi permite omului să creadă mai 
uşor în Dumnezeu şi să devină etic. Gândirea 
individualistă are înclinația spre pierderea credinţei, 
egoism şi imoralitate. În dimensiunile civilizaţiei 
occidentale, acest lucru este o alunecare spre starea 
Sodomei şi Gomorei. 

Femeia care are trei-cinci copii va fi, de regulă, mai 
blajină decât cea care nu are copii sau care are doar un 
copil. Şi copiii dintr-o familie mare vor fi mai sănătoşi, 
pentru că ei comunică tot timpul, se ajută şi au grijă 
unul de altul. 

Deci, concluziile dumneavoastră sunt absolut 
corecte. 

Am puțină experiență în înfruntarea situațiilor de 
viață. 

Am citit prima carte în anul 1993, iar până la acel 
moment am învățat la facultate, m-am căsătorit, am 
născut o fiică, am servit în armata. După cum mi s-a 
părut atunci, tot ceea ce s-a întâmplat, a avut loc până la 
anul menţionat şi pe neaşteptate - am făcut baie într-un 
lac, iar peste câteva zile mi s-au îmbolnăvit rinichii. Peste 
două zile, am avut o criză foarte puternică, rinichii, 
practic, au refuzat să mai funcționeze, şi am ajuns la 
spital, fiind într-o stare absolut critică. Chirurgii erau 
nedumeriţi, mi-au prezentat următoarea situaţie: dacă 
starea nu se va stabiliza în trei zile, atunci finalul va fi 
imprevizibil. 

Pentru mine, această situație a însemnat timp să 
gândesc. Nu aveam gânduri deosebite, însă am renunţat 


rapid în sinea mea la toate dorințele umane. Peste un 
anumit timp, am început să mă simt mai bine. Am stat în 
spital trei luni, în acest timp se eliminaseră pietrele de la 
rinichi şi se dizolvase nisipul. 

Tema rinichilor Vă este cunoscută, dar eu am aflat 
despre aceasta, mai târziu, din cărțile Dumneavoastră. 
Iar atunci în spital, când chirurgul îmi explica de ce mă 
dor rinichii, nu l-am crezut şi m-am gândit că nu este 
deloc vorba de starea fizică şi nici de alimentaţie, ci de 
altceva. 

Doar atunci când V-am citit cartea, am înțeles ce 
trebuie să fac. lar starea de iubire pentru această lume şi 
pentru viață nu m-a salvat doar o singură dată din 
situațiile critice ale vieții, ea ajută să găseşti soluția 
corectă a problemei. Am început să simt voia Divină încă 
din anul 1990. 

Iubirea, altruismul, grija pentru cei apropiați, iertarea 
tuturor, câința, obiceiul de a nu da vina pe nimeni, 
oferirea continuă de energie - toate aceste lucruri îți dau 
posibilitatea de a-ți păstra sănătatea şi de a arăta cu 10- 
13 ani mai tânără. 

Iar nepotul meu, care are 3 ani şi 5 luni, vede starea 
oamenilor în culori. Dacă un om este furios, el îl vede roşu, 
dacă are un defect de vorbire - alb. Pe fumători - verzi, pe 
cei bolnavi - galbeni, iar dacă omul este armonios, atunci 
el este violet. Deseori, pe mine mă vede portocalie - se 
pare că mai trebuie să lucrez asupra mea încă mult timp 
pentru a deveni o bunică violetă. 

Pentru a învinge problema cu rinichii (tema 
orgoliului, a bunăstării destinului şi a viitorului), trebuie 
să-ți pui sufletul în ordine. lar pentru aceasta, este 
necesar să te întorci la Dumnezeu, renunțând la toate 
satisfacţiile, ataşamentele şi problemele. 


Într-o situaţie obişnuită este greu să faci acest 
lucru, fericirea omenească ne absoarbe destul de 
simplu. lar când vine moartea, devine mai uşor să-ţi iei 
rămas bun de la toate dorinţele. Toate cele omeneşti se 
dovedesc a fi brusc o peliculă subțţirică iluzorie, iar 
Divinul este văzut ca o realitate tot mai mare. 

V-aţi îndreptat, intuitiv, în direcţia corectă şi ați 
reuşit să învingeți dependenţa de suflet - de sentimente 
şi dorințe. Şi aţi primit rezultatele corespunzătoare - 
nepotul dumneavoastră nu este ataşat ca un sclav de 
trup şi conştient, de aceea el are viziunea interioară 
deschisă. 

Cu cât sufletul unui om se ataşează mai puțin de 
lumea înconjurătoare, cu atât se deschid mai multe 
posibilități înaintea lui. Acestea sunt şi capacitățile, şi 
intuiţia, şi diverse oportunități în viitor. 

Răsfoindu-vă cartea într-un magazin, am dat peste 
descrierea faptului că blocajul în zona buricului apare, 
dacă nu mă înşel, în cazul excesului de sex şi altele. 

în anul 2000 cu mine s-a petrecut o astfel de poveste. 
Eu zburam încă o dată la Moscova, la iubitul meu, ceea ce 
în acel moment nu îi era evident fostului iubit; a trebuit să 
fac sex cu el de multe ori şi cum voia el (fiindcă veni 
vorba, eu nu fac exces de sex). 

Când m-am întors acasă, începuse să mi se dezvolte 
o tumoare ciudată în zona buricului. Abdomenul se umfla, 
regiunea  buricului devenea dureroasă, îmi creştea 
temperatura şi nu mai scădea, buricul a început să se 
întoarcă pe dos etc. 

Ultrasunetele au arătat că am două abcese în interior 
care, după cum s-a dovedit, erau imposibil de extras cu 
ajutorul unei canule. Abcesul era ca şi cum „se născuse 
„din zona buriculu - iertaţi-mă pentru aceste detalii. Până 


acum, medicii nu au reuşit să aleagă antibioticele corecte, 
aveau de gând să mă opereze dar, din fericire, 
medicamentele (probabil, şi anumite schimbări spirituale) 
au avut efect. Apoi, totul s-a ameliorat, febra a început să 
scadă, abdomenul s-a dezumflat până la starea normală 
şi aşa mai departe. 

Această experienţă m-a învăţat multe lucruri. Înainte, 
mi se părea că problemele cu abdomenul (data trecută am 
avut un atac de gastrită) îmi începeau imediat cum mă 
fortam, cumva, să am o relație cu un tânăr dar, în cazul 
de față, probabil că era vorba de excese sexuale, pe care 
le-am acceptai pentru a-i face pe plac unui bărbat. 

Aţi observat corect, nu este nimic de adăugat. Ca să 
spun drept, ați avut noroc că problemele au apărut 
imediat şi nu peste câțiva ani. De aceea, ați reuşit să 
faceți legătura între cauză şi consecinţă. 

Aşa s-a întâmplat că am fost la consultatie dar, din 
păcate, nu v-am putut întreba şi povesti nimic concret. Mi 
s-a întâmplat aşa ceva pentru prima dată, ca şi cum mi se 
întunecase mintea, gura nu mi se deschidea să spun un 
cuvânt. De aceea, am hotărât să scriu o scrisoare, dacă o 
veți citi, voi fi bucuroasă, dacă nu o veți citi - totul este cu 
voia lui Dumnezeu. 

Până la moartea soțului meu, nu am trăit după cărțile 
Dumneavoastră, ci exact invers, adică nu ştiam că există 
Dumnezeu; pentru mine Dumnezeu era soțul meu... 

El a murit din cauza unui infarct (septembrie 2008), 
totul s-a întâmplat astfel: ne-am certat din nou cu părinții 
mei (ei îl urau) şi am mers la plimbare... Şi, dintr-o dată, 
soțului meu a început să-i fie greață... L-am dus la spital, 
dar îi era tot mai rău... Am aşteptat foarte mult timp 
doctorul, care l-a forțat să se aşeze, să ridice mâinile, iar 
când soțul s-a cufundat în abdomenul meu, doctorul m-a 


alungat în mod grosolan, spunând că se fandoseşte 
înaintea mea. Am ieşit... lar când am intrat, soțul meu era 
deja violet-închis, picioarele îi tremurau. El murise... 

Doctorii, spre uimirea noastră, ne-au ignorat mult 
timp la recepție, o oră sau două, iar el s-a chinuit cu 
infarctul şi a murit... Îmi voi elibera emoţiile... Cât de greu 
mi-a fost să-l iert pe doctor şi să accept voia lui 
Dumnezeu... 

Peste două săptămâni, după moartea lui, i se ridică 
febra fiului nostru de un an şi jumătate. El a refuzat să 
mănânce timp de câteva zile (dacă mânca, îi venea să 
vomite). Ne-am internat împreună în spital, deşi doctorii 
încă nu stabiliseră un diagnostic. În acelaşi timp, cât 
eram internați în spital, părinții mei au plecat (noi ne-am 
certat cu ei definitiv), s-a îmbolnăvit câinele, bunica, 
bunicul a plecat de acasă. 

Eram la limită, nu exista o ieşire din situație, nu 
ştiam ce să fac... Aveam de ales - să mă spânzur sau să 
merg la mănăstire, după cum scriați... Am ales 
„mănăstirea”... 

Moartea soțului a fost atât de neaşteptată, încât nu 
puteam să înțeleg ce s-a întâmplat. ..Am început să caut 
un medium, pentru a vorbi cu soțul meu. Am găsit pe un 
forum de pe Internet un om din Georgia, i-am scris o 
scrisoare şi de aici a început totul. Soțul a început să mă 
reîntoarcă la viaţă. El venea adesea prin vis şi mă învăţa 
să-l iubesc pe Dumnezeu (nu tin minte bine detaliile). Mi-a 
spus: „Citeşte-l pe Lazarev, citeşte toate cărțile”. Eu le-am 
citit cu înflăcărare. Când citeam, mi-ați spus în vis: 
„Ataşament de iubire”, dar nu am înțeles atunci sensul. 

Apoi, în ianuarie, am fost la lecţia Dumneavoastră în 
„Gorbuşca”, după care parcă mă împingea cineva să mă 
apropii, parcă cineva îmi şoptea: „Probleme cu copilul...” 
Eu sunt timidă, nu-mi place să forțez pe cineva, de aceea 


m-am reîntors de trei ori, pentru a mă apropia de 
Dumneavoastră. 

Apoi, am avut o consultație telefonică, în care mi-ați 
spus că nivelul de iubire al fiului fată de oameni este de 
17 ori mai mare decât nivelul mortal şi că în câmpul lui 
există moarte. Aceasta se întâmpla în jur de 20 ianuarie 
2009. 

Eu mă rugam pentru fiul meu, pentru toți urmaşii mei. 
Exact după o săptămână-două, mi-ați spus în vis că, 
acum, în câmpul fiului meu nu mai există moarte ci o 
boală gravă. Am continuat să mă rog. Am acceptat 
moartea soțului meu ca voia lui Dumnezeu - am avut un 
vis în care el mă ruga să-i strâng lucrurile (lenjeria); i le- 
am strâns şi el a plecat. De atunci, nu l-am mai visat 
practic deloc. 

Pe 10 februarie mi-a murit socrul de infarct. La 10 zile 
după moartea lui, fiul meu s-a trezit noaptea cu o febră 
bruscă, mai mare de 40 de grade... Apoi, într-o singură zi, 
a trecut totul. 

Iar la mijlocul lui martie, am fost la seminarul 
Dumneavoastră. Am ţinut post sever şi continuam să mă 
rog. 

Un caz interesant - de Paşte mă pregăteam să merg 
cu maşina la mormântul soțului meu, însă nu aveam 
experiență să conduc maşina şi în noaptea de dinaintea 
călătoriei, el a venit în vis şi a spus: „Arată-mi cum 
conduci”, iar apoi mi-a arătat drumul cum să ajung până 
la cimitir şi am ajuns cu bine... 

Apoi, în timpul postului, s-a mărit foarte mult nivelul 
iubirii din suflet şi nu ştiam în ce direcţie să merg mai 
departe, mă îndrăgosteam de toți la rând. Am avut un vis 
minunat, în care zburam, comunicam, străzile erau 
luminoase, totul se întâmpla după voia mea. Am hotărât 


că este posibil să te dezvolți şi să-ţi exersezi iubirea prin 
astfel de vise. 

Iar pe 1 mai am ajuns la consultația Dumneavoastră, 
la care nu am putut nici să povestesc, nici să întreb nimic 
concret (lar tot ce mi-ati spus, eu ştiam...). 

Am vrut să întreb următorul lucru: Care este acum 
nivelul depăşirii iubirii față de oameni la fiul meu? Cum 
să fac legătura tuturor evenimentelor în capul meu - 
moartea soțului, bolile în familie, consultația telefonică, 
moartea socrului, febra fiului, seminarul?.. 

Iar cu câteva zile înainte de consultaţia de la 1 mai s- 
a îmbolnăvit fiul meu - febră, o tuse groaznică, guturai, de 
atunci suntem bolnavi amândoi... Sper foarte mult că 
aceasta este o curățare şi că noi o vom trece corect (cu 
păstrarea iubirii în suflet). Cum să înţeleg chiar şi puțin 
logica Divină din toate aceste evenimente? 

În plus, eu înţeleg că tangoul se face în do i, că şi eu 
am o înclinație către ataşament pentru omul iubit... Dar, 
în acest caz există o anumită nepotrivire: în general, nu 
am fost niciodată supărăcioasă, nu sunt geloasă absolut 
deloc. Părinții mei s-au ocupat doar de fratele meu, de 
mine niciodată, iar eu am crescut singură, nu mă agățam 
de nimeni. Îndrăgostindu-mă de soțul meu, nu eram 
geloasă pe el, nu mă supăram... De unde au aşa 
indicatori fiul şi soțul meu? Căci nouă ne sunt dați oameni 
dragi cu o karmă asemănătoare... 

La lecţii şi seminarii, oamenii Vă întreabă deseori cum 
să determini nivelul iubirii în suflet, dacă sufletul este 
bolnav, iar Dumneavoastră ați răspuns cumva că aceasta 
este treaba lor - să creşti şi să păstrezi iubirea, iar 
diagnosticarea este treaba unor oameni instruiți special 
pentru acest lucru. Aşadar, mi-am pus această întrebare 
la timpul meu şi am avut un vis: aveam un aparat de 
măsurat iubirea din suflet. Acesta semăna cu un 


termometru plat cu gradatii... Am devenit curioasă de ce 
era în interior, l-am desfăcut şi, în loc de mercur, acolo în 
acesta era un fel de praf negru. lată, ce vis am avut. 

Vă mulțumesc mult că aţi citit până la capăt. Dacă 
este posibil - răspundeţi, Vă rog. Vă mulțumesc pentru 
ceea ce faceţi. 

Eu întotdeauna visam că va veni timpul când cei 
care au fost la consultația mea şi cei care au citit cărțile 
mele, vor spune: „Tot ceea ce spuneţi şi scrieți, noi ştim 
deja”. Se pare că acest timp soseşte... 

Acum sper că va veni timpul când oamenii vor 
spune: „Tot ce ați scris în cărți şi tot ce spuneţi, noi deja 
am făcut”. 

(Numele sunt schimbate). 

Am făcut cunoştinţă pentru prima dată cu munca 
Dumneavoastră încă din facultate. Atunci am trăit „prima 
iubire”... sau ceea ce eu atunci am considerat drept iubire. 
Din păcate, în acea perioadă, nu am putut accepta 
informația din cărți. Agresivitatea, lipsa dorinței de a 
accepta situația, o supărare imensă, furie - iată reacțiile 
mele. 

De când am terminat facultatea, port în mine durerea 
sufletească din cauza iubirii care nu a avut loc. Fiindu-mi 
imposibil să mă înțeleg cu mama, nu am putut locui cu ea 
sub acelaşi acoperiş (noi am avut întotdeauna o relaţie 
foarte dificilă) şi, simțind o dorința peste măsură de a fi 
iubită, am decis să mă căsătoresc cu orice preț şi să plec. 
Totul s-a aranjat de la sine. M-am căsătorit cu un om pe 
care nu-l cunoşteam practic deloc şi am plecat în Anglia. 
Cu toate că îmi lipsea iubirea, în sufletul meu totuşi exista 
multă perseverenţă şi căldură şi m-am forțat pe mine 
însămi să cred că aceasta chiar este soarta mea. Aveam o 
atitudine foarte bună față de soțul meu dar, evident, că 
fără iubire era imposibil să trăieşti. Am primit ceea ce 


meritam. Soţul meu nu se culca cu mine aproape deloc; el 
se masturba şi era pasionat de pornografie. Eu am plecat 
înapoi la Moscova sub pretextul că „voi munci” acolo un 
anumit timp. 

În Moscova, am decis să trăiesc pentru mine. Am 
început o relație cu primul om care mi-a plăcut ca bărbat. 
Mă simțeam bine şi acest „bine”, se pare că l-am luat 
drept lubire. Până acum nu-mi pot da seama ce a fost: 
iubirea, pe care eu însămi am distrus-o sau, pur şi simplu, 
din nou, dorința mea de a fi iubită. La scurt timp după 
aceasta, „am rămas însărcinată contrar dorinței mele”. 
Când am aflat că sunt însărcinată, nu eram nici pro, nici 
contra copilului, în capul meu pulsa doar un gând: a venit 
timpul meu, trebuie să fac acest lucru. 

l-am scris soțului că cer divorțul şi că sunt 
însărcinată. Ruptura nu s-a produs uşor, deşi nici nu-mi 
iubeam soțul. Am început să locuiesc cu tatăl copilului. 
Perioada de sarcină a devenit, poate, cel mai nefericit 
moment al întregii mele vieți. Scandaluri permanente, 
neînțelegere, lacrimi, umilințe, chinuri sufleteşti. Atunci 
nici nu-mi puteam imagina că toate acestea sunt necesare 
pentru vitalitatea copilului. Mă adresam cu ură 
Creatorului şi îl întrebam: „Pentru ce?!” Cei apropiați erau 
şocați din cauza faptelor tatălui copilului în ceea ce mă 
priveşte, dar se străduiau să nu se amestece. Am născut. 
Din primele zile de viață, până la 1 an şi 5 luni, m-am 
luptat pentru viața copilului, rupându-mă între spitale şi 
muncă. Cum am rezistat - nu ştiu. Tatăl copilului locuia cu 
noi, dar se ocupa, practic, doar de sine. Cât îmi părea de 
rău şi de dureros, că nu sunt iubită, că sunt neînţeleasă, 
dar şi că nu le pasă de copil! Şi, din nou - agresivitate, 
ură, neacceptarea destinului şi insulte. 


De-aş fi ştiut atunci că toate îmi erau date pentru 
salvarea sufletului nostru! Şi cât sunt de recunoscătoare 
acum Creatorului pentru toate suferințele mele! 

Până acum, încă nu am învățat să reacționez pozitiv 
la o situație dureroasă din prima secundă, dar cât este de 
uşor să accepti totul, când ştii că Domnul îți dă suferințe 
deoarece El te iubeşte şi încearcă să te ajute, şi nu pentru 
că aşa se întâmplă pur şi simplu. Vă mulțumesc, Serghei 
Nikolaevici, pentru că ne-ati ajutat să înțelegem acest 
adevăr! 

Mi-am găsit un loc nou de muncă. Acolo am întâlnit o 
domnişoară care lucrează demult asupra sa după cărțile 
Dumneavoastră. Informaţia nu a venit la mine dintr- 
odată. De abia deschisesem cartea şi era cât pe ce să 
vomit. Dar am simțit că acum totul va fi bine. Schimbările 
aveau loc încet şi greu. Am găsit în sufletul meu aşa un 
„buchet de păcate”, încât m-am îngrozit. Obişnuindu-mă 
să mă gândesc la mine ca la o aleasă, care merită numai 
bine, eu am fost, pur şi simplu, distrusă de faptul că, în 
esență, nu sunt mai bună decât ultimul păcătos de pe 
Pământ. Şi, de fiecare dată, când găseam în mine un viciu 
nou şi mă gândeam că este ultimul, peste câteva zile 
viața îmi arăta că zidul Chinezesc este insuficient pentru 
a enumera imperfecțiunile sufletului meu. 

Încetul cu încetul, relaţia cu tatăl copilului, cu noul 
meu soț, îşi revenea la normal. Fie acesta era urmarea 
lucrului asupra mea fie, pur şi simplu „apa macină 
piatra”. La vârsta de trei ani, fiica noastră aproape că a 
încetat să se mai îmbolnăvească. A existat un moment 
crucial, când noi am mers la stareţul Pantelimon, în 
Regiunea Moscova. Pur şi simplu, el a ţinut fetița în braţe 
şi problemele rămase aproape că au dispărut. 

Viaţa se aranja. Împreună cu soțul ne făceam planuri 
comune de viitor, voiam al doilea copil. Bineînţeles existau 


şi certuri, a rămas şi o anumită lipsă de înțelegere, însă 
noi trăiam tot mai mult şi mai mult ca o adevărată familie 
unită. 

În decursul a patru ani şi jumătate de trai cu al doilea 
soț, mă îndoiam de multe ori dacă îl iubesc cu adevărat. 
Când Vă citeam cărțile, treceam de la siguranța că, în 
ciuda dificultăților de înțelegere reciprocă, aceasta este 
chiar lubirea, la îndoielile extreme în ceea ce priveşte 
sinceritatea sentimentelor mele față de soț. Pe de-o parte, 
îi mulțumeam Creatorului pentru toate acele umilinţe pe 
care mi le-a dat soțul, iar pe de altă parte, îmi puneam 
întrebarea: pentru ce rabd eu totul? îmi veneau diverse 
gânduri... La început, mi se părea că rabd din Iubire (căci 
nicio femeie normală nu ar fi răbdat aşa ceva). Apoi, mi se 
părea că rabd numai din cauza idealurilor mele de 
„Jamilie” şi a fricii de „singurătate”. Intr-un fel sau altul, 
oricum, aveam din ce în ce mai puține îndoieli, îmi creştea 
încrederea în faptul că aceasta este chiar lubirea, 
încercată în timp şi de greutăți. 

Şi iată, cu două săptămâni în urmă, cu mine s-a 
întâmplat ceva. Eu am acceptat voia Domnului, dar nu 
eram în stare să înţeleg ceea ce se întâmpla cu mine. Nici 
inima, nici rațiunea nu puteau să facă față şi să-mi dea 
un răspuns, ce este aceasta şi ce să fac mai departe. 

Există un site „Colegii de clasă”. Cu siguranță, ați 
auzit de el. Intr-o bună zi, am constatat că pe pagina mea 
a intrat un om cu care nu m-am văzut de 15 ani. Acesta 
este colegul meu de clasă. În ciuda faptului că nu eram 
populară în şcoală şi că el era „primul băiat din sat”, 
când eram în clasele superioare, el mă plăcea. Andrei 
avea întotdeauna o atitudine tandră faţă de mine, fără să 
facă vreo aluzie la trivialitate sau la dorinţa de a mă folosi 
(să copieze problemele etc., căci eu eram eminentă, iar el 
era un elev cu note de trei). Însă, noi nu am avut o relaţie 


pentru că, în acel moment, nu ştiu de ce, eram departe de 
relația „băiat-fată” şi nici vârsta nu era potrivită... 

Cu excepţia unei relaţii bune, nu ne lega nimic. În 
aceşti 15 ani, pe mine mă trăgea de câteva ori foarte mult 
să-l găsesc, să aflu ce-i cu el, dar nu am reuşit. Şi iată, eu 
îl văd pe pagina mea. Bineînţeles, i-am răspuns. Am 
început să corespondăm, am început să ne sunăm. S-a 
dovedit că Andrei se afla la închisoare, şi nu pentru prima 
dată. Dar îmi era indiferent. Cu fiecare cuvânt, cu fiecare 
mesaj, înțelegeam că inima deja nu-mi mai aparține. 

Ceea ce a fost un şoc. Cum este posibil aşa ceva? 
Doar era, pur şi simplu, o comunicare, fără nicio aluzie la 
o relație fizică. Nu exista nici măcar dorința de a visa la 
aşa ceva. Sufletul, pur şi simplu, spunea mereu: Andrei, 
Andrei, scumpul meu, bietul Andrei, cât de dor mi-e de 
tine, de ce toți aceşti 5 ani au trecut fără tine?.. Probabil şi 
Andrei simțea ceva. Amândoi neam străduit să ne 
convingem unul pe altul de posibilitatea de a avea o 
viitoare viață în comun (căci amândoi ne schimbasem 
foarte mult de când eram la şcoală), dar, şi unul şi 
celălalt, ne agățam de fiecare dată de comunicarea 
noastră şi nu găseam puterea în noi să ne despărțim. 

Sufletul meu a fost, pur şi simplu, întors pe dos. Soțul 
se dădea pe lângă mine, iar eu eram gata să-l bat. 
Probabil că acest lucru a fost în pripă, necugetat, stupid, 
dar după două săptămâni de comunicare, am hotărât să 
plec de la soțul meu şi să-l aştept pe Andrei. Imediat ce 
am luat această decizie, am aflat că sunt însărcinată cu 
soțul meu. În plus, termenul sarcinii - puţin peste două 
săptămâni. Am aşa o senzaţie că acest lucru s-a 
întâmplat cu o zi înainte de corespondența noastră. Voiam 
atât de mult cel de-al doilea copil iar, când am aflat că 
sunt însărcinată, am vrut să fac avort. Înțelegeam şi 
simțeam că acest lucru este greşit, dar dorința de a face 


avort era imensă. Simţeam fizic cât urăsc copilul care nu a 
venit la timp. Acest fapt era îngrozitor. M-am chinuit timp 
de două zile, apoi a venit hotărârea: să păstrez copilul, 
deşi nu aveam niciun sentiment de iubire faţă de el, oricât 
este de trist acest lucru. 

I-am povestit lui Andrei că sunt însărcinată. El a spus 
că, copiii nu încurcă fericirea. Pur şi simplu, eram uimită 
de puritatea sufletului său în comparație cu al meu! 

I-am povestit soțului că sunt însărcinată şi că iubesc 
alt bărbat. Probabil, am făcut acest lucru în zadar. Eu i- 
am dat peste cap viața lui Andrei şi, moralmente, mi-am 
ucis soțul. În decursul următoarelor trei zile, totul s-a 
complicat şi mai mult. Total pe neaşteptate, Andrei a fost 
eliberat înainte de termen deşi trebuia să iasă din 
închisoare peste două săptămâni. Ironia sorții: soțul meu 
avea cunoştinţe sus puse. El a aflat cu cine „m-am 
încurcat” eu şi a vrut să meargă la penitenciar pentru a 
pune toate punctele pe „i”. Îngrozită că soțul nu-i va da 
voie lui Andrei să iasă înainte de termen şi că va mai 
rămâne acolo pentru încă 2 ani şi jumătate, i-am promis 
soțului că voi rămâne cu el şi, în schimb, să uite de 
„infractorul meu”. Până una alta, acesta se mai gândea. 
Eu l-am sunat pentru ultima oară pe Andrei şi i-am spus 
totul aşa cum era, că rămân cu soțul meu. 

Ce va fi cu mine - nu este important pentru mine. Cu 
„corectitudinea” mea şi neînțelegând unde este Iubirea, 
unde sunt propriile dorințe şi unde sunt alte sentimente, 
am distrus viața unor oameni buni. Am citit tot ce ați scris 
despre triunghiurile amoroase (nu este permis să-l 
părăsesc nici pe unul, nici pe altul... trebuie să aştept şi 
să mă detaşez). Eu am recitit tot ce aţi scris despre 
Dragostea adevărată (acest sentiment te face să zbori... 
dar acest sentiment aduce şi durere). Dar, Doamne, 
Dumnezeul meu, eu nu găsesc răspunsuri pentru situația 


mea. Acum, în interiorul meu este pustiu... Poate că eu, 
pur şi simplu, nu am putut iubi niciodată. 

Serghei Nikolaevici, ajutați-mă cu un sfat, dacă veți 
putea... Cum să merg după sentimentul adevărat şi cum 
să nu-l confund cu altceva? Cum să nu ucid oamenii din 
jurul meu din cauza propriei incapacități de a mă lămuri 
în sinea mea? Mi-e teamă că, după această pustietate, în 
mine nu va mai fi nimic. Probabil, voi aduce copilul pe 
lume şi voi muri pentru că în interiorul meu este pustiu. 
Iar, fără Iubire, nu va fi viață. Eu accept tot ce se va 
întâmpla cu mine, dar mă ucide că oamenii din jurul meu 
suferă din vina mea. Ce să fac? 

Vă mulțumesc încă odată pentru munca 
Dumneavoastră. Chiar şi faptul că eu încă sunt vie 
deocamdată şi nu am înnebunit, este marele 
Dumneavoastră merit! 

Cele mai sincere urări, Inna 

Atunci când pentru un om principala fericire este 
plăcerea, iubirea se poate confunda cu aceasta şi i se 
poate alipi. Sentimentul de iubire se trezeşte în sufletul 
nostru primăvara, în tinerețe. Acest sentiment iese la 
iveală în timpul sarcinii. Oamenii, care în aceste 
perioade nu îşi pot stăpâni poftele trupeşti şi fac sex în 
exces, declanşează procesul de alipire a iubirii cu 
plăcerea. Copiii unor astfel de persoane sunt 
dezorientați de la naştere: în subconştientul lor, scopul 
suprem nu este iubirea pentru Dumnezeu, ci distracțiile 
şi plăcerile, nu dorințele Divine, ci animalice. Raza 
dorințelor Divine li se reduce şi energia vitală principală 
scade vertiginos. Aceşti copii sunt deja invalizi de la 
naştere - invalizii sufletului. Din ei pot creşte criminali, 
perverşi, pedofili, homosexuali. Ei pot fi atraşi în mod 
irezistibil de alcool, narcotice, jocuri de noroc. 


Sufletul, care şi-a pierdut orientarea corectă, începe 
să piardă din puteri şi să decadă. Aceşti oameni vor 
trece involuntar în starea de animal - încă de la început 
ei vor începe să se închine banilor, puterii, bunăstării, 
iar apoi vor ajunge până la nivelul decăderii extreme. 

Ce se aseamănă se adună. Nu ați ajuns în Anglia 
întâmplător. Iubirea primului soț s-a alipit poftelor 
trupeşti. Într-un astfel de caz, iubirea dispare, iar poftele 
trupeşti se amplifică, ucigând sufletul, demoralizând 
omul pe dinăuntru. Faptul că ați plecat, v-a salvat la 
exterior, însă nu şi în interior. Împărţirea iubirii şi 
poftelor trupeşti este un proces destul de chinuitor. 

Aceasta va suna ciudat dar, mai mult ca sigur, în 
sufletul dumneavoastră nu există iubire față de acel om 
care stă la închisoare. Acest sentiment puternic vă este 
dat numai pentru a curăța sufletul copilului - o 
îndrăgostire cu lipsa poftelor trupeşti. Nu întâmplător, 
cel de care v-aţi îndrăgostit s-a dovedit a fi la distanță. 
Dacă acest sentiment s-ar fi încheiat cu relații sexuale, 
ar fi avut loc uciderea involuntară a sufletului copilului. 

lar, dacă v-aţi fi părăsit soțul pentru acest om, 
atunci, mai mult ca sigur, după un anumit timp, aţi fi 
avut o decepție incredibilă descoperind, dintr-odată, că 
sentimentul a dispărut undeva. Orice situație din timpul 
sarcinii vine ca ajutor pentru salvarea copilului. Nu este 
permis să ucizi sentimentul de iubire şi nu este voie să 
te închini poftelor trupeşti. 

Acum douăzeci de ani, eu am văzut cât de 
periculoasă este renunțarea la iubire şi, de aceea, eu i- 
am îndemnat pe toți: „Mergeţi după iubire”. Au trecut 
anii şi am înțeles că mulți, crezându-mă, au mers după 
sentimentul puternic, iar acesta s-a dovedit a fi pasiune. 
A devenit clar că cel mai pur sentiment de iubire este 
sentimentul fără răspuns. Acest lucru se întâmplă când 


există îndrăgostirea, iar poftele trupeşti nu se pot 
realiza. S-a dovedit că, în ziua de azi, la mulți oameni, 
iubirea s-a alipit poftelor trupeşti şi de plăcere, de aceea 
omul nu poate recunoaşte practic deloc sentimentul de 
iubire. 

Mi-e greu să dau un sfat despre cum să se rezolve 
toate problemele. Adevărul nu se va dezvălui niciodată 
brusc unui om imperfect la interior. În aceste cazuri, mi 
se pare că trebuie să te bazezi pe moralitate, 
compasiune, respect şi răbdare. Şi, de asemenea, pe 
timp. Iubirea nu trece peste o lună, un an sau câțiva 
ani. lar îndrăgostirea şi pasiunea care sunt date ca 
ispită, încercare sau curățare, dispar odată cu 
schimbarea situației. 

Nu trebuie perceput ca nenorocire faptul că oamenii 
din jur suferă. Acestora le sunt necesare suferințele, aşa 
cum vă sunt şi dumneavoastră. Cel care va merge spre 
iubire şi iertare, va supraviețui. Cel care se va duce spre 
înrăire sau tristețe, nu este demn de fericire. Nu merită 
să te învinovățeşti pe sine în situațiile create de destin. 
Nu trebuie să luaţi asupra dumneavoastră prea multe 
lucruri. Sarcina dumneavoastră este să păstraţi iubirea 
şi să vedeţi voia Divină în cele întâmplate. Mila, 
compasiunea, grija şi răbdarea ajută la păstrarea iubirii. 

P.S. În general, ca să fiu mai exact, în orice 
sentiment şi în orice dorință se ascunde iubirea. Totul 
creşte din iubire. De aceea, nu poate fi vorba despre 
reprimarea şi distrugerea poftelor trupeşti, ci de 
educarea şi transformarea lor. Abstinența ajută la 
transformarea poftelor trupeşti în iubire. 

V-am vizionat seminarul din Sankt Petersburg care a 
avut loc pe 16-17 mai 2009. La seminar, ați citit un articol 
(scrisoare) despre desenele animate din Occident. Şi eu 


am multe observaţii .ti gânduri cu privire la acest subiect. 
Aş vrea să le împărtăşesc cu Dumneavoastră. 

Înainte de toate, întotdeauna, spre deosebire de 
desenele noastre animate, în cele occidentale, contrariile 
sunt împărțite în mod concret şi clar în două: „binele „şi 
„răul”. În plus, „binele „poate folosi orice mijloace, metode 
sau acțiuni posibile - acesta nu va fi niciodată condamnat 
şi va fi promovat întotdeauna drept „bine”. Acest „bine 
„poate ucide, minți, înşela, preface, poate face rău şi 
altele. Şi, în nici un fel de circumstanțe, el nu-şi va 
schimba „orientarea”... Cu „răul” - aceeaşi imagine, doar 
că exact invers. Totodată, „binele”, neapărat, nimiceşte şi 
învinge „răul” în cele din urmă. 

Aşa cum spuneţi întotdeauna - două extreme care 
luptă una împotriva alteia, în cadrul unei gândiri limitate, 
încearcă întotdeauna să se distrugă reciproc din punct de 
vedere fizic... Fără compromisuri. 

Tocmai această concepție despre lume se insujlă şi 
copiilor. În principiu, SUA exact aşa se şi comportă acum 
în realitate: au stabilit - noi, cumva, suntem „binele”, iar 
Irakul „răul „şi este pasibil de distrugere. „Noi” putem să 
facem orice vrem şi totuşi rămânem întotdeauna „un 
bine”, orice am face şi orice metode am folosi. 

Se pare că, pur şi simplu, ei nu sunt în stare să 
inventeze alt „conflict „pentru înviorarea subiectului 
desenelor animate. 

Dar, chiar şi într-o gândire limitată, „binele „se 
deosebea întotdeauna de „rău „tocmai prin metodele pe 
care acesta le foloseşte, nu doar prin scopurile la care 
aspiră. 

Iar, dacă am lua pentru comparaţie chiar şi cele mai 
recente desene apărute la noi: „Luntic” şi „Smeşariki”, 
acolo nu există „rău „şi „bine”. În aceste desene animate 
toți sunt egali. Unii — mult mai buni şi iubitori, alții — mai 


puțin... Chiar dacă cineva procedează contrar dorințelor 
sale (cum ar fi, de exemplu, omizile din „Luntic”), atunci 
persoana este întotdeauna iertată şi, în cele din urmă, ea 
neapărat înțelege totul şi se reeducă. Acestea sunt 
manuale excelente pentru învățarea Iubirii. 

Încă o problemă foarte mare a desenelor animate 
occidentale, dar şi a filmelor pentru copii este că din ele 
lipseşte copilăria. La ei chiar şi pruncii în scutece gândesc 
deja matur, sunt interesați de sexul opus, aspiră să 
câştige bani etc. Să ne amintim chiar şi de bestseller-ul 
„Singur acasă”. Un puşti de opt ani, pur şi simplu, un 
copil-minune al ingineriei inventează nişte scheme 
grandioase şi exacte ale mecanicii, fizicii, chimiei, 
matematicii... Şi în desenele animate: de-abia ce s-a 
născut şi deja este matur. Copilăria, romantismul, 
„gângureli „- nu există. Cum poți îndeplini îndemnul „Fiţi 
asemenea copiilor” dacă, vizionând prea mult aceste 
filme, în general, pierzi înțelegerea asupra a cine şi ce 
sunt oare copiii? 

În ultimul timp, majoritatea desenelor animate 
occidentale, mai ales cele cu mai multe episoade, prezintă 
un fel de monştri. Eroii sunt cam colțuroşi, saşii, strâmbi. 
Ochii şi gurile ies în afara feţei... Pe de o parte, se poate 
presupune că aceasta este o tentativă subconştientă de a 
te rupe de la închinarea în fața frumuseții exterioare şi 
stabilității, pentru care se roagă Occidentul. Totuşi, oricum 
pare că acest lucru este un handicap interior care iese în 
exterior. lar copilaşii sunt învățați să aibă o atitudine 
normală şi să se obişnuiască cu acest lucru... 

Şi, în plus, vreau să-mi împărtăşesc ultima experiență 
(posibil, să Vă prindă bine). Este inutil să-mi afirm mie 
însămi tot timpul: „Doamne, Te iubesc! Vă iubesc, oameni 
buni! „Aceasta afirmaţie dezvoltă doar ataşamentul, în 


urma căruia apare contrariul lui - judecarea, ura, 
agresivitatea faţă de obiectele ataşamentului. 

Am observat că, atunci când mă ocup intens cu un 
au-  to-training asemănător, după un anumit timp 
(probabil, când se epuizează un anume volum de energie 
a Iubirii, emanat pentru acesta), apare uneori o puternică, 
iar alteori, aproape o imperceptibilă judecare a oamenilor. 
Totodată, este uimitor faptul că judecarea apărea, practic, 
faţă de fiecare, chiar şi față de primul om care îmi iese în 
cale. Uneori, judecarea nu se transformă nici măcar în 
forme-gând, însă ea se simte în mod real. 

Iubirea se declanşează brusc în momentul renunțării. 
Apare sentimentul uşurării... Şi un anumit sentiment 
inexplicabil... Se simte mirosul de mir. Iniţial, se părea că 
acest lucru este un anumit miros ciudat, „bătrânesc”, 
deoarece eu îl asociez cu ceva arhaic, străvechi, cu ceva 
asemănător cu ceea ce miroase în casele ţărăneşti din 
lemn, din vechime. Şi anume, mirosul apare în momentul 
renunțării supreme şi a liniştii interioare. Această 
discrepanță descuraja. Apoi, brusc, am înţeles că aceasta 
este chiar mirosul de mir. 

Cu respect... 

Totul începe de la suflet - sufletul apare primul. Apoi 
se dezvoltă spiritul, conştientul, apoi se formează trupul. 
De aceea, este destul de natural că şi copiii trăiesc cu 
sufletul, cu sentimentele. Acest lucru îi apropie de 
Dumnezeu şi de iubire. De aceea, Hristos îndemna 
oamenii să se asemene copiilor şi să nu pună spiritul, 
conştientul pe primul loc. 

Desenele animate pentru copii trebuie să fie 
dedicate sufletului şi iubirii. Ceea ce are legătură cu 
conştientul şi trupul (puterea, agresivitatea, voința, 
controlul, bunăstarea), trebuie să treacă pe planul doi. 


Pentru lumea occidentală principalele valori sunt 
cele materiale. De aceea, eroii din desenele animate 
occidentale trăiesc cu trupul şi conştientul, iar sufletul 
este practic prejudiciat la toţi. Aşa că, acest lucru este 
un fenomen firesc. Dacă la cei maturi decade sufletul, de 
ce el să nu decadă şi la copii? Consecințele unei 
asemenea „culturi”, eu cred, se vor reflecta în următorii 
ani. 

Iar în ceea ce priveşte repetarea de mai multe ori a 
frazei „Te iubesc”, atunci pot da exemplu discuția mea 
recentă cu amica mea care locuieşte la New York. Noi 
am analizat filmele hollywoodiene. În America se 
obişnuieşte ca şi copiii şi părinţii să-şi spună tot timpul 
unul altuia: „Te iubesc”. Eu am spus că acest lucru 
poate dăuna sufletului şi amica mea s-a mirat foarte 
tare. Atunci am explicat despre ce este vorba aici: 

-Să începem cu faptul că aceasta intensifică 
ataşamentul dintre părinți şi copii, ceea ce înseamnă şi 
agresivitatea reciprocă şi, în consecinţă, se vor distruge 
relațiile. 

- Doar Dumnezeu este iubire, a replicat femeia. 

- Dar noi mărturisim iubire omului, i-am amintit eu. 
În plus, aceasta este o încălcare a celei de-a treia 
porunci: „Nu lua numele Domnului, Dumnezeului tău în 
deşert Principalul nume al Creatorului este Iubirea. 
Acest sentiment simbolizează unitatea absolută a tot 
ceea ce există. Declaraţia repetată de dragoste 
devalorizează semnificația acestui sentiment, distruge 
unitatea cu Creatorul şi intensifică, în mod 
corespunzător, ataşamentul fața de această lume. 

De aceea, este mai bine să nu vorbeşti celui apropiat 
tot timpul despre iubire, ci să-ți demonstrezi 
sentimentul prin fapte, prin comportament. Şi de 
asemenea - prin ceea ce se manifestă iubirea: 


sinceritatea, căldura sufletească, grija, compasiunea, 
răbdarea, renunțarea, severitatea justificată. 

Aşa că experiența dumneavoastră este foarte 
folositoare tuturor. Vă mulțumesc. 

Din tot sufletul Vă felicit de anul Nou! Vă doresc 
sănătate, inspirație în munca Dumneavoastră şi succese! 

Vă mulțumesc pentru cercetările care ajută tot mai 
mult să înţelegi Biblia şi Coranul, să te înţelegi şi să-ți afli 
greşelile în ceea ce priveşte concepția despre lume! 

În acest moment, lucraţi cu tema sufletului şi, poate, 
experiența mea Vă va fi utilă ca rezultat al lucrului după 
ultimele cercetări. Lucrez de 10 ani după cărți. 

Am doi copii şi un soţ iubit. Uneori, în viața de familie, 
pot să discut în contradictoriu împreună cu soţul, dar ne 
străduim să ne înțelegem unul pe altul, să facem 
compromisuri. Deşi el este un om destul de dur, iar eu, o 
femeie emoțională, noi nu ne certăm mai deloc. Dar, iată, 
deja de un an şi jumătate, mă lovesc de una şi aceeaşi 
situație. 

La un moment dat, când aveam nevoie să lămuresc o 
anumită problemă sensibilă, soțul meu iubit îmi arunca 
fraza de genul: „Dar îmi sunt indiferente, şi părerea ta şi 
ceea ce gândeşti, nu am de gând să discut cu tine”. Îmi 
este greu să descriu ce se întâmplă cu mine după această 
frază pentru că deja nu mă mai pot gândi la nimic. M-a 
cuprins aşa o disperare şi aşa o senzație de nonsens a 
vieții în comun, că reacţia este întotdeauna una şi 
aceeaşi: „Atunci pleacă unde vezi cu ochii! Atunci de ce să 
trăim împreună, care este sensul? Cu toate acestea, după 
cinci minute de durere sufletească, eu înțeleg: iată iubirea 
în suflet, dar disperarea nu pleacă nicăieri. 

De ce? mi-am pus eu întrebarea. Simt că pot să iert 
infidelitatea, eşecul idealurilor, umilința, trădarea, iar 
apoi, mă rog-şi nimic, reacția la această frază este una şi 


aceeaşi - disperare. Până una alta, la unul dintre 
seminarii, nu ați menționat că ați ajuns la tema sufletului 
şi ați descoperit că deasupra nivelului sufletului există un 
nivel mai înalt - nivelul conexiunii sufletelor la oamenii 
care iubesc. 

Pentru mine, această informație a devenit un balsam 
medicinal. Îmi aminteam toate situaţiile, începând cu cele 
din copilărie, când puteam să plâng cu orele fiindcă 
părinții nu mă iubeau şi rup unitatea cu mine. Din 
copilărie, aveam idei clare despre cum trebuie să fie 
relațiile între oamenii iubitori şi durerea era insuportabilă 
în momentul năruirii acestor idei, sensul vieţii se pierdea 
imediat. 

Apoi, a trecut un an şi nu am mai avut o astfel de 
reacție de disperare. Acum aştept cel de-al treilea copil - 
un băiat. 

Sper că am îndepărtat ataşamentul de acest nivel. 

Pe mine m-a sunat o cunoştinţă şi mi-a spus că sora 
ei parcă a înnebunit: face lucruri dezgustătoare, 
ticăloşii, răspândeşte diverse bârfe. 

- Acest fapt este inexplicabil, era nedumerită femeia. 
Eu nu înţeleg de ce sunt pedepsită atât de tare. Ce am 
făcut atât de grav în trecut? 

- Nu sunteți cumva însărcinată? m-am interesat eu. 

-Nu, a răspuns ea cu uimire. Dar ce legătura are 
aici sarcina? 

- Pentru că această situație lucrează pentru viitor şi 
are legătură tocmai cu acest lucru. În câmpul vostru se 
vede sufletul copilului, probabil, un băieţel. Înseamnă 
că, pentru ca el să se nască sănătos, trebuie să acceptați 
eşecul viitorului, umilirea orgoliului, să treceţi prin 
neplăcerile destinului. lată că de sus vă ajută. 

- Păi, eu nu sunt însărcinată, s-a mirat femeia. 


- Sunteţi pregătită pentru concepere, am pronunțat 
eu, ridicând din umeri. 

Peste câteva luni, femeia a rămas însărcinată şi a 
născut un băiețel. Pentru a se naşte un copil nu numai 
sănătos, dar şi spiritual şi talentat, trebuia să treceţi 
prin umilințe: ale spiritului, ci şi ale sufletului. lar, în 
acest caz, ticăloşia din partea rudelor este unul dintre 
cele mai bune medicamente. Fie ticăloşia, fie lipsa de 
atenție, fie jignirea cauzată involuntar, ori indiferența. 

Judecând după toate aparențele, v-aţi descurcat cu 
problema. Primiți felicitările mele. 

kkk 

Eu am putin timp, acum plec la biserică, trebuie să 
reuşesc... Dar vă scriu, pentru că nu ştiu la cine să 
apelez. Nu are sens să cer ajutor şi, ca timp, mi-au mai 
rămas doar două zile... 

Această poveste a început cu aproximativ 15 ani în 
urmă. Pe atunci, eram plină de succes, aveam progrese şi 
eram foarte talentată. Mă ocupam cu diverse practici (cu 
dianetica, scientologia, Teutsch, Beils etc.). Rezultatele 
erau uluitoare, pacienții se vindecau de cele mai grave 
boli (inclusiv cancerul!). Eu eram încântată şi toată viața 
părea că este programată pentru mulţi ani înainte. 

Apoi, am rămas însărcinată şi nu puteam să lucrez, 
mergeam foarte greu, picioarele mă refuzau etc. Dar eu 
continuam să folosesc diverse tehnici - de exemplu, 
scriam afirmaţii, pentru ca viitoarea mea fiică să aibă 
picioare lungi şi frumoase, părul blond şi ochii albaştri (în 
realitate chiar aşa arată), pentru ca ea să fie talentată şi 
inteligentă... Atunci mi se părea că toate acestea sunt cele 
mai importante. 

Apoi, am încetat să mă mai ocup cu acest lucru, am 
divorțat de soțul care era scientolog şi am devenit 
pasionată de cărțile Dumneavoastră. Citeam, vizionam 


DVD-urile, am fost la lecţii şi seminarii. Credeam că am 
devenit mai deşteaptă. 

După ultima prezentare, eram foarte entuziasmată şi 
de carte şi de Dumneavoastră! În sfârşit, mi s-a părut că 
sunt rezultate şi că totul nu a fost în zadar. 

M-am simţit fericită şi am hotărât că trecutul trebuie 
schimbat neapărat. „Să-l transcriu”! Am început să scriu 
afirmații de câte 70 de ori pe zi. Textul este următorul: 
„Cea mai mare fericire pentru mine, pentru fiica mea şi 
pentru toți urmaşii mei este iubirea pentru Dumnezeu! Şi 
niciun fel de valori lumeşti nu pot eclipsa această iubire!” 
Şi în plus: „Eu sunt lubire! Corpul meu fizic are 20 de ani! 
» 

În a şasea zi, am avut un vis: parcă am murit, dar nu 
fizic ci, pur şi simplu, din trupul meu a ieşit sufletul. Eu 
mergeam, vorbeam cu oamenii şi ştiam că sunt moartă şi 
nimeni nu vedea asta. Îmi auzeam bătăile inimii şi, cu 
toate acestea, îmi vedeam clar mâinile - unghiile se 
înnegreau, ca unei decedate, chiar sub privirea mea, şi 
aproape că începeau să se descompună. Apoi, mi s-a 
spus clar că peste trei zile voi muri de cancer la gât şi că 
au scos ceva de sub coasta stângă (parcă o anumită 
cutiuță, ce-i drept, apoi au returnat-o). Eu mergeam, 
aşteptam moartea şi mă miram foarte tare că inima mea 
încă mai băltea. Îmi tin minte gândurile perfect - că mama 
nu va îndura moartea mea şi că este foarte ciudat să 
mori. Frică nu exista deloc, pur şi simplu, aşteptam ultima 
bătaie a inimii, iar apoi degetele mele au început să se 
facă roz şi m-am trezit. Starea era groaznică! Am plâns în 
hohote toată ziua şi îmi era foarte teamă pentru mama. 
Am sunat o clarvăzătoare şi ea mi-a spus că am făcut un 
păcat foarte mare - am făcut un zombi din mine şi din 
fiica mea şi că am foarte puţin timp. Azi noapte, după 
mine a venit tata (murise cu trei ani în urmă) şi eu îl mai 


visasem până la acel moment. El mi-a spus că mi-a 
cumpărat bilete la circ pe 27 ianuarie. Că mă aşteaptă... 

Ziua, mi se părea că toate aceste lucruri erau un delir 
al imaginației mele bolnave, iar dimineața înțelegeam 
absolut perfect că nu este de glumit. 

Acum merg la biserică, apoi la mancă şi, dacă va da 
Dumnezeu, atunci voi mai trăi puțin... Duminica, va fi clar. 

Dacă printr-un anumit concurs fericit de împrejurări, 
veți citi această scrisoare, atunci, Vă rog, ajutați-mă! 
Vreau foarte mult să reuşesc să îndrept ceea ce am făcut. 

Vă mulțumesc! 

Am citit după trei săptămâni această scrisoare, 
trimisă prin poşta electronică. Deseori, îmi trimit scrisori 
oamenii grav bolnavi şi pe moarte. Cei mai mulți dintre 
ei nu sunt familiarizați cu cărțile mele şi vor doar un 
singur lucru - să supraviețuiască. Ei nu se bazează pe 
iubire, ci pe o minune, adică se roagă pentru viitor, 
pentru o însănătoşire reuşită. Dumnezeu, iubirea şi 
rugăciunea este pentru ei un mijloc de păstrare a 
sănătății şi a vieții. 

Să visezi, fireşte, este necesar. Să crezi că totul va fi 
bine, este necesar. Sănătatea şi bunăstarea sunt, de 
asemenea, componente importante ale fericirii noastre. 
Este vorba de sistemul priorităților. Dacă visul la 
bunăstare ajunge pe primul loc, începe să ne otrăvească 
sufletul. Mulți visează la o salvare, dar nu vor să se 
schimbe şi rugăciunea lor se transformă în incantație. 

Un ocultist vrea ca toate dorinţele lui să i se 
împlinească dar, cu toate acestea, nu are de gând să se 
schimbe. Când omul îşi dă silința să devină mai generos, 
mai răbdător - în esenţă, aceasta reprezintă nimicirea 
propriilor dorinţe, iar egoismul unui ocultist şi al unui 
magician se opune categoric acestuia. 


Aici este descrisă o situație puțin altfel. Femeia a 
încercat să meargă către iubire, să simtă că orice fericire 
este pe locul doi dar ea a rămas totuşi o ocultistă. 

În afară de valorile lumeşti, mai există şi valorile 
spirituale. Dacă sunt puse pe primul plan, ele sunt cu 
mult mai periculoase decât cele materiale. Scientologia 
este o magie tipică ce se dă drept religie. Ea propune să 
schimbe pe toată lumea, fără să se schimbe pe sine. 

Dar, de unde va lua omul iubire, dacă sufletul lui 
încetează să mai funcționeze, dacă el aspiră doar la o 
soartă fericită, la împlinirea dorințelor, care sunt 
orientate în viitor? Un astfel de vindecător, fie îşi va da 
energia şi apoi va muri, fie va goli ultimele rămăşiţe de 
energie din sufletul său ca să vindece trupul pacientului. 
Totuşi, o boală gravă poate fi vindecată, dar numai cu 
prețul decăderii sufletului. Dacă sufletul nu participă la 
procesul de vindecare, atunci are loc degradarea lui. La 
pacientul vindecat pot începe schimbări patologice în 
caracter şi destin însă, cu toate acestea, trupul va 
rămâne sănătos. 

Informaţia expusă în cărțile mele permite să simți 
mai bine logica Divină, deschide posibilități pentru 
iubire. Are loc o conectare la energiile înalte, viteza 
curgerii tuturor proceselor se măreşte. O atitudine 
incorectă, egoistă față de iubire şi față de Dumnezeu 
devine periculos de mortală. O atitudine lacomă față de 
iubire este întotdeauna periculoasă iar, în timpul 
accelerării tuturor proceselor, consecințele se pot resimți 
nu peste ani şi decenii, ci în câteva luni şi chiar zile. 

Când omul repetă anumite afirmaţii, în esenţă, 
aceasta este un autotraining: conştientul începe să 
conducă subconştientul, gândul conduce sentimentul. 
În momentul în care un cal încearcă să-l conducă pe 
călăreț şi acest lucru nu durează pentru mult timp, 


atunci nu este periculos. Dar, dacă o astfel de situație 
devine obişnuită, atunci are loc nimicirea 
subconştientului şi, în cele din urmă, a sufletului 
nostru. Căci sufletul are şi o a doua, veşnică jumătate, 
care este Divină, iar tentativa de a o conduce se 
sfârşeşte întotdeauna la fel - cu decăderea conştientului 
şi a trupului. 

Totuşi, femeia s-a străduit să se schimbe. De aceea, 
în loc de moarte, i s-a dat sentimentul de moarte 
apropiată. Ei i s-a permis, ca prin intermediul visului, să 
vadă ceea ce se va întâmpla cu ea. În esenţă, ea a primit 
o şansă de salvare. 

Înainte, nu înţelegeam de ce la unii oameni, după 
citirea călăilor mele, se năruiau afacerile, sănătatea şi 
soarta, de ce unii mureau. Mulţi nu puteau, fizic, să 
citească cărțile mele. lar apoi am înțeles: dacă omul nu 
renunţă la atitudinea egoistă față de Dumnezeu, atunci 
purificarea nu se întâmplă voluntar, ci forțat. De aceea, 
întotdeauna şi sub orice pretext, oamenii supărăcioşi, 
lacomi, egoişti, refuzau să citească cărțile mele în mod 
categoric. Ei simțeau în acestea un mare pericol. 

A existat şi contrariul. Şi la un om credicios şi bun a 
început o anumită curățare după citirea cărților mele. 
Apoi, s-a dovedit că de vină pentru aceasta era lăcomia 
subconştientă, care putea să afecteze neamul sau să se 
acumuleze în timpul tinereții omului însuşi. 

Această femeie şi-a visat tatăl care a avertizat-o că 
va muri. Se pare că, intr-adevăr, aceasta se putea 
întâmpla. Dar nu ştiu de ce, nu aveam senzaţia că ea a 
murit. Pe de o parte, magia pură sub formă de afirmații, 
iar pe de altă parte, dorința de a-l găsi pe Dumnezeu în 
suflet. Dacă ea a început să viseze astfel de vise, atunci 
aceasta este totuşi o asigurare, o avertizare. Dacă ea va 
renunța la lăcomie, atunci ar trebui să supraviețuiască. 


La sfârşitul scrisorii era indicat numărul telefonului 
mobil. Scrisoarea a fost trimisă pe 29 ianuarie anul 
2010, eu am sunat la începutul lui martie. Telefonul 
funcționa. Mi-a răspuns chiar femeia care a scris 
scrisoarea. Eu m-am prezentat şi am întrebat cum a 
decurs ultima lună. 

- Sunteţi în viața? am spus eu. Vă felicit. 

Apropo, câmpul ei nu era atât de rău. Înseamnă că 
totuşi ceva s-a întâmplat. 

- Vă voi povesti pe rând, a început să vorbească ea. 
Când v-am citit ultimele cărți, am înţeles, brusc, cât este 
de important să-l iubeşti pe Dumnezeu. Le-am citit şi 
înainte, dar nu ştiu de ce nu simțeam acest fapt. Pentru 
mine, tema aptitudinilor era foarte importantă. Eu mă 
ocup cu snowboarding-ul. În general, iubesc sportul. 
Întotdeauna, mi-a plăcut senzaţia de control asupra 
situației. Aşadar, pe 20 ianuarie anul acesta, am început 
să scriu afirmaţii pentru a accelera procesul de creştere 
a iubirii în suflet. 

Zâmbeam, ascultându-i mărturisirea, iar apoi am 
întrerupt-o: 

- Acum voi traduce într-o limbă normală cum arăta 
acest lucru. Imaginaţi-vă, un tânăr s-a îndrăgostit de o 
domnişoară. El se apropie de ea şi spune: „Te iubesc”. 
Fata se indimidează şi roşeşte din cauza sentimentului 
de fericire. lar tânărul stă în fața ei şi repetă câteva ore: 
„Te iubesc, Te iubesc”. 

Ce trebuie să facă o fată normală? Eu cred că deja 
din primul minut, după 50-70 de repetări, ea ar trebui 
să fugă, pentru că tânărul are probleme cu capul. 
Repetarea frazei poate nu doar să intensifice sentimentul 
sincer ci, dimpotrivă, să-l înăbugşe. 

- De curând, am vorbit cu o amică din America, am 
continuat eu, care mi-a spus că o bucură foarte mult 


când copiii repetă des cuvintele: „le iubesc”. Am 
explicat, că acest lucru se transformă, cu timpul, în 
mărturie mincinoasă. Dacă tu nu simți iubire şi totuşi 
pronunți fraza „le iubesc”, atunci aceasta este o 
profanare a sentimentului de iubire. Ceea ce reprezintă 
cea mai grosolană încălcare a celei de-a treia porunci, 
care interzice să pomeneşti numele lui Dumnezeu în 
deşert. De aceea, față de cuvintele „Te iubesc” trebuie să 
ai o atitudine foarte prudentă. 

lar acum să ne întoarcem la tânăr. El are 
sentimente calde pentru fată, are de gând să-şi 
mărturisească iubirea dar, în acelaşi timp, nu doreşte să 
pară ca un idiot absolut care încearcă să învie 
sentimentele prin cuvinte. Ce să facă el atunci? 

Există un astfel de proverb rusesc: „Cu vorba nu se 
face ciorba”. Despre un sentiment nu vorbesc cuvintele, 
ci faptele. Un tânăr nu trebuie să vorbească despre 
iubire, ci să o arate prin fapte. Comportamentul lui 
trebuie să-i descrie sentimentele. 

Ce este cel mai aproape de iubire? Căldura 
sufletească, grija şi atenţia, disponibilitatea de a ajuta şi 
de a sacrifica, abilitatea de a fi sincer şi paşnic. Tânărul 
îşi deschide sufletul în întregime înaintea fetei iubite. El 
renunță la lăcomie, ipocrizie, egoism, nu minte, nu se 
simte superior iubitei. El îi dăruieşte flori şi îi face 
cadouri. El demonstrează că poate sacrifica totul pentru 
ea, chiar şi viața. El manifestă atenție şi grijă, 
demonstrează o disponibilitate permanentă de a o ajuta 
oricând. Cu toate acestea, nu-şi pierde demnitatea şi nu 
se târăşte la picioarele ei. Tânărul se gândeşte în 
permanenţă la iubita lui. În sufletul său, există un 
sentiment permanent de mulțumire pentru că ea există 
pe lume. El doreşte să o facă fericită. 


Iubirea are multe aspecte, precum un copac are 
multe crengi, dar un singur trunchi. Dacă tânărul 
manifestă răbdare, grijă, compasiune, jertfire, bucurie în 
orice situație, sentimentul lui nu se stinge şi nu se 
transformă în ataşament. Dimpotrivă, sentimentul 
devine mai fin, mai independent şi mai durabil. Acest 
sentiment îl face fericit atât pe el cât şi pe fata de care 
este îndrăgostit. Deseori, fetele sunt inabordabile pentru 
ca tinerii să-şi dovedească iubirea, să o confirme prin 
comportamentul lor. 

Noi ne-am obişnuit ca, în timpul rugăciunii, să 
repetăm că îl iubim pe Dumnezeu. Dar, de fapt, lui 
Dumnezeu trebuie să-i demonstrăm în fiecare zi iubirea 
noastră, nu să mormăim sub nas diverse afirmații. 
lubirea pentru Dumnezeu se demonstrează prin 
respectarea poruncilor, prin învingerea  lăcomiei, 
zgârceniei, furiei şi lascivității noastre, prin capacitatea 
de a ne abține de la plăceri, prin capacitatea de a ne 
sacrifica şi de a avea grijă de aproape, prin capacitatea 
de a fi fericiți şi când avem o bucurie şi când avem 
neplăceri. 

Apropo, oamenii de ştiinţă au făcut un experiment 
interesant. Ei au selectat oameni tineri, băieți şi fete, şi 
le-au cerut să se împartă, la întâmplare, pe perechi iar 
apoi să treacă peste un râu, pe un pod. În unul dintre 
cazuri, podul era şubred şi părea că stă să se 
prăbuşească în întregime. În alt caz, podul părea cu 
mult mai sigur. Ca rezultat, în urma acestui experiment, 
s-a dovedit că relațiile romantice apăreau cu mult mai 
des între acei tineri, care treceau peste râu pe podul 
periculos. Amenințarea pentru viață, pe de o parte, 
forțează omul să renunțe, iar pe de altă parte, îndeamnă 
către iubire. Sentimentul dc pericol este cel mai mare 
stres, la care organismul reacționează prin- tr-o 


eliberare imensă de energie. Această energie se 
eliberează nu numai pentru protecția propriei vieţi, ci şi 
pentru conectarea oamenilor, pentru consolidarea 
relațiilor. 

Ceea ce noi numim conectare, înțelegere reciprocă, 
armonie în relaţii este, de fapt, rezultatul unui schimb 
de energie înalt între oamenii apropiaţi. La cei 
credincioşi, nivelul lor este mai înalt. La oamenii lacomi, 
invidioşi, furioşi, adică la consumatori, atât energia cât 
şi armonia în relații sunt mai scăzute. 

Eu am tăcut puţin, iar apoi am continuat: 

- Scuzaţi-mă, m-am abătut de la subiect. Aşadar, ați 
scris afirmații o săptămână întreagă, încercând să vă 
convingeți subconştientul de anumite adevăruri. lar 
apoi, v-aţi visat tatăl şi v-a spus că veţi muri. 

- Eu l-am visat de câteva ori, a precizat femeia. Acest 
vis a fost atât de real încât am început să-mi simt fizic 
moartea. Ştiţi, mâinile mele arătau atât de îngrozitor în 
vis... Eu aveam o senzație fizică de descompunere. 

- Mâinile au legătură cu abilităţile, cu conştientul. În 
vis, vi s-a dat de înțeles că aveți un orgoliu nepotolit, că 
pentru dumneavoastră conştientul este mai important 
decât iubirea. Şi vi s-a arătat ce se va întâmpla cu 
viitorul şi cu conştientul dumneavoastră. Bine, am 
rezumat eu. Ce a fost mai departe? 

- Apartamentul, pe care-l închiriez, aparține unei 
fete, ea este din Novosibirsk. Văzând că, realmente, eu 
mor, mi-a povestit: „O femeie mi-a salvat viața. Ea este 
clarvăzătoare, sun-o şi, dacă va dori, ea te va putea 
ajuta”. Eu am sunat-o şi acea femeie mi-a spus aşa: „ie 
ti-au mai rămas nu trei zile, ci două zile. Prin tine curge 
o energie foarte puternică, dar tu te comporți lacom față 
de Dumnezeu. Renunţă imediat la tot şi du-te la 
biserică, chiar la trei biserici. Şi în fiecare biserică roagă- 


te şi căieşte-te pentru că te-ai purtat greşit față de 
Dumnezeu, că ai comis o agresiune asupra sufletului 
tău. Trebuie să te gândeşti la suflet şi să-l salvezi. Lasă 
toate treburile şi în fiecare zi du-te la biserică”. 

Ea a mai spus: „Protectoarea familiei voastre este 
icoana Maicii Domnului din Kazan. Probabil în familia 
voastră există o astfel de icoană. În primul rând, roagă- 
te în fața acestei icoane”. 

- Acest lucru este uluitor, a continuat femeia. La noi 
în casă, într-adevăr, există o astfel de icoană. A doua zi, 
când am intrat în biserica Maicii Domnului din Kazan, 
care se află în piața Roşie, s-a întâmplat ceva 
inexplicabil. M-am apropiat de această icoană şi, dintr- 
odată, am simțit o uşurare în suflet. Aveam senzația că 
sufletul s-a curățat şi, apoi, toată ziua mi-a fost mai 
uşor. 

Seara, am sunat-o pe fina mea care locuieşte în 
Karaganda. Cu ceva timp în urmă, i-am spus că mor şi, 
când a încercat să se roage pentru mine, i s-a făcut 
foarte rău: i se ridicase tensiunea, simțea că îi crăpa 
capul de durere, îi tremurau mâinile şi picioarele. Îi era 
rău să şi vorbească. Apoi, i s-a făcut aşa de rău, încât a 
început să-şi piardă cunoştinţa. Iar în acea zi, seara, mi- 
a mărturisit: „Nu ştiu ce fapte negative ai săvârşit, dar 
nu mă pot ruga pentru tine. Am copii şi nepoți, iar eu 
simt sigur că, dacă mă voi ruga pentru tine, atunci voi 
muri. Mă voi ruga doar pentru fiica ta”. 

Timp de trei zile, mergeam la biserică şi mă rugam 
acolo. Şi am simţit că viața rămâne în mine. Mi-a devenit 
mult mai uşor, dar în a patra zi, în ziua de salariu, era 
cât pe ce să mor. Mergeam pe stradă şi lângă intersecție 
se arunca zăpada de pe acoperiş. Pentru a ocoli acest 
loc, am ieşit la şosea. Nu am auzit zgomotul frânelor şi 
nu am văzut maşina. lar când am văzut-o, nu m-am 


putut mişca din loc. Dar s-a întâmplat un anumit 
miracol şi maşina nu m-a lovit. 

- Nu v-aţi gândit de ce pe suflet vi s-a făcut mai uşor, 
dar moartea oricum a rămas alături? 

- Probabil, am păcătuit foarte mult, a oftat femeia. 

-Fraza este corectă, dar abstractă, am spus eu. 
Dacă sufletul dumneavoastră şi-a luat zborul, dar tot 
era cât pe ce să muriţi, înseamnă că nivelul de suprafață 
al sufletului s-a curățat, iar la interior mai există încă 
multe probleme. Şi pe deasupra, mai mult ca sigur, 
acestea sunt problemele fiicei. De sus, vi s-a insinuat că 
acest lucru este doar o amânare. Dacă nu vă veţi pune 
fiica în ordine, situația se va repeta cu consecințe deja 
mult mai grave. Spuneţi că soțul era scientolog? 

- Nu numai soțul, ci şi tatăl, a observat ea. 

- Dianetica şi scientologia reprezintă o agresiune 
asupra sufletului în folosul intereselor trupului şi 
conştientului. Nu întâmplător, fondatorul acestei 
direcții, Ron Hubbard, şi-a sfârşit viața într-un spital de 
psihiatrie. Ce-i drept, a reuşit să-şi realizeze visul, să 
câştige aproximativ 600 de milioane de dolari. El a 
hotărât să-i slujească lui Mammon, corupându-i 
sufletul, fără să ţină cont că, în consecință, mai devreme 
sau mai târziu, vor începe să se descompună conştientul 
şi trupul. 

Încă din copilărie, lăcomia dumneavoastră 
subconştientă putea să ducă la fapte care mutilează 
sufletul. Puteau exista avorturi, putea fi lipsa dorinței de 
a avea un copil, renunţarea la iubire în favoarea 
bunăstării, trădarea omului iubit din cauza orgoliului 
sau  lascivității. Lăcomia duce la faptul că poftele 
trupeşti devin pentru om mai importante decât iubirea şi 
îl împing la trădare şi la un comportament josnic. 


- Aveţi dreptate, a mărturisit ea cu un oftat, am făcut 
avorturi. Dar pe atunci nici măcar nu conştientizam ce 
păcat fac. 

-Cu potenţiala dumneavoastră moarte şi rugăciune 
sinceră, ați învins într-o anumită măsură tema 
orgoliului, am remarcat eu. Dar sub acest strat se află 
unul mult mai profund: păcatul poftelor trupeşti. Tocmai 
acesta duce la avorturi, la trădări, la lascivitate. Trebuie 
să-l învingeți înăuntru, iar apoi să vă ajutați fiica. 
Apropo, câţi ani are ea? 

- Treisprezece, a răspuns femeia şi a adăugat: Ştiţi, 
ea spune des că nu doreşte să aibă copii. 

- Vă voi explica de ce, am spus eu. Pentru ca un 
copil să se nască, trebuie să comunici cu un bărbat, să 
manifeşti iubire, să accepți umilințe, să porți de grijă şi 
să sacrifici, far omul care trăieşte pentru plăcere, nu 
poate suporta durerea sufletească. Fiica dumneavoastră 
simte intuitiv că purificarea, care este necesară pentru 
naşterea copiilor, va deveni o procedură insuportabilă 
pentru ea. De aceea, ea dinainte nu doreşte copii. Aşa se 
întâmplă adesea în viață: mama nu doreşte să se mărite, 
iar fiica deja nu mai doreşte să aibă copii. 

- Ştiţi, într-adevăr, eu nu doream să mă mărit când 
eram tânără. 

-Destul de logic, am spus eu. Când voința, 
aptitudinile, conştientul, viitorul devin scopul principal, 
atunci sufletul slăbeşte şi din el pleacă iubirea. Şi 
atunci, sacrificiul şi grija nu dau bucurie, ci durere. 

Familia înseamnă o atenţie permanentă şi grijă unul 
față de altul şi învingerea în comun a greutăților. Multe 
familii se destramă atunci când pleacă toate problemele, 
mai bine zis, când nu trebuie să dai energie, nu trebuie 
să porți de grijă, nu trebuie să supraviețuieşti. Copiii au 
crescut, au apărut banii, bunăstarea şi, dintr-odată, în 


cea mai înaltă culme a stabilităţii, familia se distruge. 
Psihologii sunt nedumeriți. lar cauza a ceea ce se 
întâmplă este destul de simplă: greutăţile ne obligă să ne 
unim, să dezvoltăm relații, să avem grijă unul de 
celălalt, să oferim energie - cu alte cuvinte, greutăţile şi 
problemele trezesc iubirea. De aceea, pentru un om 
credincios care are în suflet un surplus de iubire, o 
familie, mulți copii, orice greutăți şi probleme în viață 
reprezintă o componentă importantă a fericirii. Cu cât 
sacrifică şi oferă mai mult, cu atât el are mai multă 
iubire şi energie în suflet. Un astfel de om nu se teme de 
durere, nu se teme de pierdere. Doar celui care nu ştie 
să creeze noul, îi este frică să piardă. Acum, multe femei 
nu doresc să se mărite sau se limitează doar la un 
singur copil. Acest lucru dovedeşte faptul că sufletul lor 
funcționează slab, că există puţină iubire, în esenţă, 
acestea sunt semnele stingerii neamului. V-aţi rugat în 
biserică pentru sufletul dumneavoastră, de aceea, vi s-a 
dat voie să vă păstraţi viața. 

- Dar este normal, a întrebat femeia pe neaşteptate, 
pentru că eu nu citesc nicio carte, în general, nici chiar 
pe ale dumneavoastră? 

- Bineînțeles, am răspuns eu. Pentru ce sunt 
necesare cărțile mele? Pentru a simți iubirea. lar dacă 
ați învățat acest lucru, atunci cărțile mele nu vă mai 
sunt necesare. 

P.S. Nu demult, cunoscuţii mei m-au întrebat care 
sunt semnele timpului proorocit în Biblie, care este 
numit şi sfârşitul lumii. Eu am răspuns că, mai întâi, 
trebuie să înţelegi ce anume trebuie să se întâmple. 
Judecând după toate aparențele, acesta va fi momentul 
unei influențe reciproce mult mai intense cu energia 
Divină - timpul accelerării tuturor proceselor. Înseamnă 
că putem să ne aşteptăm la un lanț de epidemii, 


dezastre şi morţi. Din punct de vedere energetic, acest 
lucru este cu totul de înţeles. Cu cât există mai multă 
agresivitate în subconştient față de Dumnezeu, cu atât 
este mai periculoasă interacțiunea cu energia Divină, 
adică mai periculoasă pentru trup şi conştient, care vor 
începe să se distrugă. Totuşi, sufletul se va purifica, 
chiar dacă trupul va muri. 

Agresivitatea față de Dumnezeu se transformă 
neapărat în programul de autodistrugere, care duce la 
scăderea imunităţii nu doar pentru trup, dar şi pentru 
destin. O scădere masivă a imunităţii poate duce nu 
doar la epidemii. Sindromul oboselii cronice, impotența, 
infertilitatea, destrămarea familiei, copiii bolnavi - toate 
acestea sunt rezultatul scăderii energiei sufletului şi 
trupului. Nenorocirile, dezastrele şi cataclismele pot fi 
numite bolile destinului. 

Probabil, dacă am cântări o bacterie patogenă, care 
a pătruns în organism, atunci, ea ar fi asemenea unor 
miliarde de fracțiuni dintr-un gram. Şi totuşi, ea poate 
ucide organismul. La nivel fizic, în mod asemănător, 
umanitatea este o părticică neînsemnată în comparaţie 
cu toată planeta. Energia oamenilor însă ne poate nimici 
planeta. Agresivitatea subconştientă distruge nu doar 
oamenii înşişi, nu doar tot ce este viu, dar şi ceea ce noi 
numim lumea anorganică, căci la nivel subtil noi, toți, 
suntem uniți. Mai adaug doar atât: umanitatea prezintă 
un pericol nu doar pentru Pământ, dar şi pentru Soare. 

La mijlocul anilor '90, când spuneam la seminarii că 
energia umanității din anul 2000 va înceta să 
corespundă cu energia Pământului, mai bine zis, va 
începe să se opună energiei Pământului, mă îndoiesc că 
cineva credea acest lucru. Când spuneam că umanitatea 
va începe să ucidă în mod subconştient Pământul, iar 
Pământul va reacționa, mulți zâmbeau. Acum, aceste 


procese se văd cu ochiul liber. Umanitatea de azi este 
agresivă față de planetă, față de Soare şi, în ultimă 
instanță, față de Creatorul Universului. Inevitabil, totul 
se transformă într-un program de autodistrugere, de 
autonimicire. 

La întrebarea cunoscuţilor mei despre cum să 
determini momentul noului aflux de energie Divină, eu 
am răspuns în felul următor: în Biblie acest timp este 
numit venirea împărăției lui Dumnezeu. În primul rând, 
sunt posibile morți în masă ale oamenilor. Cineva s-a 
interesat care sunt semnele acelor oameni care vor muri 
primii. Eu am răspuns că, mai întâi, vor muri 
credincioşii. Toţi erau foarte surprinşi. Atunci am 
precizat că vor muri cei care se cred credincioşi, care se 
roagă tot timpul, adresându-se lui Dumnezeu, dar o fac 
din impulsuri egoiste. Mi se pare că au mai rămas puțini 
ani până va începe acea perioadă. 

P.P.S. Autotrainingul şi afirmaţiile au influență 
asupra straturilor superioare ale subconştientului, 
guvernarea lor, fiind o cerință adresată lor. lar 
rugăciunea este o adresare către Dumnezeu prin cele 
mai profunde straturi ale subconştientului şi ale 
sufletului nostru. 

Hristos spunea: „Daţi-i Cezarului ce-i al Cezarului, 
iar lui Dumnezeu ce-i a lui Dumnezeu”. Poţi să controlezi 
umanul, dar nu este permis să controlezi Divinul. Când 
omul vrea să transforme rugăciunea într-un 
autotraining, trebuie să îi înceapă problemele, pentru că 
un autotraining reprezintă o agresiune, o cerință sau un 
control. lar rugăciunea este o declaraţie de dragoste, 
dorința de a te uni cu Creatorul şi, în cel mai rău caz, 


este o rugăminte. 
* 


Vreau să Vă împărtăşesc scurta mea experienţă. 
Lucrez asupra mea, după metoda Dumneavoastră, de 
câțiva ani deşi acest lucru este, acum, mai degrabă o 
concepție despre lume decât un sistem tehnic, ca înainte. 
Cred că, asemenea majorității oamenilor, o serie de 
evenimente corelate m-au adus la cercetările 
Dumneavoastră. Mai întâi, boala, apoi vocea interioară 
îmi spunea că orice boală poate fi învinsă de unul singur, 
căutarea informatiilor - un autor, altul, recomandarea 
cuiva, cărțile Dumneavoastră. 

Cu ceva timp în urmă, mi-a fost foarte rău sufleteşte, 
aveam senzaţia că eram strivit cu ceva de sus. Înţelegeam 
perfect că acest lucru nu este întâmplător, că în tot ce se 
întâmplă există un sens, mă străduiam să păstrez şi să 
amplific iubirea pentru Dumnezeu. La venirea serii, starea 
de greutate revenea. În această perioadă, începuse deja 
postul Crăciunului. 

Primul lucru care mi-a venit în minte, brusc, a fost că 
nu tin postul în mod corect. Mi-au venit în minte rânduri 
din Biblie despre faptul că nu omul este pentru post, ci 
postul pentru om. Atunci, m-am gândit că mă frământ 
prea mult, că sufletul are nevoie de iubire, iar intelectul nu 
permite posibilitatea de a o primi. Am hotărât că, dacă voi 
vrea ceva foarte mult, atunci voi gusta puțin. Apoi, m-am 
liniştit, mi-a fost cu mult mai bine sufleteşte iar acele 
alimente, care provocaseră o reală o dorință arzătoare 
pentru ele, şi-au pierdut farmecul. 

Mi-a apărut un gând nou - că postul trebuie să fie 
ținut în suflet, şi mi-am dat seama cu surprindere că nu 
am ţinut niciodată post cu sufletul. Întotdeauna, în timpul 
posturilor, mă abțineam de la carne, lapte etc., dar de la 
judecare, irascibilitate - niciodată. I-am spus soției: „Hai 
să nu ne certăm, să nu judecăm şi să trăim fără conjlicte 
şi stresuri în timpul postului, iar deja după Crăciun... „ 


Apoi, a apărut sentimentul că sufletul are nevoie de o 
direcție, să poată trăi cu ceva. Cum să vă explic, îmi 
impuneam cu ce să trăiesc. Nu trăiam nici cu bogăția, nici 
cu statutul sau câştigul de bani. Cu toate acestea, îmi era 
foarte greu la nivel de sentimente. Părea că eram într-un 
impas. Nu am găsit nimic ci, pur şi simplu, am cerut: 
„Doamne, arată-mi spre ce să aspir, cu ce să trăiesc”. Mi- 
a apărut dorința de a merge la biserică, la spovedanie şi 
împărtăşanie. Aşa am şi făcut. Luni deja am simţit o 
oarecare bucurie şi un sentiment inexplicabil de fericire că 
eu sunt suflet, că trupul meu este temporar, iar sufletul 
etern, că şi eu sunt o parte din eternitate. Rugăciunile 
Ortodoxe au ajutat la intensificarea acestui sentiment. Pur 
şi simplu, eu le deschideam şi le citeam pe cele adresate 
Treimii, lui lisus Hristos. Este interesant faptul că nu 
vedeam rugăciunile în sine. Înțelegeam că citesc, 
conştientizam cuvintele, dar aveam sentimentul că mă 
ating de sufletele autorilor acestor rugăciuni. Imediat, am 
renunțat la a sta seara în fața calculatorului şi la 
vizionarea TV-ului. Voiam doar să mă rog, ceea ce şi 
făceam. 

Am răsfoit cartea lui „Serafim Sarovski” - „Despre 
scopul vieţii creştine”, despre cum Serafim i-a permis 
ucenicului său să simtă harul Divin. Se poate, că şi mie, 
din anumite motive, Dumnezeu mi-a permis să mă ating 
de har. 

În timpul lecţiilor, spuneați că plăcerea este 
concurentul Iubirii Divine. M-am convins de acest lucru 
prin proprie experienţă: aflându-mă în starea de har, am 
mers la magazin, am cumpărat dulciuri şi m-am gândit că 
acest lucru nu-mi va dăuna însă, imediat ce le-am gustat, 
starea mea de fericire şi de zbor a început să dispară câte 
puțin (probabil, concepția mea despre lume încă nu este 
pregătită să accepte Divinul). 


Acum, această stare benefică a dispărut din mine, 
dar dacă îl percepeam înainte pe Dumnezeu ca trăind în 
ceruri, adică undeva departe, acum simt că El este aici cu 
mine, şi nu doar cu mine, dar şi cu toți oamenii. 

Nu ştiu dacă Vă va ajuta experiența mea, dar eu am 
primit-o şi datorită cercetărilor şi muncii Dumneavoastră, 
de aceea îmi exprim o recunoştinţă pro fundă şi o 
mulțumire imensă. 

Cu puţin timp în urmă, a avut loc o astfel de 
întâmplare cu unul dintre cunoscuţii mei. Îi apăruseră 
nişte probleme de sănătate foarte serioase. A fost nevoit 
să citească iar cărțile mele şi să simtă cu adevărat ce se 
vorbeşte în ele. Situaţia era critică, dar el a reuşit să 
facă un efort şi să se schimbe. Ulterior, boala a dispărut, 
dar cum acest lucru se întâmplă des, schimbarea lui a 
fost doar superficială. El însuşi simțea că ceea ce s-a 
întâmplat părea a fi mai degrabă o amânare. După ce a 
participat la seminar, i s-a făcut rău. În momentul în 
care a încercat să citească, starea lui a început să se 
înrăutățească. 

Noi ne-am întâlnit după trei luni şi eu eram uimit de 
aspectul lui exterior nesănătos. Faţa îi devenise lividă, 
slăbise vreo 20 de kilograme pentru că nu putea să 
mănânce aproape nimic. Când i-am verificat starea la 
nivel subtil, am înțeles că deja este vorba despre viață şi 
moarte. El ținuse un post involuntar, dar în cea mai rea 
variantă. Cauza stării lui era un program de 
autodistrugere foarte puternic. El fusese la seminarii, 
citise cărțile, sperând să-şi îmbunătățească situaţia care 
nu se schimba însă practic deloc. Ca urmare, au rezultat 
nişte contradicții: pe de o parte, el s-a îndreptat către 
Dumnezeu, iar pe de altă parte, nu s-a ţinut de iubire, ci 
de moralitate, corectitudine, idealuri şi statut. Vorbind 
într-un limbaj mai simplu, valorile sufletului şi ale 


spiritului erau mai importante pentru el decât iubirea 
pentru Dumnezeu. În lipsa dorinţei de a se schimba de 
bunăvoie, purificarea începuse să se producă într-o 
ordine forțată şi el nu putea să o accepte la interior. Ca 
rezultat, programul de autodistrugere lua amploare. 

- Tu ai încercat să ierți oamenii prin care ţi s-a oferit 
o purificare, i-am explicat, dar nu ţi-a reuşit. Nu ai 
învăţat să vezi voia Divină în ceea ce se întâmplă, de 
aceea dai vina involuntar pe oameni pentru toate 
necazurile tale. Tu nu simţi iubire pentru Dumnezeu, 
din acest motiv, deocamdată, este prea devreme pentru 
tine să repeţi că aceasta este principala fericire. Învață 
pentru început să accepţi voia Divină în tot. Poţi, pur şi 
simplu, să repeți că tu accepțţi voia Divină, că tot ce se 
întâmplă este după voia Creatorului şi este îndreptat 
spre dezvoltarea sufletului şi a iubirii din sufletul 
nostru. Apropo, bea un pahar de vin roşu. De trei luni 
încoace, tu trăieşti într-un stres continuu şi acum ai 
nevoie cel puţin de o anumită emoție pozitivă. Nu- ţi 
recomand să faci exces de băutură, dar consider acest 
lucru normal în situaţia dată. 

- Dar poate că ar trebui să mai postesc? a întrebat 
el. 

-Nu ai voie acum să ţii post, pentru că există 
agresivitate în suflet. Cu cât mai intens are loc 
renunțarea la trup şi conştient, cu atât mai multă 
energie primeşte sufletul. lar, dacă sufletul este agresiv, 
atunci cu atât mai multă energie va veni în suflet, şi cu 
atât mai agresiv va deveni subconştientul tău. Un astfel 
de post poate duce la boală şi moarte. 

Ştii, de ce ucenicii lui lisus Hristos nu ţineau post? 
El dorea să le arate că postul doar pentru trup şi 
conştient nu are sens şi poate fi dăunător. De ce Hristos 
îi mustra pe farisei pentru că ei umblau cu fețele triste 


în timpul postului? Aceasta se explică în felul următor: 
Cum judeca un iudeu al acelui timp? „Dumnezeu mi-a 
poruncit să ţin post, adică să mă abțin de la mâncare, 
de la satisfacţii. Cu cât va fi mai aspru, cu cât eu voi 
suferi mai mult, cu atât lui Dumnezeu îi va fi mai plăcut 
să vadă ce jertfa şi ce fapte eu săvârşesc pentru El. Şi 
atunci El va îndepărta păcatele de la mine. Înseamnă că, 
pe măsură ce eu voi suferi mai puternic şi cu cât mai 
vizibile vor fi suferințele mele, cu atât mai multe păcate 
va îndepărta Dumnezeu de la mine”. 

lar Hristos a oferit un nou model de post. Noi 
renunțăm la uman pentru a obține Divinul. 
Comunicarea lui Hristos cu Dumnezeu nu provoca frică, 
asuprire şi autodistrugere, ci un sentiment de iubire şi 
fericire. De aceea, şi înțelegerea esenței postului s-a 
schimbat. Dacă înainte sensul postului consta în 
suferințe, privaţiuni şi speranţe de ispăşire de păcate, 
acum sensul postului au devenit iubirea şi fericirea. În 
plus, fericirea nu consta în împlinirea dorințelor, nu în 
căutările plăcerilor, nu în diversitatea satisfacțiilor. 
Dimpotrivă, fericirea consta în: refuzul dorințelor, 
plăcerilor, satisfacțiilor. Comunicarea cu Dumnezeu 
producea mai multă fericire decât interacțiunea cu 
lumea înconjurătoare. 

De ce copiii nu au voie să ţină post? Deoarece ei 
trăiesc cu sufletul. Din acest motiv, nu au nevoie de 
durere, pierdere, renunțare. 

Sensul postului constă în a simți iubirea față de 
Dumnezeu, iar pentru aceasta trebuie să se deschidă 
sufletul. Şi cel mai important este, totodată - să nu 
renunți la iubire, să ierți, să învingi supărările, judecata, 
tristețea, nemulțumirea față de soarta ta. Hristos le-a 
dat de înțeles ucenicilor lui: postul sever pentru trup şi 
renunțarea exterioară sunt inutile şi dăunătoare, dacă 


sufletul continuă să judece, să se teamă şi să dispere. 
Căci postul este necesar pentru ca omul să se deschidă 
lui Dumnezeu. 

într-adevăr, păcatele se răscumpără prin suferințe, 
dar în- tr-o mică măsură, pentru că suferințele nu-l pot 
schimba pe om în totalitate. Prin căință, se deschid 
posibilități mari pentru învingerea păcatelor, întrucât 
sensul căinței constă în schimbarea de sine, a 
caracterului tău şi a comportamentului tău. Însă, 
iubirea oferă cele mai semnificative posibilități de biruire 
a păcatelor. Iubirea ne uneşte cu Dumnezeu iar, 
întrucât Dumnezeu este fără de păcate, atunci noi ne 
purificăm, intensificând unitatea cu El. Iubirea Divină 
oferă cele mai bune posibilități pentru schimbarea 
omului. 

Sensul postului este acela de a deveni fericit, 
obținând fericirea primordială şi importantă. Tocmai 
pentru acest lucru se poate renunţa la restul dorințelor 
şi satisfacțiilor. 

În prezent, mulți încearcă să ţină post, plecând fie 
de la rațiunile credinţei, fie ale sănătății şi nu înţeleg că 
trebuie să înceapă postul cu un sentiment de iubire şi 
fericire, propunându-şi să accepte complet voia Divină, 
conştientizând că orice situație ajută iubirii şi 
înlăturând cele mai neînsemnate frici, regrete şi 
supărări. Atunci, abstinența fizică şi spirituală va 
intensifica iubirea, nu o va nimici. Totul începe de la 
iubire, nu de la o bucată de pâine. Amintiți-vă de Biblie 
unde se spune: „Nu doar cu pâinea singură...” 

P.S. Eu sunt adesea întrebat, de ce bolnavii de 
diabet nu au voie să ţină post, de ce primăvara se 
agravează bolile cronice - nu doar cele fizice, ci şi cele 
psihice. 


Deocamdată, ştiinţa nu poate răspunde clar la 
aceste întrebări. Ce se întâmplă la nivel subtil? în 
subconştientul omului, vara şi iama sunt percepute ca 
viață şi moarte. Cea mai mare eliberare de energie are 
loc în momentul naşterii şi al morții. Primăvara este un 
fel de naştere, iar toamna aduce aminte de stingere, de 
moarte. De aceea, este foarte important unde este 
îndreptată energia eliberată în aceste perioade. Dacă noi 
ne gândim la Dumnezeu, primăvara şi toamna, atunci 
are loc purificarea sufletului. lar dacă primăvara noi ne 
agățăm de plăcere, iar toamna cădem în depresie, atunci 
dăunăm sufletelor noastre şi, pe deasupra, tendința 
renunțării la iubire se transmite urmaşilor noştri. 

Eu îmi amintesc, o fraza pe care o auzeam tot 
timpul, pretutindeni, încă din copilărie: „Primăvara este 
anotimpul îndrăgostiților”. Există stereotipuri constante 
- primăvara trebuie să începi idile noi, să cauţi aventuri 
amoroase, acest lucru se consideră cu totul firesc. Însă, 
de fapt, primăvara trebuie să fie una din etapele 
îndrăgostirii de Creator. Este vorba de faptul că, în 
această perioadă, omul se deschide spre o nouă energie 
a viitorului. Dacă această energie este folosită pentru 
creşterea iubirii față de Dumnezeu, dependența omului 
de poftele trupeşti, de viaţă, de dorințe se micşorează 
brusc şi în felul acesta se învinge tendinţa de ataşament 
față de plăceri. Înseamnă că, în următoarele luni, omul 
va păcătui mai puțin, va fi predispus mai puţin către 
pasiuni, iar împreună cu pasiunile se vor atenua gelozia, 
furia, invidia şi zgârcenia lui. Mai bine zis, o atitudine 
corectă față de postul primăverii curăță sufletul şi 
permite prevenirea viitoarelor boli şi nenorociri încă de la 
început. 

De ce schizofrenia se agravează primăvara? Este 
vorba de faptul că instinctul de procreare este mai 


puternic, chiar decât instinctul de conservare. Aceasta 
este cu totul logic şi necesar pentru supraviețuirea 
strategică a ființelor vii. Energia Divină care vine se 
îndreaptă, înainte de toate, spre instinctul de procreare, 
adică în sentimentul sexual. Postul şi rugăciunea ajută 
să transformi sentimentul sexual în iubire, să transformi 
animalicul în uman, iar apoi în Divin. Când omul nu 
favorizează dorinţa lui sexuală şi, după posibilitate, şi-o 
stăpâneşte, atunci, în acest mod, el ajută energiei 
animalice să se transforme în energie Divină. 

Schizofrenia este închinarea la poftele trupeşti. 
Primăvara, când vine o energie nouă, se intensifică de 
mai multe ori lascivitatea subconştientă, care este 
împiedicată de agravarea schizofreniei. Toamna este 
perioada eşecului subconştient al poftelor trupeşti şi al 
dorințelor. Pentru omul care depinde de ele, această 
perioadă poate fi foarte dureroasă.  Agravarea 
schizofreniei blochează, de asemenea, acest proces. 

Cu cât mai multă energie primeşte sufletul, cu atât 
mai periculoasă este utilizarea incorectă a acestei 
energii. În mare, primăvara poate fi numită o pregătire a 
ceea ce se numeşte „împărăţia lui Dumnezeu”, sau 
„Judecata de Apoi”. 

Energia iubirii care vine în suflet împarte oamenii în 
două tabere: la unii se intensifică aspirația către 
Dumnezeu şi iubirea pentru El, la alții - lascivitatea, 
patima, agresivitatea, după care urmează nenorocirile, 
bolile şi moartea. 

De ce anume primăvara este stabilit un post 
îndelungat în Creştinism? în virtutea inerției, energia, de 
la începutul primăverii, provoacă sentimentele animalice 
şi omeneşti. Acest lucru seamănă cu chinurile unui 
alcoolic şi narcoman. Omul renunță la plăcerile 
obişnuite, iar sufletul lui suferă şi pretinde ca totul să fie 


întors înapoi. Bolile se agravează primăvara pentru că se 
intensifică poftele trupeşti şi dorințele animalice. Celui 
care ține post periodic, îi este mai uşor să învingă aceste 
ispite şi să transforme logica umană în cea Divină. 

De ce alergia apare primăvara”? Aceasta este încă o 
întrebare la care nu poate răspunde ştiinţa. De la 
început, să ne gândim în ce fel se manifestă alergia. În 
general, se manifestă sub forma guturaiului şi a 
erupțiilor cutanate. Şi una, şi alta reprezintă blocarea 
poftelor trupeşti subconştiente. Strămoşii noştri antici 
primeau plăcere prin miros, gust şi pipăit. Guturaiul 
micşorează activitatea mirosului şi gustului, problemele 
pielii reduc plăcerea pipăitului. Vorbind într-un limbaj 
simplu, omul care are guturai şi probleme cu pielea nu 
are chef de fantezii sexuale. Subconştientul nostru 
încercă să ne salveze de poftele trupeşti care ne 
îndepărtează de la iubire. 

De ce acum mulți copii au alergie? Pentru că 
mamele au sădit în copiii lor un mecanism de renunțare 
la iubire pentru plăcere. Iubirea pleacă, energia scade, 
iar primăvara, în loc să se însănătoşească, copiii se 
îmbolnăvesc şi se chinuie cu alergia. De asemenea, 
mâncarea îmbogăţită cu adaosuri de gust, care provoacă 
apetitul, are urmări negative asupra sufletului. De 
aceea, după ce au băut „Cola”, „Fanta” sau sucuri sub 
formă de praf, multor copii le apare alergia ca o funcție 
de protecție. 

Acum, în ceea ce priveşte diabetul. Poftele trupeşti 
subconştiente şi dependeța de dulce, care ataşează 
sufletul de viață şi dorințe, îl fac pe om orgolios şi gelos. 
Cel care mănâncă în permanenţă prea mult şi, mai ales, 
multe dulciuri, dobândeşte destul de repede diabet, 
întrucât o astfel de alimentație intensifică poftele 
trupeşti de mai multe ori. Apropo, oamenii de ştiinţă au 


stabilit că întrebuințarea repetată a dulciurilor provoacă 
scăderea testosteronului la bărbaţi - hormonul masculin 
răspunzător de potenţă şi bărbăție. 

Cum să salvezi omul căruia poftele trupeşti din 
subconştient i-au închis iubirea? Trebuie ca mâncarea 
să devină pentru el o otravă, o sursă posibilă pentru 
moarte. Trebuie să se accelereze acest proces şi atunci 
omul va simți în mod subconştient că închinarea la 
poftele trupeşti duce la moarte. 

Pe diabetici îi sfătuiesc să mănânce came, produse 
lactate, pe care se consumă energia dorințelor pasionale. 
De aceea, postul sau înfometarea devine pentru un 
diabetic un chin inexprimabil şi poate duce la moarte. 

Sufletul aruncă asupra trupului mecanismul alipirii 
de dorințe. La nivelul sufletului, renunțarea la iubire în 
favoarea poftelor trupeşti are loc pe neobservate şi aduce 
plăcere. Acelaşi proces, decăzut la nivel de trup, pur şi 
simplu, nu este vizibil şi palpabil şi duce la chinuri, 
suferinţe şi moarte. De aceea, principalul post pentru un 
diabetic constă nu în limitarea mâncării, ci în limitarea 
plăcerilor, a satisfacțiilor ceea ce înseamnă limitarea sau 
renunțarea nu doar la sex, ci şi la alcool, fumat şi la tot 
ce putem numi obiceiuri proaste. Mai bine zis, 
renunțarea la judecată, gelozie, invidie, supărări şi 
tristețe. Aceasta este o dispoziție pentru iubire şi 
rugăciune. 

După  consultație, mulți dintre pacienții mei 
diabetici, începeau să se roage şi să observe că limitările 
în alimentaţie şi chiar înfometarea sunt suportate acum 
cu uşurinţă şi nu au ca rezultat astfel de chinuri. Dacă 
sufletul reînvie, atunci şi trupului îi este mai uşor. 

Apropo, şi bolile venerice, răspândite în masă în 
Europa după epoca Renaşterii, aveau ca scop salvarea 
sufletului. Când omul primeşte o boală venerică, 


involuntar, el începe să lege, în subconştient, plăcerea şi 
lascivitate cu boala şi suferinţele. 

În principiu, orice om trebuie să renunţe la alcool 
primăvara. Pericolul alcoolului constă în faptul că acesta 
slăbeşte sentimentele înalte, transformându-le în 
sentimente josnice. Mai simplu spus, alcoolul 
transformă iubirea în lascivitate. De aceea, el este foarte 
periculos pentru tineret. Excesul de alcool până la 
concepere poate, nu doar să mutileze fizic viitorul copil, 
dar să îi şi închidă sufletul pentru iubire şi credință. 
Excesul de alcool favorizează apariția pe lume a 
păcătoşilor şi criminalilor. 

Apostolul Iacob vorbea despre faptul că totul este 
unitar, că toate poruncile sunt legate între ele şi 
încălcarea uneia dintre ele duce neapărat la încălcarea 
altor porunci. Omul lasciv, mai devreme sau mai târziu, 
va începe să fure, să bea sau să consume narcotice. Cel 
care a început să fure, nu va rezista poftelor trupeşti, 
alcoolului şi va aluneca, în cele din urmă, către o stare 
de depravare totală. Omul care bea va fura cu mult mai 
uşor şi va avea înclinații spre diverse perversiuni. Toate 
acestea distrug în totalitate sufletul şi moralitatea. 

Însă, după cum se ştie, se câştigă mulţi bani tocmai 
pentru interesele trupului şi ale conştientului, ceea ce 
favorizează propaganda desfrâului şi distruge sufletul. 
Fireşte, această tendință trebuie să ducă la pieirea 
popoarelor, statelor şi civilizaţiilor. lar, dacă fiecare om 
va înțelege că este nevoie să aibă grijă de suflet şi va 
începe de la regulile elementare de abstinenţă, atunci 
aceasta poate ajuta nu doar lui însuşi, ci şi celor din jur, 
nu doar copiilor lui, ci şi întregii umanități. 

Foarte multe pot face în acest sens reprezentanții 
confesiunilor religioase. Şi în ludaism, şi în Creştinism, 
şi în Islam se oferă o descriere destul de exactă a 


faptului că sufletul murdărit, imoral duce omul la 
lascivitate, furt, beţie şi homosexualitate. Dacă slujitorii 
tuturor religiilor s-ar fi unit în lupta pentru moralitate, 
aceasta ar fi putut aduce roade minunate. În acest plan, 
o poziție demnă o ocupă Islamul cu atitudinea lui 
intolerabilă față de furt, lascivitate şi alcool. Unindu-se 
pentru începuturile morale, reprezentanții religiilor ar fi 
putut să ne reeduce statul problematic şi să-i facă pe 
cetățenii lui sănătoşi şi fericiți. 

Să ne întoarcem la post. Înainte, încercând să mă 
abțin, eu îmi diversificam mâncarea şi mă străduiam ca 
aceasta să fie cât mai gustoasă şi atractivă. Doar recent, 
am înțeles că, în timpul postului, nu trebuie să 
mănânci, ci să-ți potoleşti foamea. Mâncarea nu trebuie 
să fie o sursă de satisfacție ci un mijloc de potolire a 
foamei, nu mai mult. Atunci, în locul gândului la prânz 
şi cină va apărea senzația de libertate şi bucurie. 

Şi apropo, cunoscutul meu, care a slăbit 20 de kg, 
nu putea să mănânce nimic şi nu a dormit practic timp 
de trei luni; după discuţia noastră, a dormit buştean trei 
zile. Limitările nu au devenit pentru el un chin, ci o 
posibilitate de a accepta în întregime voia Divină, de ao 
vedea în tot ceea ce se întâmplă, de a o accepta ca pe un 
bine suprem şi de a-i ierta pe toți. 

Aşa că postul este, în primul rând, pentru suflet. 

k*k kk 

Pe mine mă durea des gâtul. Nu mâncasem nimic 
rece, mă îmbrăcam în funcție de vreme, dar netam-nesam 
mi se inflamase gâtul şi mă durea foarte tare. Niciun fel 
de dropsuri nu mă ajutau, am fost nevoită să beau 
antibiotice. Am continuat aşa până la 20 de ani, până în 
momentul în care V-am citit prima carte. Am înțeles că 
toate aceste lucruri sunt din cauza firii mele 
supărăcioase. În plus, am mai înțeles multe lucruri atunci. 


Am început lupta, şi o duc încă şi acum. Mai întâi, era 
prezentă tristetea, nu ştiam cum să-mi birui 
ataşamentele. Pe mine personal, m-a ajutat faptul că 
autorul nu te îndeamnă aşa, imediat, să te schimbi, el 
admite că omul poale greşi, că poate să nu ajungă la 
calea corectă. Tocmai aceasta ajută să nu faci nimic în 
momentul în care faci o anumită greşeală. Important este 
să mergi înainte, să devii mai bun chiar şi puțin, însă în 
fiecare zi. 

Încă ceva. Pe vremea mea, am renunţat la iubirea 
pentru un bărbat. Acum am deja cinci ani de când sunt 
singură. Nu am avut parte de niciun sărut în tot acest 
timp, de niciun bărbat. Dar chiar şi acum, înțeleg că 
inerția sentimentelor mele este prea mare: dacă 
Dumnezeu îmi va trimite o încercare, atunci s-ar putea să 
nu o trec. Din acest motiv, cred că nu am o viață 
personală. Aşa că, am un sfat pentru toate fetele tinere: 
dacă iubiţi, nu renuntati la iubire. Este mai bine să regreți 
apoi de o sută de ori (deşi regretul trecutului este un 
păcat). Şi iubiţi, orice s-ar întâmpla. Dacă ați înțeles că aţi 
renunțat cândva la iubire, gândiţi-vă la aceasta, analizati, 
pregătiți-vă pentru eventualele încercări,  modelaţi 
situațiile. Şi nu vă pierdeţi curajul. Totul este posibil cât 
sunteți în viață. Le doresc tuturor puteri pentru a lupta cu 
sine. 

Nu demult, am întâlnit următoarea frază: „Deseori, 
omul este sclavul propriei imagini de sine”. Aceasta fraza 
mă priveşte şi pe mine. De aceea, se poate începe chiar şi 
de la a te uita la sine dintr-o parte. Dar nu la învelişul 
exterior (chipurile, cât sunt eu de frumoasă sau urâtă, 
grasă, slabă...), ci la caracter, ce atitudine ai tu față de 
oameni, cum îi priveşti... 

În decursul multor ani, am urmărit cât de interesant 
se schimbă structura oamenilor la lecțiile şi seminariile 


mele. Mai întâi, tot publicul era alcătuit, practic, din 
femei. Fără să bage de seamă zvonurile şi acuzaţiile de 
misoginism, femeile continuau să tot vină la lecţiile 
mele. Aşa cum s-a spus într-un film faimos, „baba simte 
cu măruntaiele ei”. 

Au trecut anii. Sistemul meu a supraviețuit şi şi-a 
dovedit valabilitatea. Fără să vrea, târându-se, au fost 
atraşi şi bărbați. Iar în ultimii ani, a apărut tineretul. De 
curând, o femeie a făcut o observaţie interesantă: 
„Componenţa sălii Dumneavoastră este la fel ca şi cea 
din țară - toate categoriile de cetățeni, inclusiv bătrânii 
şi copiii”. 

Eu mă bucur că, în ultimul timp, a început să fie 
mult mai mult tineret. Căci cei tineri, ca nimeni 
altcineva, au nevoie acum de o concepție corectă despre 
lume, despre întemeierea unei familii şi naşterea 
copiilor, pentru supraviețuire. 

Această scrisoare mi-a plăcut pentru că domnişoara 
descrie cum pluteşte cumva deasupra a ceea ce se 
numeşte viaţă şi soartă. Este foarte important să te 
examinezi pe sine, să îți examinezi viața şi soarta ca pe 
un obiect al iubirii, al educaţiei şi al schimbării. 

Pe vremuri, omul se identifica complet pe sine cu 
trupul, de aceea percepea orice durere şi disconfort ca 
pe o amenințare şi, drept răspuns, era gata să ucidă. 
Aceasta este o autoapărare. Au trecut milenii şi oamenii 
au încetat să se mai identifice doar cu trupul. Mai mult 
decât atât, ei au observat că umilirea trupului şi 
abstinența de la dorințele animalice fortifică spiritul. 
Omul a început să se identifice pe sine cu conştientul şi 
să suporte cu uşurinţă încercările fizice şi nevoia. Dar 
neplăcerile destinului, eşecul viitorului au rămas pentru 
el insuportabile. 


Timpul trecea şi, treptat, oamenii începeau să 
conştientizeze că omul nu este numai trup şi conştient. 
Omul este, în primul rând, suflet. Au apărut religii care 
explicau unicitatea Creatorului, că trebuie să ai grijă, în 
primul rând, de suflet şi moralitate. Oamenii au început 
să suporte cu demnitate nefericirile, bolile, eşecul 
speranţelor, înțelegând că aceste încercări le întăresc 
sufletul. Orice umilințe ale trupului şi spiritului au 
început să fie percepute ca un joc, pentru că omul se 
identifică acum pe sine cu sufletul. Dar, când oamenii s- 
au lovit de ticăloşie şi imoralitate, nu le-au păsat de 
suflet şi nu puteau să accepte acest fapt în care ei 
vedeau o amenințare la adresa existenţei lor. Ceea ce îi 
distrugea cu totul şi, drept răspuns, ei urau, judecau şi 
îi dispreţuiau pe cei care erau săraci cu sufletul. 

Cu două mii de ani în urmă, în istoria umanității a 
început o epocă nouă. Omul a încetat să se identifice pe 
sine numai cu trupul şi spiritul, identificându-se şi cu 
sufletul. 

Dacă noi ne considerăm doar trup, atunci durerea şi 
distrugerea lui ne vor fi insuportabile. Orice schimbare 
este o distrugere parțială, de aceea dezvoltarea la nivel 
de trup nu se întâmplă prin schimbarea trupului, ci prin 
pieirea lui. Dacă noi ne identificăm cu spiritul, nu ne 
vom putea schimba imaginea despre lume, pentru că 
acest lucru ar însemna distrugerea conştiinţei noastre, 
în loc să percepem noul, îl vom uri pe cel care ni-l oferă. 
Noi nu vom putea accepta această salvare, chiar dacă ea 
ne aparține, deoarece credem că conştiinţa noastră este 
veşnică şi de neclintit. 

Însă, dacă noi ne identificăm pe sine cu sufletul, 
atunci putem să ne dezvoltăm trupul, vom trece cu 
uşurinţă prin orice încercări fizice. Vom putea accepta 


adevăruri noi, reconstruindu-ne conştiinţa. Totuşi, noi 
nu ne vom putea schimba caracterul şi sentimentele. 

Cu două mii de ani în urmă, în Israel, un oma spus: 
„Eu sunt Iubire”. Pentru iubire poți să-ţi pierzi propriul 
suflet. Poţi să- ţi pierzi conştientul, viitorul, poţi să-ţi 
pierzi trupul. Dacă omul este iubire, atunci pot fi învinse 
orice suferințe sufleteşti. Ceea ce înseamnă că este 
posibilă schimbarea sufletului, schimbarea caracterului 
până în temelii. Atunci perceperea informaţiei Divine 
capătă dimensiuni nemaipomenit de mari ceea ce 
deschide o posibilitate de salvare a întregii umanității. 

Când omul conştientizează că el este iubire, că este 
unit cu Creatorul, atunci are o atitudine iubitoare şi 
detaşată față de sufletul, conştientul şi trupul lui. Omul 
începe să conştientizeze că, în esenţă, el este etern, 
pentru că iubirea este eternitate. Sufletul său va înceta 
să fie agresiv, întrucât este imposibil să pierzi eternitatea 
şi atunci se deschid noi căi pentru educaţia 
caracterului, destinului şi trupului omului. 

În ultimul timp, tineretul manifestă un interes 
ridicat față de căutările sensului vieţii - în orice caz, aşa 
stau lucrurile în Rusia. Nu demult, fiica mea de 
doisprezece ani a văzut la mine pe masă a treia carte 
„Educaţia părinţilor”, apărată de curând. 

- Prietenele mele citesc astfel de cărți, a spus ea, 
dintr-o dată, indicând spre copertă. 

- Tu nu confunzi nimic? m-am mirat eu. 

- Nu, m-a asigurat ea, într-adevăr, citesc. 

Atunci m-am gândit: într-adevăr, dacă tinerii sunt 
atraşi de cărțile mele, poate că am început să mă pricep 
la ceva? 

Eu am 30 de ani, lucrez de trei ani după cărțile 

Dumneavoastră, Vă mulțumesc mult! Acum trei ani, 


medicii mi-au pus nişte diagnostice înspăimântătoare: 
chist ovarian şi hepatita C. Au existat probleme serioase 
în viața de familie: de la certuri cu soțul şi umilinţă din 
partea lui până la dorința de a încheia socotelile cu viața. 
M-am programat pentru operaţie, dar m-am oprit la timp. 
Am avut noroc. Am cunoscut oameni care Vă urmează 
învățătura şi, alăturându-mă lor, am aflat despre cărți. 

Viaţa de familie s-a aranjat, trăiesc cu soțul „în bună 
înțelegere”, nu recurg la remedii medicinale. Mi-am făcut 
ecografie, chisturile şi hepatita C au dispărut. 

M-am născut în credința musulmană, dar în familia 
noastră nu se acorda atenţie educaţiei religioase. De 
aceea, conştientizând totul, am hotărât să mă convertesc 
la Creştinism. Dar îmi rămâne o problemă nerezolvată: 
doresc foarte mult un copil, însă nu pot rămâne 
însărcinată; şi nu pot găsi un domeniu în care să lucrez 
(sunt casnică). S-a schimbat atitudinea față de bărbați, a 
apărut respectul şi iubirea față de ei, deşi în neamul 
nostru, pe linie maternă şi paternă, a predominat moartea 
bărbaților, iar mama este văduvă. S-a schimbat 
atitudinea față de viață, accept toate situaţiile ca pe un 
mesaj Divin. 

Vă rog, diagnosticați-mi ce trebuie să corectez şi 
asupra a ce trebuie să lucrez, pentru ca Dumnezeu să-mi 
trimită un copil. Şi în ce domeniu să lucrez, unde va fi 
nevoie de mine. 

Haideţi să judecăm logic. Dacă în neam are loc 
moartea bărbaților, putem presupune că aceasta 
înseamnă că femeile sunt foarte agresive la interior. 
Dacă mama este văduvă, atunci, probabil, nu doar 
dumneavoastră, ci şi viitorii copii şi nepoți poartă povara 
ataşamentelor de fericirea umană, povara pasiunilor şi a 
agresivităţii. 


Aţi putut să vă învingeți pe sine şi de aceea, în jurul 
dumneavoastră, au început să se schimbe cei din jur. 
Dar acest lucru nu înseamnă deloc că s-au schimbat şi 
viitorii copii şi nepoți. Când ataşamentul subconştient şi 
agresivitatea se vor micşora într-atât încât iubirea în 
suflet se va mări de câteva ori, atunci poate fi suficientă 
pentru copii şi va avea loc conceperea. 

Imediat ce conceperea va deveni posibilă, va trebui 
să mai treceţi prin încă o curăţare, dar ea va funcționa 
deja pentru copii. Deseori, o femeie nu poate rămâne 
însărcinată dintr-un simplu motiv: în sufletul ei nu 
există suficientă iubire pentru a trece încercările 
necesare  curățării sufletului copilului. De aceea, 
îmbunătăţirea sănătății fizice demonstrează, mai mult 
sau mai puțin, doar faptul că v-aţi adus în ordine. 

Dacă va deveni posibilă conceperea, atunci hepatita 
se poate întoarce, soțul va reîncepe să vă umilească din 
senin, poate apărea o infecție urogenitală etc., etc. Pur şi 
simplu, nu trebuie să aşteptaţi rezultate bune, ci să 
mergeţi încontinuu către ele. Este nevoie să puneţi în 
ordine, prin sine, sufletele copiilor şi ale nepoților. 
Trebuie să faceţi tot ce puteți, iar de Sus, vor hotărî dacă 
să vă dea copil sau nu. 

Ca să spun drept, legat de Islam, eu nu văd nicio 
diferență între Creştinism şi Islam, desigur, în caz că 
vorbim despre esenţă. În Islam sunt respectaţi cinci 
profeţi principali şi se consideră sfânt tot ce este spus de 
ei. Aceştia sunt: Noe, Avraam, Moi- se, Hristos şi 
Mohamed. Tot ce a predat Hristos este recunoscut de 
Islam. Dacă vorbim de diferenţe, atunci acestea se referă 
la interpretarea cuvintelor lui Hristos. În acest plan, 
într-adevăr, există dezacorduri între catolici, ortodocşi şi 
musulmani. Însă, dacă ne-am duce dincolo de limitele 
ritualului, politicii şi economiei, atunci Islamul şi 


Creştinismul învață unul şi acelaşi lucru: Dumnezeu 
este unitar, iubirea pentru El este fericirea supremă, 
voia Creatorului este sfântă şi ea trebuie acceptată fără 
obiecții. Cele zece porunci sunt la fel de sfinte atât 
pentru musulmani, cât şi pentru creştini. Aşa că, 
importantă nu este apartenenţa la o anumită religie, ci 
iubirea în suflet şi respectarea principalelor porunci. 

În plus, câteva cuvinte cu privire la urmaşi. Nu doar 
o singură dată am spus că rugăciunea pentru ei este 
deosebit de eficientă primăvara şi la începutul lui 
august. Dacă primăvara se respectă postul, atunci acest 
fapt oferă posibilități cu mult mai mari pentru a pune 
sufletul în ordine. Sensul postului este simplu: fericirea 
în suflet trebuie să fie continuă - pe fondul renunțării la 
sex, dulce, saţietate şi modestie. Însă vreau să mai 
amintesc încă o dată: niciun fel de tehnici nu vor înlocui 
aspirația personală către Dumnezeu. Nevoia de iubire 
trebuie să fie la fel ca şi nevoia de respiraţie. Dacă 
sufletele copiilor vor deveni armonioase, totul se va 
aranja în aşa mod încât ei să apară pe lume. 

Prin cărțile Dumneavoastră, Allah m-a adus la Islam. 
Calea a fost spinoasă, dar nu despre asta este vorba. Mie 
îmi place formula monoteistă folosită în lecţii: „Eu sunt 
unicul tău Dumnezeu”. Şi în Islam există aceasta formulă, 
dar sună altfel: „La Illa- ha lila Allah” - „Nu există altă 
divinitate în afară de Dumnezeu”. 

Se poate ca, în lipsa pronumelui personal „eu?, 
formula să aducă oamenii la un nivel mult mai înalt de 
dezvoltare? 

Ba mai mult. Îmi place că recomandati să nu mâncăm 
carne de porc şi chiar explicati cauza bine. De asemenea, 
sunteți aproape de a dezvălui răul cauzat de alcool şi 
spirt. 


Eu ştiam că în Islam această hrană este interzisă 
(haram), însă nu acordam acestui fapt o foarte mare 
semnificație. Puteam să mănânc alimente cu un conţinut 
de grăsime animală de proveniență necunoscută sau 
ciocolată, care adesea conține spirt. Şi îmi era foarte greu 
să lupt cu viciile mele. 

lar, recent, învăţătoarea noastră de baze ale 
Islamului ne-a spus că, dacă omul va mânca haram 
(mâncare interzisă), adică alcool şi carne de porc, atunci 
numaidecât va face ceva (care nu este pe placul lui 
Dumnezeu). 

Ştiţi, am început să respect mult mai exact această 
regulă. şi îmi este mult mai uşor sufleteşte. 

De asemenea, sunt complet de acord cu 
Dumneavoastră în privința avorturilor. Aş vrea să mai 
adaug, din lucrările oamenilor de ştiinţă musulmani, că 
sexul anal cu o femeie este „o mică homosexualitate” şi, 
la fel ca şi sexul în timpul menstruației, dăunează extrem 
de mult sufletelor ambilor soți. 

Cu respect... 

În principiu, toate religiile monoteiste permit să 
învingi dependența de trup şi spirit şi să conştientizezi 
importanţa sufletului. În felul acesta, moralitatea ajunge 
pe primul loc, iar banii, mâncarea, bunăstarea rămân pe 
locul doi. Fără monoteism, nu ar fi putut să apară 
civilizația contemporană, iar criza ei de azi are legătură 
cu faptul că oamenii au început să se închine poftelor 
trupeşti şi plăcerii în diverse forme. 

Plăcerea a devenit mai importantă decât iubirea. 
Această tendință a dus la excesul de sex, alcool, jocuri 
de noroc, fumat şi alte feluri de distracții, care distrug pe 
nesimţite iubirea. 

Despre dauna beţiei şi a lascivităţii se vorbeşte în 
Iudaism, în Creştinism, de asemenea, se condamnă 


beţia, lascivitatea, ataşamentul de bunăstarea materială. 
În Islam această tendință se păstrează. Dar, cu toate 
recomandările simple şi uşor de înțeles, expuse în cărțile 
Sfinte, oamenii îşi pierd, treptat, dorința de a le 
respecta. Dacă este neînțeleasă, orice tradiție, se stinge 
treptat. 

Islamul este o religie mult mai tânără, de aceea 
principiile etice se păstrează acolo în mod consecvent. 
Însă, tendinţa goanei după plăceri şi patimi ale 
reprezentanţilor Islamului, care duce la judecarea celor 
din jur şi la agresivitate, ia de asemenea amploare. 

Mi se pare că acest proces foarte periculos poate fi 
învins numai în cazul unirii ştiinţei cu religia. Atunci 
oamenii vor începe să aibă o atitudine conştientă şi plină 
de înțelegere față de poruncile Divine. Atunci, 
moralitatea va înceta să fie doar un mijloc de a cere 
iertare pentru păcate prin rugăciuni înaintea lui 
Dumnezeu, de a te mândri cu puritatea ta şi de a-i 
disprețui pe alții. Moralitatea şi iubirea vor deveni 
pentru oameni un instrument de supravieţuire şi 
salvare, însă nu doar pentru ei înşişi, ci şi pentru 
urmaşii lor. 

Acum, în lume se conturează o tendinţă benefică. 
Ştiinţa şi religia încep să colaboreze una cu cealaltă 
pentru cunoaşterea lui Dumnezeu, pentru a înțelege în 
ce măsură sunt atât de importante credința, iubirea şi 
moralitatea. Aceasta este principala şansă de salvare a 
civilizației noastre. 

Am hotărât să Vă povestesc ce s-a întâmplat ca mine 
când am început să Vă citesc noua carte („Educaţia 
părinților, volumul 3”). 

Am cumpărat cartea la mijlocul lunii decembrie, anul 
2009, practic, imediat ce a fost pusă în vânzare. Am 


început să citesc şi am simţit cum m-a cuprins o 
nervozitate groaznică, simțeam cumva o greutate pe 
suflet. Se apropia Anul Nou şi atât de tare voiam să-l 
întâmpin cu veselie şi fără griji! Aşa că m-am gândit: 
„Dacă voi continua să citesc acum, atunci va începe 
purificarea, va fi greu. Dar vreau totuşi să sărbătoresc! 
Voi lăsa eu cărticica la o parte şi voi citi după sărbători”. 

Am pus-o de-o parte. lar nervozitatea nu trecea. Ştiam 
că procesul de curățare se activase deja, încercam să 
lucrez asupra stării mele. Dar parcă totul decurgea încet. 

Şi iată -pe 23 decembrie m-am dus după fiul meu la 
şcoală. El învăță în schimbul doi, eu îl luam după cinci 
seara. La această oră este deja întuneric, practic, este 
noapte. Şi iată, mă îndreptam eu spre şcoală pe drumul 
care trece prin piață. Sunt două drumuri: unul este 
luminat cu felinare şi este populat. Pe acel drum, până la 
şcoală, este de mers cu aproape 100 de metri mai mult. 
Iar altul este întunecat, la marginea pieței, însă duce 
direct la şcoală. De obicei, merg pe acel drum. Deşi era 
întuneric, am hotărât să merg pe drumul întunecat. Este 
uimitor că, la răscrucea acestor drumuri, am decis să mă 
opresc şi, nu ştiu de ce, să mă rog. Acolo este linişte, o 
atmosferă calmă, totul îndeamnă la rugăciune. M-am 
rugat, i-am mulțumit lui Dumnezeu pentru tot ce am. Şi 
am mers mai departe. 

De bine ce am cotit pe acest drumuşor întunecat, 
înaintea mea, venea un băiat tânăr. Ei, şi mergea el ce 
mergea, ca un trecător obişnuit. Drumuşorul era îngust şi, 
pe ambele părți, erau troiene de zăpadă. Parcă voiam să-l 
las să treacă, dar el, nu se ştie de ce, păşea în aceeaşi 
parte ca şi mine. Şi, dintr-odată, şi-a făcut vânt cu toată 
puterea şi m-a lovit cu pumnul în ochi. lar apoi, a început 
să mă lovească în cap. 


Surprinsă fiind, eu am încetat să mai înțeleg ceva. lar 
el a apucat de geanta mea şi a tras-o. Când am înțeles că 
are nevoie de geanta mea, am lăsat-o din mâini şi am 
căzut pe zăpadă, acoperindu-mi capul cu mâinile, find 
ferm convinsă că voi fi bătută de tot acum. Însă el a fugit, 
luând cu el şi căciula mea de blană. 

Fireşte, m-a mutilat bine. Dar ochiul a rămas întreg. 
Norocul meu a fost că în apropiere era secția de 
traumatologie, unde m-au ajutat imediat. 

După această întâmplare, primul gând care mi-a venit 
în minte a fost: „Oare câtă agresivitate am eu în mine, de 
sunt purificată atât de bine!” Cred că, dacă nu m-aş fi 
rugat atunci la răscruce, probabil că m-ar fi ucis. Pentru 
că avea în mâini ceva ascuțit şi din fier, întrucât mi-a 
rămas o cicatrice sub ochi de la tăietură. 

Vă imaginațiP Şi eu care mă consideram un 
cunoscător avansat a lui Lazarev, Vă citesc cărțile din 
anul 1998, am înțeles atât de multe pentru mine, am 
putut să mă schimb în multe privințe. Şi iată, mi se 
întâmplă aşa ceva! 

Dar, analizând situația, m-am lămurit atât în privința 
cauzelor, cât şi a consecințelor. În ultimul timp, într- 
adevăr, am început să fiu foarte irascibilă şi nu puteam în 
niciun fel să o scot la capăt în acest sens. Dar, cum se 
spune, mă iertam pe mine însămi. Orgoliul meu se 
manifestase cu o putere înspăimântătoare, din cauza 
căruia sufereau deja membrii familiei, dar eu m-am lăsat 
purtată de val foarte tare, tot mai mult şi mai mult. 
Începuseră să mă enerveze copiii mici, alintaţi şi părinţii 
lor neglijenți, care, din punctul meu de vedere, tolerează 
răsfățul. Mă irita groaznic când oamenii vorbeau cu mine 
nepoliticos în magazine. Dar, fireşte, tocmai din această 
cauză vorbeau cu mine din ce în ce mai nepoliticos. lar eu 
judecam. Pur şi simplu, bravo! În concluzie, se 


acumulaseră atât de multe lucruri, încât rezultatul era 
unul firesc. Singurul lucru pe care nu pot să-l înțeleg: oare 
de ce nu m-am putut opri? Doar sunt un adept al 
sistemului Dumneavoastră. Întotdeauna, acest sistem m-a 
ajutat şi mulțumită lui, puteam să mă lămuresc într-o 
situație, să mă ajut pe mine şi pe alții. Dar, iată! în acest 
caz, pur şi simplu, groază. 

Drept rezultat, am simțit că, nu mă voi lămuri fără 
cartea Dumneavoastră. Am tras cu coada ochiului la 
carte, cu nelinişte, timp de două-trei zile, iar apoi m-am 
decis. Am început să citesc din nou. Şi a mers ca pe roate. 
Mi s-au clarificat multe lucruri care parcă erau ştiute de 
mult timp, dar acum era ca şi cum mi s-au deschis ochii 
din nou. Am cumpărat seminarile şi lecțiile 
Dumneavoastră din decembrie şi ianuarie. Le revăd, le 
ascult, le vizionez. Şi lucrez. Ştiţi, am senzația că, într- 
adevăr, asimilez informația din nou. Şi iată, acum mi s-a 
dat o purificare — una simplă, elementară. Înainte, nici 
măcar nu aş fi atras atenţia la astfel de evenimente, aş fi 
făcut față situației liniştit. lar acum, iată nu mă descurc. 
Mai exact, mă descurc, dar cu greu. Nu ştiu ce este acest 
lucru - dacă am ajuns la un nivel nou sau, dimpotrivă, am 
decăzut şi îmi curăţ din nou păcatele din trecut. Dar, în 
orice caz, sunt extrem de recunoscătoare lui Dumnezeu 
pentru cunoaştere. Şi Vă sunt foarte recunoscătoare 
pentru lucrări. 

Ca să spun drept, până la toate aceste evenimente, 
doar în ultimul timp, am început să am pretenţii şi față de 
Dumneavoastră. Şi totul a început de la comentariile cu 
privire la cartea lui Joe Vitale. Eu m-am gândit atunci: 
Iată, pe forum au postat o reclamă a acestei cărţi, iar 
Lazarev o critică atât de aspru! Mă întrebam, de ce 
trebuia să i se facă reclamă pe forum, căci oamenii, cu 
siguranță, s-au dus în număr mare să cumpere această 


cărticică. Am început să mă tot agăț de toate fleacurile 
legate de Dumneavoastră. Bineînţeles, îmi este ruşine să 
vorbesc despre acest lucru, iertați-mă, dar iată, 
Dumnezeu mi-a oferit încă o posibilitate să mă conving de 
faptul că sistemul Dumneavoastră funcționează, şi 
functionează chiar foarte bine. 

De aceea, Vă doresc, Serghei Nikolaevici, cât mai 
multe forte şi o răbdare imensă pentru a vă continua 
cercetările. Ele sunt necesare şi foarte importante. lar 
acum, în zilele noastre, sunt absolut necesare. 

De fiecare dată, mă gândesc: iată, dacă noi suntem 
purificați în aşa fel, atunci oare cum se descurcă Lazarev? 
Căci Vă este de mii de ori mai dificil şi mai periculos. 
Tineți-vă bine. Şi Vă multumesc! 

Cu o imensă recunoştinţă şi Dumneavoastră şi muncii 
pe care o faceți... 

Şi eu care mă consideram înainte un avansat al lui 
Lazarev. Slavă Domnului! Acum nu mă mai consider 
aşa. Căci viitorul nu poate fi cuprins în nicio schemă, 
nici măcar în cea mai bună. Logica a ceea ce se întâmplă 
este logica iubirii, iar iubirea nu cedează schemelor şi 
definiţiilor. Dar, dacă există totuşi legi pentru corpurile 
fizice, dacă există legi ale fiziologiei pentru organismul 
nostru, atunci este cu totul logic de presupus că şi 
sufletul nostru are propria fiziologie şi propriile legi. 

Trupul, conştientul şi sufletul, într-un mod 
determinat, sunt conectate şi reprezintă în sine un tot 
unitar. Când înţelegi că sufletul este primordial, atunci 
se înțelege de ce sufletul continuă să trăiască, chiar şi 
atunci când se descompune. Este vorba despre faptul 
că, în esența sa, sufletul este o structură de bază, el este 
etern. Se destramă doar straturile superioare, după care 
distrugerea conştiinţei, a concepției despre lume şi a 
viitorului este inevitabilă şi cu totul firească, iar într-o 


astfel de situație, trupul este condamnat la boli şi 
moarte. Un om imoral, care face îşi face rău sufletului, 
este condamnat la decădere. În trecut, această tendință 
cuprindea doar câteva generații. 

Cândva, eram măcinat foarte tare de această 
întrebare: de ce oamenii imorali, necinstiți şi meschini 
sunt sănătoşi, prosperă şi se folosesc de toate bunurile, 
pe când oamenii morali şi cumsecade sunt bolnavi, 
lipsiţi de mijloace şi suferă? Adeseori, astfel de observaţii 
duceau oamenii la ateism. Dar acesta este, în esenţă, 
punctul de vedere al unui om lacom şi îngust la minte. 

Aceeaşi întrebare poate fi pusă altfel. De ce oamenii, 
care încă mai au în suflet multă iubire şi energie, cărora 
li se împlinesc toate dorinţele, care sunt sănătoşi, plini 
de succes şi bogaţi - de ce aceşti oameni îşi pierd rapid 
moralitatea şi devin nemernici şi ticăloşi? De ce omul, 
care are puțină iubire şi energie în interior, din cauza 
căreia el este bolnav, nu poate atinge succesul în afaceri, 
nu are bani şi bunăstare, de ce acest om devine cinstit şi 
credincios? De ce bunăstarea ucide iubirea, credința şi 
moralitatea, iar suferințele, nenorocirile şi bolile întăresc 
iubirea, credința şi moralitatea? 

lar răspunsul este foarte simplu. În sufletul nostru, 
credința şi iubirea sunt slabe. Deocamdată, noi suntem 
încă prea dependenţi de fericirea umană. Oamenii au un 
stereotip vechi: bogatul este un nemernic şi ticălos, iar 
săracul este un om bun şi nobil. Însă, în realitate, nu 
chiar orice om bogat, plin de succes şi puternic devine 
un ticălos. Şi nu fiecare sărac sau nevoiaş devine cinstit 
şi bun. 

Totul depinde de iubirea şi credința din suflet. Pur şi 
simplu, energia şi oportunitățile unui om iubitor nu se 
deschid brusc, înainte, acest lucru se întâmpla după o 
generație - atât dezvoltarea cât şi stingerea durau patru- 


nouă generații. Acum, aceste procese decurg mult mai 
rapid, aşa că noi învăţăm treptat să urmărim legătura 
dintre fenomene, începem să înțelegem multe lucruri şi 
ne apropiem mai mult de adevăr, adică de iubire. 

Eu am 31 de ani. 

În ultimul timp, aţi început să vorbiti des despre 
păcate, precum avortul, uciderea copiilor în a şasea lună 
de sarcină, lipsa dorinței de a trăi. În familia mea, toate 
acestea au existat din plin. 

Străbunica mea nu voia să trăiască din cauza 
bătăilor permanente ale soțului. Ea a născut 8 copii şi, se 
poate spune, că s-a sinucis întrucât, fiind îmbrăcată. într-o 
rochie subțire de vara, a ieşit afară după apă, pe un ger 
de minus treizeci de grade. Când vecina a mustrat-o, ea i- 
a răspuns: „Nu vreau să trăiesc” şi a murit de pneumonie 
peste o lună. 

Văzând aşa viață, încă din copilărie, bunica mea, 
adică fiica ei, a hotărât să nu se supună oamenilor deloc, 
în special bărbaților, lucru despre care şi vorbeşte şi 
acum, la 82 de ani. Cu toate acestea, ea s-a măritat la 20 
de ani şi a trăit într-o căsnicie 33 de ani, până când în 
anul 2003, bunicul a murit de cancer la stomac. A născut 
două fetițe. Cel de-al treilea copil trebuia să fi fost un 
băiat, dar a avortat în a şasea lună de sarcină. Şi-a 
motivat gestul prin faptul că soțul bea. Bunicul nu-i putea 
spune nici măcar un cuvânt îndărăt bunicii. 

Fiica cea mare a bunicii mele a rămas fată bătrână, 
fără copii şi soț. A doua fiică, mama mea, s-a născut un 
copil sănătos şi frumos, dar la vârsta de un an s-a 
îmbolnăvit de poliomelită şi a rămas toată viața şchioapă. 
Aceasta nu a împiedicat-o să se mărite şi să nască doi 
copii, însă ea a păcătuit, făcând trei avorturi. 

În anul 2004, în iulie, mama a fost operată pentru 
îndepărtarea unei tumori de pe creier, după care a încetat 


să meargă (i-a fost paralizată partea stângă). În acelaşi 
an, eu am rămas însărcinată pentru prima dată în viață şi 
am ajuns la spital cu o sarcină extrauterină. Mi-au 
îndepărtat trompa uterină şi am trecut printr-o moarte 
clinică, pierzând foarte mult sânge. 

Împreună cu mama, noi Vă citim toate cărțile şi 
ascultăm DVD-urile. 

Ce să fac eu acum? Oare aş mai putea avea copii într- 
o astfel de situație? 

Deseori, toți ne lovim de o situație, când un om 
nevinovat este jignit, umilit sau ucis. El a fost cinstit, 
bun şi nu putem înțelege pentru ce a suferit aşa o 
pedeapsă. Problema este faptul că, la nivel extern, adică 
la nivel conştient, noi apreciem omul după atitudinea lui 
față de oameni, dar habar nu avem ce atitudine are el 
față de Dumnezeu la interior, în profunzime, adică în 
subconştient, în suflet. 

Noi ne-am obişnuit să trăim după legile civile, 
administrative şi penale pentru că, în cazul nerespectării 
lor, ne vor suferi trupul sau buzunarul. Aceste legi ne 
determină atitudinea față de alți oameni şi permit 
existența societății, a familiei şi a tot ceea ce noi numim 
civilizație. 

Legile trebuie să protejeze dreptatea care îşi are 
originea în moralitate, iar moralitatea trebuie să provină 
din iubire şi credinţă. În ultimele secole, legile nu au 
protejat moralitatea, ci interesele anumitor grupuri care 
dispun de bani. Dacă legile umane erau înainte o 
confirmare şi o protecție a celor Divine, acum se vede un 
dezacord tot mai semnificativ. 

Omul poate avea o atitudine minunată față de cei 
din jur, să fie extrem de cinstit, cumsecade şi prietenos. 
Şi totuşi, el poate avea o atitudine complet necinstită 
față de Dumnezeu, renunțând la iubire, disprețuind 


oamenii indecențţi, imorali, ucigând copiii prin avorturi, 
manifestând o nemulțumire față de soartă şi lipsa 
dorinței de a trăi. Noi vedem doar partea exterioară - 
comportamentul omului şi ne mai mirăm de ce viaţa lui 
se aranjează atât de dramatic. 

Dar legile universale nu pot fi abrogate. Femeia 
poate ucide iubirea în suflet sub diverse pretexte: fie 
lascivitatea, voluptatea sau neînfrânarea dorințelor, fie 
comportamentul imoral, gelozia sau ura. Dar legea este 
lege. Orice renunțare la iubire duce la o explozie de 
agresivitate şi, pe deasupra, de agresivitate 
subconştientă, care nu întotdeauna este sesizabilă şi 
controlată. Aşa cum suntem noi în interior, aşa este şi 
atitudinea oamenilor la exterior. Cu cinci ani în urmă, 
femeia şi-a urât tatăl sau şi-a disprețuit soțul, iar acum, 
pe stradă, pe ea o ucide un bărbat necunoscut. 
Criminalul întotdeauna îşi simte victima din cauza 
agresivității interioare a acesteia. 

Străbunica a născut foarte mulți copii. Judecând 
după toate aparențele, în orice neplăcere, ea învinovățea 
omul şi nu vedea voia Divină, de aceea nu putea ierta. 
lar la exterior îi era frică să se apere. Dacă nu poți 
învinge durerea şi supărarea, atunci acestea trebuie 
spuse. Ele trebuie scoase afară din suflet, iar dacă 
normele exterioare de conduită sau logica umană, 
provoacă reprimarea lor, atunci există consecințe cu 
mult mai rele: agresivitatea ajunge în interior, otrăvind 
copiii şi nepoţii, ceea ce reprezintă schema morții prin 
spânzurătoare. Omul, care şi-a pierdut iubirea pentru 
Dumnezeu, pierde capacitatea de a vedea voia Divină. El 
nu poate ierta supărările, ura şi judecata lui cresc şi, pe 
deasupra, cresc în subconştient, unde se acumulează, 
fără ca omul sa simtă acest lucru. 


Aşadar, omul îşi pierde iubirea față de Dumnezeu şi 
devine agresiv în interior. El atrage neplăceri şi necazuri 
care trebuie să oprească acest proces periculos. Trebuie 
să acceptăm aceste încercări ale sorții şi să ne întoarcem 
la Dumnezeu, dar omul se înrăieşte şi mai mult. El nu 
vede un motiv evident pentru a fi umilit şi jignit, nu 
simte o dreptate supremă în ceea ce i se întâmplă şi 
înrăirea sa creşte. De asemenea, umilințele, bolile şi 
necazurile se agravează. Dacă omul se îmbolnăveşte 
grav, atunci el devine mai bun în sinea lui, iar umilinţele 
şi jignirile nu-i mai sunt necesare. Însă, dacă 
organismul este puternic şi omul îşi păstrează 
sănătatea, atunci nu se nimiceşte trupul, ci soarta. În 
loc de boli, omul primeşte bătăi, umiliri şi violenţă. El 
poate pierde o mână sau un picior şi, în cele din urmă, 
poate muri. 

Sinuciderea este o dezertare şi o lipsă a dorinței de 
schimbare. O astfel de percepţie a lumii se transmite 
copiilor, ei primind o imagine inertă a lumii. 

Omul care trăieşte cu sufletul simte tot timpul 
interacțiunea originilor contrare. Imaginea sa despre 
lume se schimbă, se dezvoltă şi se desăvârşeşte şi este 
pregătit pentru orice situaţie neprevăzută. Este imposibil 
să sperii un om cu adevărat credincios, să-l obligi să 
simtă spaima în ceea ce priveşte viitorul. Cum poţi să te 
temi dacă totul vine de la Dumnezeu? însă, dacă sufletul 
este degradat, atunci omul trăieşte cu conştientul, 
imaginea lui despre lume devine statică şi, dacă ceva nu 
se înscrie în reprezentarea lui, atunci în el izbucnesc 
frica, ura, judecarea sau tristețea. 

Străbunica avea o energie înaltă, o sănătate foarte 
bună şi o concepţie despre lume  respingătoare. 
Strămoşii ei erau credincioşi, prin urmare, a născut opt 
copii, care au fost longevivi. Dar concepţia respingătoare 


despre lume a dus-o la sinucidere şi a deformat 
caracterul copiilor săi. 

Nu este întâmplător că bunicul a murit de cancer la 
stomac. Oamenii orgolioşi şi supărăcioşi suferă, deseori, 
cu plămânii şi stomacul. Bunicul obişnuia să bea alcool 
pentru că soția lui îl ucidea pe nesimţite. Soţiile 
alcoolicilor, de regulă, sunt geloase şi orgolioase. Bunica 
a făcut avort nu pentru că bunicul bea ci, fiindcă pentru 
a se naşte un băieţel, era nevoie să treacă prin umilirea 
viitorului şi a orgoliului. lar ea nu era pregătită pentru 
acest lucru. Bunica ar fi putut să moară în timpul 
naşterii şi, simțind intuitiv aceasta, a făcut avort. 

Tendinţa de degenerare a trecut mai departe şi a 
dus la infertilitatea uneia dintre fiice şi la boala 
celeilalte. De obicei, sarcina extrauterină este prezentă la 
femeile cu un caracter dur şi cu un orgoliu ridicat. 
Inevitabil, acest fapt provoacă la copil o agresivitate față 
de bărbați, şi atunci, natura se apără de fătul imperfect. 
Poate exista fie o sarcină extrauterină, fie o ocluzie a 
trompelor uterine, fie o reducere a funcționării glandelor 
şi un avort spontan al copilului. Probabil, în cele din 
urmă, cancerul şi extirparea uterului au făcut imposibil 
faptul de a avea copii. Este clar că sarcina 
dumneavoastră şi boala mamei au legătură una cu alta. 

Există momente importante în viață, când 
purificarea sufletului, care este necesară pentru apariția 
copiilor pe lume, nu are loc prin anumite situații şi 
evenimente, ci în alt mod. Aceasta se întâmplă rapid şi 
intens, însă în planul subtil, subconștient. 

În plan subtil, se poate vedea, literalmente, în câteva 
secunde ceea ce în plan fizic se va manifesta pe o durată 
lungă de timp. Astfel, clarvăzătorii şi proorocii pot vedea 
uneori, în câteva clipe, ceea ce se va întâmpla ulterior, în 
decurs de ani şi zeci de ani. Conform legendei, în acelaşi 


mod, Mohamed a tăcut o călătorie miraculoasă în ceruri 
şi a zburat pe calul său deasupra raiului, într-un timp 
atât de scurt, încât apa din cufărul răsturnat nu reuşise 
încă să se verse. 

Jignirile, umilințele, neplăcerile, nenorocirile, care ar 
trebui să se manifeste la nivel fizic, timp de câteva 
decenii, la nivel subtil pot avea loc în câteva minute şi 
sufletul se va purifica în mod real. Însă, pentru aceasta 
este nevoie de o intensitate imensă de iubire pentru că 
doar atunci este posibilă acceptarea deplină a durerii şi 
a pierderii. Dar, dacă iubirea nu este suficientă, va avea 
loc o izbucnire a agresivității şi purificarea se va sfârşi 
cu o boală sau cu moartea. 

În cazul dumneavoastră, se poate spune că aţi 
împărțit moartea în două. Nenorocirea se poate micşora 
dacă omul este bun şi atunci aceasta este suportată mai 
uşor. 

La nivel exterior, când eşti umilit sau jignit, poate să 
apară ura sau judecarea celui care a jignit. Când 
purificarea are loc la nivel subtil, noi nu-1 vedem pe cel 
care ne provoacă durere, prin urmare, ura se întoarce 
înapoi la tine şi izbucneşte programul de autodistrugere. 
lar în urma acestuia, poate să apară o boală gravă sau 
moartea. 

Mamei i-a fost blocat programul de autodistrugere 
printr-o tumoare la creier şi prin paralizia părții stângi a 
corpului, deoarece aveau legătură cu păcatele acumulate 
în trecut. Acest fapt a dus la o infertilitate parțială şi la o 
moarte de scurtă durată însoţită de o pierdere rapidă de 
sânge. Sângele este simbolul vieţii, al dorințelor, al 
poftelor trupeşti. De ce odinioară multe boli erau tratate 
prin flebotomie? Deoarece, viața are legătură cu sufletul, 
iar pierderea sângelui scade poftele trupeşti şi aspiraţia 
către plăcere. 


În principiu, în această scrisoare este prezentată 
povestea unui neam care este pe moarte. Ca să apară 
copiii, mai bine zis, ca să înceapă o viaţă nouă a 
neamului, este nevoie să fie restabilită prima verigă 
pierdută: iubirea pentru Dumnezeu şi acceptarea 
absolută a voii Lui. Trebuie să-i ierți pe toți, trebuie să 
înveți să-ți stăpâneşti poftele trupeşti, furia şi lăcomia. 
În momentul în care iubirea va începe să crească în 
suflet, la nivel exterior vor apărea situaţii purificatoare. 
Supărările, umilințele, neplăcerile, bolile pot să curgă ca 
din Cornul abundenței. 

Dacă veţi reuşi să păstraţi iubirea şi recunoştinţa 
față de Dumnezeu, orice s-ar întâmpla, veți trece de 
prima etapă de purificare. Iubirea se va întări şi sufletul 
vostru va începe să renască, încetul cu încetul. Va urma, 
mai întâi, o perioadă senină de fericire, iar apoi, 
periodic, valuri de purificare dureroasă care este 
necesară pentru apariția pe lume a copiilor şi a 
nepoților. 

Aşa se întâmplă deseori: în primul rând, omul îşi 
purifică sufletul prin suferințe, îşi ispăşeşte pedeapsa 
pentru păcatele strămoşilor, apoi pentru propriile lui 
păcate şi propriul trecut, apoi pentru copii, iar, în final 
pentru nepoți şi strănepoțţi. Şi, în acest caz, nu ai ce face 
- Universul este unit. Noi răspundem pentru toți şi toți 
răspund pentru noi. Dacă omul trăieşte suferințele cu 
căință, rugăciune şi iubire atunci acestea se transformă 
din chinuri în fericire. Căci doar noi determinăm 
dimensiunile nefericirii - prin atitudinea noastră față de 
aceasta. 

Când veţi învăța să vedeţi voia Divină în tot, 
noțiunea de „nefericire” se va topi de la sine. Tot ce se 
petrece va deveni o fericire pentru dumneavoastră. Căci 
orice situație este hotărâtă de Dumnezeu şi, deci, 


conduce către iubire. Este necesar doar să nu uităm 
acest fapt. 

Eu am 23 de ani. Lucrez deja de trei ani după cărtile, 
sistemul şi metoda Dumneavoastră. Am făcut cunoştinţă 
cu cărțile prin sora mea, însă am avut o atitudine 
sceptică, probabil din cauza vârstei, în acel moment 
având 20 de ani. Dar, apoi, am fost pătrunsă de cuvintele 
Dumneavoastră şi m-am convins, prin propria experiență, 
că sistemul funcţionează. 

Medicii mi-au tratat fără pastile o alergie foarte 
puternică. În viața mea a apărut un tânăr. Familia 
noastră respectă credința musulmană, dar cu care eu nu 
m-am obişnuit şi, de aceea, cântărind toate argumentele 
„pro” şi „contra”, am hotărât să mă convertesc la 
Creştinism. 

Am absolvit facultatea cu zece pe linie, urmează să 
primesc cea de-a doua diplomă, duc un mod de viață 
sănătos. Mă străduiesc să privesc toate situațiile ca pe o 
providență Divină. 

Dar, iată, că a trecut deja o jumătate de an de când 
totul s-a oprit: nu am niciun iubit (m-am despărțit de cel 
de dinainte), nu am nici un loc de muncă (deşi am 
diplomă şi creier), mi s-a agravat boala cea veche, 
ereditară (boala hemoroidală,). 

P.S. Cunosc totul despre neamul nostru (după mamă 
şi tată): pe linie maternă - erau disprețuiți bărbații (mama 
este văduvă, tata s-a spânzurat, frații au murit sau sunt 
invalizi), iar pe linie paternă - toţi bărbaţii au murit. Toate 
blesteme care exista pe lume, exista şi în neamul nostru. 

În legătură cu aceasta, Vă rog să-mi spuneți sau să 
diagnosticați în ce direcție să mă îndrept, ce greşeli ale 
părinților este nevoie să îndrepte copiii, asupra a ce să 


lucrez. Eu am 23 de ani, doresc să-mi aranjez viața, dar 
înțeleg că este necesar să plătesc toate păcatele. 

Vă mulțumesc. 

Dacă omul pierde aspiraţia către Dumnezeu care 
este sensul principal al vieţii şi importante pentru el 
sunt plăcerea şi fericirea, atunci capacitatea lui de 
purificare prin boli, greutăți şi pierderi se reduce 
considerabil. Sufletul începe să sufere. Pentru omul care 
şi-a pierdut unitatea cu Dumnezeu, suferințele sufleteşti 
sunt insuportabile, deoarece el vrea ca sentimentele lui 
cele mai înalte, straturile superficiale ale sufletului său, 
să fie eterne. Este firesc ca el să nu vrea şi să nu poată 
accepta distrugerea lor. Un fluture însă nu poate fi 
veşnic, aşa cum nicio floare nu poate fi veşnică. Nimic 
nu este veşnic în afară de Dumnezeu. 

La exterior, omul poate să aparțină unei anumite 
religii, să respecte poruncile. Fireşte, acest fapt va avea o 
influența pozitivă asupra sufletului. Dar, dacă el judecă, 
condamnă, urăşte, se mâhneşte, se simte superior 
celorlalți, părțile cele mai înalte ale sufletului i se vor 
închide în fața iubirii, deoarece judecarea interioară şi 
renunțarea la iubire față de alt om reprezintă 
neacceptarea voii Divine. În exterior, la nivelul logicii 
umane, avem dreptul la critică şi analiză, dar noi trăim 
după logica Divină la interior. Iar la nivelul logicii Divine 
există doar iubirea şi unitatea absolută a tot ceea ce 
există la nivel material. Din această cauză, ura față de 
altul este ura față de tine însuți, disprețul față de altul 
înseamnă să îți doreşti moartea ţie însuți. 

Am cugetat mult timp asupra îndemnului lui 
Hristos: „iubiți-vă duşmanii voştri...” Timp de multe sute 
de ani, discipolii lui au încercat să respecte această 
poruncă ad litteram şi o atitudine pasivă la nivel fizic în 
fața răului şi a duşmanilor ducea, în cele din urmă, fie 


la autodistrugere, fie la o ură şi mai mare. lar apoi, mi-a 
fost clar că nu este permis ca poruncile lui Hristos să fie 
interpretate ad litteram la nivel fizic, deoarece ele nu 
sunt adresate trupului, ci sufletului. Pentru trupul 
nostru, duşman este cel care îl va umili şi îl va distruge. 
Dar omul nu este nici trup şi nici spirit. Omul este, 
înainte de toate, suflet. Înseamnă că, cel mai rău 
duşman pentru noi va fi cel care ne va jigni sufletul, îl va 
umili şi îi va produce durere. 

Cea mai chinuitoare durere apare în momentul 
pierderii fericirii şi bucuriei celei mai mari, iar cea mai 
mare fericire ne-o oferă omul iubit. De aceea, cel mai 
mare duşman din lume pentru noi este omul iubit şi 
drag nouă, căci tocmai el ne poate produce cea mai mare 
durere de pe lume. Această durere ne obligă să simțim 
că cele mai sfinte sentimente omeneşti pot fi distruse, că 
ele sunt vulnerabile, că nu sunt veşnice. Această durere 
ne împinge în brațele eternității, ne întoarce la 
Dumnezeu, restabileşte legătura pierdută cu El. Când 
noi acceptăm durerea din partea omului iubit şi îl 
iertăm, aceasta ne permite să reducem dependenţa de 
fericirea omenească, de poftele trupeşti şi de plăcere. 
Însă, dacă nu putem să păstrăm iubirea pentru omul 
apropiat şi să-l iertăm, înseamnă că plăcerea pierdută 
este mai importantă pentru noi decât iubirea. În acest 
caz, pierderea plăcerii dă naştere la ură, supărare sau 
tristeţe. 

Capacitatea de a iubi neîncetat, de a simţi unitatea 
ta cu alții la nivel Divin, permite să depăşeşti orice 
încercări ale sorții şi să-ți păstrezi sufletul viu şi 
sănătos. lar ceea ce numim porunci reprezintă condițiile 
pentru menținerea iubirii. Ceea ce numim religie 
reprezintă un sistem de întreţinere a poruncilor şi a 


moralității. Ceea ce numim tradiții, obiceiuri reprezintă 
susținerea religiei care corespunde condiţiilor locale. 

Dacă omul este evreu, catolic, ortodox sau 
musulman, el se poate percepe şi identifica pe sine 
conform religiei lui. Dar, dacă va renunţa la iubire, el va 
fi bolnav şi va muri indiferent ce religie urmează. 

Dacă pentru un om banii, o bucată de pâine, 
desfătările care bucură trupul sunt mai importante 
decât iubirea, el va fi bolnav şi va muri. Dacă pentru un 
om bunăstarea, puterea, statutul sunt mai importante 
decât iubirea, el va avea sentimentul propriei 
superiorități asupra celor din jur. El îl va uri pe cel care 
i-a umilit dreptatea şi va fi crud cu oamenii, întrucât nu 
simte unitatea cu ei. De asemenea, va fi bolnav şi va 
muri, deşi nu se mai închină deja la valorile materiale, ci 
se închină la cele spirituale. Dacă pentru un om 
moralitatea, poruncile religioase sunt mai importante 
decât iubirea, el va simți dispreț față de cei care sunt 
săraci cu sufletul şi va renunţa în interior la oamenii 
indecenţi şi vicioşi. În loc să-i educe cu duritate, va 
începe să-i disprețuiască şi, de asemenea, va fi bolnav şi 
va muri. 

Cu cât religia dezvăluie mai mult esența legilor 
universale pentru om, cu atât mai activ ea ajută sufletul 
omului, oferindu-i posibilitatea de a se dezvolta, cu atât 
mai puternică devine energia credinciosului, cu atât mai 
multe avantaje primeşte el în fața oamenilor care au o 
credință slabă şi cu atât mai puternică devine ispita de a 
renunța la iubirea față de oamenii imperfecți, tocmai 
față de cei ce nu au învățat să creadă în Dumnezeu sau 
care pierd această credință, față de cei care nu pot iubi, 
cei care au sufletul slab şi imoral, dependent de poftele 
trupeşti, de bunăstare şi de o bucată de pâine. 


Importantă nu este religia pe care tu o urmezi, ci 
iubirea, credința şi poruncile pe care le respecţi. 

Mai mult ca sigur, ați avut femei frumoase şi 
spirituale pe linie maternă. Ele nu trăiau cu sufletul, ci 
cu talentul, conştientul, aptitudinile, frumuseţea. Cu cât 
o femeie este mai frumoasă, mai spirituală şi mai 
inteligentă, cu atât este mai periculoasă scăderea iubirii 
şi credinței în sufletul său pentru soț şi copii, întrucât 
femeia trebuie să dea naştere copiilor, energia ei 
interioară este mai puternică decât la bărbat. Dacă 
credința bărbatului în Dumnezeu slăbeşte, el devine 
vulnerabil şi întotdeauna va pierde în favoarea femeii în 
ceea ce priveşte lupta interioară. Din această cauză, în 
ultimul timp, se întâlnesc destul de des familii în care 
bărbaţii pier sau decad. 

Acum, în ceea ce priveşte ultima dumneavoastră 
problemă. Boala hemoroidală, de care suferă aproape 
toți acum, este rezultatul  judecării oamenilor, 
sentimentul propriei superiorități, şi asta înseamnă 
umilirea orgoliului, a conştientului. lar problema la 
tineri este neînfrânarea poftelor trupeşti. 

Să ne punem o întrebare: de ce umilirea sufletului şi 
destinului? De ce este nevoie de acest lucru? Răspunsul 
este simplu şi clar: pentru conceperea şi apariția pe 
lume a viitorului copil. Cu câţiva ani înainte de 
concepere, sufletul femeii primeşte o cantitate crescută 
de energie care trebuie să asigure procesul apariţiei şi al 
dezvoltării copilului. În această perioadă, asemenea 
primăverii, are loc reînnoirea sufletului. Este important 
încotro va fi orientată această energie. Dacă aceasta va fi 
îndreptată către poftele  trupeşti,  lascivitate şi 
bunăstarea destinului, este puţin probabil ca acest copil 
să aibă o mare vitalitate. În cel mai bun caz, el se va 
naşte sănătos din punct de vedere fizic, dar sufletul şi 


spiritul lui vor fi schilodite. El se poate dovedi a fi un 
delicvent, un ticălos sau un retardat mintal. 

Pentru a salva copilul, este necesar ca noua energie 
din sufletul nostru să se transforme iarăşi în iubire, să 
facă o mişcare ciclică. Energia Divină coboară, 
transformându-se în sentimentele cele mai înalte, în 
conştiinţă şi, în cele din urmă, în instincte animalice. lar 
apoi, cercul trebuie să se închidă: sentimentele 
animalice trebuie să se transforme în sentimente înalte 
şi, în cele din urmă, în iubire pentru Dumnezeu. Dacă 
omul nu contribuie de bunăvoie la acest proces, atunci 
el este ajutat în mod forțat - sunt blocate şi poftele 
trupeşti şi bunăstarea. 

Aşa că puteţi să vă bucurați şi să-i mulțumiți lui 
Dumnezeu. Dacă ajutorul a început, înseamnă că există 
şanse să apară un copil. 

Nu aşteptaţi bunuri care ar trebui să cadă din cer. 
Este interzis a dirija mila Divină, având aşteptări. În 
Vedele indiene se vorbeşte despre faptul că graţia Divină 
este lipsită de cauză şi imprevizibilă. Dar noi ne putem 
strădui să fim vrednici de ea, sporind iubirea în suflet, 
aspirația către Dumnezeu şi dorința de a ne uni cu El. 

Vă mulțumesc foarte mult pentru cercetările 
Dumneavoastră. Am luat cunoştinţă cu ele acum 10 ani, 
dar am început să lucrez asupra mea, în mod real, în 
ultimii trei ani. 

Acum 12 ani am întâlnit o fată. Noi ne-am îndrăgostit 
unul de altul foarte tare. Dar am aflat apoi că, înainte să 
mă întâlnească, ea a întrerupt o sarcină în a cincea lună. 

Eu aveam dubii dacă să continui sau nu relația cu ea. 
Dar am hotărât că iubirea este mai importantă. 

Ne-am căsătorit. Noi nu am avut copii timp de şapte 
ani. Soția mergea la biserică şi se ruga. Dumnezeu ne-a 


dat o fiică. Totul părea să fie bine, familia trăia într-un 
belşug material total. Dar soția a devenit foarte agresivă, 
spune că nu ştie dacă mă mai iubeşte sau nu. Dialog nu 
există. Orice încercare de a rezolva orice fel de conflict se 
încheie în mod isteric - în mine zboară tot ce îi încape pe 
mână. Periodic, eu plec de acasă. 

Cum să-mi ajut fata, căci ea se uită la 
comportamentul mamei? 

Cum să-mi educ soția? Sau este mai bine să divorțez? 

Eu am 34 de ani. 

Nu o singură dată am scris despre faptul că, în a 
cincea lună de sarcină, copilul comunică cu Dumnezeu 
şi, în acest moment, uciderea copilului distruge 
considerabil mai mult iubirea în sufletul nostru decât în 
alte cazuri asemănătoare. Totodată, se intensifică peste 
măsură de mult închinarea la acel lucru din cauza 
căruia noi am renunțat la iubire. De regulă, aceasta este 
ceea ce se numeşte bunăstare, destin bun, planuri de 
viitor. Astfel, orgoliul creşte în repetate rânduri. 

Fireşte, se schimbă şi caracterul femeii. 
Distrugându-şi sufletul, ea pierde sentimentul de 
unitate cu alți oameni. Fiind într-un conflict, aceasta 
deja nu va mai căuta să facă un compromis, nu va putea 
să cedeze. Ea trebuie să strivească şi să domine 
adversarul sau să-l distrugă. Femeia nu va primi plăcere 
de la conexiunea cu omul iubit, ci de la sentimentul de 
superioritate asupra lui. Şi, cu cât mai mare vor fi 
confortul şi belşugul în care va trăi o astfel de femeie, cu 
atât mai agresiv şi mai neîngăduitor se va comporta şi 
cu atât mai periculos se va resimți o astfel de stare 
asupra copiilor ei. 

Dacă soția este isterică şi aruncă cu diverse obiecte, 
atunci aceasta reprezintă o incapacitate totală de a se 
confrunta, o dorință subconştientă de a-l distruge pe 


ofensator, incapacitatea de a ajunge la o înțelegere, mai 
bine zis, de a accepta un compromis care le-ar fi 
convenit amândurora. 

Soţia mergea la biserică, se ruga, dar totuşi nu se 
schimba, în Biblie se spune că orice dorință adresată lui 
Dumnezeu, se îndeplineşte. Dar trebuie să fim vrednici 
de propriile dorinţe şi vise. Este necesar să ne schimbăm 
astfel încât să corespundem acelei fericiri pe care dorim 
să o primim. Însă, dacă noi nu vrem să construim o 
temelie, ci încercăm să ridicăm ziduri înalte, inevitabil, 
fericirea noastră va începe să se distrugă. 

Soţia nu s-a schimbat, prin urmare, închinarea fiicei 
la un destin favorabil, mai mult ca sigur, s-a intensificat 
în repetate rânduri. Fetița încă nu bănuieşte acest 
lucru, dar ea este un om profund nefericit deoarece, 
pentru mama ei, interesele propriului egoism şi orgoliu 
sunt cu mult mai importante decât iubirea şi armonia. 
Şi, de aceea, ea îl ucide dinainte în interiorul ei pe cel 
care poate intra în conflict cu ea. 

Acest fapt este trist, dar vreau să previn din timp: 
dacă fetița va rămâne în viață şi nu se va îmbolnăvi de o 
boală gravă, atunci, mai mult ca sigur, ea va fi infertilă 
şi nu va reuşi să-şi întemeieze o familie şi să-şi aranjeze 
viața personală. Fireşte, se poate întâmplă o minune 
dacă mama se va schimba. 

De ce dintr-odată s-a schimbat caracterul soției? 
Există un timp pentru a împrăştia pietrele şi există un 
timp pentru a le aduna. Toate emoţiile tinereții noastre 
pătrund uşor în sufletele viitorilor noştri copii. Şi, când 
se nasc copiii, sentimentele lor subconştiente revin cu 
aceeaşi uşurinţă la părinți. Este imposibil să te închizi în 
fața sentimentelor care vin din partea copiilor şi, dacă 
acestea sunt agresive, atunci părinților li se pot schimba 


caracterul, soarta şi sănătatea. Schimbarea caracterului 
soției este prima fază a viitoarelor nenorociri şi boli. 

Acum despre faptul dacă merită să vă căsătoriți cu o 
femeie care a făcut avort în a cincea lună de sarcină. Vă 
spun sincer: nu merită să vă căsătoriți. Copiii deja nu 
vor mai fi sănătoşi - în 95% din cazuri. Dar, dacă iubiți, 
trebuie să vă căsătoriți. Iubirea nu se oferă aşa, pur şi 
simplu. Înseamnă că în sufletul dumneavoastră, există 
ceva asemănător: fie în viața trecută ați forțat o femeie 
să facă avort la termene mari, fie v-aţi snopit în bătăi 
soția, astfel încât a avut un avort spontan, fie ați respins 
copilul care s-a născut cu defecte. Fie cineva din neamul 
vostru a avut parte de ceva asemănător. 

Noi fugim de durere şi neplăceri, într-o situație 
obişnuită, ceea ce este cu totul normal şi logic. Dar, 
dacă a venit iubirea, noi trebuie să le acceptăm şi să 
trecem prin ele. Soarta are propriile opinii în legătură cu 
purificarea sufletului. Dacă în suflet nu mai există iubire 
pentru soție, atunci este posibil un divorț şi greutăţile 
viitoare vor ajuta soției şi fiicei să-şi purifice sufletul şi 
să supraviețuiască. 

Însă, dacă sentimentele se menţin, atunci este 
necesar să te supui unui proces lung de reeducare. Şi 
soția şi fiica au nevoie de iubire, rugăciune şi 
abstinenţă. În ceea ce priveşte bunăstarea materială, din 
punctul meu de vedere, ele nu au voie să o aibă. Este de 
dorit să adoptați pentru ele un mod de viață monahal: 
pe de o parte, iubire şi rugăciune, frecventarea regulată 
a bisericii, iar pe de altă parte, limitarea plăcerilor 
pentru suflet, spirit şi trup. Dacă nu veți putea să faceți 
acest lucru, ele vor duce la boli şi nenorociri pe care le 
va aduce destinul. 

A da dovadă de omenie, în ceea ce îl priveşte pe cel 
care se dezice de iubire şi credință, este o ocupaţie 


prostească şi fără perspectivă. O situație dură 
instruieşte oamenii cu mult mai bine decât orice 
îndrumări. Amintiți-vă cuvintele lui Hristos: „Nu dați 
cele sfinte câinilor, nici nu aruncați mărgăritarele 
voastre înaintea porcilor”. Cei care întorc spatele la Divin 
şi aspiră către animalic rezistă oricăror încercări de 
convingere. Hristos îi biciuia pe cei care renunțau la 
monoteism şi care, închinându-se lui Mammon, 
transformau lăcaşul sfânt într-un loc pentru comerț. El 
le răsturna mesele şi îi alunga pe aceşti oameni din 
templu. Aceasta nu era o judecată sau o pedeapsă, ci o 
salvare şi un ajutor pentru cei care şi-au întors fața de 
la iubire şi de la Dumnezeu. 

Aşa că, judecând după toate aparențele, urmează să 
aveți o cale lungă, dificilă şi fericită de educare a soţiei şi 
a fiicei. Şi, împreună cu ele, şi a dumneavoastră. 

P.S. M-am gândit la răspunsul meu pe parcursul a 
mai multe zile. Acesta mi s-a părut cam dur şi am vrut 
să explic mai bine. 

Confucius spunea: „Este foarte important să 
spunem lucrurilor pe nume”. În denumire trebuie să fie 
reflectată esența lucrului, sensul şi menirea, doar atunci 
noi vom putea să ne adresăm lui în mod corect. Dacă 
veți numi tocătorul de came aspirator, atunci voi veţi 
începe să aveţi probleme cu utilizarea lui. 

Să ne gândim ce reprezintă omenia. Să ne imaginăm 
cu aproximaţie ce este omenia: compasiunea, grija, 
colaborarea, dorința de a ajuta omul față de care 
manifestăm toate aceste lucruri. Acum, trebuie să 
clarificăm ce este omul. Ştiinţa modernă şi psihologia 
occidentală înțeleg omul doar ca trup şi presupun că 
sentimentele şi conştientul reprezintă funcțiile trupului. 
Religia şi-a pierdut însemnătatea în Europa şi America. 
Renunţarea la Creştinism ia amploare în Europa de azi, 


ceea ce se numeşte acum corectitudine politică. Fireşte, 
ideea principală despre primordialitatea sufletului este 
ignorată complet. 

Societatea trebuie să se dezvolte şi cu cât se dezvoltă 
mai mult îngrijindu-se de trup, cu atât mai repede se 
distrug sufletul şi conştientul. Casele, arhitectura, 
maşinile, hainele - toate aceste lucruri se îmbunătățesc 
pentru că deservesc trupul. Tot ce trebuie să 
deservească sufletul se degradează văzând cu ochii, 
deoarece societatea occidentală nu sesizează propria 
degradare pentru că o astfel de noţiune, precum grija 
pentru suflet, lipseşte. 

De fapt, religiile mondiale reflectă legile Universului. 
Întotdeauna, înţelegerea intuitivă şi mistică a fost cu 
mult mai mare decât cunoaşterea prin experiența 
empirică. Religiile mondiale afirmă: sufletul este 
primordial şi acest fapt este un adevăr; Dumnezeu este 
iubire. Ceea ce noi numim suflet reprezintă totalitatea 
sentimentelor noastre, iar esența sufletului este 
sentimentul de iubire. Acest sentiment dă naştere 
conştiinţei, adică spiritului. Fără acest sentiment este 
imposibilă apariția şi existența corpului fizic. 

Oamenii de ştiinţă au făcut un experiment simplu. 
În momentul conceperii, ovulul era ecranat împotriva 
tuturor radiațiilor cosmice şi atunci conceperea nu avea 
loc. Dacă, după concepţie, embrionul era izolat complet 
de radiațiile cosmice, atunci acesta înceta să se dezvolte. 
Deci, pentru apariția şi dezvoltarea vieţii, este nevoie de 
unitatea cu tot Universul. La nivel fizic, totul era 
minunat, iar la nivel de suflet, la nivel de sentimente, 
avea loc o izolare parțială şi acest fapt era suficient 
pentru ca viața să nu apară sau să se întrerupă. 

Aşadar, omul este în primul rând suflet, apoi spirit 
şi, în cele din urmă, corp fizic. De aceea, trebuie ca 


omenia să fie, înainte de toate, grija pentru sufletul lui. 
Aceasta reprezintă susținerea iubirii în sufletul său, 
educarea credinței şi moralității, chiar dacă, cu toate 
acestea, sunt prejudiciate trupul şi destinul fericit, mai 
ales că sufletul se purifică adesea tocmai prin suferinţele 
trupului şi spiritului. Dar, în primul rând, sufletul se 
purifică prin iubire şi prin unitatea cu Dumnezeu. 

În prezent, justiția juvenilă, adoptată de ţările 
occidentale, ocroteşte doar corpul fizic al copilului, dar 
distruge relaţiile familiale, capacitatea de a iubi şi a 
ierta. Acest sistem este absolut imoral, şi acest lucru 
este firesc. Închinarea la trup şi la bani în defavoarea 
sufletului şi credinţei nu poate fi morală. 

Fie că vrem sau nu, noi suntem educatori în viața 
noastră. Sensul educaţiei este tratamentul sufletului. 
Ucenicii lui Hristos, care erau înzestrați cu abilități 
miraculoase, nu au putut să vindece sufletul unui om 
posedat. Iar, când ei s-au apropiat de învățător şi au 
întrebat de ce energia şi abilitățile lor s-au dovedit a fi 
lipsite de putere, lisus a răspuns: „Acest neam de 
demoni nu iese decât cu rugăciune şi cu post”. 

Ce este un demon? Demonul este tendința dezicerii 
de iubire şi de credința în Dumnezeu. Când ne dezicem 
noi de iubire? Când trupul şi spiritul ajung pe primul 
loc. Atunci, pentru salvarea sufletului, începe 
distrugerea conştientului şi a trupului. Mai întâi, omul 
devine posedat, iar apoi continuă să se degradeze şi 
moare. 

De ce este nevoie pentru ca demonul să plece din 
suflet? Răspunsul este simplu: trebuie să renunțăm la 
trup şi la conştient care au legătură cu orgoliul şi cu 
bunăstarea. Tocmai conştientul este cel care obligă omul 
să se închine la viitor, provocând sentimentul de 
superioritate, judecată şi ură. Chiar conştientul ajută să 


se dezvolte ambiția excesivă, face setea de putere şi bani 
atotcuprinzătoare şi invincibilă. Prin urmare, pentru ca 
sufletul să fie salvat, conştientul trebuie să se dizolve. 
Semnele exterioare ale acestei dizolvări, noi le numim 
posedare şi demonism. 

A izgoni un astfel de demon înseamnă a alunga 
boala care salvează sufletul. Când apostolii au încercat 
înlăture  demonismul în mod mecanic, să elimine 
simptomele exterioare ale problemei, ei prejudiciau, 
deopotrivă, sufletul omului, iubirea şi credința lui. Boala 
purifică sufletul, iar aceştia încercau să îl murdărească 
involuntar. De aceea, vindecarea nu apărea. 

Hristos a explicat faptul că posedarea de către 
demoni se tratează prin post şi rugăciune. Postul este 
renunțarea la trup şi conştient şi, de asemenea, la 
poftele trupeşti, adică la straturile superficiale ale 
sufletului. Iar rugăciunea adresată lui Dumnezeu este 
contactul cu iubirea şi învierea sufletului. Pentru a birui 
demonul în suflet, este necesar să te întorci către 
Dumnezeu. Este nevoie să-ți limitezi trupul, spiritul şi 
partea animalico-umană a sufletului şi atunci energia 
care s-a eliberat se transformă în iubire pentru Creator. 
lar când această inerție ia amploare şi începe să 
depăşească inerția degradării, atunci apare vindecarea. 

Aşadar, toți suntem educatori în viața noastră. lar 
esența educației este grija pentru suflet. Toţi dorim să 
dobândim înțelepciunile pedagogiei - citim cărți pe acest 
subiect, ne interesăm de experienţa altor oameni din 
acest domeniu. Şi, nu ştiu de ce, uităm de faptul că cel 
mai bun educator este Dumnezeu şi chiar pe El trebuie 
să-l imităm. lar El, înainte de toate, educă şi salvează 
iubirea în sufletul nostru. 

Pentru a salva şi dezvolta iubirea, El ne dă 
suferințele sufletului. Pe de o parte, El ne oferă cele mai 


mari plăceri şi fericiri, iar pe de altă parte - cele mai 
mari suferințe sufleteşti pentru ca noi să simțim 
eternitatea iubirii şi caracterul imediat al plăcerilor. 

Dacă nu vrem şi nu putem să acceptăm suferințele 
sufleteşti, atunci încetăm să trăim cu sufletul şi 
încercăm să trăim cu spiritul, cu conştientul, cu viitorul. 
Şi atunci încep suferințele spiritului nostru. Neplăcerile 
şi nenorocirile se revarsă ca din cornul abundenței, se 
prăbuşesc viitorul, visele, planurile şi speranțele 
noastre. Noi ne revoltăm, judecăm, ne mâhnim, simțim 
nemulțumire, iar apoi putem începe să orbim, putem să 
înnebunim, putem afla că avem cancer etc. Totuşi, dacă 
noi nu ne amintim de Dumnezeu, nu vrem să ne 
întoarcem la iubire, atunci începe ultima etapă a 
degradării noastre - distrugerea trupului. Aceasta este 
ultima şansă de a simți iluzia lumii spirituale şi fizice şi 
de a te adresa eternității. Dacă omul se încăpățânează şi 
nu vrea să se întoarcă de bunăvoie, atunci întoarcerea 
fiului rătăcitor se va produce în mod forțat. Omul moare, 
conştientul şi trupul lui se distrug, dar sufletul, fiind 
deja în lumea de dincolo, continuă să sufere şi să se 
chinuie. Procesul suferinței înseamnă doar insuficiența 
iubirii, adică lipsa dorinței de a pune iubirea față de 
Dumnezeu pe primul loc. 

Acum, câteva cuvinte despre femeia care a făcut 
avort. Ea a încercat să renunțe la iubire în favoarea 
propriei bunăstării, a propriilor ambiţii, a propriilor 
scopuri şi planuri. O asemenea tendință se numeşte 
demonism sau  diavolism. Totodată, sufletul este 
schilodit şi caracterul i se deteriorează. Probabil că 
această femeie simte intuitiv că viața copilului poate fi 
salvată, dacă mamei i se va distruge destinul şi viitorul. 
De aceea, în mod subconştient, ea face totul pentru a 


obține divorțul, pentru a primi umilință pentru trup şi 
spirit. 

Totodată, a-i crea condiţii confortabile, judecând-o şi 
supărându-te pe ea este o crimă. Din contră, ea are 
nevoie de iubire, iertare şi limitări drastice. Ea are nevoie 
de umilințe sub diverse forme - umilințele trupului, ale 
conştientului şi ale sufletului. Dacă soțul nu va putea 
să-i ofere iubire şi durere în acelaşi timp, ea însăşi 
trebuie să găsească pentru sine o anumită nenorocire, 
să provoace boala pentru salvarea copilului său şi a ei 
însăşi. Aceste măsuri drastice, nu ar trebui să fie o 
răzbunare, ci un ajutor pentru salvarea sufletului. Este 
o artă complicată şi, dacă bărbatul nu o deţine, este mai 
bine să divorțezi. Nu este permis să agravezi procesul 
patologic. 

Încă o dată doresc să previn - niciun sfat nu poate fi 
absolut corect. Înainte de toate, trebuie să crezi în 
propriul suflet şi în sentimentul de iubire. Întotdeauna, 
omul trebuie să ia singur deciziile cele mai importante. 

Vă mulțumesc foarte mult pentru cărțile şi 
discursurile Dumneavoastră! 

Mă ajută foarte mult ultimele cercetări despre suflet. 
Este ca şi cum toată lumea din jurul meu se schimbă 
dintr-odată. 

În ultimul timp am aşa o senzaţie de parcă aş da 
examen în fiecare zi pentru a păstra iubirea în suflet. 

Mi-au murit foarte multe cunoştinţe, printre ele chiar 
şi doi copii de 9 şi 13 ani. 

Eu însumi sunt un om fericit, am o familie bună, trei 
copii. De zece ani citesc Vă cărțile, vizionez DVD-urile. 
Dar, în ultimul timp, am un anumit sentiment de nelinişte 
cu privire la viitor. Fiica cea mare are o formă uşoară de 
bâlbâit. 


Asupra a ce trebuie să lucrez? 

Bâlbâitul este umilirea conştientului, adică a 
viitorului. Bărbatul se bazează mai mult pe forța fizică, 
iar femeia pe intuiție. Din acest motiv, de regulă, femeile 
simt pericolul mai bine decât bărbații. Şirul păcatelor, 
care se întinde de la strămoşii voştri şi din tinerețea 
voastră, mai mult ca sigur, are urmări şi asupra 
viitorului copiilor voştri. Căci timpul este unitar în plan 
subtil, aşa încât problemele noastre din trecut înseamnă 
automat probleme în viitor. Iar, întrucât viitorul este 
creat de sufletul nostru, înseamnă că este necesar să ne 
îngrijim mai mult de suflet - nu doar de al nostru, ci şi 
de sufletele copiilor noştri. 

Când veți simți că a dărui, a oferi şi a sacrifica este 
cu mult mai plăcut decât a primi, aceasta va însemna că 
în sufletul vostru a apărut un surplus de energie şi, 
deci, nu pierdeţi iubirea şi legătura cu Dumnezeu. lar eu 
nu aş numi drept muncă înaintarea în această direcţie. 
Aceasta este realizarea posibilităţii de a fi fericită. 

Eu am 39 de ani. Lucrez după metoda 
Dumneavoastră din anul 1996, progrese există, şi chiar 
substantiale. Totuşi, problema lipsei vieții personale a 
rămas. 

În tinerețe, am avut multe probleme cu bărbaţii. 
Câteva violuri. Ajungeam tot timpul în situații rele, 
bărbații erau agresivi cu mine. 

Întotdeauna, erau prezenți mulţi bărbaţi lângă mine 
şi totul se termina jalnic. În permanenţă, cineva mă 
întâmpina sau mă conducea (fie prietenele, fie mama). Îmi 
era teamă. 

Cineva m-a sfătuit să mă îmbrac, în minte, cu un 
pardesiu negru ca să mă întorc cumva de la bărbați. Aşa 


am şi făcut. Violurile şi agresivitatea față de mine au 
încetat. 

Mai târziu, când am început să Vă citesc cărțile, am 
înțeles că aveam o agresivitate față de bărbați şi 
probleme cu sexul. Eu am lucrat mult asupra mea, dar tot 
singură sunt. Am încercat să dau jos, în gând, acest 
pardesiu dar nu reuşesc nimic. Mi-am făcut problem în 
plus. Ce să fac? 

Nu aţi putea să Vă uitaţi dacă mi-a mai rămas 
agresivitate față de bărbaţi? 

P.S. Am încercat de câteva ori să scriu această 
scrisoare. La cuvântul pardesiu s-a terminat pasta din 
pix. Mi s-a făcut groază. Ca şi cum m-am vrăjit singură pe 
mine însămi. 

Ce se aseamănă se adună. Tot ce noi am făcut 
cândva se află adânc în subconştientul nostru. De 
exemplu, lăcomia părinţilor şi a bunicilor noştri se 
găseşte în noi - şi noi atragem oameni zgârciți către sine. 

Ce se aseamănă se tratează cu ce este asemănător. 
Dacă în neam există gelozie atunci, fără să observăm 
acest lucru, ne vom alege, de asemenea, un om gelos ca 
prieten sau soț. Lăcomia, mânia, gelozia - toate acestea 
sunt manifestările exterioare ale  ataşamentului 
sufletului de fericirea omenească. Acolo unde există 
lascivitate, va apărea inevitabil gelozia, iar apoi şi 
agresivitatea care deja nu mai are nevoie de un motiv 
extern. 

De ce, întotdeauna, fetiţele erau educate mai strict 
decât băieţeii? Deoarece, la ele, lipsa cumpătării care 
trece în ataşament, le vătămează nu doar sufletul, ci se 
transmite, de asemenea, şi copiilor şi nepoților. 

Agresivitatea interioară atrage agresivitatea 
exterioară. Aceasta nu reprezintă doar jigniri şi umiliri 
din partea bărbaților, dar şi neplăceri ale destinului şi 


boli, în cele din urmă. Se pot întrebuința tehnici 
psihologice şi magice pentru a evita neplăcerile 
destinului, insultele din partea bărbaților şi chiar bolile. 
Cu ajutorul unui autotraining poţi scăpa de multe boli. 
Dar toate aceste fapte reprezintă doar înlăturarea 
urmărilor lipsei de armonie din interior. Totuşi, cauza 
rămâne în continuare. 

Ataşamentul şi agresivitatea apar pe neobservate. 
De exemplu, este suficient ca timp de mulți ani femeia 
să-şi admire omul iubit şi să îşi repete că nu poate trăi 
fără el. 

În timpul postului, de exemplu, trebuie să te 
îndepărtezi de toate ataşamentele tale, să abții de la 
plăceri. Restricţiile se referă nu doar la mâncarea 
sățioasă şi dulce, ci şi la relaţiile sexuale. Este chiar de 
dorit, în general, să fii în singurătate un anumit timp, 
întrucât plăcerea primită în relația cu alt om poate, de 
asemenea, să distragă de la aspiraţia către Dumnezeu şi 
de la iubirea pentru El. 

Dacă mecanismul de apărare al detaşării nu se 
activează, dacă aspiraţia către Dumnezeu nu există, 
dacă femeia nu respectă poruncile, atunci ea este 
condamnată la alipirea subconştientă a sufletelor. Iar 
acest lucru este dezastruos şi bărbatul, protejându-se, 
se distanțează în diverse moduri - uneori este agresiv, 
alteori consumă alcool. Ori se pune pe chefuri, îşi face o 
amantă, vrea să fugă de acasă, merge mai des la pescuit. 
Ori se îmbolnăveşte. 

Ataşamentul întotdeauna dă naştere agresivității. 
Mai întâi, această agresivitate poate arăta ca o teamă de 
a pierde omul iubit, ca o lipsă a dorinţei de a trăi în 
cazul pierderii lui, ca o mâhnire la gândul unei 
eventuale infidelități, ca supărări lungi din cauza 
neatenției sau lipsei lui de respect, ca suspiciune şi 


gelozie. Aceste emoţii se intensifică dacă noi ne 
îngăduim excese în plăceri - în mâncare, alcool, sex. Nici 
nu mai vorbesc despre avorturi, despre un 
comportament incorect în timpul sarcinii, despre lipsa 
de respect față de părinţi etc. lar apoi, eşti nevoit să 
răspunzi pentru propria ta agresivitate. 

Dacă femeia aspiră către Dumnezeu şi încearcă să 
se schimbe, dar nu poate să accepte purificarea printr- 
un bărbat, ei i se dă o purificare blândă, prin faptul că îi 
lipseşte viața personală. Familia nu se întemeiază, 
cavalerii pleacă. lar, dacă femeia nu se schimbă, atunci 
purificarea se produce mult mai aspru : prin boli, 
neplăceri, jigniri din partea bărbaților. Dacă femeia se 
plânge împotriva destinului şi se înfurie, atunci este 
uşor să-ți imaginezi ce urmează mai departe. 

Aveţi varianta cea mai blândă. Înseamnă că, într- 
adevăr, aţi început să vă schimbaţi. Pur şi simplu, nu 
trebuie uitat faptul că, pentru orice bărbat, femeia cu 
care el începe o legătură amoroasă este potenţiala mamă 
a viitorilor lui copii. Dacă sufletele copiilor sunt agresive, 
bărbatul simte intuitiv pericolul şi nu doreşte apariția 
lor pe lume. 

Cred că, deja, este timpul pentru dumneavostră să 
nu mai „lucraţi după metodă”, ci să învățați să iubiţi, să 
iertați, să sacrificați, să primiți bucurie din faptul că 
aveți grijă de alt om. 

Este necesar să învățați a iubi necondiționat şi tară 
pretenţii, să respectați posturile, să vă detaşaţi, să vă 
rugați pentru copii. 

Trebuie să înțelegeți că pentru fericirea adevărată 
din suflet nu sunt necesare nici familia, nici un bărbat 
apropiat. Principala fericire apare de la sentimentul că 
Dumnezeu ne iubeşte, că putem să-i oferim iubirea 
noastră, că putem avea grijă de propriul suflet, 


umplându-l cu acest sentiment de nedescris. Noi putem 
oferi energie în cele mai variate forme şi direcții şi, 
totodată, să simțim adevărata fericire. 

lar când iubirea necondiționată se va stabili în 
sufletul vostru, atunci sentimentele deja apărute în 
momentul relației cu omul apropiat nu vor mai prezenta 
un pericol pentru dumneavoastră. Plăcerea nu se va 
transforma în ataşament, ci în iubire, şi atunci va 
apărea energia necesară pentru întemeierea familiei şi 
apariția copiilor pe lume. 


Va urma... 


